
nas, Dodatni problem je bio što je bilo zatočenika koji su znatno širi od 
raspoređenih 40 cm. Spadao sam u tu kategoriju i "raspoređeni" prostor 
koristio sa položajem na kukovima. 

Mlađe momke iz beretki rasporedili smo između dva reda, ispod 
naših nogu. Nije bilo mnogo komotnije ni u ostalih 9 čelija u silosu ali je 
bilo manje pakleno. Iz ostalih čelija niko nije smio ćestito ni pogledati u 
"Čeliju smrti", a kamoli da nam bude = na usluzi za nedostajuću vodu, 
hranu... 

Naravno da bude izuzetaka koji se odvaže da pomognu, bez 
obzira na rizik. To u onim okolnostima nije bilo baš lako. Malo je 
ljudi pokazivalo takvu odvažnost, hrabrost, neustrašivost da u životno 
opasnim situacijama pruže pomoć i to sa radošću, bez obzira na moguće 
posljedice. Dok su se mnogi ponašali na način koji je manje rizičan, na 
način koji sadrži ono "šuti", "ne govori", "uklopi se, kako je tako je", "ne 
traži previše" ... rijetki su prepoznavali trenutak kada svoju hrabrost i 
odvažnost trebaju demonstrirati. Još davno je poznati filozof !? govorio 
da hrabrost prethodi svim vrlinama jer ih omogučuje. 

Među rijetkima koji su u to vrijeme demonstrirali odvažnost je 
Beli, koji se nije mirio sa stanjem u kojem se priječila pružati pomoć 
premlaćenim, žednim... Imao sam osjećaj kao da mu je jedina briga 
u logoru, jedini cilj koji ima u životu, da pomogne nama zatočenim 
u "ćeliji smrti", u džehenemskom paklu.. Kasnije sam ga podsjećao na 
njegovu odvažnost, a on je, kao da je to bilo u normalnim okoinostimz, 
samo odgovorio "živi se samo jednom i to jednom je dovoljno ako se 
rade dobre, korisne stvari", Saznao sam naravno da su i njemu pomagali, 
da su mu "gledali kroz prste" čuvari Božo"! i Ranko" jer bez njihove 
pomoći i kuharske podrške mog brata Senada, ni on ne bi bio u situaciji 
da dokazuje svoju hrabrost. 

U toj nevolji bilo je pomalo i smješnih situacija. Kad od bojovnika ili 
čuvara koji su tu čujemo glasno režanje i psovke poput "jebem ti majku", 
znamo da će preko zida preletjeti nešto od onoga što nam je trebalo. Bile 
su to ili cigarete, ili flaša vode, ili nešto od namirnica. 

10. Aristotel, 384.g.p.ne.-322.g.p.n.e, starogrački filozof 


! Božo Širić, pripadnik žepačke 111 xp brigade HVO-a 
= Ranko Šimić, pripadnik žepačke 111 xp brigade HVO-a 

Jedan putje, od tih odvažnih, preletjela tegla meda jer su znali da će 
najviše pomoći nama u ćeliji smrti" da povratimo snagu i okrepimo se. 

Najveći broj zatočenika u logoru je popisan prilikom dolaska 
predstavnika MKCK. Jedino zatočenici iz "čelije smrti" nisu popisani. 
Čuvari logora su, po nalogu logorske uprave, skrivali "sesticu" da bi se 
prikrivalo stvarno stanje i "pokrivao" rashod iz "ćelije smrti" ili iz drugih 
logorskih destinacija. Preživio sam punih četrdeset sedam dana logorskog 
džehenema, nisam postao "bivši" ali jesam prošao kroz taj pakao u kojem 
se vršilo ciljano degradiranje ljudi. Zbog situacije u koju su me prisilom 
doveli i zbog poraza, ne mogu biti ravnodušan, ali se ekstremni bojovnici, 
dok žive, moraju stidjeti svoje "pobjede" jer su je pretvorili u poraz. 

Punih četrdeset sedam dana ispirali su moju dušu batinjanjem, 
premlaćivanjem, ponižavanjem, maltretiranjem, 

Najteže od svega bilo je batinjanje po golim tabanima. To je 
nesnosna bol ali je znatno veća ona netjelesna, duševna. Dobio sam 
šezdeset udaraca po golim tabanima samo zbog toga što sam izustio riječ 
"kahva". Pokušali su batinama da me "nauče" da nije više "kahva" nego 
"kava", Zbog predrasuda koje se nose pet vijekova, htjeli su, koristeći se 
nasiljem, da se odreknem svog nacionalnog i vjerskog identiteta i svog 
jezika. I danas, nakon dvadeset i više godina od tada, redovno ispijam 
kahvu sz čeifom ali i sa sjećanjem na 60 batina po 

golim tabanima zbog "kave" Nevolje su se smjenjivale jedna za 
dr=zom, ali je najveća bila u tome što u odnosu na sva zla koja su činili 
"nisu" bili svjesni ni jednog, a kako bi i bili kad nisu imali kome podnositi 
i polagati račune za počinjena zla. 

2Zaetnje traju dok ne svane, sna nema, očima duša stalno suze šalje, 
nesanica radi svoje. 

Jako je noć bila saveznik, ona je istovremeno bila i veliki neprijatelj 
jer je beskrajno gospodarila nad ružnim stvarima koje su se dešavale. 
Dešavale su se grozne stvari, silom se rješavalo sve, pa i onda kad za nasilje 
nije bilo nikakve potrebe. Silom se nikada, pa ni u logoru dobrota nije 
mogla pokazivati i dokazivati. Narodna izreka koja za upotrebu sile kaže 
"makar bila od kremena, svaka sila za vremena" nije badava skrojena, 
imala je ona svoje uporište, pa i u našem trpljenju nasilja. Nikakvim 
izgovorima ne mogu se saprati pretrpljene tjelesne i duševne boli niti 
se može opravdati nasilje, makar da je ostvareno samo zatočenjem i 
ogranićavanjem slobode. Iskustvo nas je naučilo da se mnogo šta manje 

cijeni sve dok ne bude uskraćeno. Tako se i vrijednosti slobode nije 
pridavao poseban značaj sve dok se nije došlo u situaciju da se izgubi, 
da se sloboda oduzme ili uskrati. Nama zatočenicima sloboda. se činila 
mnogo ljepšom tek onda kad nam je bila uskraćena, nakon što nam je 
oduzeta, činila se ljepšom mnogo više nego što ona zaista i jeste. Zato 
je misao o prolaznosti svega zemaljskog, pa i o uskraćenoj slobodi, bila 
stalno izvor beskrajne utjehe. 


— 
(3) 
(= 


Drugi put u školi 


Nikad nisam ni pomišljao da će tokom života sve i uvijek ići tako 
lahko. Znao sam da je sudbina promjenjiva i da je, iza lijepih trenutaka 
u životu, moguće da se dese i dešavaju i oni ružni. Znao sam takođe 
da je razum ogranićen i da se, ma koliko duboko uranjalo, ne mogu 
odgonetnuti do kraja mnoge stvari i događaji, posebno događaji koji se 
ne žele. U pravilu bi se u razmišljanje o tome vraćao u onim trenutcima 
kada se počnu rušiti iluzije na život ili na svijet koji me okružuje, kada se 
dese ili dešavaju razlike između stvarnosti i iskustva života i života samog 
po sebi, kada budu iznevjerene sve nade u realni napredak i u smisleno 
istrajavanje na putu dobra, odnosno na putu njegovanja istinskih 
moralnih kvaliteta. Takve situacije rijetko su se dešavale i dovodile me 
na ivicu životnog očaja, kada postavljam pitanje ima li takav život smisla, 
ima li smisla život u kome se žestoko ispašta i trpi stanje hipokrizije i u 
hipokriziju ogrezli zli ljudi. Ne znam da li sam ispravno razumijevao život 
kao veoma specifičnu školu, školu u kojoj se sve naučene lekcije trebaju na 
pravi način primiti. prihvatiti i apsolvirati. Logorski dio života je dodatno 
životno iskustvo i pouka da to nije niti može biti smisao života ni meni 
a ni onima koji su priredili logorski pakao. Smisao života ne može biti 
najtragičnija moguća zabluda nacionalističkog uma već stvaranje takvog 
životnog ambijenta u kojem bi se na najadekvatniji način mogao ostvariti 
njegov suštinski kvalitet i krajnja svrha postojanja. 

Ništa, pa ni ove riječi, ne mogu uticati na moj duh u tom logorskom 
haosu kad osjećaš, kad vidiš da gubiš slobodu, da si poražen i osuđen 
da trpiš dominaciju jačeg. Znao sam iz mnogih dječačkih i mladalaćkih 
situacija za osjećaj poraženosti, kada u igrama ili u različitim sadržajima 
nadmetanja budem poražen. Znao sam da je taj osjećaj jak, ali nije bio 
bolan kao što je bio onaj koji sam osjetio prilikom zatočenja u logor. To 
je bio najgori osjećaj, osjećaj potpune poraženosti kad sam sebe vidio kao 
pogaženog čovjeka čiju su slobodu uzurpirali u zlo ogrezli, nemilosrdni 
ljudi. Sudbina je odredila da se u tim uslovima sretnem sa drugom, do 
tada meni nepoznatom platformom življenja, življenja koje je suoćeno 
sa imperativom obraćuna sa samim sobom i sa okolinom, sa potrebom 
zastajanja i promišljanja o toj novoj platformi življenja. Učili su me da je 
sudbina unaprijed određena, da je to metafizičko pitanje, sadržaj Božije 
volje i određenja i da nam je ostavljen izbor za određene životne sadržaje, 

pa i za životne situacije u kojima će mo imati izazove, iskušenja i izbor 
mogućnosti za njihovo savladavanje. 

Ćesto sam razmišljao o tome šta je u to vrijeme određivalo moju 
sudbinu, šta je uticalo na vlastiti životni put. Nisam nalazio smislen 
odgovor. Možda je to razmišljanje bila protivrijećnost u odnosu na 
slobodnu volju, na odgovornost i na mogućnost da se ipak što-šta moglo 
izmjeniti. Dosta puta u tom razmišljanju vračao sam se i na kur'ansku 
uputu o tome kako Allah nije učinio nepravdu, nego su sami sebi 
nepravdu nanijeli'. 

Naravno da nisam mogao ignorisati osjećaj nadnaravnog jer sam ga 
vidio kao predodređenje. 

Mogao jesam u toj situaciji postupati drugačije, mogao planirati, 
što-šta odobravati ili neodobravati, mogao maštati, raditi drugačije 
nego što sam radio, ali sve to zlo, kako se desilo, bez obzira što su ga 
organizirale snage zla, prožimala je i druga volja na koju se nije moglo 
uticati. Ma koliko samostalan u svom djelovanju, ma koliko imao "upliva" 
u svoju sudbinu na način da je mogu mijenjati, da mogu imati uticaja na 
sreču ili nesreću, teško mi je povjerovati da je sve to bogomdano, kako 
to pokušavaju pravdati i opravdati zli ljudi. Ostajem u dilemi. Ostaje 
mi da pronalazim razloge u prošlosti ili druge razloge i da razmišljam 
o nemogućnosti odgonetanja misterije, pa i one, sudbinski određene, o 
ponovljenom pohađanju škole i to škole u kojoj sam sticao prva znanja. 

Sudbina je htjela da u toj školi u kojoj sam proživio najljepše 
dječačko doba, u kojoj sam se radovao dječačkim igrama, u kojoj sam 
naučio prva slova, prve brojeve, sabiranje, oduzimanje, pisanje, škrabanje 
olovkom, brisanje gumicom, u kojoj sam učio pjesmice... ponovo učim 
ali životnu školu, da spoznajem životna iskušenja i da se suočavam sa 
različitim praktičnim problemima ljudskog života. Ponovno učenje nije 
bilo u funkciji sticanja osnovnih znanja i ograničeno samo na školu, nego 
na iskušavanje stečenog znanja kroz život, na spoznavanje razlika između 
škole i života. Kada su nas iz silosa premjestili u učionice osnovne škole 
nostalgićnim sjećanjem sam se vračao na te sretne dječačke dane, na 
najljepše životne trenutke i školske radosti. Sjećao sam se prvih ocjena, 
prvih nestašluka, učeničkih druženja, ispomaganja, pa i sukobljavanja i 
bezazlenih dječijih ratova. Školarina se u sticanju osnovnih znanja nije 
plačala, kao što se plaćalo iskustvo u ponovljenom učenju. 


Kur'an, sura Al-Ankabut, 40 


162 


"Iskustvo je najbolja škola, ali je školarina bila vrlo visoka", kazivao 
je poznati filozof. 

I bilo je tako, samo što ovo ponovno učenje nije pratilo zadovoljstvo 
nego ogorćenje i razočarenje u one koji su bili u ulozi "učitelja". Većina 
njih je takođe pohađala ovu školu radi sticanja osnovnih znanja, ali to 
školovanje nije pratio odgoj koji bi oblikovao njihov ljudski karakter. 
Logorsko iskustvo je pokazalo da je odgoj važniji od obrazovanja. 
Obrazovanog čovjeka je trebalo i odgojiti kao čovjeka, a to se u njihovom 
odgoju nije desilo, jer ih odgoj nije zaštitio od loših nagona, od nagona 
najgore vrste. Naše ponovno "učenje" je demantiralo misao jednog 
filozofa? "kako je veliko zadovoljstvo učiti i ponovo učiti". 

Nije problem ponovo učiti, učiti i u starijem dobu, učiti i životnu 
školu, ali je problem sa "učiteljima" koji su nekad i svoja, školska vrata, 
zatvarali i otvarali kao logorska vrata dokazujući tako da nisu odgojeni 
kao ljudi. 

Moglo se i u tim ratnim uslovima od neprijatelja nešto naučiti, kako 
je svojevremeno kazivao filozof ?. Nažalost, nije se imalo šta naučiti osim 
o čovjeku i njegovom moralnom padu, jer su tog ekstremnog bojovnika 
u ulozi "učitelja" zadojili nacionalističkom zabludom i osposobili na 
sve raetode destrukcije, represije, na mučenja, ponižavanja, ubijanja, 
silovanja, dakle za sve ono što negira čovjećnost u čovjeku. Taj bojovnički 
pad čak se nije mogao pravdati i opravdati ni nacionalističkim zanosom 
jer to više nije imalo veze sa nacionalističkom zabludom jer se za uništenje 
bošnjačkih stanovnika i njihovog identiteta nisu birala sredstva. Njihova 
povampirena svijest je nadilazila granice na kojima se nagoni zaustavljaju. 

Nisu ti nacionalistički "učitelji" morali tako da se ponašaju. Mogli 
su oni da slijede svoju nacionalističku zabludu a da pri tome ne zaborave 
na civilizacijske norme ponašanja i djelovanja. 


! Sokrat, 469-399 godine .p.n.e. grčki filozof posebno zapažem po istraživanjima o moralu. 
? Konfučije -Kung-Fu Ce, 551-479.godine p.n.e. kineski mislilac, filozof i reformator. 
1 Aristofan, 445-385.godine p.n.e. starogrčki pisac komedija. 

Kako čovjek može biti šaka ništavila 


Kada dođe vrijeme za batine, a to se kod tih bojovničkih hajvana 
nikad nije znalo, radujem se kao malo dijete nakon svakog promašenog 
udarca. Brojim ih i pripisujem na svoj konto kao vlastiti dobitak. Udarce 
koji ne promašuju, koji se zadržavaju na glavi, na leđima, na nosu, na 
vilicama, na grudima, na butinama, ne brojim ali ih skupljam i pamtim. 
Pamtim svaki pojedinačno i tako ih oživljavam. Svaki od njih je isti, ali 
je i različit, svaki na svoj način u zavisnosti od cilja koji pogađa, od snage 
udarca i veličine boli. 

Stvarnost se u tim trenutcima rastvara preda mnom kao lepeza. 
U toj odvratnoj besmislenosti mračnjaštva, prije nego dođu batine, 
bojovnički klipan me "pregazi" prezrivim pogledom, a ja sav umotan u 
debelu šutnju, uporno buljim preda se. Klipan ni da me pogleda. Moj 
pogled je pun prezira, gađenja, ali ga skrivam preda se. Ostajem tako 
nepomičan čekati prve batine. 

Ničim ne mogu odgovoriti. Možda bi jezik što-šta izlanuo, jer je 
zaštičen, da ga ne držim na uzdi. Jedan put je izlanuo i više neće, jer znam 
kako sam prošao. 

A i same riječi, ako bi krenule samo bi povećale neizvjesnost, ne 
bi pomogle, jer kod batinaša nema milosti. A nije baš svejedno da li će 
bojovnički klipan istresti punu porciju batina ili će je istresti do pola. 
Bagra je to, njoj je svejedno, tješim sebe i stišćem jezik zubima. 

Svaka izgovorena riječ može biti hazardna. Kad je ulog život, tu više 
nema nikakve igre. 

Ili ču šutjeti i biti miran dok primam udarce ili ču proći još gore. 
Trečeg izlaza nema, svjestan sam svog položaja i onoga što u ovakvoj 
situaciji jedino mogu učiniti. Ništa više. Zbog toga sam morao sputati 
jezik, zarobiti ga,a dušu ostaviti slobodnom da misli šta hoće. Može 
psovati, vrijeđati, prijetiti, pljuvati po meni, može izgovarati najpoganije 
pogrde, može udarati, ništa me neće isprovocirati, jer sam psihićki jači, 
duže ću izdržati. 

Bojovnički klipan je sila, on je moć, on je sabrao u tom trenutku svu 
ovozemaljsku vlast. Dovoljno je da pljucne kroz zube i sve bude jasno. 
Drveni nogar od stola premješta iz ruke u ruku i u svakom trenutku 
je na "gotovs". Onda, kao da me je ispljunuo iz svoje pažnje nogarom 
udara po svom dlanu, Iščekujem trenutak kad će taj nogar završiti na 

mom umornom tijelu, gdje će ga usmjeriti , na koji dio tijela. IŠčekujem 
trenutak kad će, sa najvećim prezirom koji je vidljiv, taj zlikovac početi 
prosipati svoje bjesnilo po meni. Kad zatrepče očima znam daje batinjanje 
na pragu. Kada premlaćivanje krene, ne gine sedam-osam po leđima, za 
početak. Njemu ne smijem, a nemam ni kome drugom da kažem kako 
to boli. 

Ja u prvi mah šutim, ne od straha, nego od prkosa. Šutim, a on na 
šutnju uzvrača još žešće. I 

Udara, udara. Tu sam na jednom mjestu, ne pomičem se. Iako tijelo 
urliče od boli, ono reve, stenje, trubi mi da zaplačem. Ja ostajem u šutnji, 
onako izmlačen, iščuškan, osramoćen, doveden u gorki stid i poniženje. 

Dođe mi da zaplačem, ali je korisnije da jauknem i da očekujem, 
da će ta marva imati bar malo obzira, malo milosti, da će biti milostiva. 
Badava nadanje i očekivanje. On je prigrlio nogar i zamahuje govoreći 
"čorava ti sreća balijo". Posmatram ga i vidim kako se osjeća snažnim, 
važnim, najvažnijim na svijetu. Zamahuje tokmak nogarom kao da je u 
akortu. 

Kako i ne bi kad sam ja tu za njega niko i ništa. 

"Sad kad si mi dopao šaka, udesit ću ja tebe. Ne mlatim ja tebe 
samo iz mržnje, nego i iz potrebe", urliće kao da je u transu. Ni nakon 
primljenih batina ničim ne pokazujem da ga se bojim. A bojim se samo 
što to neću da mu stavim do znanja. On to svakako i ne može shvatiti. 
Jako mu se rugam na svoj način, glumim "poštovanje" te bitange, samo 
da bih sačuvao glavu, jer on ima bolesnu, paklensku maštu u kojoj bijesno 
kipi čekajući bar neki moj znak koji bi ga osokolio da nastavi batinjanje 
još žešće. 

Sve to, njegove psovke, uvrede, batinjanje, prijetnje kroz patnje 
bilježi moje tijelo, bilježi perverznost zlikovca. Tako ponižen, uvrijeđen, 
: premlačen, ostajem nemočan, bez ijedne riječi, bez obzira što je pogađao 
najosjetljivija mjesta, mjesta na tijelu na kojima se krije tajna slabosti tijela 
poznata samo meni. Ostajalo mi je da se ugrizem za srce, da nastavim sa 
šutnjom i da molim Boga da ta marva u ljudskom obliku prestane. Dolazi 
mi da pobjesnim, ne od bola, nego od muke. Razmišljam kako bi mi sve 
kosti polomio da sam koju riječ izustio. Znam da ga je to najviše ljutilo, to 
što šutim i što gledam kao da ga bagateliziram, što gledam negdje preko 
njega kao da on nije tu, da ne postoji. Ne posmatram ga ali vidim u njemu 
svu zlobnost, ciničnost i jad ovog svijeta. Vidim ga kako se u tom jadnom 

ljudskom stanju divi sam sebi, kako se sviđa sebi iako nije svjestan te 
tužne grimase na koju je navukao brdo ironije i izoblićenosti ljudske. Kad 
batinjanje završi nasmiješi se onako prostački, primitivno. A kako i nebi 
kad se još sa otvaranjem logora otarasio svoje savjesti. 

Dosta puta sam gledao u prazno. Činilo se da osim ništavila ništa 
drugo ne postoji, da ničeg drugog nema. Ta tupa i glupa praznina koju 
sam osjećao izgledala je kao da se zamotam u čebe kad je napolju hladno, 
kad pada kiša, dakle u vrijeme koje je idealno za "uživanje" u depresiji. 
Razlika je samo u tome što se u logoru "uživalo" u torturi i u patnji. To 
stanje ćesto je tjeralo na razmišljanje o tome koliko je zapravo čovjek 
čudo samo po sebi, mjereći to sa sposobnošću da se podnese i podnosi 
neviđeni jad i čemer. Tako "zamotan" u vlastitu depresiju slušao sam 
i gledao a pri tome imao osjećaj da, niti šta čujem, niti šta vidim, kao 
da je sve to automatizirano. Te depresivne praznine su se izmjenjivale, 
nadopunjavale i popunjavale kako se stanje u logoru mijenjalo. Naravno 
da je sve to bilo i u izravnoj vezi sa onima koji su se izmjenjivali u 
premlaćivanju i vršenju drugih sadržaja torture. 


Od svega što sam imao ostalo je samo vrijeme 


Od svega što sam imao ostalo je samo vrijeme. Ostali su doduše i 
sapatnici koji su dijelili tegobe logorskog zatočeništva. Svega ostalog je 
nestalo. Sve što je ostalo se manje ili više uvlaćilo i uvuklo pod moju 
kožu. Skoro da se, sve što je moglo, zavuklo pod moju kožu, a ono što tu 
nije našlo svoje mjesto bilo je pomiješano sa tugom, očajem, čamotinjom, 
bljutavilom. Što je još gore, ta je bljutavost popunjavala praznine koje su 
se nesvjesno zasijecale u pamet i to tako čvrsto i jasno da je stiješnjeni 
mozak već izdresiralo da prihvata životne apsurde, nevolje, paradokse 
i da ih prima i lageruje kao već normalne i prirodne stvari. Probleme 
je pojačavala proizvedena frustracija koja nije dopuštala ni usuđivanje 
na ćestito puštanje vjetrova. Čudno je, ali je i njih nestalo, isparili su 
zbog straha ili zbog grčenja crijeva usljed neuhranjenosti i gladi. Zbog 
discipliniranja jezika da šta ne izlane imao sam nekad osjećaj da sam 
zaboravio na dar govora, da bi se govor, ovako ili onako, mogao tretirati 
kao znak neposlušnosti. Hrabrost, koje u ranijem periodu nije manjkalo, 
je bojovnička gamad stjerala u "mišju" rupu iz koje nije bilo ni primisli da 

se glasnije progovori ili pobuni u njihovom prisustvu. Samo su se rijetki 
ili oni pod "zaštitom" odvažili da slobodnije govore, ali ni oni nisu bili 
sigurni šta ih poslije toga čeka. Nekad sam opet naivno vjerovao da će 
vremenom tortura splasnuti i da će me impresionirati i "dobrotom" mi 
se približiti. Varljiv je taj osjećaj bio jer se cijelo vrijeme moralo klanjati 
tim logorskim "autoritetima" po zlu, a svoj status eventualnog herojstva 
zamijeniti, u prisili nametnutoj, podaničkoj poslušnosti. 

Trpi Edo, tješio sam sebe, ne budi kao ona guska koja je gaktanje 
glavom platila jer su mislili da se tako ruga. Trpi, jer si u kandžama 
divljaka bez srama i razuma, u kandžama ljudskog šljama koji nema gdje 
istresti svoj bijes, nema ga gdje stišati, nego na mojim leđima. 

Ja sam mu plijen ovoga dana. Već sutradan će svoj bijes istresti na 
nekog drugog. 

Dok sve to trpim tragam i za srećom u batinama, prizivam je. 
Zamislite taj apsurd u sreći sa batinama, ali je bilo tako, jer nije svejedno 
kakve će one biti i čime će se premlaćivanje vršiti. 

Nakon primljenih batina glava bi sama klonula na prsa sa pogledom 
prema betonu. Osjećao sam se kao da je na meni sve mrtvo, bezvoljno, 
kako jedan po jedan živac otkazuje, kako me savladava baš kao u gripno 
ili predbolesno stanje kada se osjeća slabost u svim zglobovima, kako 
mučnina postaje sve veća, kako se gube osjećaji od otvorene rane i bolnog 
bdijenja. Tuga je najedala moje srce koje je bilo zaokupljeno velikim 
jadom i bolom. 

Ta bol ga slama dok ležim na kartonu koji je jedina zaštita od 
betona. Slama se a crne tačke se izmjenjuju pred očima. Atmosfera mi sve 
više nagriza srce koje se nemoćno bori i traži pomoć od stvoritelja, koje 
moli za kap milosti Božije. Nema smiraja iz logorskih mračnih dubina u 
kojima sam već potrošio značajan dio logorskog zatočeništva. Pokušavam 
stalno da se smirim skrećući misli na neka stara, ljepša sjećanja, ali ni 
to ne pomaže da savladam i prevladam boli srca, koje samo što nije 
čemerom zaliveno. Sklopim oči misleći da će tako biti lagodnije, da će ta 
tama pomoći, da će tako i logorski svijet tame proći. Sklopljenih očiju, 
samo na trenutak, uživam u tom svijetu tame i vračam se mislima na 
iluziju koju sam sam sebi podastirao. Onda shvatim da taj svijet tame nije 
moja stvarnost, pa zatvorim i ponovo otvorim oči vračajući se u svijet 
stvarnosti, u svijet logorskog mraka. 

I pored svih poniženja i batina nisu mogli potaknuti lažnu "želju" 
za umiranjem. Jeste taj užasni položaj budio tugu kao na nekom vrhuncu 
neviđenog pačeništva, pačeništva koje, mislim da niko normalan ne bi 
mogao bez vidnijih posljedica podnijeti. Zamislite mene da mi ponekad 
bude i milo kad osjetim lijenost ili umor bojovničkih cokula ili šaka, jer 
će porcija batina biti siromašna, baš kao što su bile siromašne i porcije za 
ishranu. 

I to se savlada. Na batine sam nakon izvjesnog vremena navikao, 
iako sam se svaki put grčio i previjao od bolova, iako sam se osjećao kao 
zgažen crv. 

Sve to sam stojički podnosio, izdržavao jer sam predosjećao da ću 
pobijediti bojovnički ološ, jer sam predosjećao da sve to neće biti moj 
posljednji dodir sa životom. 


— 

Osvećivao sam se u mislima 


Što-šta sam znao o ratnim strahotama, o postupanju neprijatelja u 
ratu, o odnosu prema zarobljenicima, o ratnim strahotama i posljedicama, 
ali ono što je mene snašlo nije ni blizu prilićilo tim mojim saznanjima, ili 
se to meni činilo, jer se radilo o vlastitoj koži. U uslovima koji su mene 
zapali sistema nije bilo, bila je samo volja bojovničkih bitangi koje su sa 
mnom raspolagale. Nisam ih mogao a ni smio "umirivati" poznanstvom 
ili zajedničkom prošlošću i tako bar za malo pomutiti njihove osjećaje za 
novu stvarnost koju su nametnuli. 

Nekad sam, doduše, smišljao način kako da upadnem u oči nekom 
od "prijatelja" ili poznanika sa očekivanjem da se javi, znanci smo, tješio 
sam sam sebe, da progovorimo riječ-dvije, računam, ljudi smo. Tražim i 
očekujem ostatke dostojanstva da se jave, ali ne, bitange su pokazale da 
ostaju bitange, jer na moje pokušaje samo se cinički iskeze sa strogočom 
u pogledu kao na pseću crkotinu, potpuno ignorišući staro poznanstvo. 
Okrene se s gađenjem i pljune poput najvećeg ološa. Ako se rijetko i desi 
neki smješak ja sam ga u pravilu doživljavao uvredljivim jer je dolazio od 
sitnih, pakosnih ljudi, od klipana koji su mi strašno išli na živce. Teško 
je to bilo podnositi. Umirao sam od straha posebno kada su pripiti ili 
kad žaluju za nekim poginulim bojovnikom. Tada su njihovi pogledi bili 
strašni, krvoločni, mislio sam da će me tog trenutka zubima zadaviti. Ne 
mogu ni opisati kakve su me sve muke tada spopadale. Priznajem, bilo me 
strah, bilo me strah kao nikad u životu. Jeza me spopadala i od straha da 
bijes iz mene ne "odapne" da ga na njih ne ispljunem. Kad na kratko odu 
iz vidokruga lice se malo razvedri i smiri, počnem trezvenije misliti, pa i 
o tome kako ću, ako preživim, mjeriti ljude. Kako su ekstremni bojovnici 
postali ono što nisu bili, kako sam ja i pored torture ostao ono što sam 
uvijek bio. 

Svakog novog dana sam se zahvaljivao Bogu što moj život živi i što 
mu ja, sa oprezom i sa suzdržavanjem pomažem da živi i pored toga što 
sam svakodnevno bio izvanredan mamac za životno skončavanje. Nekad 
sam i malodušno razmišljao i sam sebe uvjeravao da moja bojazan nije 
bila samo plod straha, nego i varave nade da ću izbjeći nesreću u kojoj su 
se, kao na traci, u tom ratnom haosu, kotrljale ljudske glave. Ne znam šta 
je mene od te nesreće spasilo, to sami Bog zna i gdje bi moje kosti završile 


da je bilo drugačije. 


Valjalo je u tim uslovima ostati normalan, ne poluditi u uslovima u 
kojima ustajala tama izlazi iz mene kao da se ćistim od strašnih i odvratnih 
snova. To je teško razumjeti, a ako ste nekad bili u mučnoj neizvjesnosti, 
pa se stalno vrtili oko jedne jedine misli u vama, kao ja o preživljavanju, 
onda će te moći i mene bolje shvatiti, moći će te shvatiti stanje u kome 
ste unaprijed ukopani. Jer svaki novi dan u tom stanju je bio dobitak, bio 
je to trijumf odlaganja smrtnog ishodišta. Moja glava nije više bila moja, 
ona je bila u rukama te bojovničke bagre. 

Oni su je svakog trenutka mogli otrgnuti a da moja jadna šaka 
zastrašenog mozga nije mogla ništa učiniti da to sprijeći. Bio sam kao 
čovjek bez glave, ona je bila tuđa, bojovnička, bila je njihova, samo što 
sam ja u njoj imao pohranjenu prošlost koja je pripadala samo meni. 

Znam da se mnoge stvari čine čudnim kad ih čovjek gleda na 
drugima. Na mnoge se čak i privikne ma kako i koliko čudne bile i koliku 
pustoš ostavljale. 

Oni koji to nisu proživjeli teško će razumjeti kako se osjeća čovjek 
kada ga zarobe i u logor zatoče dojučerašnje komšije, susjedi, dojučerašnji 
"prijatelji" radne kolege, drugovi iz djetinjstva, akšamlije iz kafana i 
restorana. Kako se osjeća čovjek kad su pored njega u logor zatočeni 
njegovi najmiliji. Kako je to izdržavati čitavih 276 dana logorske golgote. 

Smućim se na pomisao da ću ko zna koliko deverati sa tim 
barabama i koliko ću trebati napora za mala, sitna snalaženja kako bih 
se sačuvao. Za vrijeme boravka u logoru ćesto me je zlostavljalo neko 
osjećanje oslobađanja. Nekad mi to zlostavljanje i legne na dušu i popravi 
raspoloženje, donese olakšanje, makar bilo i mučno. 

Onda se počnu redati i neke nade, ružičaste i manje ružičaste, a 
ponekad se, istina rijetko, ušulja toplina neke idile, ne bezbrižne, ali ipak 
idile, dok ponovo ne zakoračim u jadno stanje puno smicalica i životne 
neizvjesnosti. 

Ah, kakva je to muka, kakvi su to magarci, neka mi ne zamjeri 
magareči rod, što ih poredim sa njim. Kakva je to bagra koja te ironično 
gleda i uživa u tvojoj nevolji. Ne gleda ni ravno u oči, nego najprije u 
tijelo nad kojim će započeti nasilje. Onda se zlobnim pogledima vrati i 
posmatra pljuckajući, naprosto me žvače svojim očima, igra se sa mnom 
kao sa kakvom stvarčicom a u ruci prevrće drveni nogar od stola sa kojim 
šalje poruku. Vidim mu bijes u očima, vidim mržnju, a meni, tek poneki 
hladan dodir, odvrne taj njegov pogled tražeći u njemu bar zehru samilosti. 

Koliko su mene, i ne samo mene, smatrali nevažnom pojavom vidljivo je 
bilo u tom pogledu, koji je nalikovao psećem pogledu u stanju njegove 
razjarenosti. Samo je pojava, a ne način držanja i prihvatanja realnosti, 
upučivala na moje prisustvo. Šta sam mogao, šta mi je preostajalo. I u 
takvom stanju znao sam se smijuljiti u sebi radostan što me je i tog dana 
preskočila smrt. Moja je osveta mogla biti jedino u mislima. 

Tako sam se osvećivao svaki dan kao u hipnozi, jer sam samo tako 
mogao odagnati nakupljeni, zgusnuti bijes u kome je plamtila pakosna 
gnjev. Osvetnićke misli gasile su taj gnjev, jer se, kako je vrijeme odmicalo, 
želja za osvetom neprestano i sve više gnjezdila u meni kao pasja žeđ. 
Tješio sam sebe rečenicom " da je nada u čekanju, da je čekanje u nadi". 

Posebno je teško padala ta bojovnička izdaja, dvostruka izdaja koja 
je bivala sve veća zbog moje nesreće, zbog uvreda, poniženja u koje su 
me doveli. 

Gađenje se nije moglo ničim izmjeriti. 

Ne znam da li je bilo teže danju ili noću. Kad predeveram dan dođe 
olakšanje jer se život nije "otkinuo". A ona dođe noć, noć bez sna u kojoj 
ćesto obilazim svoje jučerašnje tragove kako one na tijelu, tako i one u 
duši. Koža mi se naježi kad presabiram te događaje, jeza obuzima cijelo 
tijelo i prosto je čudo kako čovjek u takvoj situaciji, u smrtnoj opasnosti, 
ostane pri pameti, kako ne izludi od straha, od reakcije živaca, od učinka 
straha. Nekad mi bude drago što sve to mogu izdržavati, što imam 
"konjske" živce kad sve to mogu izdržati i izdeverati. 

Mnogo puta se u tim trenucima dešavalo da brojanjem pokušam 
zaboraviti što se dešavalo jučer, prekjučer, prošle, pretprošle hefte... 
Brojim jedan, dva, tri, četiri... nabrojim do stotinu, pa opet ništa, jer je 
jači tajanstveni mrtvački strah koji tjera misli na drugu stranu, na ono 
što me čeka ili što se može desiti u sutrašnjem danu. Brojanje je imalo 
svog smisla ne samo da odagna crne slutnje i loše misli. Sa brojevima se 
srećemo još sa rođenjem, brojevima se identificiramo, brojevima se mjeri 
uspjeh u školi. Kažu da je brojevima određen i životni put, da je njegovo 
trajanje svedeno na broj koraka koji će se iskoračati. Sve ili uglavnom 
sve mjeri se brojevima. Brojevima je iskazan i broj zatočenika u logoru, 
broj deportovanih, broj ubijenih. Naravno da ni brojanje nije uvijek 
pomagalo, jer sam nastavljao sa svojim nemirnim, paničnim mislima, i 
uz to, nastavljao da proživljavam sve strahote prošlih dana u toj logorskoj 
grobnici. 

Misli ko misli, jedne prolaze, druge dolaze. Upadam sve dublje i sve 
budnije u nove misli kojima nigdje ne vidim kraja, panično tražeći neku 
svijetlu tačku u toj logorskoj tami. 

Razmišljam ćesto io toj bojovničkoj pokvarenosti i preispitujem sebe 
nosim li i ja u sebi nešto od njihovog prezira ili ga skrivam. Pokušavam 
shvatiti i odgonetnuti da li i ja zavaravam sebe, da li bi u istoj ili sličnoj 
mogućnosti mogao postati kao oni u nekim drugim okolnostima. Pitam 
sebe da li je moj karakter slab kao što je slaba i svijest o njemu. Ne mislim 
da nam je odgovornost ista, ni približna, ali se pitam ima li u svemu tome 
saućesništva, da li sam nešto važno u životu propuštao, da li sam zatvarao 
oči kad se nevolja dešavala drugima, misleći da to i nije moj problem. 

Bavim se mišlju kako da ukrotim u sebi svoje dostojanstvo, 
kako da sprijećim primitivcima i roktavcima osvetničko uživanje, 
kako na neljudskost da odgovorim, koliko je moguće, ljudski. 
U tim uslovima kao pauk gradim svoju nevidljivu finu mrežu u koju bi 
ulovio svoje misli da ih sprijećim da ne remete san. Te misli ne daju mira 
jer, poput dosadne crne muhe što zuji i brunda, prelijeću prkosno sa 
jednog na drugi kraj mozga. I ne daju zaspati, vrate tajanstveno vreteno 
sna u tminu zatvorenih očiju i polako namotavaju beskonačnu tanku nit 
vremena, godina, uspomena. Prede taj čudnovati "pauk" i obavija lukavo 
i neosjetno moju misao laganom pređom osjećaja straha. Vise ti divljaci u 
mojim mislima, visim i ja s njima. Ne znam ni sam zašto, ali se panično 
bojim tmine u toj zlokobnoj šestici. Svake noći hvata me isti strah da 
neću zaspati do pred zoru. Mučim se, prevrčem, kupam u znoju od 
vručine ili sparine, ali i od straha. San ne dolazi iako su mi i noge i ruke 
usnule, čitavo izmućeno tijelo već "sanja", krvotok se primirio, nestašno se 
poigravaju crvena i bijela krvna zrnca, srce mirno kuca, počivaju umorno 
živčane niti. Cijelo je tijelo kao stari parobrod na izdisaju, kojeg su zbog 
dotrajalosti usidrili. Tijelo "spava" a žuđenog sna nema. Možda se on za 
kratko i desi, ko to zna, ali znam sigurno da ta tama nikako neće da pride 
mojoj glavi. 

Neprestano mi se čini da će neka od tih bitangi bahnuti, osluškujem 
ima li prigušenih ili pritajenih koraka. Pokušavam, ako već mislim i ne 
mogu zaspati, da razmišljam razumno. 

Svejedno, ipak prisluškujem, osluškujem i samo čujem udaranje srca 
kako panično bije u grudnom košu. Udara kao u kantu u toj zlokobnoj 
tišini i proizvodi još veći nemir. 

Nisam sam ali opet razmišljam kako je strašno biti "sam" u ovim 
noćnim tišinama logorske šestice. Te tišine samo ponekad poremete jauci 
i jecaji tog dana pretučenih zatočenika. 

Bude mi neugodno zbog toga jer i ti jecaji prekidaju moje misli 
tjerajući ih da se ponavljaju, da budu upornije i da donose nove nemire. 

U tom razmišljanju jedan detalj je zauzeo posebno mjesto. 

Imao sam mnogo muke sa onim nesretnim i vrlo ličnim oprezom. 
Taj pretjerano lični oprez nije se zvao strahom, nego su ga tako određivali 
bojovnici koji ljudsku patnju nisu znali razumjeti, koji su se čak rugali 
tom ljudskom strahu. Taj oprez proizvodila je nesnosna pomisao da 
bi sada, tu u logorskom paklu mogao skončati, mogao život završiti. 
Situacija nije bila nimalo bezazlena, naprotiv, bila je izuzetno ozbiljna 
i teška. U tim uslovima uplašio sam se svoje jadne nemoći, pa sam kao 
jedinog saveznika pronašao u oprezu, računajući da je lakše udvoje 
podijeliti manjak životne sigurnosti. Naravno da su bojovnici svojim 
odnosom pojačavali taj moj oprez kojeg sam gutao gorko s pljuvačkom 
kako bi što bolje osjećao tugu i jad položaja u kojem sam se, ne svojom 
voljom, našao čekajući tako svoju sudbinu. 

Znao sam da je to baš neprikladno mjesto za sudbinu, ali se nije 
moglo nikako izbjeći. 

U ovakvim prilikama čovjek ne misli dalje od brige za preživljavanje 
jerje najviše nedostajalo providnosti, providnosti koja bi bar malo donijela 
svjetla u tu neizdrživu atmosferu nesigurnosti. Moralo se pristajati na 
sve krvničke uslove i zahtjeve, progutati sve uvrede, podnijeti sve batine, 
podnositi glad i žeđ, prisilno raditi na lokacijama na kojima je život 
ugrožen i opet brinuti za život, svakog trenutka. 


Oprosto mi Bože što ne mogu da im oprostim 


Ljudski je praštati. Sve mogu da im oprostim, i 276 dana provedenih 
u logoru, i premlaćivanje, i mučenje glađu i žeđu, i batinjanje po golim 
tabanima, i ponižavanje. 

Mogu da oprostim i njihovo izbjegavanje da se iskreno pokaju, da 
ponude gestu pokajanja za zla koja su činili. Sve to i više od toga mogu 
oprostiti, ali jednu stvar nikad im oprostiti neću makar rizikovao vlastitu 
psihičku ravnotežu zbog toga. Ne mogu im oprostiti zabranu da svoju 
majku koja je preselila na bolji svijet, ispratim na dostojan način, na način 
na koji to majke zaslužuju. Logorski pakao prolazila je i moja majka sa 
skupljenih preko sedamdeset godina. Zamislite tako staru i bolesnu ženu 
da u vrijeme ljetnih vručina, provede kao logorski zatočenik ne jedan 
dan, ne sedmicu, nego blizu mjesec dana. Ubili su je nehumani logorski 
uslovi. Sedmog dana po izlasku iz logora je umrla. Umrlo je to najdraže 
biće koje me njegovalo i odgajalo, koje me. ućilo i naučilo strpljenju, 
saburu, koje me naučilo da šutim kad treba ali i da kažem glasno i jasno 
sve što mislim da treba reči. 

Umrla je u takvim uslovima meni najdraža osoba, osoba koja me 
učila da slušam u tišini i da iz nje izvlaćim pouke. Riječima ne mogu da 
pokažem sve ono što sam osjećao prema majci koja je godinama za nas, 
njenu djecu, činila i više nego što je mogla. 

Bila je ponosna na nas, ali smo mi bili više ponosni na nju, jer je za 
svakim od nas probdjela dane i noći kako bi nas njegovala, presvlaćila, 
odgajala, učila. Živjela je težak život i nije zaslužila ni jednu našu ružnu 
riječ. Ona je kad vidi da na sofri nema dovoljno, a to se najčešće dešavalo, 
znala kazati da nije gladna kako bi se mi namirili. Razumijevala je i 
ono što mi, njena djeca, nismo ni izgovorili. Bila je izuzetno osjećajna i 
strpljiva a to je teško bilo sa jednim, a kamoli sa devetero djece. Znala je 
za naše brige i muke i kad ih ne kažemo. 

Djelila ih je s nama dokazujući da je njena majčinska ljubav 
neupitna i potpuno sigurna u odnosu na mnoštvo nesigurnosti kojima 
smo bili izloženi. Nikad nije bila sama sa svojim mislima. Morala je 
svojim mislima pridruživati i naše misli, i razmišljati jedan put za sebe a 
drugi put za nekog od nas ili istovremeno za sve nas. Mi, sestre i brača, 
divili smo se, jer je imala razumijevanja i onda kad griješimo, kad svojim 
nestašlucima i postupcima povređujemo druge ili sami sebe. 

Smrt majke, najdraže osobe, preplavio je ćitav niz osjećaja s kojima 
se bilo teško nositi, s kojima je bilo teško izlaziti na kraj, a pogotovo u 
nemogućim logorskim uslovima. Osjećaji su bili pomiješani sa plačem, 
sa prazninom, tugom, grčem, pa i sa ljutnjom, krivnjom. 

Nažalost, tugu zbog smrti majke nisam mogao izražavati na način na 
koji se to inače čini, na način koji je dostojan majčinske ljubavi. Zbog stanja 
u kojem sam bio pokušavao sam osjećaje potiskivati jer ih nisam mogao 
izbaciti, nisam mogao sebi olakšati zbog svega što me tištilo. Razlićiti su 
ljudski karakteri, pa i njihov način izražavanja tuge i žalosti. Svoj proces 
tugovanja ja sam morao ubrzavati i sebe požurivati kako me u ionako 
teškom položaju tuga ne bi potpuno shrvala. Uz vlastite boli od logorske 
torture morao sam danima, sedmicama, mjesecima nositi i taj teret koji 
me dodatno naprezao do krajnjih granica. Sve to me dodatno iscrpljivalo 
kako u fizičkom, tako i u emocionalnom pogledu. Uz nepodnošljivu glad 
i ono malo hrane koja se na kašičicu davala, nisam imao volje ni za jesti. 
Logorski sapatnici su pomagali da mi olakšaju položaj, nastojali da sa 
forsiranjem priče prebrodim to teško životno razdoblje. Uprkos tome 
njihovi napori imali su uglavnom ogranićeni domet, budući da se ožive 
sjećanja na porodićne trenutke, sjećanja na pouke u životu, sjećanja na 
savjete majke. 

Sjećanja nisam prizivao, ona su navirala sama od sebe. U tim 
trenucima najviše sam se oslanjao na savjete majke koja je znala govoriti 
da nikad ne odustajem, da je život preda mnom i da ga iskoristim na 
najbolji način. Mnogo su mi u tim trenucima pomagale i dove koje sam 
upučivao dragom Bogu. To je puno značilo, ne samo u smislu psihološke 
podrške. 

Teško je i zamisliti takvu okrutnost ekstremnih bojovnika ilogorskih 
čuvara kada nisu dozvolili da na dženazi, na bolji svijet ispratim meni 
najdražu osobu, majku. 

Vod logoraša obavio je ukop majke u haremu preko puta "silosa', 
samo kojih stotinjak metara dalje od čelije u kojoj sam bio zatočen. Bio 
sam tu, tako blizu, a onemogućen da svojoj majci klanjam dženazu, da 
je molim da mi halali za mladalačke nestaškuke, da prisustvujem ukopu. 
Nisam bio toliko naivan da bih povjerovao u bojovničku pitomost. Kao 
što očima treba svjetlo da bi vidjele, tako je i meni trebalo vremena da kod 
bojovničkog ološa prepoznam nedostatak i najmanje velikodušnosti, bar 
kad su tragične situacije u pitanju. Taj neljudski odnos me i danas guši, 

opterećuje me, ne dozvoljava da se oslobađam prošlosti, da se oslobađam 
negativnih osjećaja. I dalje zbog te neljudskosti nosim neizmjernu 
dozu ogorčenosti i odbojnosti prema onima koji su me onemugućili za 
prisustvo posljednjem ispraćaju majke. 

Tugu nisam morao imenovati, opisivati. Da stane, nije mogla. Ona 
je upravljala osjećajima. 

Tih dana misli su se stalno vračale na ono što se desilo, prolazio sam 
kroz to bolno iskušenje i shvatao ga kao veliku životnu lekciju, a ne kao 
kaznu. Trebalo je proći kroz to široko prostranstvo neljudskosti da bih 
spoznao gdje ljudi mogu odlutati, gdje i koliko mogu zastraniti. Jasno mi 
je da svi u životu imamo izazove, iskušenja, da se u nevolji jačaju dobre, 
ali i loše osobine. Oni su jačali i usavršavali svoje loše osobine. Životni 
izazovi i iskušenja su naravno različiti, za neke je to zdravlje, za neke 
sloboda, za neke uspjeh, za neke život, za neke... u zavisnosti od toga šta 
im se u životu dešava ili šta se želi. Ovakvo iskušenje bilo je lekcija iz koje 
se moglo mnogo naučiti, bilo je najbolja životna škola u kojoj se moglo 
mnogo naučiti o čovjeku i o tome šta je sve u stanju uraditi. 

Sve je poznato šta se u tom ratnom haosu činilo i učinilo. Poznato 
je ko je šta činio i učinio. Pokušavat će te barabe pronaći razloge kojima 
će takvo postupanje, takva zla djela, opravdati. Žrtvama i logorskim 
pačenicima nisu ni pokušavali podastrijeti te razloge, objasniti šta ih je 
na takvo krvoločno postupanje motivisalo. Ne samo to, oni nisu pokazali 
ni spremnost za istinsko, iskreno pokajanje. Pokazali su da nisu spremni 
ni na kaznu jer očekuju da im i pored svega bude oprošteno, da žrtve 
pokažu veličinu svoje ljudskosti, kako ne bi bili sputavani gorčinom 
logorske prošlosti i stalno ogrnuti razočarenjima koja su svjedoćili. 

Poznato mi je da je praštanje čin pravog i istinskog odnosa koji 
uzdiže onog ko prašta iznad onih koji su zla činili. U drugim, manje 
problematićnim situacijama, u situacijama koje nisu proizvodile štetne 
posljedice, praštao sam, ne jedan put, onima koji su griješili, povređivali 
osjećaje ili na drugi način proizvodili glupost ili neku nepravdu. Za 
opraštanje je trebao poticaj koji je najčešće bio sadržan u istinskom 
pokajanju, koji je određivao iskreno, a ne lažno ispitivanje savjesti. 

Nakon žepačkog ratnog haosa i proizvedenih posljedica, čekao 
sam da njihovo ponašanje i buduća djela bar ublaže posljedice njihovog 
divljačkog, neljudskog odnosa. Da vidim kako nadilaze svoje greške iz 
tog ratnog haosa, kako se oslobađaju predrasuda o muslimanima, kako 

se ograđuju od gadosti koje su činili. Mogao bih čekati još jednu, dvije, 
deset i više godina, ali ne bih dočekao trenutak potvrde da su se popravili, 
da je kod njih prevagnuo tas dobrote, da su se pokajali. "Jedini put do 
oprosta je put pokajanja" pisao je poznati pisac '. 
Na tom putu jesam, i imam emocionalne snage za čin oprosta za 
276 dana provedenih u logorskom paklu, za ranjavanje nepravdom i 
neljudskim odnosom, za ranjavanje torturom i nasiljem, za ranjavanje 
ponižavanjem, za sve tjelesne i psihičke boli. Nije to opraštanje 
proporcionalno intenzitetu negativnih emocija, ali je iskreno nastojanje 
da se nastavi život koji će biti manje opterečen sa onim što mi se dešavalo 
i desilo. Popustio sam pred tim zlom i nepravdom, ne da bih to odobrio, 
nego da bi zaštitio druge i sebe, da se ne ponovi isto. Popustio sam i 
odlućio da pokopam dio te prošlosti, da je ne povlačim za sobom iako 
znam da će ta prošlost uvijek biti prisutna. Sve to opraštam jer ne želim 
da zadržavam u sebi ljutnju, srdžbu, bijes, gorčinu, strah, samosažaljenje 
ali i dalje očekujem da se podvuče crta ispod stanja bezumlja, da 
progonitelje, izvršioce zločina i naredbodavce stigne sud pravde kako 
bi njihovo "pokajanje" i moj oprost imali smisla. Opraštam proživljene 
traume radi vlastitog oslobađanja povezanosti sa negativnim emocijama 
vezanim za povampirene ekstremne bojovnike i njihove naredbodavce. 
Dvije stvari nikada ne mogu oprostiti. Možda je u pravu filozof? kad 
je kazao da se oprašta drugima, ali sebi nikad. Sebi neću nikad oprostiti 
što sam bio toliko naivan i što sam se doveo u situaciju da o mojoj 
slobodi i o mom životu odlučuju najveći primitivci, barabe i ljudski ološ. 
Ekstremnim bojovnicima i njihovim naredbodavcima nikada, ni po 
cijenu vlastite psihićke neravnoteže, ne mogu oprostiti bestidan, krajnje 
neljudski odnos kojim su me onemogučili da na bolji svijet ispratim svoju 
majku. 


! Fjodor Dostojevski, 1821-1881.godine, ruski pisac poznat po delima "Zločin i kazna" 
"Dvojnik" i dr. 


7. Lucije Seneka, 4.g.p.n.e.-65.g.p.n.e, rimski filozof poznat po "Pismima o moralu" 

Krivac bez ikakve krivice 


Vjerovatno bi period od 01. jula 1993. godine do 31. marta 1994. 
godine, period od otvaranja do zatvaranja žepačkog logora, ostao 
zatvorena knjiga i vjerovatno se ta knjiga o burnim i dramatičnim danima 
iz tog perioda ne bi ni otvarala da nisam odlučio, bar na ovaj način, da 
to stavim na uvid javnosti. Odluka je dodatno motivirana činjenicom da 
sam u žepačkom logoru, ni kriv, ni dužan proveo punih 276 dana. O tim 
mojim danima i o danima mojih logorskih sapatnika odlučio sam pisati i 
pričati i na taj način vračati slike iz tog perioda. 

Zbog tih datuma i vremena između tih datuma nastaje i ova istinita 
priča, priča nekog ko je u ratnom haosu i u logorskom zatočeništvu trpio 
i preživio najbrutalnije nasilje i ponižavanje. 

Vlastita priča u kojoj sam i poslije oslobađanja iz logora imao trpnju 
nasilja i bez rata i logorsko džehenema. 

Znam da je to onima koji logorske uslove nisu osjetili i preživjeli 
pomalo neshvatljivo, ali u tom vremenu između navedenih datuma ja 
sam, bio na pragu džehenema, bio na raspolaganju slijepim i gluhim 
silama zla, sa sugrađanima koji su bili nosioci zločinačkih orgija, nosioci 
raspojasane i ničim izazvane mržnje prema bošnjačkom narodu. I pored 
svega, pored sadizma i iživljavanja mnogih bojovničkih progonitelja, 
preživio zahvaljujući snazi duha i stavu o smrti i o umiranju. Prošao 
sam najbolniju logorsku dramu čija je odlika u veličini trpljenja vlastite, 
ali i tragedije mojih sunarodnika. Valjalo je izdržati logorsku golgotu 
punih 276 dana. Za vrijeme logorskog zatočenja susretao sam mnoge 
dželate koji su nad logorašima, sa svom ohološću i brutalnošću provodili 
neviđeno nasilje, samo zbog toga što smo pripadnici bošnjačkog naroda i 
muslimanske vjere. To je bila moja, i ne samo moja, jedina krivica. 

Bio sam dakle krivac bez ikakve krivice na prozivkama, na raportima, 
na vatrenim linijama, na prisilnom radu, na ćestom premlaćivanju, na 
mučenju i ponižavanju. 

Iživljavali su se na najbrutalniji način čineći zla djela koja izgledaju 
ružno i kad se o njima piše i li govori. Samo su rijetki bili pošteđeni 
svakodnevnog maltretiranja i premlaćivanja, a da i ne ponavljam sadizam 
koji je primjenjivan prema logorskim zatočenicima iz tzv. logorske 
"šestice". Najstrašnija dešavanja u logoru trebalo je preživjeti, trebalo je 
izdržati tu monstruoznost logorskog života u okruženju sa stražarima i 

pijanim bojovnicima. Trebalo je sa tim akterima pomučenog uma izdržati 
i ostati "pri pameti" 

Trebalo je izdržavati svakodnevna premlaćivanja, mučenja glađu 
i žeđu, nedopuštanje fizioloških potreba u namjenjenom prostoru, 
vršenje fizioloških potreba na prostoru koji je ponižavajući i na uvidu, na 
otvorenom. Trebalo je, koliko je bilo moguće, ostati hladan na bojovničko 
cerekanje, izrugivanje, na iživljavanje, na psovke, uvrede i razne obmane, 
prevare, na primitivizam svake vrste. Nikad neću moći podvući crtu 
ispod ovog logorskog bezumlja u kojem svaki logoraš ima svoju povijest, 
svoju traumu, svoju muku, koja će, dok živimo tjerati na mržnju prema 
organizatorima tog logorskog džehenema. 


— 
NI 
\O 


Duša i njeno ispiranje 


Koliko se poznaje duša 


Poznato je kroz istoriju da ljudi u traganju za razlićitim sadržajima 
znanja troše mnogo vremena, ali mnogi od njih ne uspiju da u tom 
traganju upoznaju svoju dušu. Koliko čovjek poznaje svoju dušu - pitanje 
je koje je zaokupljalo pažnju još od pradavnih vremena. O tome postoje 
mnogi tragovi, a među njima i razmišljanje iz Mesnevije ! "da čovjek 
stotinu hiljada stvari suvišnih zna, ali da taj čovjek grešni dušu vlastitu 
ne zna". Bez ikakve dileme i sebe mogu pribrojiti krugu onih koji nisu 
spoznali svoju dušu u svim njenim izražajnostima, a najbolja ilustracija je 
spoznavanje duše u neuobičajenim i čovjeku neprimjerenim situacijama 
kakva je bila logorsko zatočeništvo i životna ugroženost u nehumanim 
životnim uslovima. Tim uslovima dugujem zahvalnost za nove spoznaje. 

Kažu da je spoznaja duše suština čovjeka, ali je i pored toga većina 
ljudi u neznanju što najčešće bude glavnim razlogom nesreće i propasti 
jer nastoje biti na usluzi svojim požudama, prohtjevima, željama, 
predrasudama. 

U razmišljanju o poznavanju duše ponovo se vračam na sufijskog 
pjesnika? koji je neznanje o svom identitetu poredio sa magarcem. "On 
posebnost supstance svake poznaje ali u objašnjenju suštine svoje, kao 
magarac je". 

Nije iskljućeno, može se napisati da pravilo je, da mnogi ljudi 
ispravno razmišljaju, imaju ispravne poglede i stavove o mnogim 
pitanjima ali da ne znaju svoju vrijednost što može pretpostavljati izraz 
gluposti ili neznanja. Nesporno je da čovjek kao ljudsko biće mnogo zna 
o različitim stvarima a da o sebi, o svom biću, o svojoj suštini malo ili vrlo 
malo zna. 

Jedna stara mudrost kaže da je propao čovjek koji ne poznaje 
vrijednost svoju. Jer ako jeste zaista čovjek, on treba razjasniti svoj položaj 
za svaku situaciju, jer će tada spoznati da nije ništavan i jadan. Spoznat 
će da nije izgubio sebe, da se pronašao kao čovjek, da nije skrenuo u 
poremećaj ili devijaciju. Poučna je poruka iz hadisa božijeg poslanika? 
"da je onaj koji spozna svoju dušu, spoznao gospodara svog". 


' Mesnevija, zbirka pjesama koja sadrži oko dvadesetpet hiljada stihova a njen sadržaj su 
poučne hikaje propračene poukama. Neiscrpan su izvor mudrosti. 


' Dželaludin Rumi, 1207-1273.godine perzijski islamski filozof, teolog, pjesnik, pravnik. 
! Muhamed s.a.v.s 

Razmišljanje o spoznavanju svojstva čovjeka, o promatranju i 
promišljanju znakova u okruženju, o poremećaju ravnoteže, kada spozna 
bolest i bijeg od racionalne aktivnosti, kad stigne do granice kada odustaje 
od onog što ga čini čovjekom, jasno je da će činiti napor da to popravi, da 
popravi ono što je pokvareno. Da bi spoznao sve čovjekove izražajnosti, da 
pronađe čovjeka u čovjeku mora i sam biti čovjek, jer "koliko je visoko do 
neba, toliko je duboko do čovjeka" promišljao je Mirko Božić ', Logorski 
džehenem me podućio da o čovjeku mogu nepogrešivo suditi samo po 
tome šta je činio i kako se pokazivao u trenucima kad je odlućivao o životu 
drugog čovjeka, kada je na vagi bio život onog ili onih koji su bili njemu 
podređeni kao zatočenici. Ako je dozvolio, a jeste, da bude žrtvovan 
nekom cilju, u žepačkom slučaju nacionalističkom, ako je dozvolio da 
bude ono što on zapravo nije, ako je izostala odgovornost duše za sve 
njene postupke, onda se bez dileme može reči da su to ljudi bez duše ili 
ljudi koji imaju kuršlus u duši, da su to ljudi koji su svoju dušu podredili 
činjenju zlih djela. Oni su, kao kad se neki aparat ili uređaj priključuje na 
struju, bili priključeni na struju nacionalističke strasti i dozvolili da budu 
bezdušni, da njima upravljaju predodžbe drugih i predrasude. Baš onako 
kako sam ja bio rob u logoru, tako su i oni bili robovi kojima su upravljali 
nacionalistički ideolozi, koji su robovali toj ideologiji. Pretvorili su se u 
mašine kojima se programski upravlja kao da su i sami bili programirani. 
Ti bezdušni ekstremni nacionalisti "vadili" su dušu meni i mojim 
bošnjačkim sugrađanima umjesto da se, što je prirodnije, ljudskije, lakše, 
vrate svojoj duši, u svoje prirodno stanje a upravljačku palicu otprave 
onima čije su duše predrasudama paralizirane. 

Njihovo duševno iščašenje razumijevao sam kao nepoznavanje 
duše, a njihovo djelovanje kao izraz iščašenja, iščašenja kojim su upravljali 
drugi. Sve dok su u tom stanju njihovim ozdravljenjem su upravljali drugi 
porivi i strasti, što je značajno ogranićavalo njihove ljudske potencijale. 

Citirani mudri sufijski pjesnik kaže da se vatra gasi kad ostane bez 
drva a da se strasti gase kad se ne ispune ciljevi ili želje. Nacionalističke 
strasti, nažalost, još nisu ugašene iako se ciljevi nisu ispunili, a to znači 
da su i dalje sitne duše. Logorska patnja pomogla je da se, kroz životna 
iskušenja, kroz patnju, moja duša ojačala, obogatila novom vizijom 
sposobnom za sva pa i najveća iskušenja, da je i pored doživljenih trauma 


1 Mirko Božić, 1919-1995.godine, hrvatski književnik poznat po novelama, scenarijima Za 
filmove, serije. 

sposobna za najdublje i najčistije izlaze, jer je u životnoj opasnosti 
iskušala svoju postojanost. Kada sam dospio u taj životni tjesnac i kad 
se sve okrenulo protiv mene, kad sam došao dotle da mi se činilo da više 
ni minuta neću moći izdržati, nisam se predavao. Naprotiv, iako sam 
bio u blatu života, iako me duša bolila, iako sam bio kao čovjek unižen, 
povrijeđen, ponižen, revoltiran, u tom stanju nisam klonuo duhom, 
sačuvao sam, koliko je bilo moguće, prisebnost duha. Ljubav prema 
životu bila je toliko jaka da sam se i sam iznenadio duševnom snagom, 
borbom sa samim sobom, nastojanjem da ne klonem duhom, makar i 
trpio najveće patnje i poniženja. Do tog traumatičnog stanja bio sam 
dobar, težio da budem još bolji, ali je to, ma kako paradoksalno izgledalo, 
pomoglo da postanem još više čovjekom. 

Spoznao sam i to da duša boli više i snažnije od svake druge vrste 
boli. Logorsko iskustvo pomoglo je također da saznam da sposobnosti 
i moći duše imaju promjenjiv uspjeh, da je duša nekada otuđena 
od svojih intelektudlnih moći kada je njene animalne moći povlaće 
nadole, u najniža područja. Duša je tada u najodsudnijoj borbi sa 
svojim animalnim moćima. Iako nisam siguran, vjerujem da su i duše 
ekstremnih nacionalista u HVO-u imale takve sukobe u duši jer su padali 
u unižavajuće dubine, u bestijalne naravi, da su u tom stanju prebivale 
otrgnute od prirode zajedničke čovjećanskim vrijednostima. 


Moj pogled na dušu 


Mnogi koji su pokušavali da svojim umom dokuče tajne duše 
klonuli su i odustajali. U zamjenu su pokušavali svoj interes zadržati ili 
zadovoljiti jezikom aluzije, metafore... ili su svoj interes zadržavali samo 
na pojedinim aspektima duše. Moja saznanja o duši zadržavaju se na stavu 
o nemogućnosti racionalne spoznaje duše jer se učenje o duši uklapa u 
širi kontekst kojem vlastito obrazovanje i samoprobiranje nije doraslo. 
Dušu razumijem kao ono što čini život, što je na neki način znak života, 
što život i životne principe i sadržaje pokreće. 

Još su se u davna vremena poznati i danas ćesto citirani filozofi 
Platon', Aristotel", atomist Demokrit! i mnogi drugi bavili pojmom duše, 
njenim porijeklom i sudbini, onim šta je čini, psihološkim procesima, a 
sve u nastojanju i pokušaju da daju odgovore na pitanje - šta je i koja je 
to snaga koja omogućava postojanje, odnosno sami život ili sinonim za 
život koji se ćesto koristi u vjerskim knjigama ili spisima. 

Prvi od pomenutih je dušu smatrao principom koji je u tijelu 
a drugi principom koji formira tijelo,. Teolozi će govoriti i pisati da je 
ona princip ljudskog bića a ne nešto što je izvan, što je samostalno, što 
postoji samo za sebe. Razlićita su vjerovanja o postojanju duše, njenom 
jedinstvu, duhovnosti, besmrtnosti, sposobnosti razuma, slobodi, daru 
govora. Stoljećima dakle, ova je tema zaokupljala mnoge, poticala brojne 
folozofske, religijske, psihološke i druge rasprave, ali ni do danas nema 
potpune saglasnosti o prirodi duše i njenom znaćenju. Istina puno 
je naučnih, vjerskih, psiholoških i drugih radova koji tretiraju njeno 
određenje u pokušaju da je rasvijetle. Jedni dušu vide kao nematerijalni 
princip čovjekova života i kao ukupnost osjećaja, svijesti i karakternih 
osobina čovjeka, drugi je vide kao duhovni princip koji nadživljuje smrt, 
treći će reči da je to sve ono što je nematerijalno u čovjeku a koje izražava 
duhovno, spoznajno, osjećajno, voljno, dakle, sve ono što prepoznaje 
čovjeka kao biće. Za bolje spoznavanje i razumijevanje duše moji dometi 
su bitno ogranićeni. Moja znanja su skromna i upravo zbog toga se i ne 
trudim da više saznam osim onog što u dubini duše osjećam, ostaje meni 
i svakom od nas da se uvjerava i uvjeri što je duša pojmovno, što je to 


'— Platon, 428-347.godine p.n.e. grčki filozof, poznato učenje o idejama 
? Aristotel, 384-322 godine p.n.e. starogrčki filozof i prirodoslovac 
?_ Demokrit, 460-370.g.p.n.e. grčki filozof, pionir matematike i geometrije 


bitan aspekt svijesti, da li je to nešto meni nedokučivo i koliko je božanski 
dio u meni i u svakom od nas. 

Možda se pojmom duše ne bih ni bavio da moju dušu nisu pokušali 
i pokušavali da ubiju oružjem i čovjeku neprimjerenim metodama terora 
i nasilja. Moju zapitanost je pojačavala činjenica da su to pokušavali činiti 
i učiniti ljudi od kojih sam većinu poznavao jer smo boraveći u Žepču 
dijelili isti životni prostor. U komunikaciji sa ljudima, a priroda mog posla 
je na to usmjeravala, ćesto sam bio u prilici upotrijebiti izreku "znam ga 
u dušu", nastojeći time drugima staviti do znanja da poznajem njegove 
ili njihove karakterne osobine. Korištenje te fraze zadržavalo je moje 
razmišljanje na površini ali je svejedno odašiljalo poruku o ćistoći duše, 
poruku o tome da li je zaprljana ili ćista. Bez obzira na upotrijebljenu 
kvalifikaciju, vjerovao sam da i kod nećistih duša postoji djelić razuma 
koji može lijećiti i izlijećiti dušu, koji može učiniti otklon od prijetnje 
da se drugi dovede u opasnost, da se izloži životnoj opasnosti, da mu 
se ugrožava ili ugrozi život. Izlazak duše ili rastajanje sa dušom koristio 
sam u sasvim drugim povodima. Nije mi to bilo strano, jer su u dosta 
ćestoj upotrebi bile riječi "da duša izlazi" ili "da se čovjek rastaje od duše". 
Istina ove riječi korištene su najčešće onda kada je neka osoba umrla, sa 
osobom čije su se životne funkcije ugasile. 

Mnogo puta manje ili čak vrlo rijetko sam bio u prilici da razmišljam 
o tome da li se, kako i u kojoj prilici ili situaciji duša može dovesti u stanje 
izopačenosti i pomračenosti, da se bude u stanju opustošenosti, da se 
zatruje, ili da čak u određenom vremenu bude paralizirana i nemoćna da 
umom ratuje protiv ideoloških, nacionalističkih ili drugih strasti i iz njih 
izvedenih nagonskih moći. 

Ni sa ovakvim površnim osvrtom ne bih se bavio da nisam došao u 
priliku da spoznam i tu dimenziju duše ili duša. 

Da spoznam kako u životu postoje trenuci, komadi vremena u 
kojima čovjek na osnovu odnosa sa drugima ili prema svojim postupcima 
nije dostojan da se tako naziva. Ta ljudska snaga bez duševne veličine 
znano je da oblikuje zločudne karaktere. To stanje je na izvanredan način 
opjevan u stihovima "ništa nije opasnije, nit' štetnijeg ima zvijera, ko' kad 
čovjek ima duha, ali nema karaktera" 

Neću napisati ništa novo od onog što se već zna da među ljudima 
postoje razlike u mnogim segmentima i da smo u odnosu na te razlike 
i po osnovu tih razlika u situaciji da jedni drugima olakšavamo ili 

otežavamo životni put. Dođe čas kada čovjek spozna svoju ranjivost, da 
spozna da je ranjiv i da ga razne pogreške, laži, obmane, frustracije i 
predrasude povedu za sobom, kada dozvoli da bude zaveden i da sa njega 
spadne sve ono što je najljepše, najfinije u njemu, kada dozvoli da bude 
zaveden toliko da oskrnavi svoju dušu, svoj ljudski karakter, kada čovjek 
postane i bude gori i od najnižih životinja. "Tada imena nisu važna. Ruža 
bi mirisala i kad bi se drukčije zvala", metaforički je to opisivao Rumi. 

Sve ono što se dešavalo u žepačkoj ratnoj agoniji je potvrda da je 
čovjek prestao da se ponaša kao ljudsko biće i to na osnovu jedne obične 
posljedice djelovanja spoljašnih uticaja, kad je pristao da svoje biće, 
svoju dušu podredi zabludi, kad je "izišao iz duše". Naravno da je u tom 
postupanju, makar i izazvanom, imao svoj krajnji cilj koji je po svojoj 
suštini bio krajnje sebičan u smislu da se ostvari ideološka nacionalistička 
zabluda što nije imalo nikakve veze sa njegovom suštinom i smislom 
postojanja. Velika je stvar ako čovjek može obuzdati svoje porive, 
požude, strasti. Put dobra je koristan ali samo za duše koje to razumiju. 
Uostalom takav put je sadržan i u kur'anskoj uputi? "ako budete činili 
dobro, činit će te ga za sebe, ako budete činili zlo, činit će te ga sebi" 
Nažalost, u žepačkom vremenu zla to se nije desilo i s pravom se može 
citirati misao jednog američkog pisca $"što koristi čovjeku da stekne sva 
dobra ovog svijeta, ako izgubi dušu". Žepački ekstremni nacionalisti su 
izgubili dušu a da nisu ostvarili ni cilj zbog kojeg su je izgubili. Oni su 
postali "sitne duše" i uz to postali krivci za zla koja su počinili bošnjačkom 
stanovništvu. Imaju ih na duši, što bi narod kazao za one koji su skrivili. 
Pristali su da prihvataju i prihvate poruke "odozgo" poruke od hegemona 
i ideologa nacionalističke zablude koje su im pomutile um u tolikoj mjeri 
da nisu bili u stanju donositi vlastite vrijednosne sudove. 


{ Mesnevi, remek djelo najvećeg mističnog pjesnika islamskog svijeta-zbirka hikaja iz života 
2 Kur'an, sura El-Isra, u prijevodu Muhameda Pandže i Džemaludina Čauševića 
£. Harold Robbins, 1916-1997.godine, poznati američki pisac koji je objavio 34 romana 

O bolesti duše 


Na nesreću čovjećanstva, pa i naše zemlje, a u njoj i žepačkog 
prostora, postoje i takvi ljudi koji su zapali u duboku zabludu, koji su 
mislili da agresijom mogu mijenjati granice i u tome raznim oblicima 
nasilja ukloniti sve ono što je jedan narod, njegova kultura, tradicija, 
vjera. Da unište i porobe bošnjački narod koji je, da apsurd bude veći, 
uvijek odašiljao poruke za ljudsko razumijevanje, za veze među ljudima, 
poruke ljudskog bratstva. 

Zamislili su ti ljudi da mogu praviti istoriju i to na način koji je 
užasno ružan, na način kojem je činjenje zla metod za ostvarivanje ciljeva. 
Odlućili su da pomoću zlih djela ostvare ciljeve ne razmišljajući o tome 
da zlo, ma koliko da traje, bude i prođe. 

Boraveći u logoru, trpeći torturu i patnje, posmatrajući patnje 
ostalih zatočenika, ramišljao sam, skoro da sam bio uvjeren, da će i to 
zlo jednog dana proći, da ni zlo nikad nije bilo dovijeka, da će sve to što 
se tada dešavalo biti jučer, da će sve to jednog dana biti lani, preklani, 
ali da bi i u tim okolnostima trebalo biti i ostati čovjekom. Ljudi će 
pamtiti, spominjati, bilježiti, zapisivati činjenice u određenom vremenu 
određujući svoj odnos prema dobrim ili lošim djelima. 

Preživio sam tu logorsku golgotu i evo sam u prilici da pišem i o 
dobru i o zlu iz tog komada vremena, da pišem o dobrim i zlim ljudima, 
o strahotama ratnih sukoba i logora. U prilici sam da pišem i o neljudima 
koji su u logoru mučili i terorisali nedužne, onesposobljene za pružanje i 
najmanjeg otpora. 

Svekolike ljepote naših hrvatskih i srpskih sugrađana, susjeda i 
komšija vazda su se priznavale i prihvatale kao žepačko bogatstvo. Živjelo 
se zajedno u uslovima koje je karakterisala tolerancija i uvažavanje. 
Međusobno su se poštovale i podržavale vrijednosti i ono što imaju, što 
je svima bilo važno i vrijedno. I onda kad je nekima od nas bilo teško 
imali smo i pokazivali snagu, volju i strpljenje da se presabiremo, da se 
razumijemo, osjetimo jedni druge i bolje upoznajemo. U posebno teškim 
trenucima oslanjali smo se jedni na druge, nismo se mrzili, bar sam tako 
mislio, nije nas zaokupljala smutnja, prijetnja jednih od drugih. Međutim, 
krajem devedesetih godina prošlog stoljeća je došlo vrijeme da se iskusi 
i drugačije stanje duha, da se osjeti i spozna šta znači pravo jačeg, da 

se iskusi i osjeti bezumna mržnja od strane svojih susjeda i komšija - 
hrvatskih sugrađana a sve u ime njihove tobožnje ljubavi prema drugoj 
državi, prema drugoj "ćistijoj" vjeri i naciji. 

Agresija, ratni sukobi, neprijateljstva, nasilje, potčinjavanje i 
njihova ućestalost u današnjem dobu ukazuju na činjenicu da je više 
duša "zastranilo" i da čak ni savremenost nije mogla odoljeti ljudskoj 
okrutnosti i uspješno joj se suprostaviti. Određene duše, i bez genetske 
sklonosti, pokazalo se, lako je prešaltati na sklonost prema abnormalnom. 
Istina jeste da sve duše nisu stvorene kao savršene ali postoje te genetske 
razlike koje su nekim dušama omogućile predispoziciju za njihovu 
kontaminaciju u određenom povoljnom ambijentu. 

Hoću reči da neke duše mogu imati predispozicije za izbor okruženja 
ili za okruženje u kojem ne funkcioniraju dobro, odnosno da se vrlo lako 
mogu pridobijati i pridobiti na zlo i zločine. 

Žepačka ratna agonija i učinci koje je proizvela je potvrdila da 
postoje duše koje su tako teško oštećene da ih se bez ikakve dileme može 
svrstati u abnormalne, u bolesne. Njihovi "vlasnici" realizirali su se kao 
ljudi koji su to samo po obliku. Njihova je sudbina duše bila ovisna od 
toga koja je dimenzija prevladala, koja je bila pretežna, koja je upravljala 
njihovim postupanjem, ona nagonska ili ona razborita. Jasno je da po 
odnosu prema bošnjačkom narodu nije prevladala razumska duša koja bi 
poticala na etičko djelovanje i postupanje, koja u osnovi izražava dobro, 
postojano stanje duše. 

Izbor u smjeru onoga što je loše, što je zlo, zapravo i nije izbor, to je 
datost. Mislim da je izbor dobrog, onog boljeg, ustvari vršenje slobode, 
slobode koja pretpostavlja poznavanje dobra i zla. Zašto izbor onog što je 
loše nije izbor - zato što je utemeljen na neznanju, na predrasudama i na 
huškanju duše koja naginje svojoj nagonskoj moći. 

Eto, ovako sam vrlo ćesto razmišljao tokom preživljavanja logorskog 
komada života, života koji je svakim danom primicao svome kraju. U 
takvim uslovima razum, nažalost, nije nadzirao nagonske moći. 

U toj logorskoj drami života koja se odigravala prepoznata je i 
tragedija zavedenih, onih koji su bili u ulozi dramaturga ali i onih koji 
su bili u tragičnoj ulozi u datim okolnostima, koji su bili potčinjeni kako 
fizićkom, tako i mentalnom stradanju i trpljenju. 

Tragičari, dakle žrtve, morali su proći kroz dramatićan proces u 
logorskom ambijentu samo zbog toga što su, kao ljudi, bili drugačiji, ne 


po obliku, nego po vjerskom i nacionalnom pripadanju. Da apsurd bude 
potpun, tragedija jednih bila je ushit drugih, onih zlih, koji su na izuzetno 
drzak način, zbog predrasuda i frustracija i dostizanja ideološkog cilja, 
proizveli i održavali nerazumno težak položaj zatočenika u logoru. 
Ponašali su se kao Sizif! koji je mislio da ne mora vjećno gurati kamen 
na brdo, ka samom vrhu, jer su i oni gurali svoj kamen ka nerealnom 
ideološkom cilju, misleći da će ga dogurati do vrha, do kraja. Nisu 
promišljali da bi se kamen mogao strovaliti na dno, što se i desilo, ali opet 
bez toga da se u duši javi svijest o pokvarenosti i promašaju. 

Nekad, ali ne uvijek, kad razgovaram sa obićnim čovjekom otkrijem 
nešto novo, do tada nedoživljeno, ne viđeno. Nekad sam možda više slutio 
nego što sam spoznavao i spoznao šta sve leži zapretano u ljudskoj duši, 
u tom beskraju tajni, čak i kod ljudi koji spolja gledano, izgledaju kao 
da dušu nose na dlanu. U logoru sam podnosio najteže boli i poniženja 
i to je bilo teško, ali je vrhunac tragike ipak bio kada sam vidio kako 
ljudi gube masku, kako pređašnju zamjenjuju novom, drugom maskom 
i kako su prisiljeni ili se prisilili da sa tom maskom nastave život. Njihov 
neljudski odnos u osvajačkom pohodu na teritorij ne mjerim po tome 
koliko je i kako ostvarena njihova moć, već po tome koliko su se i kako 
odnosili prema čovjeku, kakva je kultura i humanizam manifestiran 
prema drugima i da li je to na nivou opće prihvatljivih civilizacijskih 
dostignuća. Ako nije, a potvrdilo se da nije, onda je nedvojbeno u pitanju 
bolest duše, a vrlo vjerovatno da će postati i njihovo prokletstvo. Uostalom 
još je davno ugledni njemački mislilac? upozorio da se ne vjeruje onima 
kod kojih je jak nagon za kažnjavanje. Onaj ko se smatra čovjekom, ako 
smatra da je zaista čovjek, onda na osnovu svog ponašanja i djelovanja 
treba i razjasniti svoj položaj. Tada će spoznati da nije ništavan i jadan, 
spoznat će da nije izgubio sebe, da se "pronašao" kao čovjek, da nije 
skrenuo u poremećaj, u devijaciju i na put zla. Ko to ne shvata, ko ne 
poznaje vrijednost svoju, propao je kao čovjek. Takvih je u žepačkom 
vremenu zla, nažalost, bilo jako puno, jer se njihova djela prosuđuju po 
tome koliko su i kako zadavali boli onima koji su bili zatočeni u logoru i 
bez zaštite, koliko su dozvoljavali da logoraši pate, koliko su istrajavali na 
tome da logoraše pate, i s kakvim su odnosom posmatrali patnje logoraša. 


!— Sizif, iz grčke mitologije, poznat po personifikaciji za uzaludan posao. Bio je "osuđen" da 


veliki kamen gura na vrh brda i svaki put kad bi se primakao vrhu kugla bi se skotrljala u 
podnožje. 
"Friedrich Nietzsche / 1844-1900 / poznati njemački mislilac, filozof, pjesnik i filolog 


Strano mi je područje parapsihologije ali sam imao osjećaj kao da 
su njihove umove naselili demoni zla, učinili im duše izgubljenim, kako 
bi svojevoljno izabrale dominaciju negativnog u sebi, odabrale negativnu 
energiju, izabrale početak gubitka svog ljudskog identiteta. To su duše 
koje su, uz svjestan izbor a pod uticajem i uz vanjske pritiske ućestvovale 
u zlodjelima. Čak se u velikoj mjeri može isključiti vanjski pritisak jer je 
njihov unutarnji glas, njihova negativna sila sugerirala da se drugima po 
vjeri i naciji naudi, da ih se protjera i unište tragovi njihovog postojanja. 
Ti destruktivni impulsi potvrđivali su bolest duše zbog pretjerane žudnje 
za nečim što je zabluda, potvrđivali su okrutnost i nagon da se psihički i 
fizički zlostavljaju drugi. Njihove duše nisu se znale nositi sa izazovima 
tog vremena, nisu slijedile lekcije iz proslosti nisu bile spremne na 
prilagodbu novom vremenu nego su prigrlile prošlost i predrasude iz 
prošlosti okrečući se iracionalnim i destruktivnim djelima. 

Očito je da su zaboravili na povjerenje, na vjeru u ljude, kao jednu 
od osnovnih vrlina, zanemarili su to u svom životu, zaboravili na značaj 
ove vrline koja je morala biti njihov svjestan i odgovoran odnos prema 
drugim. 

Nasuprot njima ja sam, kao i moji žepački sunarodnici, taj emanet 
odgovornostislijedio, ali pri tome bio i previše lakomislen jer sam vjerovao 
da i svi drugi oko mene svjesno nose taj teret. Nažalost, ratno žepačko 
iskustvo me u odnosu prema tom emanetu odgovornosti i povjerenja 
demantiralo. Nije bilo dovoljno što smo slijedili hadis poslanika? "da niko 
od nas neće imati sreću i zadovoljstvo dok ne bude želio drugom ono 
što želi sebi". Drugi ga nisu slijedili jer su činili zla, dakle sve ono što oni 
nikako ne bi željeli da se čini njima. 

I nakon svega, kad se zlo dogodilo, nismo uzvračali mržnjom na 
mržnju. Naprotiv, uzvraćanje je izostalo kako zbog preostalog ponosa, 
zbog samopoštovanja, tako i zbog samozaborava koji relativizira naš 
ponos. Nije se uzvraćalo ni onda kada nas oni koji su činili zla djela lažu, 
kada pokušavaju i dalje da ucjenjuju i strah utjeruju. Uvijek, pa i sada 
smo se ko sami sebi pravdali pokazujući i dalje slabost i nesigurnost. 


! Božiji poslanik Muhamed s.a.v.s 

Krik duše 


U svojoj višestoljetnoj povijesti odnjihalaje bošnjačka bešika bezbroj 
dobrih i plemenitih ljudi. Svi su oni, bez izuzetka, dijelili sudbinu zemlje, 
život i smisao čudne i čudesne mješavine lijepog života ali i mješavine 
patnji i nadanja. Nadanja koja su u zajedničkom životu sa drugima, u 
međusobnom poštovanju, uvažavanju i razumijevanju, ljepotom duše 
čuvali i sačuvali ljudskost i ljudsko dostojanstvo. Ta duhovna vrijednost, 
kao bistar izvor studenca, pokazalo se, samo je za naivne, bila naivna. 

Za nemoralne i destruktivne, za zlikovce i razne hoštaplere, to nije 
ništa značilo, te vrijednosti nisu značile baš ništa. Umjesto da na dobro 
uzvraćaju dobrim, umjesto da na poštovanje uzvrate poštovanjem, 
umjesto da zajedno sa dobrim dušama šire horizonte slobode i osvajaju 
još nedokučene prostore istine i ljepote, oni su se priklanjali zlu i u 
najtežim trenutcima borili protiv dobra. 

Šta je ta dobra žepačka bošnjačka duša mogla u toj bolnoj i krvavoj 
stvarnosti koja joj je nametnuta od zlih ljudi i primitivaca najgore vrste. 

Mogla je jedino svojom duhovnom i neuništivom izvornošću da se 
suprostavi i zaprkosi i da svoj prividni mir pretvori i pretvara u ljudski 
krik, da sebi, ali i svima drugima u borbi protiv tog nacionalističkog zla 
ukaže na vrlinu, na put ka pravednom, na put ka dobrom, uzvišenom i 
uzvišenijem. Taj krik se nije htjelo slušati. Njegova simbolika značila je 
poziv, a prividni mir značio samo kazivanje o najdubljem nemiru duše 
koja je, u toj ogoljeloj nemoći, tragala za smislom, tragala za načinom 
kako da se odupre nametnutom zlu i nemoralu. 

Tegoba bošnjačke duše u tom zlom žepačkom vremenu i u ratnom 
haosu izrodila je egzistencijalnu strepnju za ono malo ljudskog što je još 
jedino u duši ostalo ili preostalo. 

Taj krik duše, iskazan u tom vremenu bio je odgovor bošnjačkog, 
žepačkog dobrog čovjeka na tragiku i bol koju su donijeli primitivizam i 
surovost, destrukcija i gramzZivost. 

Taj krik duše, bio je istovremeno i znak opomene, ali i prkos i 
herojstvo spram patnje u nametnutoj brutalnoj stvarnosti. 

Taj krik bio je znak. Taj krik je izražavao snagu duhovne poruke u 
borbi protiv mržnje i zamke u koju je zle ljude mržnja dovela. Bio je to 
krik za ljubav protiv mržnje, ali i krik za lijek oboljele duše, za bol duše 
koji je bio dublji i od najvećih morskih dubina. 

Taj krik je poziv tim zlim, nečasnim ljudima koji su "osuđeni" da 
žive sa svojim prostaklucima i sa našom i mojom velikom knjigom rana, 
za napuštanje te beskrajne zablude koja im je spalila duše, koja ih je 
učinila robotima u kojima se ne prepoznaju ljudska bića, kojima upravlja 
pomučena svijest. 

Taj krik žepačkog bošnjačkog čovjeka nije izgubio svoju nit ni nakon 
vremena zla. On je nastavio svoj hod kao nosilac vapaja zbog učinjenog 
zla. Otuda i moja neodoljiva potreba da ponudim vlastiti bol duše čineći 
ga općim dobrom, dobrom za zajednicu, sa vjerom da će doticati i dotaći 
savjest zlih ljudi, da će potaknuti kod njih duhovne procese i da će ih 
i na ovaj način pokušati i pokušavati "urazumiti" u zlokobnost njihove 
nacionalističke zablude. 

I moj krik je izveden iz tog zasada etičkih principa, iz te bošnjačke 
bešike, iz istine unutarnje povrijeđenosti ljudskog u meni, iz još uvijek 
primjetne nade da za zle žepačke ljude izlaza ima. Bošnjački i moj krik 
im je opomena. 

Za njih, dva su puta. Jedan je dobar, drugi je loš. Oni su izabrali 
onaj koji je loš, pokazujući na taj način da je njihova duša sklona zlu. Ako 
su u to predratno i ratno vrijeme i bili zavedeni, ako ih se indoktriniralo 
ustaškom ideologijom, mogli su se vratiti na put dobra. 

Oni su ostali na putu zla, nisu uspjeli oćistiti svoju dušu. Nisu 
uspjeli, a "uspjet će samo onaj ko dušu oćisti, a bit će izgubljen onaj ko na 
stranputicu krene" '. Vjerovatno bi bilo dobro kad bi čovjek mogao svoju 
dušu spoznati, jer bi na osnovu te spoznaje, možda, drugačije postupao. 
Ali ne može. Možda je i bolje tako, jer ko zna kako bi svijet tada izgledao. 
Razmišljam kako bi bilo dobro da je duša kao odjeća pa da se, kad se 
uprlja, može oprati. Nažalost, nije tako. Oni što su nered i zločine u 
logoru pravili toliko su dušu svoju uprljali da je ni najkvalitetnija sredstva 
za pranje ne bi mogla oprati. 


'— Kur'an, sura Eš-Šems, ajet 9. 


Ispiranje duše kao inspiracija 


U svojoj dugoj povijesti čovjek je uvijek tragao za pouzdanim 
odgovorom na pitanje-koje on zapravo. Očito je da se i danas na to 
pitanje nije pronašao odgovor iako je o ljudskoj prirodi izrećeno mnogo 
toga. Ponekad je lahko kazati šta čovjek hoće a šta neće, šta može a šta ne 
može, šta se kosi sa njegovom prirodom, šta mu smeta, zašto nekad misli 
da je neodgovoran i snažan a nekad da je minoran i slabašan. Ipak se 
može priznati, bar prema ozbiljnijim traganjem koja su provodili drugi, 
da u iznalaženju odgovora pokušavamo uvjeravati sebe i druge koliko 
smo u vezi s tim stvarno nemoćni i da smo takođe u zabludi kad tvrdimo 
da znamo sve o sebi ili o onima koji nas okružuju, koji su tu pored nas u 
neposrednom okruženju. Ćesto se zaboravi da se u traganju za odgovorom 
trebaju uzeti i činioci koji djeluju izvan, u interakciji između čovjeka, kao 
pojedinca i društva. Nije to po mom viđenju, a i iskustvo je to potvrdilo, 
samo izraz stepena svjesnog, odnosno nesvjesnog. Mislim da se čovjek ne 
može odvojiti od društvenih izazova i promjena, niti se njegovo krizno 
stanje može posmatrati izolovano od drugih izazova, pogotovo ako je 
percepcija društva iskrivljena. 

Tada je moguće očekivati uspješnu i vrlo djelotvornu adaptaciju 
čovjeka na te izazove, jer negativni odnos u razrješavanju društvene 
krize, obićno uzrokuje asocijalno ili antisocijalno reagiranje, kakvo smo 
imali u vrijeme žepačke ratne agonije. 

Sijanje i proizvođenje nereda, planiranje i pripremanje stanja u 
društvu, pa i na žepačkom prostoru, koje u osnovi ima činjenje zla nije 
normalan odnos, niti je to prirodno stanje čovjekovo, posebno onda ako 
je onima koji to planiraju i realiziraju zbog toga svejedno. Takav izbor u 
cijelom ili u određenom periodu života i na određenom prostoru je izbor 
vlastitog opredjeljenja da se drugima čini zlo. Istovremeno to znači da su 
duhovna čula onih koji su takav izbor izvršili blokirana. 

To upučuje na zakljućivanje da je njihovo stanje duše strašno opasno, 
posebno ako ne uvažava realnosti, civilizacijske zahtjeve i potrebe i onda 
kada nikakvi znakovi opomene ne dopiru ili ne dopru do njih, ako su 
ravnodušni na moguće posljedice iz takvog postupanja, 

Takav pogrešan izbor i način za rješavanje društvenih problema ili 
za rješavanje konfliktnih situacija neminovno vodi u stanje u kojem trpe 
mnogi. 

Mrak nacionalističke zablude i sve što je tu zabludu hranilo 
proizvelo je narušavanje životne harminije moje, ali i životne harmonije 
mojih sugrađana. Takav izbor je imao i ima brojne posljedice. Moje 
razmišljanje o tome i proizvedene ljudske traume razlog su da knjiga u 
naslovu dobije upravo tu oznaku, oznaku koja pokušava rasvjetliti duše 
onih koji su činili zla, ali i duše onih kojima su zla učinjena. Naziv knjige 
sa ispiranjem duše, nije bio slučajan. Moju su dušu "ispirali" čitavih 276 
dana, od kojih 47 dana u famoznoj šestici silosa. Samo oni koji su šesticu 
"okusili" znaju šta znači tu provesti samo jedan dan. Ispirali dušu jesu 
ali je nisu izaprali jer je u njoj ostalo toliko moći da može nadvladati i 
nadvladavati animalne nagone koje su manifestirali oni koju su je ispirali. 
Bilo je dilema ali je presudan uticaj za odabir naslova imala zapitanost o 
tome šta se to dogodilo sa duševnom dimenzijom, kakvo je to stanje duše 
u kojem čovjek ugrožava drugog čovjeka i to zbog neostvarive ideološke 
zablude. 

Kakvo je to stanje duše u kojem čovjek čini zlo drugom čovjeku, 
kakvo je stanje duše kada čovjek nema samilosti i suosjećanja sa drugim 
čovjekom, posebno onda kada ovaj drugi, zbog nametnutih nehumanih 
životnih uslova prolazi kroz teške trenutke a istovremeno sa onim ko je 
to činio dijeli životni prostor, radni prostor... 

Kakvo je to stanje duše ako čovjek ne jedan dan, nego stotinu 
dana, dvije stotine, tri stotine dana čini patnju drugom ili ravnodušno 
posmatra njegovu patnju. Koja je i kakva poremećenost uma, kakve su i 
kolike naslage mraka, šta je oskrnavilo duhovno bogastvo ako ga je bilo, 
šta je to proizvelo duhovno siromaštvo i duhovnu poremećenost velikog 
broja dojučerašnjih sugrađana. 

Tokom života svjedoćio sam brojnim situacijama koje su imale 
rušilačku dimenziju i rušilačke sadržaje. Pogotovo je to bilo izražajno u 
situacijama rušenja materijalnih dobara. Rušilački nagon čovjeka prema 
ćovjeku nisam pretpostavljao. Znao sam da ima loših ljudi, ljudi sa lošim 
karakterom ali nisam spoznao da se i ljudi, ne samo na pojedinačnoj 
ravni, nego i u okviru kolektiviteta, mogu urušavati i urušiti u tolikoj 
mjeri. Znao sam da su ljudi općenito lošiji nego što to pokazuje njihov 
izgled jer, neki od njih vješto, a neki manje vješto, prikrivaju svoje mane 
i nedostatke. Znao sam također da od dva lica - obraza ne može biti, ali 


da ih, i jedno i drugo, prati potpuno nevaljalstvo i izopačenost sa obje 
strane, nisam mogao ni pretpostaviti. 


Iako obdareni razumom i stvaralačkom snagom, pa i energijom, 
pokazalo se u vremenu žepačke ratne agonije, i ne samo tu, da je 
potreban samo mali korak koji od fanatizma vodi prema barbarstvu. 
Vidim to kao potpunu pasivizaciju čovjeka i kao uništavanje čovjeka kao 
ličnosti, kao bića. Nacionalističko hipnotiziranje kojem sam svjedoćio 
proizvodilo je prvoborce nacionalističke ideologije u pravom smislu. Ta 
ideologija urezivala im se u njihov mozak, strast je činila svoje, probudila 
i ohrabrivala srce da neumorno pumpa krv do uzavrelosti. 

Jer kada ih je nacionalistička strast preuzela, "uzela pod svoje", kao 
što je u slučaju žepačkog ratnog orgijanja, nije se više mogla kontrolisati. 
Ta "sitnica" je odškrinula vrata za rušenje ljudskih duša, pomogla da 
postanu duhovni slabići lišeni lične odgovornosti. 

Potvrdilo se da na dnu svake duše postoji skrovito mjesto sa kojeg 
se može otisnuti na put dobra ili na put zla. Umišljao sam da sam u 
prijeratno vrijeme znao što jesam i što su drugi oko mene. 

Umišljao sam da sam znao što jesmo i što su drugi ili sam bar 
mislio da sve to znam. Ispostavilo se da neznam gotovo ništa, pogotovo 
o onome što su, u vremenu zla, postali moji žepački sugrađani obojeni 
ekstremnim nacionalizmom. 

Nakon što se desila žepačka ratna agonija, nakon što sam proživio i 
preživio logorski džehenem, mogao sam pouzdano potvrditi i potvrđivati 

osnovanost izreke "da i đavo ima potrebu za drugom 


!— Indijska narodna izreka 


Ozdravljenje duše 


U naše vrijeme svjedoćimo razne oblike i sadržaje previranja 
u društvu sa manjim ili većim intenzitetom, sa posljedicama ili bez 
posljedica. Ta previranja ne zaobilaze ni pojedince jer kod njih vrlo 
ćesto proizvode razlićito reagiranje i uticaje, pa i uticaje na njihove 
duše dovodeći ih u početno stanje duhovne devijacije. Tim negativnim 
pojavama i pojedincima u tim pojavama gledam u lice i to izravno sa 
sviješću o sebi i sa osjećajima za one oko sebe. Iako je odgovor na društvene 
deformacije razlićit i u zavisnosti je od mnogih činilaca, moj je odgovor 
u tom vremenu zla bio poznat. Poznat je i odgovor onih koji nisu bili u 
stanju na pozitivan način odgovoriti na društvene izazove i krizna stanja. 
Razumio bih da je njihov odgovor slijedio nacionalni zov u pozitivnom 
smislu, ali je, nažalost njihov odgovor slijedio društveno neprihvatljiv 
način postupanja. Odgovorili su podrškom hegemonističkom projektu 
prepuštajući se nacionalističkoj pomami. Svaki od njih pojedinačno 
imao je priliku da odgovori na način koji je civilizacijski standard, da 
se odrekne zabluda koje donose neumjerenost, buntovnost, zla djela, da 
preispita svoj odnos i svoje osjećaje prema drugima. 

Svaki od njih imao je priliku da preispita sebe i svoju sujetu, da 
provjeri svoj duhovni imunitet, da usklađuje svoje ponašanje u tom 
vremenu zla i da postupa na način koji neće biti bolan za druge ljude. 
Njihov izbor je bio nerazuman. Ne znam kako su se nakon takvog izbora 
osjećali, pogotovo nakon učinjenih zlih djela, da li su se pitali gdje su 
i kako pogriješili, da li su se nakon neljudskog odnosa prema drugima 
osjećali dobro, da li je i koliko njihovo duhovno stanje u toj ulozi bilo 
podnošljivo, da li su osjećali ikakvu nelagodu , grižu savjesti. 

Da li su osjećali nezadovoljstvo sobom kao ljudskim bićima. 

Neodgovorljivost na ta pitanja me i danas opsjeda iako znam 
sigurno da moja duša, da je u njihovoj ulozi, ne bi bila u stanju da nosi 
sav taj teret, jer bi naprosto klonula. Osjećao bih se nezadovoljan sobom, 
u vrlo jadnom i teškom stanju, u bolesnom stanju i sa puno griže savjesti. 
Hodao bih pognute glave ko zna koliko vremena jer ne bih bio u stanju 
pogled upirati prema onima koje sam žrtavama učinio. 

Oni koji su slijedili put zla, čini mi se da su, i nakon počinjenih 
zločina, ostali u nacionalističkom zanosu, ostali u mraku u kome ne vide 
ili ne žele da vide šta su činili jer su, bježanjem od priznanja i od istine, 


nastavili sa griješenjem. Nisam vidio da je negdje u dubini njihovih duša 
ostalo svjetla koje bi im pružilo priliku i nadu da poprave porušene 
mostove, da daju šansu svojim dušama da bolje vide, da gledaju stvari, 
pojave i procese onakvim kakve trebaju biti, a ne onakvim kakvim ih vidi 
nacionalistički nagon i strast koja ih je vodila na put zla i zločina. Znam da 
svako od nas u pomenutim previranjima dođe u situaciju da malo ili više 
"uprlja" svoju dušu, ali je to "prljanje" zanemarljivo u odnosu na bolesno, 
abnormalno stanje duše, posebno ako je to stanje proizvelo ozbiljno teške 
učinke prema drugima, ako se bavilo nečasnim djelima ili sudjelovalo 
u njima na različite načine. Iako je nepoželjan, nije veliki problem 
ako je impuls za nanošenje boli drugima bio slab i malo primjetan, ali 
ako je taj impuls bio izrazito jak, sa vidljivim i opasnim racionalnim i 
destruktivnim nagonom koji je prouzrokovao ekstremne patnje drugima, 
onda njihovi posjednici moraju činiti napore da prevladaju teškoće i to 
trajnim naporima usmjerenim ka promjeni u pozitivnom smjeru. 

Prva lekcija, prvi znak spremnosti za promjenu je razmišljanje da zli 
ljudi samo sebe postave u položaj žrtve ili žrtava kao test o tome da li su u 
stanju razumjeti taj položaj, odnosno težinu tog položaja. Razumijevanje 
trpljenja nemogućih i nehumanih logorskih uslova je zapravo paradigma 
važne promjene svijesti, od rušilačke, negatorske, ignorantske, do 
suoćavajuće sa realnošću. Razumijevanje o tome ima li se sposobnosti za 
vršenje korekcije, ima li se hrabrosti za promjene nakon shvaćanja da ono 
što je učinjeno nije dobro ni za one koji su to činili, ni za one kojima se to 
zlo činilo. Kad čovjek jednom dođe dotle da može zamisliti patnju drugih 
već je prešao prvu etapu na teškom putu svog ozdravljenja. 

Moje razumijevanje je da je kod zlih ljudi ostao zračak svjetla na 
dnu njihovih duša, ali da još uvijek koegzistiraju dva mentalna stanja. 
Stanje dobra i stanje zla. Spoljni faktori presudno su uticali za prestanak 
ekstremnog i vrlo intenzivnog negativnog djelovanja koje je za posljedicu 
imalo činjenje zločina. Ti uticaji su "nametnuli" poraz destrukcije i zla 
jer je proces reintegracije na žepačkom prostoru, iako spor, vidljiv dokaz 
neuspjeha nacionalističkog projekta i projekta zatiranja bošnjačkog i 
muslimanskog bića na ovom prostoru, 

Nažalost, nema čak ni pokušaja pranja lica i skidanja naslaga 
civilizacijske sramote sa inspiratora i realizatora nacionalističkog projekta, 
projekta podjela i etničkog čišćenja. 

Bez tog otrežnjenja nemoguće je probuditi samosvijest. 

Neki ljudi su ipak kratkog pamćenja ili se predstavljaju takvima 
pogotovo zbog toga što se radilo i radi o vlastitim zabludama i nedjelima, 
Možda ja o tome otrežnjenju i previše očekujem. Nekad pomislim da je 
iluzorno i previše naivno očekivati buđenje samosvijesti od onih koji su 
ratnim zločinima u osvajačkom pohodu za teritorij okrvavili svoje ruke. 
Posebnojeiluzorno to očekivati od nepopravljivih itvrdokornih zločinaca. 
Ne vidi se pognuta glava i spremnost da se bez straha i kalkulacija učini 
otklon od crnila poricanja, od mraka koji proizvodi šutnja, od možda 
potpune ravnodušnosti spram učinjenog. 

Umjesto da ostanemo ono što jesmo, da jedni drugima ne dopustimo 
da budemo ono što nismo, umjesto da se spašava obraz za učinjena zla 
djela, tom se nacionalističkom ideologijom previše zaogrnulo, a zaogrće 
se i u poratnom periodu, sa nastavkom hipnotiziranja, posebno mladih, 
koji nezaustavljivo započinju konzumirati nacionalističke poruke i ideje. 
Svjedoćimo da se nikad više laži pokušava upakovati u formu istine i sa 
njom trovati srca i umove ljudi. Tako će i svi budući proizviđači mraka 
moći računati na "sposobnost" čovjeka da mrzi na neviđeno. Sve to nas 
vodi u emotivnu gluposti u vrijeme u kojem s razlogom, možemo govoriti 
o ljudima u kojima je umrla duša. A kada im umre duša, makar popili svu 
pamet ovog svijeta, bit će i ostati nešto najopasnije što hoda oko nas, bit 
će emotivno tupa stvorenja od kojih će se najbolnije istine o ljudskim 
patnjama i tragedijama odbijati kao od obične bandere. Takvi, sve manje 
imaju moralne snage da priznaju istinu i priznaju zašto su na ljudsko lice 
namakli maske koje skrivaju najdublje negativne porive. 

Sjećanja na ideale koji daju smisao životu miješaju mi se sa žalom 
što nema spremnosti da se priznaju zla djela i što ih ne obuzima stid, što se 
bezobzirno tim mračnim idejama opterečuju oni koji nisu bili ni rođeni 
kada su se u najpogubnijoj formi manifestirale nacionalističke strasti. 
Ne pomaže ni uputa da tamo gdje nema dobra, ništa dobrog ne može 
ni izaći. Sa ćinom povratka kad mu vrijeme nije bilo,želio sam poslati 
poruku da ii poslije svega treba činiti sve da se suzbije i suzbija zlo jer ako 
se indoktrinacija nastavlja, to će biti ne samo moja, nego naša buduća 
nesreća, ali i naša krivnja. Istina jeste da su žepački zli ljudi zalutali ali su 
imali i puno vremena za kajanje i za vračanje na pravi put jer bi pokajanje 
znaćilo njihovo zakašnjelo uviđanje. Znam, skoro sam uvjeren, da se 
izmjeniti ne mogu, jer je to potvrdio dvadesetogodišnji period nakon 
žepačke agonije, ali sam isto tako ubijeđen da se mogu popraviti, mogu 

se ućiniti boljjm pomoću ostatka dobra što je preostalo u njima. A ima 
ga, potvrdili su to i potvrđivali oni među njima koji su imali hrabrosti da 
u vremenu zla pokazuju i dokazuju da su dobri ljudi. 

Ako ti zli ljudi znaju da su činili zla djela, a znaju, i ako odbijaju da 
to priznaju, i to čine, onda su krivi dvostruko. Za to je to danas na ovom 
prostoru i najveća frustracija, a to je nedostatak priznavanja onog što je 
učinjeno, onog što je pogrešno, što je loše učinjeno. Nikada ne bih ni 
pomislio da će dvadeset godina nakon sukoba moguće vidjeti izbjegavanje 
priznanja loših djela. Pogotovo ne bih mogao imati ni u primisli da je 
moguće vidjeti herojski doček nekoga ko je osuđen kao ratni zločinac 
! ( Dario Kordić op.a. ) a da se u toj sviti za doček prepozna i aktuelni 
žepački načelnik.? To su, i ne samo to, najveće frustracije u mom životu, 
veće i od preživljenih logorskih trauma, jer se sa ovakvim odnosom stavlja 
hipoteka i na nove generacije, da se na taj način nametne način mišljenja 
koji bi danas svakako trebao biti bitno drugačiji od onog iz ondašnjeg 
žepačkog džehenema. Jednostavno mi je neshvatljiva nespremnost za 
preuzimanje odgovornosti. Ne radi se tu o običnim izvršiocima. Radi se o 
onima koji su oznaćeni u predmetu sa haškom oznakom A"?, o predmetu 
koji se odnosi na dužnosnike tadašnjeg općinskog rukovodstva, na 
dužnosnike koji su vršili političke, vojne i policijske funkcije. 


!_ Dario Kordić,1960.godine, politolog, bivši Član predsjedništva Hrvatske Republike Herceg 
Bosna, osuđen za ratne zločine na 25 godina zatvora 

1 Muto Zovko, 1959.godine ,načelnik Općine Žepče od 1995.godine i aktuelni načelnik 

3 "A" = oznaka kojom su kvalifkovane haške optužnice protiv (zv'" žepačke grupe" 

Dostojanstvo i njegovo 


gaženje 


O dostojanstvu čovjeka 


U današnje vrijeme, više nego ikada veoma mnogo se govori i piše o 
ljudskim pravima i o kršenju tih prava. Na svjetskom i državnim nivoima 
mnogo je usvojenih dokumenata o pravima čovjeka, dokumenata koji 
tretiraju ta prava i njihovu zaštitu. U poslednjim decenijama prošlog 
stoljeća to je posebno došlo do uzražaja. To je moglo bi se reči pratila 
potpuna sveobuhvatnost da se čak počela izražavati i zabrinutost o 
širenju "prava", zabrinutost koja je "prijetnja" uspostavljenoj ravnoteži. 
Svjedoćimo brojne takve slučajeve, pa i one o kojima nema ujednaćenih 
stavova ili za koje treba "pomiriti" suprostavljene stavove i mišljenja, kao 
što su na primjer abortus, eutanazija, istospolni brakovi itd. 

Mnogo je usvojenih pratećih i drugih dokumenata koji propisuju 
zaštitu i nadgledanje poštivanja ljudskih prava.Ljudskim pravima, sa 
razlićitim povodom iinteresom, bave sebrojne neđunarodneorganizacije, 
državne institucije, nevladine organizacije, vjerske institucije. Sve to se 
dovodilo i dovodi u vezu sa temeljnim pravom, sa dostojanstvom koje je 
neotuđivo pravo svakog čovjeka. 

Odnos prema ljudskom dostojanstvu imao je kroz povijest razlićite 
karakteristike. Prema dostupnim izvorima, o dostojanstvu čovjeka govorili 
su još stari Grci i Rimljani, ali ni oni, kao što je slučaj i danas, dostojanstvo 
nisu pripisivali svakom čovjeku. Krščanski teolozi iz tog doba su, umjesto 
o dostojanstvu govorili o čovjekovoj bijedi. Za priomjenu odnosa 
trebala su stoljeća jer se razmišljanje o tome da svaki čovjek posjeduje 
neokrnjeno dostojanstvo vrlo teško probijalo. Za ilustraciju naglašavam 
mišljenje starih grčkih filozofa, Platona na primjer, koji je zastupao stav 
da svi ljudi nisu jednakopravni ili mišljenje Aristotela o tome da su 
neki ljudi po svojoj prirodi određeni da budu u ulozi podanika, robova. 
To je vrijeme u kojem su dostojanstvo određivali, uglavnom, prema 
društvenom položaju. Tek kasnije se ljudsko dostojanstvo dovodi u vezu 
sa prirodom čovjeka i biva normirano kao nedodirljivo, što nalazimo 
u mišljenju poznatog pravnika i filozofa', koji smatra da dostojanstvo 
čovjeka proizilazi iz njegovog fundamentalnog i univerzalnog određenja, 
iz njegove ljudskosti. 


GEJA 


!— Franc Josef Netz 

I pored svih nedoumica, različitih gledišta, tumačenja, pored svih 
teškoća ideja o jednakosrti i o dostojanstvu čovjeka nije se nikad gasila, 
naprotiv, ona je sve više dobijala na značaju. 

Prve značajne pomake na promicanju ljudskog dostojanstva bilježe 
se u petnaestom stoljeću, kada poznati mislilac ? u fokus svog promatranja 
stavlja čovjeka i njegovo dostojanstvo. 

U ovom osvrtu naglašavam zanimanje koje je spram ljudskog 
dostojanstva pokazivao filozof? koji dostojanstvo čovjeka smješta u sferu 
moralnosti, podvlačeći razliku između onoga što ima cijenu od onoga 
što ima dostojanstvo. Pisao je da se za ono što ima cijenu uvijek može 
naći neka jednaka-ekvivalentna vrijednost, a za "ono" što je iznad svake 
cijene, dakle, što ne dopušta jednaku vrijednost, da je to dostojanstvo. 
Pojednostavljeno kazano, cijena se može platiti ili nečim drugim 
zamijeniti, a daje dostojanstvo čovjekovo nenaplativo, da se ne može ničim 
platiti. U suprotnom bi čovjek, pisao je ovaj filozof, bio samo sredstvo a ne 
autonomnost, odnosno svrha. Ovakvo i slićna pozitivistička razmišljanja 
i stavovi sve više su prevladavali a s time i misao o jednakosti svih ljudi 
i o zaštiti te jednakosti koja se u novije vrijeme intrepretira sa pojmom 
ljudskih prava. Mnogo se napora činilo da se te vrijednosti ostvaruju, da 
se ostvaruju ljudska prava zasnovana na ljudskom dostojanstvu. Prava 
čovjeka crkva proglašava snagom Evanđelja, da nikakav ljudski zakon ne 
može tako osigurati lićno dostojanstvo i slobodu čovjeka, da se proglašava 
sloboda čovjeka, odbacuje svaka vrsta ropstva, poštuje dostojanstvo 
savjesti, preporučuje ljubav među ljudima i njihovu službu na dobro. 
Istina, izvori potvrđuju da to nije uvijek bilo tako, jer se snažno insistiranje 
crkve na položaju osobe pojavljuje mnogo kasnije a posebno od vremena 
papinstva Lava XIII ' 

Suština ljudskog dostojanstva u islamu izvodi se iz kur'anskih 
uputa ' i dodatno pojačava sa usvajanjem islamske deklaracije o ljudskim 
pravima". Ta deklaracija izražava ili odražava stajalište islamskih 
zemalja o ljudskim pravima utemeljenim na islamskoj misli i uputi da 
+ Gjovanni Pico della Mirandola, 1463-1494, godine talijanski filozo( poznat po knjizi 
"Govor o dostojanstvu čovjeka" 

Immanuel Kant, 1724-1804.godine njemački filozof poznat po djelu "Kritika čistog uma" 
1 Lav XIII, 1810-1903.godine papa poznat po umjerenosti, širokim pogledima i po nastojanju 
da kršćanstvo približi savremenim strujanjima. 

Kur'an, sura Al-Israa, sedamdeseto aje. 


+ Islamska deklaracija o ljudskim pravima usvojena na islamskoj konferenciji u Kairu 5.augusta 
1990.godine, 

je dostojanstvo čovjeka dar od Boga za sve ljude na svijetu bez obzira 
na nacionalnu i rasnu pripadnost. Ona insistira na potpunoj jednakosti 
ljudi i na negiranju svake vrste nacionalne superiornosti, superiornosti 
na osnovu etničke ili rasne pripadnosti, na osnovu bogastva, društvenog, 
porodičnog i plemenskog položaja ukazujući da je sve to nespojivo sa 
urođenim dostojanstvom ljudske vrste. 

Sve ovo imalo je svoje izvorište u ljudskom životu koji je neuporedivo 
drugačiji od životinjskog, jer ljudska bića razmišljaju, ocjenjuju, djeluju, 
stvaraju slike o tome šta bi trebao biti dobar život kojeg se ne smije na 
silu zaustavljati, život koji je autonoman, koji ima svoju visoku i zaštićenu 
vrijednost, ljudski život za koji se vezuje ostvarivanje tjelesnih, duhovnih 
i društvenih potreba. Taj ljudski život i osobnost čovjeka generiraju i 
prava nasuprot kojih su "neprijatelji" slobode, neprijatelji autonomije 
čovjekove. 

Nažalost, kroz povijest, pa i u današnje vrijeme svjedoćimo veliki 
raskorak između proklamovanog, deklarativnog i ostvarenog. O tome 
se pojmu, kako je već napisano, mnogo govori u današnje vrijeme uz 
prečutno pretpostavljanje jasnosti i neupitnosti. Uostalom za nepune 
dvije godine obilježit će se sedamdeseta godišnjica proglašenja 
deklaracije o pravima čovjeka 7, deklaracija koja nedvosmisleno govori o 
urođenom dostojanstvu i "jednakim pravima" svih ljudi. Ova deklaracija 
je prvi sveobuhvatni instrument zaštite ljudskih prava od strane jedne 
međunarodne organizacije. Njene odredbe zabranjuju ropstvo, torturu, 
diskriminaciju, ugrožavanje života, ugrožavanje sloboda, samovoljna 
uhićenja, podcrtava pravo čovjeka da se slobodno kreće unutar svoje 
države, podcrtava zaštitu privatnosti, pravo na vlasništvo, pravo na 
slobodu vjeroispovjesti... Njen značaj u ostvarivanju i zaštiti ljudskih 
prava prepoznat će se već u prvom članu koji s razlogom citiram "Sva 
ljudska bića rađaju se slobodna i jednaka u dostojanstvu i pravima. 
Ona su obdarena razumom i savješću pa jedni prema drugima trebaju 
postupati u duhu bratstva" 

Ove vrijednosti su dodatno podcertavane brojnim drugim 
dokumentima, a među njima posebno istićem evropsku konvenciju 
o ljudskim pravima" koja izrićito zabranjuje mučenja, podvrgavanje 


" Deklaracija o pravima čovjeka proglašena je u Ujedinjenim nacijama 10.decembra 1948. 
godine. s 

5 Evropska konvencija o zaštiti ljudskih prava i osnovnih sloboda usvojena je u Rimu 
A4.novembra 1950.godine. 

neljudskom ili ponižavajućem postupanju, koja promovira pravo na život, 
pravo na slobodu i sigurnost, koja zabranjuje lišavanje slobode koje nije 
u skladu sa zakonima države, koja zabranjuje ropstvo i položaj ropske 
zavisnosti, koja zabranjuje prisilni rad a pogotovo ako se time ugrožava 
zdravlje, sigurnost i život... 

U današnje vrijeme, u uređenim društvima, zajednicama, državama, 
ta prava se "podrazumijevaju" a sadržaj i duh deklaracije, konvencije i 
svih drugih dokumenata kojima se promoviraju i štite ljudska prava, ušao 
je skoro u sva demokratska i civilizacijska ustavna rješenja. Skoro da su 
prava, slobode njihova zaštita postali "opće dobro" Svi oni koji prihvaćaju 
vrijednost čovjeka kao osobe drže do onog što je urođeno dostojanstvo ili 
dostojanstvo i vrijednost ljudske osobe kao neotuđivo pravo, kao savjest 
koja se ne smije vrijeđati. Ta urođena prava ne smiju dovoditi u pitanje 
čak ni države, jer i one moraju poštovati i u zakonodavnim aktivnostima i 
praksi štititi ta prava. Pravni poredak ne smije se prepuštati samoveolji jer 
bi to neminovno vodilo dokidanju svakog reda i mira u društvu, odnosno 
državi. Naglašavam da su ta urođena prava čovjeka postala mjerilom za 
pozitivne zakone, za uspostavljanje poretka koji odgovara čovjekovom 
dostojanstvu. 

Uostalom, na ta prava se vrlo ćesto svi mi pozivamo u mnogobrojnim 
životnim situacijama. Svako od nas je još od malena pozivao se na neko 
"svoje" pravo. Igrajući se kao dijete sa ostalom djecom, činio sam to 
uvjeravajući ih da je nešto moje, ili da meni pripada, ili da ja imam pravo 
na to. Pozivanje na pravo nastavljeno je i u doba odrastanja sa "pravom" 
na djevojku, sa nekim pravom u školi, sa pravom na veću ocjenu zbog 
pokazanog znanja... 

Mnogo se napora činilo i čini da se te vrijednosti ostvaruju, da se 
ostvaruju ljudska prava zasnovana na ljudskom dostojanstvu. Nažalost, 
kroz istoriju, pa i u današnje vrijeme svjedoćimo mnogobrojne primjere 
kršenja ljudskih prava. Ta kršenja se manifestiraju u obliku diskriminacije 
po raznim osnovama, miješanjem u privatni život, napadima na 
čast i ugled, samovoljnim zatvaranjem i hapšenjem, porobljavanjem, 
mobingom, napadom na život, raznim oblicima torture, nasilja, 
omalovažavanja i ponižavanja. Ovo se čini i pored toga što svako pravo 
ima i svoj korelat u dužnosti, u dužnosti koja ogranićava i zapovijeda 
poštovanje druge osobe, njezinih prava i sloboda. Na taj korelat upučuje 
ne samo zakonska norma nego i Božiji zakon koji ne sputava čovjeka u 
njegovom razvoju nego ga štiti od samouništenja. 

Riječ je o zaštiti čovjeka kao bića, kao osobe a svako prekoraćenje tih 
ogranićenja ili zabrana u odnosu na drugog čovjeka je zapravo upereno 
protiv samog čovjeka, jer ga temeljito razara u njegovom dostojanstvu i u 
njegovim pravima. Zapravo, vrijeđa dostojanstvo ljudske osobe. 

Koliko je to važno ilustriram tekstom iz prvog, podvlaćim 
nepromjenjivog prvog člana njemačkog ustava?" koji glasi: "dostojanstvo 
čovjeka je nedodirljivo" 


? Ustav Njemačke, usvojen 1949. godine i danas je na snazi. Temeljna vrijednost tog ustava 
je ljudsko dostojanstvo a smisao postojanja te države je poštovanje i zaštita ljudskog 
dostojanstva. 

Sve je dostojanstvo u misli čovjekovoj 


Nije nepoznato da poštovanje ljudske osobe uključuje poštovanje 
njenih prava koja proistiću iz dostojanstva koje svaka osoba stiće sa 
činom rođenja. Dostojanstvo se vezuje dakle sa čovjekovim ishodištem 
i za njegovo određenje kao ljudske osobe. Svaki je čovjek biće koje je 
obdareno umom, razumom i slobodnom voljom i kao takav stiće prava i 
dužnosti koje proistiću , koje izviru iz njegove ljudske naravi. Zbog toga 
se, ne bez razloga, kaže da se poštovanje dostojanstva čovjeka u ljudskim 
relacijama odnosi na sve ono što razlikuje čovjeka od svih ostalih živih 
bića i organizama., pogotovo što živimo u svijetu u kojem se razum istiće 
kao mjerilo, kojem se daje primat, kojem je na neki način sve podređeno. 
Prema razumu se ocjenjujemo u odnosu na sposobnost njegovog 
korištenja. 

Sva ljudska bića rađaju se slobodna i jednaka u dostojanstvu i u 
pravima što će reči da je čovjekovo dostojanstvo temelj i preduslov za sva 
ostala prava koja čovjek stiće rođenjem ili mu se ta prava osiguravaju u 
društvu u kojem živi. 

Vjerujem da malo ko ima dvojbi da su čovjek i njegov život najviše 
vrijednosti ovozemaljske. Nema dakle ničeg drugog i vrednijeg što bi 
se moglo pretpostaviti čovjekovom biću i njegovom životu. To je i zbog 
toga što čovjeka, za razliku od svih drugih bića, odlikuje iskra razuma u 
njegovoj duši. Uostalom i biblijsko učenje to jasno predstavlja jer smatra 
da je čovjek kruna stvaranja. Nije čovjeku određena druga narav, nisu 
mu određena druga svojstva po kojima bi, poput drugih bića, morao 
djelovati, nego mu je predodređena njegova vlastita volja, da sam sebi 
određuje granice svog djelovanja. Hoću reči da čovjek sam sebe prosuđuje 
i procjenjuje i sam sebe u kontekstu ponašanja i djelovanja oblikuje. 
U tome se, u toj činjenici prepoznaje osnov čovjekova dostojanstva, 
prepoznaje ili odlikuje iskra razuma u njegovoj duši, na način kako je 
to još u šestom stoljeću p.n.e. govorio grčki filozof', kako je nemoguće 
dohvatiti granice ljudske duše. I ne samo on, tako je svojevremeno naglašavao 
poznati filozof ?, ističući čovjekovu mogućnost da misli i da podređuje sva 
ostala stvorenja. 

!— Heraklit, 535 p.n.e. - 475.godine p.n.e. grčki filozof poznat po principu jedinstva suprotnosti. 


"Stvarnost nastala borbom suprotnosti u vijećnom je procesu postojanja" 
2 Blaise Pascal, 1623-1662.godine, francuski filozof i fizičar. Poznat pored ostalog i po 


zasnivanju teorije Vjerovatnosti, 

"Čovjek je očigledno stvoren da misli", isticao je a u tome je i sve 
njegovo dostojanstvo i sva njegova vrijednost, 

Čovjeka se, umom obdarenim, diže iznad svih drugih bića i po 
tome razlikuje od drugih stvorenja. Samo ta činjenica dovodi ga u status 
"gospodara" koji raspolaže svim drugim stvarima, koji "gospodari" 
drugim stvorenim bićima. Tom osobenošću čovjekovom sa 

"pravom na nešto", da je gospodar nečega, da mu nešto pripada, da sa 
nečin raspolaže, dato je da bude i gospodar nad samim sobom. Vjerovatno 
bi to i moglo tako kada bi se odnosilo samo na pojedinca izolovanog i 
samog, ali budući da čovjek živi u zajednici, on svoje djelovanje mora 
prilagođavati, kako ne bi došao u sukob sa drugima, koji kao i on, imaju 
ista prava ili koji ta prava, potpuno identično, mogu ispostavljati onako 
kako ih ispostavlja i on u pogledu "gospodarenja" ili raspolaganja. Jasno 
je da se takva prava i njihov obim uređuju u toj zajednici u kojoj čovjek 
živi i da im se treba pokoravati. Tada društvena zajednica, u ma kojoj 
se formi predstavlja, određuje obim, uključujući i one zahtjeve ili prava 
koja se tretiraju neotuđivim ili po rođenju stećenim, sa kojima se iskazuje 
poštovanje prema sebi kao ljudskom biću ali i poštovanje prema drugima, 
usklađujući sve to sa vrijednostima primjerenim ljudskim bićima i sa 
idealima ponašanja u kojima se prednost daje dužnosti i savjesti. Ta iskra 
razuma usmjerava ga, ili bi trebalo da ga usmjerava, na samokontrolu u 
djelovanju i na primjenu ili uvažavanje kategoričkih imperativa u načinu 
djelovanja. 

U svijetu u kojem živimo, nažalost, nije to uvijek tako. Bezbroj je 
primjera u kojima se potvrđuje lažna slika o čovjeku jer je on ranjiv, ma 
koliko ga vjersko tumačenje pokušavalo predstaviti kao izraz Božijeg 
stvaranja i to "na sliku i priliku njegovu" ? Bezbroj puta je potvrđeno, pa 
i u žepačkim uslovima, da se čovjek ogriješio o svoje dostojanstvo i da je 
svoju sliku, od Boga darovanu, iznakazio birajući ono što ga od stvoritelja 
udaljava, birajući ono što ga kao čovjeka razara. 

Upravo u tome i jeste najveći problem. Čovjeku je pruženo 
dostojanstvo ali i zamka u kojoj se može srozati u dubine koje ne priliće 
ni životinjskim, u dubine koje ga ne obogačuju, nego ga naprotiv, vode u 
nihilizam i u nihilističke namjere i ponašanja. 

Svjedoćimo o vremenu u kojem nam razum govori jedno, a 
srce drugo a to znači da razum čovjeka nije uvijek u pravu jer zna biti 


2 Krščansko tumačenje iz knjige postanka " da je Bog čovjeka stvorio po svojoj slici" 

ogranićen, kao što je ljudska percepcija ogranićena i relativna. Sve to za 
posljedicu ima ogranićenu i relativnu sposobnost razumijevanja. 

Razum dakle, može biti prepun zabluda, krivih predodžbi, 
predrasuda i uvjerenja koja ćesto zamagljuju ljudsku percepciju, koja 
sprijećavaju čovjeka da čini i učini pravu stvar, ispravnu stvar. Bez obzira 
na sva ogranićenja, ipak je bolje da je čovjek razuman, nego da to nije. 
Primjere odsustva razuma, predrasuda i ideoloških zabluda svjedoćili 
smo u žepačkom vremenu zla kada nije manifestiran osjećaj poštovanja 
prema onome što je ispravno. Tada se, zbog krivih uvjerenja i zbog 
poslušnosti ideološkoj zabludi demonstrirala najtužnija stvar koja se 
mogla dogoditi, da se desi gubitak ljudskog dostojanstva. Ne bez razloga 
kažu da je gubitak ljudskog dostojanstva najtužnija stvar koja se može 
desiti. Tada se vjerovalo da je ispravno ono što nije, da se zlo pretpostavi 
dobrom i da se u punom kapacitetu predstavi lažna slika o čovjeku. 
Pobjeglo se od manifestacije ljudskih vrlina i dužnosti poštovanja sebe, ali 
i poštovanja drugih, susjeda, komšija žepačkih sugrađana. Manifestiran 
je tada nemoral i to u ime "slobode" a život u toj ratnoj agoniji oblikovala 
samovolja i zloupotreba slobode jer se iskljućivala sloboda drugih. 


(39) 
— 
(Ne) 


Kako se ubijalo dostojanstvo u žepačkom logoru 


Brojnim logorskim stratištima,nažalost, pridružilo se i Žepče, ; 
nakon što su postrojbe HVO-a uz podršku paravojnih srpskih struktura" 
osvojile dio teritorija žepačke općine u osvajačkom pohodu koji su, radi 
osvajanja teritorija, započele 24. juna 1993.godine. Nakon kratkotrajnih 
sukoba sa armijskim jedinicama, već od l.jula 1993. godine se, na 
temelju odluka paradržavne tvorevine Hrvatska Republika Herceg 
Bosna, uspostavlja logor. U logor su zatočeni svi pripadnici armijskih 
jedinica koji su se, na poziv komande brigade, predavali, ali i svo civilno 
stanovništvo koje je u tom trenutku zatečeno na "osvojenom" prostoru 
općine. Zbog velikog broja zarobljenih, a izvori potvrđuju da je bilo blizu 
pet hiljada, i ogranićenih prostornih mogućnosti, logor se organizira 
na više lokacija. Samo uspostavljanje logora je zločin jer je to, kako je 
povijesno potvrđeno, najmračniji koncept u kojem se ugrožava svetost 
života ljudi i njihovo urođeno dostojanstvo. Niko, pa ni nakon sramne 
pobjede u osvajačkom pohodu, nije mogao ni naslutiti da će baš tu, na 
žepačkom prostoru uskrsnuti logor i da će se u njemu, na izuzetno svirep 
način, upravljati životima drugih, onih koji su razlićiti po nacionalnoj i 
vjerskoj pripadnosti, da će se upravljati životima zatočenog bošnjačkog 
stanovništva i to od strane hrvatskih sugrađana i njihovih uvezenih 
pomagaća. 

Uspostavljanje logora na žepačkom prostoru, ispostavit će se kasnije, 
bilo je planirano i planski organizirano sa ciljem progona i etničkog 
čišćenja bošnjačkog stanovništva sa žepačkog teritorija, odnosno sa 
teritorija koji su paravojne strukture HVO-a smatrale "hrvatskim 
prostorom". Ovaj logor spada među rijetke logore uspostavljene za 
vrijeme agresije na državu koji su prednjačili po brojnosti zatočenih, ali 
i po brojnosti lokaliteta na kojima je organiziran. Čak se zbog brojnosti 
zatočenih vršila deportacija u hercegovačke logore gdje je doportaciji 
bilo izloženo oko deset procenata, ili tačno 435 zatočenih. 

Za logorsko zatočenje korišteni su prostori škola, trgovačke hale, 
silos, žepački tunel, sportske dvorane, napuštena skladišta, objekti za 
stoku, hangari, privatne kuće... 

Najbrojniji po zatočenim je lokalitet u hangarima trgovačkog 


preduzeća a po odnosu prema logorašima najozloglašeniji onaj u silosu 
i u školi. 

Zvanično je žepački logor registriran u septembru 1993.godine i to 
nakon više od dva mjeseca njegovog funkcioniranja. 

Upravljanje logorom prepušteno je primitivcima a to je značilo 
da će zatočenici biti izloženi svakodnevnom ispitivanju, premlaćivanju, 
maltretiranju, mučenju, ponižavanju, psihićkom i fizičkom zlostavljanju 
i drugim metodama torture i nasilja. Upravljanje je i smišljeno tako da 
dovede do fizičkog i psihićkog uništenja logoraša, do njihovog postepenog 
ubijanja, do ubijanja i gaženja njihovog dostojanstva. O kakvoj se paklenoj 
logorskoj kaljugi radilo potvrđuje odnos zlih bojovnika i divljaka prema 
bošnjačkim ženama i djevojkama koje su silovali i seksualno zlostavljali s 
ciljem udara na jedan od najvažnijih bošnjačkih stubova. 

Znali su da će sa činom silovanja i seksualnog zlostavljanja 
najlakše ubijati kolektivni identitet muslimana i njih dovoditi u stanje 
dezorijentiranosti. Sve se to u žepačkom logoru desilo što je bio nezamisliv 
zločin u kome su zatočenici, koji su imali sreću da prežive, preživljavali 
neviđeni pakao. Prošao sam kroz taj pakao a preživljeno u tom paklu 
okarakterisao kao džehenemsko iskustvo. Kao zatočenik sam, u tom 
logorskom džehenemu proveo 276 dana uključujući i 47 dana u šestici 
silosa koju, zbog tortura i ubijanja, s razlogom nazivam čelijom smrti. 
Prošao sam sve strahote logorskog zatiočeništva uključujući i direktno 
izlaganje životnoj ugroženosti na prisilnom radu na prvim borbenim 
linijama. Zbog svega što sam preživio smatram da bi bio grijeh sve to 
prečutati i prepustiti zaboravu a zlikovcima pružiti priliku da u nekim 
drugim okolnostima to ponovo organiziraju. 

Nikada neću zaboraviti kad su nas natjerali da usred grada, na 
poligonu osnovne škole kopamo kanale u koje će mo samo mi logoraši 
vršiti nuždu uz poglede sugrađana. 

Taj tretman upoređivao je nas logorske zatočenike sa životinjskom 
vrstom. Nikada neću zaboraviti kada su zatočene najuglednije žepačke 
prvake izvodili na ulicu da vrše poslove čišćenja stavljajući tako do znanja 
da ne poštuju ljude koji su radom i rezultatima rada doprinosili općem 
razvoju, pa i razvoju žepačke općine. Nisu ih povređivali zbog posla koji 
je, kao i svaki drugi koristan posao časno raditi, ali su u njima ubijali 
njihovo dostojanstvo i obezvređivali njihove sposobnosti i rezultate. 
Može se samo zamisliti slast i uživanje običnih đikana i primitivaca kada 
su mogli sa uglednicima postupati na način na koji su postupali radujući 
se ulozi "gospodara", 

Nikada neću zaboraviti situacije u kojima su nas logoraše vodili kroz 
grad na način na koji se vode životinje. Morali smo kretati se pognutih 
glava, sa rukama na ledima kao da je riječ o najobićnijim kriminalcima, 
hoštaplerima i lopovima. 

Nikada se ne može zaboraviti način na koji su nas kao stoku 
"tovarili" u kamione i u prenatrpanoj karoseriji odvodili na prisilni rad. 
Bilo je situacija u kojima su uspijevali utrpati više desetina, a nekad i više 
od stotinu zatočenika. 

Nikad neću zaboraviti boravak u logorskoj bolnici, u bolnici koja 
to ni počemu nije bila i pružanje utjehe silovanoj punoljetnici nakon 
što su je u divljačkom orgijanju maltretirali a potom silovali i seksualno 
zlostavljali bojovnički divljaci. Razumijevao sam njeno stanje, njenu 
patnju, ridanje, plač i drhtanje ali i patio zajedno sa njom, jer nisam imao 
snage da joj olakšam položaj, da joj u stanju psihićke rastrojenosti zbog 
sramoćenja i preživljenog najgnusnijeg odnosa, pomognem. 

Nikada neću moći zaboraviti situacije u kojima se dešava prozivka 
za prisilni rad na prvim borbenim linijama i ophođenje primitivaca sa 
"daj mi trideset turčina" ili sa "daj mi dvadeset robova" ili sa "daj mi tog 
turskog šljama za rad na liniji" ili sa "daj mi dvadeset balija", ili sa 

"daj mi deset balijskih grla". Nije se mogao ćuti zahtjev da se za rad 
odredi deset, dvadeset ili trideset ljudi ili zarobljenika. 

Nemože se nikad zaboraviti prozivka i nakon prozivke obaveza pri 
izlazu iz čelije da svaki od prozvanih nogom šutne u tijelo sapatnika, 
inače pristojnog, vrijednog i čestitog žepačkog prevoznika kojeg se 
prepoznavalo sa "prikoči". 

Nikada neću zaboraviti situaciju u vrijeme koje je predhodilo 
potpisivanju mirovnog sporazuma, situaciju u kojoj su na prevaru, 
iz kučnog pritvora u kojem su boravile, pokupili sve žene i djecu uz 
obećanje da će ih prebaciti u tada opkoljeni Maglaj. Namjera je bila 
sasvim drugačija, da ih pokupe i dovezu do pred prve linije i iskoriste za 
slabljenje linija odbrane i da na taj način, nakon višemjesečne blokade 
zagorčaju život odlučnim braniocima. 

Nikad neću zaboraviti situaciju u kojoj su pijani bojovnici vršili 
prozivku i odabir žena i djevojaka za maltretiranje i za čin silovanja i 
seksualnog zlostavljanja. Takvo seksualno orgijanje mogli su prirediti 
i u tome uživati samo manijaci i divljaci koji se ne mogu tretirati 
pripadnicima ljudske vrste. 


Kako se može zaboraviti situacija u kojoj Babić ' jedan od logorskih 
zapovjenika i bitangi boraveći sa suprugom u logorskoj komandnoj 
prostoriji omogući svom petogodišnjem djetetu da po hodnicima logora 
u školi šuta logoraše i uzvikuje balije, balije i time mu usađuje predrasudu 
o balijama i mržnju prema njima. 

Nikad ne mogu zaboraviti situaciju kada, nakon što na lokalitetu 
Ograjina ubiju mog rođaka iz Novog Šehera, njegovo mrtvo tijelo sa 
zaustavljenim strašnim pogledom, iskolačenim očima i vidljivo 
istaknutim zubima od bola prije umiranja, "izlože" u staji između prostora 
gdje spavamo i prostora za vršenje nužde. Ubijen je prilikom iskopavanja 
rovova na prvoj borbenoj liniji a tvrdili su da je pokušao pobjeći. Ti fakini 
su ga ostavili u takvom stanju kao da mu je duša izlazila na oči, kao daje 
ta duša nama htjela poslati poruku o mukama kojima je bio izložen prije 
umiranja i rastajanja sa dušom. Nama su ga "izložili" u takvom stanju da 
bude opomena i prijetnja u slučaju da neko od nas pokuša bijeg iz logora. 

Kako se mogu zaboraviti scene premlaćivanja i prebijanja u 
sportskoj dvorani škole koje su nakon premlaćivanja praćene naredbom 
da se pozdravlja i uzvikuje "za dom spremni" 

Ne mogu se zaboraviti scene mučenja logoraša propračene 
"naukom" o tome kako nas je Tuđman branio i hranio i o tome kako smo 
mu mi muslimani i pored toga okrenuli leđa. Zaboravile su te bojovničke 
bitange da su upravo muslimani podastirali dokaze o agresiji koja se 
priprema na Hrvatsku, da su muslimani podržavali hrvatska nastojanja 
za osamostaljivanje, a kasnije i podržavali ta nastojanja i branili je od 
srpskog agresora. 

Kako se može zaboraviti pljačkanje oružja, municije i druge 
opreme prilikom prolaza kroz teritorij pod kontrolom postrojbi HVO-ai 
slabljenje borbene moći armijskih jedinica u odbrani od srpskog agresora 
i u očuvanju teritorijalne cjelovitosti države. Zaboravile su te barabe da su 
bosanski muslimani odigrali presudnu ulogu u vrijeme koje je prethodilo 
osamostaljivanju hrvatske države i da bi bez tog odlučnog muslimanskog 
stava bilo upitno osamostaljivanje. 


' Luka Babić, zapovjednik vojne policije u žepačkoj 111 xp brigadi HVO-ai upravnik žepačkog 
logora. Smatra se odgovornim jer je naređivao terorisanje, silovanja i ubistva u logoru. 
Sumnjići se da je ućestvovao u sastavu formacije koja je lišila života devet civila iz objekta 
žepačke željezničke stanice. 

Kako se može zaboraviti izgladnjivanje logoraša i uskraćivanje vode 
i hrane a uz primjenu nasilnih metoda iste tjerati na prisilni rad koji je 
uključivao i rad na lokalitetima na kojima se ugrožava sigurnost i Život 
logoraša. 

Kako se može zaboraviti čelija u silosu poznata sa nazivom "šestica" 
u kojoj su se do iznemoglosti premlaćivali i mučili logoraši koji su zlom 
sudbinom ili ko zna čime i po čijoj naredbi dospjeli u taj najstrašniji 
kavez za mučenje, premlaćivanje i ubijanje. Kao zatočenik "šestice" 
znam najbolje kako sam prošao i kako su prolazili ostali sapatnici iz 
"šestice", posebno oni koje su smatrali ekstremnim muslimanima ili su 
bili pripadnici beretki. Zloglasna čelija smrti bila je, nažalost, posljednje 
utočište nekolicini zatočenika a neki od njih koji su preživjeli umirali su 
nakon zatvaranja logora. 

Gaženje ljudskog dostojanstva 


Nije bez razloga ljudsko dostojanstvo stavljeno na prvo mjesto 
istinskih vrijednosti. Nema suprostavljenih gledišta o tome da je ljudsko 
dostojanstvo neotudivo, kao ni suprostavljenih gledišta o tome da ga po 
svojoj pripadnosti ljudskoj vrsti posjeduje svaki čovjek. Dostojanstvo 
čovjeka tako shvaćeno ne može se oduzimati ili na bilo koji drugi način 
umanjivati, ali ga se može gaziti. Može se odbijati da se poštuje, može ga se 
dovoditi u pitanje. U svijetu u kojem živimo svjedoćimo strašne primjere 
gaženja ljudskog dostojanstva zbog naopako shvaćene slobode čovjeka. 
Nesporno je da je sloboda prava slika o ćovjeku, da njemu pripada i da 
čini obilježje njegovog karaktera. Trebalo bi da je ne može nikakva sila ili 
prisila oduzeti jer je ljudsko temeljno pravo. Međutim, sloboda nije samo 
pravo već je i obaveza koju čovjek preuzima u odnosu prema drugim 
ljudima. 

Sloboda pojedinca, pa i svake zajednice, odnosno društva mora 
paziti na slobodu i na prava drugog pojedinca, na pravo druge zajednice, 
odnosno društva. Imati slobodu ne znaći da je dopuštena samovolja jer 
bi to u protivnom bio nemoral u ime slobode. Sloboda se ne sastoji samo 
u tome da se može činiti što je nekome volja, nego i u tome da nađe svoje 
ispunjenje u dobru, u činjenju dobra. 

Istina jeste da je čovjek temelj svakog društva i da to pretpostavlja 
njegovu dužnost prema sebi, prema drugima, da se ne postupa neljudski. 
Nažalost, svakodnevno svjedoćimo i lažnu sliku o čovjeku koja je uzrokom 
da se dostojanstvo čovjeka ćesto dovodi u pitanje. Uprkos brojnim 
dokumentima i proklamacijama da se u obavezi ljudsko dostojanstvo 
čuvati, braniti i unapređivati u svakoj prilici, dešavaju se situacije u 
kojima se ono gazi i obezvređuje. 

Nekad se to čini sa tako okrutnim radnjama i postupcima koji 
nagrđuju civilizacijske vrijednosti. Ljudi jesu svojom voljom u mogućnosti 
da određuju ovodunjalučku sudbinu, ali ukoliko svoju pamet ne koriste 
na ispravan način dovode se na niži stepen, na nagonski stepen životinja. 
Na ljudsko dostojanstvo se atakovalo i atakuje na razlićite načine. Oni 
koji su bili u toj ulozi, koji su atakovali na dostojanstvo čovjeka izražavali 
su tako svoj stav ili mišljenje o drugom ili o drugima ili su se ophodili 
prema njima na način koji ima izravan uticaj na osjećaj vrijednosti 
poniženog ili povrijeđenog. Posebno su zabrinjavajući slučajevi kada se 

gaženje dostojanstva čovjeka čini na podmukao način, na način u kome 
se drugi omalovažavaju ili ponižavaju kao ljudi. 

Koš uvijek su svježe strašne strahote koje su tokom drugog svjetskog 
rata preživljavali zatočeni u koncentracionim logorima. Spoznali smo da 
to nije bio ni početak a ni kraj gaženja ljudskog dostojanstva. Sasvim je 
svejedno da li se u tretiranju gaženja dostojanstva osvrćemo na prošlost 
ili na sadašnjost, jer su spoznaje i zapažanja o tome ista. Moguće su samo 
razlike po obimu gaženja, po broju onih kojima se gazi dostijanstvo, po 
metodama i po načinima na koje se gazi dostojanstvo čovjeka. I u današnje 
vrijeme se nemilosrdno mnoge ljude ponižava, obezvređuje, izlaže nasilju, 
ubija. Jasne primjere takvog odnosa nalazimo i u skorijoj prošlosti, u 
žepačkom ratnom haosu, gdje su se zli bojovnici i tlačitelji "takmičili" 
u ponižavanju zatočenih kršeći sva njihova prava i kao pojedinaca i kao 
pripadnika jednog naroda. Oni su, zadojeni mračnim nacionalističkim 
ideološkim ciljevima zaboravili na pažnju i na humanost. Manifestirali su 
svoj krvoločni i divljački temperament prema logorskim zatočenicima, 
prema nedužnim žrtvama. 

Način na koji su zli bojovnici HVO-a postupali sa bošnjačkim 
zatočenicima nije ostavljao prostor za očuvanje ljudskog dostojanstva. 
Naprotiv, oni su, nakon organiziranja logora, i to malo dostojanstva što 
su imali trošili i srozavali u srazmjeri ugrožavanja dostojanstva zatočenih. 
Zli bojovnici su zapravo gubili svoje urođeno dostojanstvo do mjere koju 
je teško razumno i izmjeriti. Ispostavilo se da su zatočeni u logoru bili 
neuporedivo više dostojanstveni od zlih bojovnika, zapravo su svojim 
ponašanjem prema zatočenicima potvrđivali svoju nedostojanstvenost. 
Na to upučuje svaki detalj logorskog života. 

Svaki taj detalj je služio tome da se bošnjačke zatočenike što više 
ponizi, uvrijedi, omalovaži. I ne samo to, ti zli bojovnici uzeli su sebi za 
"pravo" da odlučuju o životu druge osobe i osoba. 

Iako su opća deklaracija i evropska konvencija Ezaštitili" ljudska 
prava i slobode, u žepačkom logoru na te dokumente, na tu zaštitu 
potpuno se zaboravilo. Zli bojovnici, zlobnici, primitivci i divljaci su 
suspendovali sve te dokumente i proklamacije o zaštiti ljudskih prava, 
o zaštiti i očuvanju ljudskog dostojanstva. Oni su bili mjera svega u 
logoru, oni su uspostavljali red i poredak, oni su bili zakon, deklaracije i 


konvencije. 

I pored uspostavljenih zabrana ropstva, oni su organizirali logor 
diskriminirajući po etničkoj osnovi čitav jedan narod, bošnjačko 
stanovništvo koje su zarobili i porobili u ratnom haosu. 

Zaboravljajući bivstvovanje čovjeka i svetost njegovog života, 
zaboravljajući činjenicu da je čovjek središte i kruna svega stvorenog, bez 
ikakvog saosjećanja, etike i samilosti, oni su, ti zli bojovnici i primitivci, 
ubijali onesposobljene i nemočne. 

Iako je centralno jezgro svih svjetskih kultura i religija zapovijet "ne 
ubij" njima svetost života zatočenih u logoru ništa nije značila. Ništa im 
nije značila ta svetost u koju je uokvireno ljudsko dostojanstvo. 

"Niko ne može biti namjerno lišen života" dio je sadržaja iz evropske 
konvencije, ali su zli bojovnici taj sadržaj zabrane potpuno ignorisali jer su 
za vrijeme devetomjesečnog trajanja logora ubili 33 logorska zatočenika, 
neke od njih na krajnje neljudski način. 

Za vrijeme trajanja logora oni su suspendovali sve slobode čovjeka 
uključujući i pravo na slobodno kretanje u svojoj državi i na žepačkom 
prostoru, ne samo razoružanim pripadnicima armijskih jedinica, nego 
i nedužnom civilnom stanovništvu. I pored zabrane torture, zabrane 
mučenja i podvrgavanja neljudskim, ponižavajućim uslovima, oni su 
sve to činili, a uz to uskraćivali vodu za piće i za održavanje higijene, 
uskraćivali potrebne količine hrane. I pored zabrane prisilnog rada oni su 
zarobljene i zatočene držali u položaju robske zavisnosti primoravajući 
ih da svakodnevno rade poslove uključujući i poslove na linijama 
razdvajanja, na borbenim linijama, na kojima se ugrožava sigurnost i 
život zatočenika. 

O nasilju u logoru suvišno je i pisati jer sve što bi se napisalo nije 
dovoljno da predstavi svu količinu ispoljene mržnje i učinjenog 'nasilja. 
Zatočenici su nasilju podvrgavani svakodnevno a rijetko koji zatočenik je 
bio pošteđen udaranja, premlačivanja, batinjanja pa i sakaćenja. 

Posebno su nasilju, ponižavanju, seksulanom zlostavljanju i 
silovanju bile izložene djevojke i žene zatočene u logor jer su ti divljaci 
znali da se na takav način najviše ubija ljudsko dostojanstvo, ne samo 
dostojanstvo žene, nego i dostojanstvo i čast naroda kojem pripadaju. 

Možda su najteže od svega bile situacije u kojima su, bez ikakve 
samilosti, zatočene logoraše ponižavali, odričući im ljudska svojstva, 
ponižavajući ih kao ljudska bića. U brojnom paketu metoda za ponižavanje 
zabilježena je i prisila da se oponašaju životinje, zatočenici su tjerani da 
"hodaju" četveronoške kao životinje, tjerani da cvile i rokču kao svinje. 

Gaženje dostojanstva žene 


Poznato je da je stoljećima trajala prepoznatljiva i jasno istaknuta 
nejednakost između žene i muškarca. Čak je društveni položaj žene 
u tom vremenu bio na najnižem stepenu društvene ljestvice. Takav se 
položaj žene u kojem je bila podvrgavana nasilju i diskriminaciji zadržao 
sve do devetnaestog stoljeća jer je žena bila uglavnom izolirana, posebno 
u životnim sadržajima koji su bili rezervirani za javni život, pa i za njen 
status u porodici. 

Brojni su primjeri diskriminacije žene iz tog vremena od braka, 
upravljanja imovinom, nasljeđivanja, zaposlenja, glasanja... Žena iz tog 
doba bila je "zatvorena" sve dok se malo, po malo, i uz njenu borbu za 
emancipaciju nisu stekli uslovi da se njen položaj bitnije mijenja, da se 
izjednačava u pravima i slobodama i da napušta društveno i porodićno 
geto u kome je stoljećima bila diskriminirana i smatrana manje vrijednim 
ljudskim bićem. 

Trebalo je dosta vremena da se otklanjaju predrasude kako bi 
se otvarao put na promicanju žene u njenoj temeljnoj ulozi u društvu 
i porodici. Vremenom se položaj i uloga žene u religijskom poimanju 
također bitno mijenja u usporedbi sa vremenom kad se sa ženom 
"raspolagalo", kad je se moglo prodati, kad su drugi odlućivali o njenoj 
sudbini, kad je se moglo čak i ubijati bez odgovornosti i kazne za taj čin. 
Svijest o ulozi žene sve više se primicala uputi da je žena Božije stvorenje, 
da se ljudi od jednog čovjeka i od jedne žene stvaraju '. 

U poslednjem stoljeću prepoznatljivo je vidljiv i osjetan napredak u 
pogledu promjene odnosa prema ženi. Tada se neuporedivo više počela 
prepoznavati emancipacija žene kako u pogledu njenog položaja, tako i u 
pogledu njene uloge u porodici i u društvu. 

Žena je sve više postajala svjesna svog ljudskog dostojanstva sa 
pravima i dužnostima koje su dostojne ljudske osobe. Zena sve više 
postaje aktivna na svim područjima života sa jednakim pravima i sa 
naglašavanjem značenja uloge i dostojanstva žene. 

Posebno značajni iskoraci na tom planu bilježe se s početkom 
dvadesetog stoljeća kada je evidentno proširivanje, do tada uskraćivanih 
prava žene. Sve to je imalo uticaja koji je ishodio smanjenje 
neravnopravnosti i razlika između muškarca i žene, kako u porodici, tako 


'— Kur'an, sura El-Hudžurat, 13 aje 

i u zajednici, a isto tako i u svim društvenim, ekonomskim, socijalnim, 
kulturnim ..interakcijama i odnosima. Sve je manje muške dominacije i 
tretiranja žene kao seksulanog objekta. 

Sa ciljem unapređivanja položaja žene usvojeni su brojni dokumenti 
a među njima i konvencija ? kojom se traži uklanjanje svih oblika 
diskriminacije žene, kako bi se sprijećilo ugrožavanje ili ograničavanje 
njenih prava. 

Nažalost, pored brojnih dokumenata i proklamacija u nedavnoj 
prošlosti svjedoćili smo manifestne oblike najmonstruoznijeg gaženja 
dostojanstva žene, ugrožavanje njenih prava i ogranićavanje njenih 
sloboda. Tokom agresije na državu zabilježeno je na hiljade slučajeva 
silovanja žena i to kao dio paklenog agresorskog projekta. Žena se na 
ovom civilizacijskom stepenu razvoja društva ponovo našla u ulozi 
seksualnog objekta i to na najbrutalniji način. 

Agresorski projekat je uključivao i upotrebu silovanja kao oružja u 
procesu rastakanja države, i njene podjele i kao sredstva u borbi protiv 
civilnog stanovništva. U ulozi silovatelja bili su pripadnici paravojnih 
srpskih i hrvatskih formacija a u ulozi žrtve silovanja bošnjačka žena. 

Osvajački pohod na žepački teritorij, kao dio plana, takođe je 
ukljućivao upotrebu silovanja bošnjačkih žena i djevojaka. Silovanja su 
vršili primitivci i divljaci iz postrojbi žepačke paravojne HVO strukture. 
Silovanja bošnjačkih žena i djevojaka imala su višestruku namjeru. Prva 
je da se civilnom stanovništvu utjera strah kako bi se lakše protjerali i 
progonili sa osvojenog prostora i sa njihovih posjeda. Druga je da se 
ponižavanjem i nanošenjem sramote silovanoj, njenoj porodici i narodu 
kojem pripada šanse za eventualni povratak svedu na minimum ili 
potpuno iskljuće. 

Činjenice iz žepačkog ratnog haosa govore da su mnoge od djevojaka 
i žena koje su preživjele silovanja, izbjegavale se ponovo suoćavati jer misle 
da će to što se dogodilo biti novo preživljavanje traume i da čak i oni koji 
su preživjeli logor neće na to obraćati posebnu pažnju. Najtraumatičniji 
slučajevi dešavali su se onda kad se žrtve silovanja naknadno sjećaju 
svega. Tada je rezultat nova ogromna trauma koja izaziva stres sa 
dugotrajnim naknadnim negativnim efektima kao što su noćne more, 
košmari, nesanice... Što više pokušavaju pobjeći od te traume, to je njen 
efekat ubojitiji i zadržava se stalno na istom mjestu. 


2. Konvencija o uklanjanju svih oblika diskriminacije žena 

Silovanja koja su vršena bila su od strtateškog značaja za počinioce 
i za nacionalističku ideologiju u čije ime su počinjena, jer se sa tim činom 
planiralo ukloniti bošnjačko stanovništvo sa žepačkog područja. I ne 
samo to, čin silovanja je bio jedan od najtežih udara na ženu, kao najvažniji 
bošnjački stub, ali i na miniranje naroda kojem pripada, miniranje 
nacionalnog kolektiviteta i to sa odloženim djelovanjem. Njima zakoni 
i konvencije ništa nisu značili, oni su radi ideološke zablude odlućili da 
kao ljudi padaju i ništa ih u tom padu nije moglo zaustaviti. 

Ne zna se tačno koliko je bošnjačkih žena i djevojaka tokom 
devetomjesećnog trajanja logora silovano, jer su mnoge od silovanih 
zapadale u krizna stanja i u potajni stid koji je potiskivao potrebu da 
se traume žrtava silovanja učine dostupnim. Ali ono što je poznato je 
da se čin silovanja provodio na izrazito surov način, na način kojeg 
su pratile prijetnje, ucjene, premlaćivanja, maltretiranja, iživljavanja, 
prijetnje smrću. Poznato je takođe da je znatan broj žena i djevojaka tom 
činu izlagan mnogo puta i od strane više divljaka istovremeno. Nisam 
istraživao slučajeve silovanja, niti sam opisivao svjedoćenja i te odvratne 
scene i gadosti koje su primitivni bojovnici činili ali sam za ilustraciju te 
monstruoznosti preuzeo svjedoćenje jedne od silovanih žepačkih žena iz 
druge knjige ? koja opisuje samo mali dio bojovničkih orgija u žepačkom 
logoru. 


Piljto me je ucjenio životom mog Senada 


Vozilom su me odvezli u selo Ozimica, pa dalje prema Novom 
Šeheru, u kome su se pred samim centrom varošice zadržali pet do deset 
minuta, da bi doveli jednu veoma mladu ženu, djevojku. Mogla je imati 
oko dvadeset do dvadeset tri godine. Uveli su je na prednje sjedište vozila 
a "Pitljo"! smjestio na stražnje sjedište do mene ... Čim je sjeo vozilo 
je krenulo pravcem kojim do tada nikad nisam prolazila, ali sam znala 
da se tim pravcem može prema Tešnju, preko Crnog Vrha, ali i drugim 
krakom, odvojkom, prema općini Teslić, seoskim putem preko sela Čobe, 
Domislica i Kopice, pa na Hatkine Njive, i dalje prema Tesliću i Banja 
Vručici. Čim smo izišli iz naselja Novi Šeher "Pitljo" me je počeo hvatati 


? Knjiga "Molila sam ih da me ubiju" Centra za istraživanje ratnih zločina, autora Irfana 
Ajanovića 
"Piljto" nadimak za Željka Antolovića pripadnika i islednika u žepačkoj brigadi HVO-a. 

za butinu desne noge... Branila sam se i uzmicala na sjedištu, a on se 
pribio još žešće uz mene, zagrlio me lijevom rukom, uvukao ruku kroz 
moju košulju i počeo mi dirati grudi. Nastavila sam se upornije braniti 
i sagnula sam se prema naslonu prednjeg vozaćevog sjedišta, a "Pitljo" 
je dreknuo na vozača "zaustavi Franjo "da je pripitomimo". Kada se 
vozilo zaustavilo "Pitljo? me dva puta ošamario i izvadio pištolj govoreću 
zadihano "kurvo balijska, bićeš nočas .... i bićeš dobra i pitoma ko 
kokoš ili ti nema Senada... Počela sam plakati, a "Pitljo" me još jednom 
ošamario, naredivši mi da šutim. Kad sam lice pokrila rukama i prigušila 
plač, vozilo je krenulo... 

Oko 18,00 sati stigli smo do Banja Vručice. "Pitljo" i Franjo su nas 
izveli iz vozila i poveli u neku kafanu u krugu banje. Odatle je "Pitljo" 
nekome telefonirao, a nakon jednog sata u kafanu je ušao sredovjećan 
čovjek u četnićkoj uniformi. Bio je osrednje visine, nabijen, crnokos... 
Prišao nam je pravo za sto i predstavio se kao Petar Očaušanin. Djevojka 
mu se predstavila imenom Kata. Očaušaninu i Kati sam zapamtila imena. 
Nisam sigurna šta je Petar Očaušanin bio po činu, ali je bio neki četnički 
oficir. 

Tu smo sjedili otprilike oko pola sata, a za to vrijeme je Petar pričao 
o svome Tesliću i o Slobodanu Miloševiću. A onda su se digli kao po 
dogovorenoj komandi. Petar je rekao "idemo nešto gore prizalogajiti".. 
Nakon desetak minuta, nas četvero smo se našli u jednom veoma 
luksuznom apartmanu hotela "Kardial" u Tesliću. Sve je unutra bilo jako 
osvjetljeno, televizor upaljen sa veoma bučnom muzikom... 

Kad smo sjeli, prišla mi je djevojka koja se predstavljala imenom 
Kata i tiho mi rekla da je čula kako će za nekoliko dana biti razmjena 
žepačkih logoraša... "Od tebe zavisi hoće li tvoj suprug, a sa njim i ti, biti 
na spisku za razmjenu, ili hoće li iz žepačkog logora biti premješten u 
hercegovački logor, pa u Hrvatsku na otoke"... 

Sva sam drhtala i gorjela od nekog osjećanja koje ni do danas ne 
mogu opisati. Međusobno su se u mojoj duši preplitali i radost i strah 
i revolt, bunt zbog ucjene, zbog ultimatuma. Dati se "Pitlji", pristati na 
poniženje, kupiti slobodu, biti kurva... Razmišljala sam kratko, a onda 
pitala Katu "od koga to sve zavisi". Nisam pitanje ni izustila do kraja, a 
Kata je kratko odgovorila: " od "Pitlje", 


Franjo, vozać u postrojbi žepačkog HVO-a 

A onda je dodala "on može biti grub prema tebi i silovati te, ali 
neće tako, hoće da budeš pitoma, krotka... sve od tebe zavisi, zaključila je 
mirno. 

Osjećala sam se u tom trenutku gore nego kada je Perica" poslao 
Tadića" da me siluje, oborila glavu, stisnula plač u prsima i boreći se 
sama sa sobom rekla, naredila samoj sebi "izdrži i ovo" Sve je ovo Božije 
iskušenje, sve je u Božijim rukama... Sjetila sam se svoga supruga, djeteta 
i svojih najbližih. Možda je sudbina moga Senada baš u mojim rukama, 
pitala sam samu sebe. U pamčenju sam pronašla riječi svoga djeda koji je 
ćesto govorio "bolje je pomoći nekome, pa se pokajati, nego ne pomoći, 
pa se pokajati".. A neko, kome sam, možda, mogla svojim tijelom i 
poniženjem pomoći, bio je moj suprug Senad, moje dvogodišnje dijete 
koje nisam vidjela više od pola godine. O sebi nisam imala šta razmišljati, 
do o tome da sam u nemilosti, da sam dovedena u Teslić, kako bi se 
"Pitjlo" na meni seksualno iživljavao. Znala sam šta me čeka, ili ću biti 
pretučena i silovana ili ću zažmiriti, stisnuti zube, pa opet biti silovana. 

Vojni policajac je u međuvremenu donio jelo i piće uz koje se sjedilo 
sve do 23,00 sati... 

A onda su na tepih apartmanskog salona prostrli deke i čaršafe, 
svukli se do gola i "Pitljo" i Očaušanin. To isto učinila je i Kata. Sve troje su 
bili poprilično popili... I mene su tjerali i zalijevali me konjakom, ali sam 
uspjela da ostanem trijezna, iako sam pomišljala da se dobro napijem, 
kako bih sve tegobe i torturu lakše podnijela. 

Oklijevala sam, svući se ili ne, ali kada sam vidjela njihove pijane 
oči, vidjela sam spremnost da idu do kraja, da me ako treba i pretuku i 
opet siluju... 

Seksualne orgije udruženih ustaše i četnika trajale su sve do zore... 
Mijenjali su "Pitljo" i Očaušanin mene i Katu između sebe... Trpjela sam, 
plakala i razdirala se u sebi, podnosila smrad prljavog znoja izmješanog 
sa zadahom alkohola i čekala jutro, a sa njim i umor silovatelja, koji su to 
bili samo prema meni. Prema Kati to nisu bili jer je Kata glasno uživala i 
tražila da ima snošaj sa njima obojicom i to više puta. 

Kada je njih troje zaspalo pokušavala sam i ja, ali bezuspješno. Do 


10,00 sati sam možda i zaspala tri do četiri puta u trajanju od po desetak 
minuta. 


O 


Perica Jukić, 1950. godine, oktroisani predsjednik općine Žepče i ministar odbrane u vladi 
paradržavne tvorevine Hrvatske Republike Herceg Bosna 
7" Tadić 

Oko deset sati njih troje su se digli, poručili su kahvu, dorućak za 
Sve četvero... 

Kasnije dok sam bila u kupatilu, čula sam njihov grohotan smijeh, a 
kada sam ušla u salon na tv ekranu sam vidjela prizore seksualnih odnosa 
i vrisnuvši prepoznala sebe na ekranu. Njih troje su se nastavili grohotom 
smijati, a "Pitljo" je gotovo vikao kako će Franjo biti nagrađen i za kameru 
u dugometražnom porno filmu. Kako su sve snimili, ko je sve te orgije 
mogao snimiti, nikoga od njih nisam pitala... Mogao je i vozać Franjo, 
jer ja ništa nisam ni mogla vidjeti. Sve sam podnosila zatvorenih očiju, a 
muzika sa televizora sigurno je prigušila zujanje kamere. Zabila sam glavu 
u ruke da prigušim vrisak i stisnula zube, stegla sam sebe da ne reagiram. 
Noge su mi drhtale... I uspjela sam, odšutjela sam ne izustivši ni jednu 
riječ. Utješila sam se riječima "ko god me eventualno prepozna na ekranu 
prilikom reprodukcije snimka sa video kasete, po društvu će zakljućiti da 
sam bila zatočenica i primorana da podnesem silovanje. Više se trebaju 
plašiti "Pitljo" i Očaušanin ako tužitelji tribunala dođu do kasete, kao i 
do moga svjedoćenja". Popodne 05.januara 1994. godine vratili su me 
izmučenu i napačenu u žepački logor, u moju čeliju u "Mahnjači". Do 
19.januara iste godine u čeliju su mi upadale ustaše "Doda" i Martić i u 
čeliji me silovali više puta. Više mi nisu dolazili ni "Pitljo" a ni Perica. 
Ujutro 18. januar 1994. godine, došao je vozać Franjo sa stražarom i 
naredio mi da se brzo spremim zbog razmjene. S nevjericom sam izvršila 
naređenje, pokupila svoje stvari u jednu kesu i izašla iz čelije. Franjo me 
je, sa još jednim bojovnikom HVO-a odvezao do vojnog vozila vojnika 
UN-a. Jedan od UN-ovih vojnika nešto im je potpisao na nekom papiru i 
vojno vozilo me odvezlo do osnovne škole u Golubini, gdje su me predali 
armijskoj vojnoj policiji. 

U Zenici sam se sastala sa svojim sinom Amirom i rođacima. Dijete 
u meni nije prepoznalo majku već strankinju, koja ga je, dok je on vriskao 
i otimao se, uplakana držala u naručju, na svojim majčinim grudima. 
Krajem marta 1994. godine, potpisivanjem vašingtonskog mirovnog 
sporazuma, oslobođen je iz logora i moj suprug Senad... Da ga nisam 
čekala, znajući za oslobađanje, da smo se mimoilazili na ulici, ne bismo 
se prepoznali... Sve sam mu rekla šta mi se dogodilo. Senad me je prigrlio 
i kao pačenicu i kao majku našeg sina i kao svoju suprugu, hvala Bogu... 


Danas živim u Americi, daleko, daleko od Bosne i Hercegovine, daleko 
od Zepča. 


Vratiću se sigurno. 


Pogled na bojovničku ćast 


Miroljubivost kao temeljna vrijednost društvenog života, nažalost, 
nije uvijek najpraktičnije i najrazumnije rješenje, pogotovo u konfliktnim 
situacijama. U takvim se situacijama najčešće radi o teritorijalnom 
zahtjevu ili određenju, o aspiracijama na određeni teritorij ili o namjerama 
da se određeni teritorij zauzme, osvoji i svojata, odnosno da se određeni 
teritorij brani i odbrani od osvajaća, uzurpatora, agresora. Različiti su 
motivi u postupanju u konfliktnim situacijama, posebno ako su one 
izazvane teritorijalnim zahtjevima. Za jedne je odbrana teritorija časno 
djelovanje, jer to vide kao odbranu teritorija od napadača, zavojevača ili 
osvajača, pogotovo ako se tim teritorijem istovremeno brani teritorijalni 
integritet države. Oni vjeruju da u djelovanju postupaju razumno kao 
da je jedino ispravno rješenje. U tome vide utemeljnost i pravednost 
djelovanja jer su sa odbranom određenog teritorija istovremeno i u 
funkciji odbrane države a odbranu države ili naroda, ako je napadnut, 
smatraju uzvišenim ciljem, ciljem za koji se vrijedi žrtvovati. 

Za druge, one koji određeni teritorij namjeravaju osvojiti a narod 
na tom teritoriju porobiti i pokoriti radi etničkog čišćenja tog teritorija, 
to je ideološki cilj u kojem se nasiljem, agresijom, osvajačkim pohodom 
ostvaruje, makar on u sebi sadržavao nepravednost. 

Oni, vođeni najčešće nacionalističkim zovom najčešće postupaju 
na način koji se kosi sa zdravim razumom a za ostvarivanje tog 
teritorijalnog zahtjeva spremni su ubiti, ubijati i činiti najteže zločine. 
Ubijanje, bez obzira na to kako je i koliko zasnovano na predrasudama 
ili ideološkim zabludama ili krivim uvjerenjima nije nikad ni u jednoj 
situaciji opravdano i časno postupanje, ma koliko se i kako pokušavalo 
manipulirati i uvjeravati u suprotno. 

Nasilje, agresivnost, torture, progoni, ponižavanja, seksualna 
zlostavljanja i ubijanja bila su i u žepačkom osvajačkom pohodu opcije 
onih koji su znali ili su trebali znati da to nije časno postupanje, ali nisu 
htjeli prihvatiti bolji i pametniji način da se spor, ma kakvog karaktera 
bio, rješava i riješi na civiliziran način i uz tolerantan odnos u postupanju. 

Pa i onda kada se u osvajačkom pohodu ostvario određeni cilj, kada 
se zauzeo "svoj" dio teritorija, kada se prognalo bošnjačko stanovništvo 
da bi se taj prostor etnički oćistio, oni nisu postupali časno. Organizirali 
su logor za bošnjačke stanovnike i u logoru se odnosili nečasno prema 

logorskim zatočenicima. Postupali su bezosjećajno, sebično, neiskreno, 
lakomo, bahato i arogantno licemjerno dovodeći sve bespomoćne 
u logoru u krajnje inferioran i neljudski položaj. Postupali su krajnje 
okrutno, nemilosrdno i divljački agresivno prema svojim dojučerašnjim 
komšijama, susjedima i bošnjačkim sugrađanima. 

Gubili su i izgubili svoju čast, okaljali je, ako su je i imali, jer su se 
obeščastili na osnovu svog ponašanja i djelovanja u logoru. 

Što je još pogubnije, vrlo je moguće da su u ime "svoje" časti činili 
nečasna djela i zločine kako bi očuvali zabludu i čast druge države, države 
kojoj ne pripadaju. Nošeni tom zabludom toliko su "skrenuli" da nisu 
prezali ni od ubistava nemočnih i onesposobljenih u logoru kako bi od 
onih koji su ih manipulirali i izmanipulirali zadobili "počasti" u nečasnim 
djelima. Ne mali broj bojovnika je uspio u tome i ostvario "počast" na 
osnovu svog nečasnog djelovanja. Svi oni su zapravo trgovali sa svojom 
čašću jer time je, iako toga još uvijek nisu svjesni, nanijelo više štete nego 
koristi, više štetnih posljedica i nepoštovanja u zajednici, odnosno u 
društvu. Njihovo nečasno djelovanje donijelo im je samo sramotu koje se 
neće osloboditi do kraja svog života. Za nečasno ponašanje i djelovanje, 
oni će nositi društvenu, moralnu, zakonsku pa i ljudsku odgovornost, 
kao i odgovornost prema Božijim zakonima ali će najteža kazna biti 
sramota i uz nju odbijanje da se nakon nečasnog djelovanja preobrate. 
Oni danas nesmetano mogu govoriti da imaju osvojeni žepački teritorij, 
da su gospodari na tom teritoriju, da su dominantni i da majoriziraju, da 
imaju vlast, ali šta im sve to vrijedi kad nemaju časti, kad nemaju te velike 
ljudske vrijednosti. 

Nisu bili dovoljno svjesni te stečevine i njezine vrijednosti. Mogli su 
bar, u uslovima kad su potpuno zagospodarili zatočenim u logoru, kad 
su potpuno ogranićili njihovu slobodu na mjeru primjerenu životinjama, 
ponašati se na časniji način, plemenitije, otmenije, dostojansvenije. 
Mogli su bar tada pokazati više viteštva i poštovanja prema drugima, 
prema svojim komšijama-bošnjačkim sugrađanima. Mogli su djelovati 
više po etičkim načelima kako bi sačuvali samopoštovanje i kako bi stekli 
poštovanje logorskih zatočenika. 

Zli bojovnici pokazali su i potvrdili da nisu osobe sa snažnim 
karakterom, da nisu osobe koje se u ponašanju i djelovanju rukovode 
etičkim principima, da su osobe koje nemaju naglašen osjećaj za moralnu 
plemenitost i svjesnost o vlastitoj odgovornosti. 

lakose predstavljaju osobama saizraženim duhovnim vrijednostima, 
osobama koje "slijede" Božije upute, oni su svoje nevaljalstvo pokazali 
na podao i podmukao način manifestirajući pakost, mizernost, niskost, 
sirovost, prostakluk i bestidnost, Time su sebe svrstali u nedostojne i 
nečasne ljude i priskrbili žig srama, priskrbili sramotni pečat i ljagu koja 
će ih dok žive degradirati kao ljude. 

Ja nisam srećan kao žrtva zbog toga. Vjerujem da i većina ostalih 
žrtava žepačke logorske torture nije srećna zbog toga pogotovo što je 
mnogo njih bilo ili se prestavljalo prijateljima. 

Istina jeste da sam se sablažnjavao nad njihovim ponašanjem i 
osuđivao ga, osuđivao tu njihovu osionost, nedoličnost i nečasnost. 
Nikad na njihovo nevaljalstvo ne bih mogao odgovoriti na mizeran, 
zloban, bestidan i neuljudan način. Volio bih da su pokazali i dokazali 
da su dobri ljudi. Oni nažalost, dokaze za to nisu ponudili ni dvadeset 
godina nakon zatvaranja logora i ta me činjenica, kao čovjeka, posebno 
brine i zabrinjava, jer je izostalo njihovo milosrđe, suosjećanje. Ni za 
jedan gram nisu učinili odmak od zlih djela koja su 

činili u tom ratnom haosu. Nastavili su pokazivati nepristojnost, 
neiskrenost i što je još gore, nastavili su, na vrlo bahat način, lažima 
pravdati svoje nečasno djelovanje uz istovremeno nastojanje da krivnju 
preusmjere i prenesu na mene i na moje bošnjačke sugrađane. 

Nije nepoznato da vojnici mogu biti puni vrlina, da znaju biti dobri, 
poslušni, hrabri, odani, privrženi, predani, pošteni, pokorni i velikodušni. 
Povijest je puna takvih primjera, kao i primjera u kojima su znali 
uzdržavati se od nasilja i ubijanja civila i onih koji su onesposobljeni za 
dalju borbu kako bi sačuvali svoju vojničku čast i vojničko dostojanstvo. 

Svaki od njih koji drži do svoje časti istovremeno drži i do časti 
ostalih ljudi bez obzira na njihovu vjersku ili nacionalnu pripadnost. 

Zle bojovnike HVO-a u Žepču, a bilo ih je mnogo, moglo se 
prepoznati, ne po časti, nego po beščašću, jer nisu poštovali druge koji su 
različiti po vjeri i naciji. Što je još strašnije nisu poštovali njihovo pravo 
na slobodu i na njihov život. 

Oni među njima koji su držali do svoje vjere, a takvih je većina, ili 
se takvim predstavlja, znali su da vjera ne dopušta ubijanje a kamoli da 
potiće na ubijanje i na nečasno, neljudsko ponašanje. Niko od njih, ko je 
pravi katolik, ne ubija druge i drugačije samo za to što su druge nacije, što 
su druge vjere, jer se ubijanje protivi njihovoj vjeri. 

Uostalom na to upučuje i jedna od deset Božijih zapovijsti " ne ubij" 
!, jer se ubijanje smatra grijehom. Ta zapovijed ma koliko je "razvlaćili" i 
pokušavali opravdati ubijanje, nema izuzeća sa "ako" ili sa "osim', Ubijanje 
je zabranjeno i tačka. Naravno da su zli žepački i uvezeni bojovnici tu 
zapovijed prilagođavali sebi pravdajući to i borbom protiv islamske vjere 
i njenih sljedbenika, na što upučuje i jedno od brojnih izvješća ? kojima 
se to nedvosmisleno potvrđuje. 

Svoju zabludu i poriv za ponižavanje i ubijanje, po vjeri drugačijih, 
pravdali su nacionalističkim i vjerskim razlozima a pri tom zaboravili 
da su moralni pobjednici oni koji su bili u statusu žrtve, oni koje su 
ponižavali, premlaćivali i ubijali, jer su branili čast svoju, čast porodice 
i teritorijalnu cjelovitost države. Zaboravili su ti zli bojovnici da je 
malo izgubljeno ako je čast spašena kako je to svojevremeno kazivao 
poznati pisac'. Povijest je puna primjera u kojima su narodi ili pojedinci 
opredjeljeni za mirno rješavanje konfliktnih situacija i po takvom odnosu 
zadobijali slavu kao što je puna i primjera u kojima su se te situacije 
rješavale vojnom intervencijom, agresijom, nasiljem a da su oni koji su 
se koristili agresivnim i nasilnim načinom , osim u "svojim" krugovima 
smatrani zlim ljudima i zločincima koje su slavili samo oni koji su slićni 
njima. 

Niko od nas žrtava nije tražio, niti traži da se nalogodavci ratne 
agonije i zli bojovnici koji su činili najteža djela uključujući i zločine, 
podvrgavaju nekom zahtjevu poniznosti, lažnom  moralisanju, 
dodvoravanju i ulagivanju, niti je traženo da se podvrgavaju nekoj vrsti 
samurajskog rituala! kojem su se svjesni svoje odgovornosti podvrgavali 
samuraji kad bi u nekoj prilici njihova čast bila okaljana. 

Dovoljno je bilo, a i danas nije kasno, da izgubljenu čast vračaju 
vlastitim samopoštovanjem, moralnošću odnosa prema žrtvama, 
priznanjem da su imali nečasne namjere i da svoj obraz peru i operu 
iskrenim odnosom prema državi i bošnjačkom stanovništvu, te da učine 


! Božije zapovijesti su skup vjerskih zakona koje su, prema biblijskom učenju, primljeni od 

Boga preko proroka. Te zapovijedi su aktuelne u katoličkoj, pravoslavnoj i protestantskoj 

crkvi. Peta zapovijest u katoličkoj crkvi je "ne ubij" 

Izvješče zapovjednika Lozančića od 27.07.1993.godine u kojem se navješčuje uništenje 

islama na hrvatskim prostorima. 

3 Voltair, 1694-1778.godine, francuski književnik, povijesničar i filozof. 

4 Samuraji, privilegirana plemička kasta iz doba feudalnog Japana kojoj je čast bila centar 
života. Morali su počiniti harakiri / samoubistvo / ako im je čast povrijeđena ili ako su je 


izgubili, 

odmak od nacionalističke ideologije koja ih je gurnula u zabludu i u 
zamku neljudskog djelovanja. 

To bi bio prvi znak njihovog ozdravljenja, znak da se i nakon 
nečasnog djelovanja ima snage za pobjedu časnog ponašanja. Naravno da 
je potrebno da nečasnim ljudima moć bude uskraćena, da budu izolirani 
i označeni, ne kao heroji, kako se to čini, nego kao društvene opačine, 
kao zločinci i najobičniji kriminalci i primitivci. 


Izlazak iz logora i 
sloboda 


Nada me vodila 


Kažu da nadanju ne treba prilaziti previše blizu. Slažem se sa onima 
koji su to na takav način skontali jer se to, bar u mom logorskom iskustvu 
potvrdilo tačnim. Istina jeste da mi je ona bila najbolji drug jer me je, ma 
koliko bila varljiva, vodila sve do oslobađanja iz logora. 

Mnogo puta me iznevjerila, ali sam joj i pored toga bio vrlo blizu. 

Tako je bilo i nakon povratka sa maglajskog ratišta u džehenemski 
pakao logorske "čelije smrti". Dočekala nas je vijest o razmjeni "svi 
za sve", kažu "razmjena je dogovorena, čeka se samo konkretizacija, 
upotpunjavanje i usaglašavanje spiskova. 

Neopisiv je osjećaj radosti i sreće, bez obzira što jedna stara 
izreka ! govori da se ne pouzdajemo previše u sreću, da je uputnije da se 
pouzdaje u ono što je realnost, posebno u zastupljenom zatočenićkom 
stanju. Euforija je na vrhuncu. Traje nekoliko dana. Nije ni čudo, jer će 
razmjena omogućiti susret i spajanje sa najdražim, omogućiti rastanak 
sa logorskim traumama. Razmjena će omogućiti slobodu koja je sama 
suština života, jer niko i ne može bolje da cijeni slobodu nego oni kojima 
je ona nepravedno oduzeta, uskraćena. U logoru smo bili kao riba, koju 
nakon pecanja zarobe, zatvore u mrežu. Znog toga nije ni čudo da smo 
najljepše snove o slobodi, kao zatočenici, zarobljenici, snivali u logoru. 
Uostalom, narod je za svaku životnu situaciju "skrojio" mudrost, pa se 
tako i za ovu logorsku može primjeniti ona "da je jaram za volove, a ne 
za ljude". Dovođenje ljudi u takav glib života je oduzimanje čovjećnosti, 
preziranje čovjeka, lišavanje dostojanstva. Toj nesreći zatočenika početak 
je strast kao izvor zla i kao rak-rana razuma. Snaga te nacionalističjke 
strasti mjerena je u logoru velićinom prepreka na koje se gnjevno 
obrušavala. Kažu da je lakše bilo i odreći se te strasti, nego u njoj biti 
umjeren. Čovjek je nerazumno "jahao" na čovjeku, a "tko na čovjeku 
jaše, nije čovjek", pisao je ugledni književnik ?. 

Boravak u logoru činio se kao vjećnost. Bio je potpuno siv i nije 
mogao ponuditi nikakvo nadahnuće, naprotiv. Osjećaš se jadno, vučeš se, 
toneš sve dublje, dojadiš sam sebi. Bojiš se za svoje jer su manje otporni 
na trpnju, poniženja i torturu. Misli se vrte stalno u krug i kad se sve 
one presaberu, kad se poprilićno iscrpe, tada se, sasvim nezadovoljan, 
"bacaš" na sebe. 


1 Afganistanska narodna poslovica 
2 Stjepan Radić, 1871-1928.godine, jedan od hrvatskih velikana, političar, književnik, 
prevodilac, Publicist i prvi hrvatski politolog. 

Jednostavno se ne možeš uživili u miru vlastitih misli jer tjeskoba 
koja se osjeća ukazuje na to daje situacija vanredno ozbiljna, da ozbiljnija 
teško može i biti. Izložen si prijetnjama sa svih strana, a njima se vrlo 
ćesto pridružuje i ona sa vlastitom izmorenošću i zabrinutošću. Svakim 
danom postaje se sve više bojažljiv a isrpljenost postaje konstanta, 
Sve više savladava. Sa zebnjom se misli na one kojima se dogodilo ono 
najgore. U takvim se okolnostima čovjek ćesto pita gdje je ta slučajnost u 
logoru, je li to slučajnost koja može spasiti od logorskih zlotvora. 

Ni slučajnosti nije bilo, nije je bilo pred zatočenje u logor, baš kao 
što je nije bilo ni kasnije tokom logorske torture. Možda će mnogima 
pomoći, možda mnoge spasiti, ali vlastita te čini odgovornim a daje i ne 
čekaš. 

Očaj zna biti vrlo težak, ali i belaj, kažu, ima svoju brnjicu, srećom 
na kratkom lancu. 

U logoru se sortira vlastiti život i spoznaje koliko je mala razlika 
između fikcije i zbilje. Nekad je i dobro da ponešto ne zavisi od ljudske 
pameti, jer da je bilo u logoru, ko zna kakav bi bio kraj. Ovako, drže 
te u tom logorskom čumezu da pomalo nestajete, trunete od razgačene 
zatucanosti bojovnika, od spodoba koje personaliziraju repliku nakaza. 
Prolaze dani, prolaze mjeseci a vi se sve slabije osjećate, jer uz sve strahote 
i opasnosti dodatno proganja i neka intimna izdaja. Ona, onako nečujno 
ulazi u dijelove dana, polagano slijedi, ne napušta i čeka da se otkrije, da se 
primjeti. Ne dolazi ona sama. Trudi se da je tu, ali je ne pronalaziš. Nema 
se kud, slijedi uporno kao na satu tika-taka. Za trenutak se oslobodiš a 
ona se vrati i ponavlja "izdao si sam sebe, jer si dozvolio da te ove nakaze 
dovedu u ovo stanje". 

Upozoravajuće govori "veća si budala od njih, oni su došli na 
svoje, a ti dozvolio da ti se ta malograđanska predrasuda natovari na 
leđa poturajući da si cvijeće, dozvolio si da ti ugroze identitet kojeg su 
decenijama pokušavali krasti i učiniti da ga nema". Moje samozavaravanje 
potire i biva agresivnija posebno kad je identitet u pitanju. Nastavlja, 
kako se dozvolilo da se identitet potire na sve dostupne načine i da ih u 
toj nakani ništa ne može umilostiti. 

Buniš se, nije ti svejedno jer zbog životne ugroženosti je lakše 
prihvatati nametnute okove nego slobodnije djelovati, suprostavljati se 
toj njihovoj nakani. Suočavaš se sa samim sobom, suočavaš se i sa tim 
bojovničkim nakazama. Suočavanje i jedno i drugo je teško, izrazito teško, 

pogotovo ono sa lom bojovničkom bagrom. Opet se vračaš na poćelak, 
valjalo je i u takvim uslovima, koliko je bilo moguće, biti autorom vlastite 
sudbine, ma šta to značilo. 

Stalno je na testu bio osjećaj hrabrosti ali i zdrav razum, ne toliko u 
tome kako jedan dio tebe prihvata logorsku realnost kao neupitnu, nego 
u prozivci za vlastiti osjećaj krivice. 

U logoru se malo razgovara, smijati se ne smijete, a bilo bi i glupo 
nasmijati se, ma o kakvom je događaju riječ. Situacija i logorske barabe 
to sprjećavaju jer bi se u suprotnom uvečavali izgledi za još veći sunovrat 
u tamu. Čak je i osjećaj netrpeljivosti prema bojovnicima valjalo otrpiti 
jer ih, onakve kakvi su, zaobljuje predrasuda i to ona zakrvavljena. Ona 
je donosila smrt, nekad i onako kako je to žargonski kazivao poznati 
filozof ? "da je smrt besplatna, ali košta". Bojovnici nisu imali maske koje 
su izumljene za skrivanje ali jesu imali užitak da terorišu i da komšijske 
i susjedske veze koje su nastajale iz zajedničkog života više generacija 
potpuno, preko noći potaru i ponište. Nije preostajalo ništa drugo do da 
se vlastita sklonost osjećaju bespomoćnosti ne prenosi na ostale, posebno 
na najbliže koji su ranjiviji. 

Nagovještena vijest koju prati nada o oslobađanju iz logora i 
realnost su međusobno suprostavljene, jer se upravo u to vrijeme na 
borbenoj liniji koja je dugačka preko pedeset kilometara intenziviraju 
borbene aktivnosti, posebno one na žepačkoj, zavidovičkoj, maglajskoj 
i tešanjskoj liniji. Vrši se dodatno utvrđivanje linija sa ukopavanjima, 
sa tranšeima koje po dubini i širini omogučavaju potpunu normalnu 
pješačku komunikaciju. Pripremaju se i izgrađuju rovovi koji kao da 
su minijaturne vikend kučice, dodatno se oblažu i pokrivaju debelom 
hrastovom daskom. Sa ovim radovima i radovima na pripremi ogreva 
iščezava i nada o oslobađanju. Radimo i poslove koji su u funkciji kuhinje, 
dobavljamo namirnice, posebno meso od stoke opljačkane u bošnjačkim 
naseljima i pripremamo za spravljanje jela za bojovnike. Odvajaju jednu 
veću grupu zatočenika, u koju sam i ja raspoređen, za posao na Perkoviću, 
gdje će se za velike bojovničke "gazde" vršiti sortiranje i utovar u šlepere 
stvari koje su opljačkane iz bošnjačkih kuća. Opljačkano je sve što je 
imalo vrijednost, jer su u pljačkaškom naletu pokupljene sve najvrednije 
stvari od namještaja, bijele tehnike, čilima, alata, opreme, do raznih 


3. Martin Heidegger, 1889-1976.godine, njemački filozof, Jedan od najpoznatijih filozofa 20. 
stoljeća, Poznat po opsežnom učenju o ontologiji. 

drugih kućanskih aparata, uključujući i poljoprivrednu mehanizaciju. 
Neumorno se radi na korist bojovničkih "gazda" a kada se završi jedan 
posao slijedi drugi i tako redom. Na tom prisilnom radnom rasporedu 
slijedili su poslovi na pripremanju zimnice za bojovničke "gazde", poslovi 
na skupljanju voća namijenjenog za pečenje rakije, zatim poslovi na 
čišćenju. 

Nažalost, nadanje je bilo u prazno, nada nas u ovom nagovještaju 
nije vodila, nego iznevjerila. 

Izlazak iz logora i sloboda 


Već je godina 1994. Početak marta mjeseca. Nisam siguran da li je 
to bio drugi ili treči mart te godine. Znam samo da je tih dana započinjala 
žestoka četnićka ofanziva na Maglaj koja je uključivala i najžešće udare 
na položaje armijskih jedinica koje su branile maglajski prostor. 

Podsjećam daje to vrijeme kada je već bilo izvjesno da se "raskopaje" 
vojna saradnja postrojbi HVO-a i paravojnih srpskih struktura. To je 
vrijeme kada je, na osnovu sporazuma od 23.februara 1994.godine, ! 
izvjestan prekid sukoba između armijskih jedinica i postrojbi HVO-a. 
To je vrijeme koje je prethodilo zaključivanju vašingtonskog sporazuma 
" {i nagovještaju obnove vojne saradnje armijskih jedinica i postrojbi 
HVO-a. 

Tu večer, iako je sporazum o prekidu sukoba "sporohodno" išao 
prema Žepču, u logor ulazi Luka i sa "zabrinutošću" kaže "Maglaj je 
pao, sve gori kao u paklu" a onda, nagovještavajući zaokret u odnosu 
prema armijskim jedinicama, pun sebe, nastavio: "Poslali smo našu 
grupu bojovnika kao ispomoć armijskim jedinicama na maglajskom 
ratištu. Treba nam trideset dobrovoljaca da odnese protivoklopno oružje 
na položaje kako bi se zaustavila ofanziva jedinica srpske paravojske na 
maglajsko područje i na grad Maglaj". 

Shvatajući ozboljnost situacije odmah sam odlućio prijaviti se kao 
dobrovoljac ali je moju odluku sa prijavom preduhitrio Mirso ? koji se 
prijavio prvi. Redale su se potom i prijave drugih zatočenika. Nisam 
zapazio komešanje ili negodovanje, naprotiv, primjetio sam riješenost i 
odlućnost prijavljenih da se, bar na ovaj način uključe u odbranu Maglaja, 
kad već nisu mogli zaustaviti osvajački pohod na žepački prostor. 

U vrlo kratkom vremenu trideset dobrovoljaca, među kojima je 
bilo 19 žepačkih i 11 maglajskih zatočenika, bilo je spremno za pokret. 
Iz logora smo krenuli predveće, mislim negdje iza 18,00 sati. U kratanju 
smo morali zaobilaziti položaje srpske paravojske u dužini od oko 
desetak kilometara. Zbog još uvijek prisutne neizvjesnosti o prekidu 


! Sporazum o prekidu sukoba između postrojbi HVO-a i Armije BiH potpisan je u Zagrebu 23. 
februara 1994, 

Vašingtonski sporazum zaključen 18.marta 1994.godine. Sporazumom je uspostavljena 
Federacija BiH 

Mirsad Čakrama, pripadnik armijske jedinice sa područja maglajske općine koji je zarobljen 
u osvajačkom pohodu na žepački prostor. 

neprijateljstava sa postrojbama HVO-a morali smo zaobilaziti i njihove 
položaje, ne samo zbog mogućeg njihovog napada, nego i zbog moguće 
dojave jedinicama srpske paravojske, budući dasu na tom području još 
uvijek bili u odnosima saradnje. Zaobilazeći položaje prvo jedne, a potom 
i položaje druge paravojske, izgubljemo je dosta dragocjenog vremena, 
ali smo i pored svih zapreka i teškoća uspjeli. Negdje iza pola noći, nakon 
više od sedam sati hoda bili smo pred maglajskom tvornicom "Natronka" 
gdje smo i trebali predati protivoklopna sredstva. 

Tu, oko dva sahata iza ponoći, sa nestrpljenjem su čekali iz komande 
armijske brigade da preuzmu sredstva neophodna za zaustavljanje 
ofanzivnih dejstava jedinica srpske paravojske. 

Da zaustave ofanzivu koja je trajala već četvrti dan. 

Može se samo zamisliti naša radost u tom trenutku. Neopisivi su to 
osjećaji. Radostje bila neizmjerna, dvosmjerna. Pomogli smo braniteljima 
Maglaja da dodatnim borbenim sredstvima ojačaju svoju borbenu moć 
a istovremeno dočekali trenutak da ponovo budemo slobodni ljudi. U 
ranijem periodu nisam baš pridavao neki značaj pitanju slobode jer sam 
se, ma koliko društvenih i drugih ograničenja bilo, osjećao slobodnim u 
svakom pogledu. 

Poznato je da je pojam slobode mnogoznačan i da podrazumijeva 
mnoge sadržaje kao što na primjer sloboda mišljenja, sloboda ponašanja, 
sloboda kretanja, sloboda oblačenja, sloboda raspolaganja... 

Svakiodovihidrugihsadržajapodrazumijevamogućnostslobodnog, 
samostalnog djelovanja, mogućnost nezavisnog djelovanja, mogućnost 
vlastitog samooslobađanja, naravno uz ogranićenja koja uspostavljaju 
porodićne, moralne, vjerske, društvene, prirodne zakonitosti... 

Svako od nas ima potrebu za slobodom i tek onda kad dođe u 
situaciju da mu bude oduzeta, uskraćena, da bude ogranićena, razmišlja 
na drugi način pridajući slobodi posebno značenje. 

Naravno da svako od nas ima različito shvatanje pojma slobode u 
zavisnosti od prioriteta i pogleda na život. Jedni taj pojam razumijevaju 
na svoj način, drugi sasvim drugačije. 

Oni koji imaju, koji posjeduju moć, koji posjeduju silu, kao što je bilo 
u vrijeme žepačkog ratnog haosa, slobodu drugih, "manje vrijednih" su 
zloupotrebljavali vjerujući da je mogu uskraćivati i oduzimati. Neopisiv 
je osjećaj kad sam došao u situaciju da pomognem drugima da se bore za 
svoju slobodu, a da me istovremeno ta situacija dovede do slobode, da me 

otrgne iz kandži ekstremne bojovničke gamadi koja me terorisala punih 
276 dana u džehenemskom paklu logora. Mene je odbrana Maglaja od 
agresora odvela pravo u slobodu, izbavila me iz zarobljeništva, baš kao 
što je poslanik ' izbavio svoj narod iz ropstva i odveo ga na slobodu. Tada 
o tome nisam razmišljao na takav način, ali sam to tek mnogo kasnije 
povezivao sa borbom mnogih naroda, sa borbom crnaca za oslobađanjem. 

Tek tada sam shvatio značenje te borbe i žrtava koje su mnogi 
podnosili predvodeći pokrete za oslobađanje ljudi iz ropstva, iz 
koncentracionih logora, iz zarobljeništva svake vrste. 

Iako mi je to bilo poprilično daleko, tek tada sam mogao razumjeti 
upornost i odlučnost slobodarskih predvodnika, afričkih, kao što je 
neumorni borac protiv aparthejda ?, azijskih, kao što je ", američkih, kao 
što je poznati crnački vođa'. 

Mogao sam tada uzvikivati citat iz stare duhovne pjesme "napokon 
slobodni" onako kako je za svoje sunarodnike uzvikivao pomenuti 
crnački vođa boreči se za njihova građanska prava. 


4 Musas.a.v.s. Božiji poslanik, koji je oslobodio i izbavio svoj narodizfaraonskog zarobljeništva. 

5 Nelson Mendela, 1918-2013.godine, južnoafrički političar koji je život posvetio borbi protiv 
aparthejda. 

s Mahatma Gandhi, 1869-1948.godine indijski političar koji se borio za slobodu indijskog 
naroda od kolonijalnih osvajača 

7 Martin Luther King, 1929-1968.godine, američki baptistički sveštenik i aktivista u borbi za 
građanska prava američkih crnaca, Ubijen 1968, godine. 

Na maglajskom ratištu 


Četnička ofanziva na Maglaj, koja traje već četiri dana ne jenjava, 
svakim satom sve više dobija na intenzitetu. Svi su budni, niko ne spava. 
Četnici već na domaku. Tu su, na Jandrošu, na dijelu starog grada na 
nekih totinjak metara od porušene Kuršumli džamije. Odbrambeni 
prsten oko Maglaja ne smanjuje, drži se, Maglaj gori 

U starom dijelu grada sve iznad četrnaest godina mobilisano za 
odbranu. Nas, bivše žepačke zatočenike dovode u silos. Nije to silos 
žepačkog logorskog pakla, nego silos slobode. Smještaju nas da se 
odmorimo kako bi odmorni mogli na liniju odbrane. Mnogo je poznatih 
i rodbine, jer mi je majka iz tog kraja. Rođak zvani Brada ! vodi me kod 
svoje sestre. Tu ću odsjesti i pripremiti se za učešće u odbrani. Želim 
raspored u prvi bataljon koji je imao zonu odgovornosti u Liješnici, 
na ulazu u Maglaj gdje se borbene linije skoro dodiruju. Raspoređuju 
me u peti bataljon. Meni krivo jer sam želio raspored u peti bataljon, 
gdje je na dužnosti i rođak Brada. Objašnjavaju da je veliki rizik u zoni 
odgovornosti prvog bataljona i da ne bi bilo uredu da nakon preživljenog 
džehenemskog pakla u žepačkom logoru i zbog stanja u kojem se nalazim 
"zaglavim" baš tu. Odgovor je bio kratak "poginut ćeš a ono što si već 
preživio dovoljno je ne za jedan, nego za nekoliko ljudskih života", 

Kazmišljam o prilici da se bar na ovaj način iskupim. Mnoge stvari 
u odbrani žepačkog prostora su propuštene da se urade u pripremama Za 
suprostavljanje sve izvjesnijem zlu. 

Taj dosta pasivan odnos, nenasilan pristup i nedjelovanje kad je 
trebalo, otupljivao je i onesposobljavao sistem alarma o ratnoj opasnosti. 
Umjesto da se uobziri svaka mogućnost i da se opreznije redaju uloge u 
svakoj od tih mogućnosti, previše se očekivalo iz "prirodnog" savezništvu 
u borbi protiv "zajedničkog" agresora, što je za posljedicu imalo predaju, 
etničko čišćenje i porobljavanje, odnosno logorsko zatočeništvo. Kada 
je sve to prošlo pružila se prilika da manifestiram odgovorniji odnos 
prema agresoru, kad sam na to bio sprijećen od žepačkih osvajaća. 
Mojoj radosti nije bilo kraja jer sam dobio priliku da u petom bataljonu 


maglajske brigade ućestvujem u odbrani maglajskog prostora, i ne samo 
tog prostora. 


Hasan Suljaković, pripadnik maglajske brigade Armije BiH 

U zoni odgovornosti petog bataljona bile su linije prema Bočinji 
odakle su neprestano uz sedam tenkova djelovale i dvije samohotke. 
Već drugog dana je bilo kritično jer je jedinica srpske paravojske iz 
tog pravca krenula u proboj. Uz podršku pripadnika iz zeničke zelene 
legije taj pokušaj proboja je zaustavljen a agresor se morao oprostiti od 
jedne samohotke i jednog tenka koji su uništeni. Iako ova odbrambena 
akcija nije bila presudna, mom zadovoljstvu nije bilo kraja, jer sam dao 
doprinos u toj akciji. Radost je pojačavala vijest da su jedinice trečeg 
korpusa, uz podršku bojovnika iz žepačke brigade HVO-a deblokirali 
Maglaj sa druge strane i znatno olakšali naredne odbrambene akcije u 
zaštiti neosvojenog dijela teritorija maglajske općine. 


s) 
BR 
U) 


Susret sa porodicom 


I pored spoznaja o tome da je porodica pretpostavka za zdravo 
društvo, mnogi od nas su nedovoljno svjesni uloge porodice u društvu i 
općenito. lako je porodica osnovna zajednica u kojoj se egzistira, u kojoj 
se ostvaruje lični identitet, porodični identitet, u okviru koje se ostvaruju 
društvene funkcije i interesi, mnogi misle daje njena uloga zanemarljiva i 
nedovoljno je akceptiraju u tom smislu, posebno u mladalačkim danima. 
Toj skupini pridružujem i vlastito videnje porodice u prvim godinama 
punoljetstva. 

Početak izgradnje jake i zdrave porodice kao pretpostavke za vlastito 
nadograđivanje je odabir životnog saputnika s kojim će se zasnovati 
porodica. U doba ranog punoljetstva, pa i dosta godina kasnije, ovim 
uputama i spoznajama nisam pridavao posebno značenje jer su ženidbe i 
razvodi, a uz njih i neki drugi mladalački, pa i poslovni prioriteti, obilježili 
taj period mog života. Uloga porodice podređivala se drugim, tada 
"važnijim" životnim pitanjima. Iako je prvi odabir životnog saputnika 
ozvanićen i na šerijatski način, ni to nije bila dovoljna preporuka i nauk, 
a najmanje garancija, za uspješan bračni život i za njegovo duže trajanje. 
Krivicu za taj bračni "neuspjeh" nisam pripisivao drugim sklonostima 
nego poslu kojim sam se bavio. 

Posao trgovačkog putnika na prodaji knjiga tražio je ćesto odsustvo, 
tražio je stalno kretanje iz mjesta u mjesto, tražio je nove kupce ili su 
kupci tražili isporuku knjiga. Ovaj posao je duži niz godina bio daleko 
ispred braka i bračnih obaveza, jer je, zbog odsustva, onemogućavao 
češću komunikaciju sa životnim saputnikom. Ta se minimalna 
komunikacija zapravo svodila na rijetke dolaske sa terena. Znao sam iz 
iskustva mojih roditelja da je porodica svojevrsna tvrđava, tvrđava čiju 
je čvrstoću i kompaktnost osiguravao otac, kao "glava" porodice, ali sam 
i pored toga bio zaslijepljen poslovima na prodaji knjiga, uspjehom i 
drugim životnim sadržajima koji je taj posao donosio. Posl 
i zadovoljstva izvedena iz tog uspjeha vodila su bračnim 1 
bez obzira na činjenicu što brak ima ogroman značaj u ži 


pojedinca, pa i u mom životu. Jednostavno u to vrijeme bra 
braka nisam doživljavao kao jedan od naj 


za upotpunjavanje životnih saputnika. 


ovni uspjeh 
Yeuspjesima 
votu svakog 
k i obaveze iz 
važnijih i najispravnijih puteva 

Ugledna misionarka ' je znala govoriti da "samo žena može stvoriti 
porodicu, ali da se i porodica može raspasti zbog žene". Ne sporim daje 
to tako, ali je u mom slučaju bilo sasvim drugačije. Bračna zajednica se 
raspadala jer je ja nisam čuvao. Istina, proputovao sam svijet u potrazi za 
onim što mi je u odnosu na siromašno djetinjstvo bilo potrebno, a onda 
se vratio i ponovo pronašao ono što nisam čuvao i sačuvao, ono što sam 
bio izgubio. Životnog saputnika i vlastitu porodicu. Neko od mudrih je 
kazao da čovjek nikad ne smije zanemariti svoju porodicu zbog posla. 
Ja sam to činio jer sam nekad prednost davao poslu i ne samo poslu. 
Međutim, sudbina se iz svoje općenitosti usredsredila, izvršila i ispunila 
ono što ranije nije uspijevalo, okružila me i opkolila. Onako kako je to 
opisao poznati italijanski pisac ? "da sudbinu i predodređenje kazuju sve 
velike povijesti eventualno zamjenjujući Boga usudom ili neumoljivim 
životnim zakonima... uprkos svim našim željama da izmjenimo sudbinu, 
primorani smo da svojeručno dotaknemo nemogućnost da se ona 
izmjeni..?" 

Kolo sudbine je obigravalo oko Đirke! koju sam godinama 
poznavao ali tek u januaru 1981. godine, sa njom, sa onim sudbinskim 
"da" ozvaničio brak i bračnu zajednicu. 

U to vrijeme imao sam punih 25 godina, sasvim dovoljno godina 
da na odgovorniji način promišljam o braku, o bračnim obavezema, o 
porodici i da se vratim nauku o porodičnoj tvrđavi mojih roditelja. Đirka 
je imala šest godina manje, ali to nije smetalo da izgradimo skladnu 
bračnu zajednicu a kasnije da zasnujemo i porodicu i da uspostavimo 
harmonićne odnose koji su posebno došli do izražaja nakon uselenja u 
vlasti'u porodičnu kuću. 

Ratni sukobi su tu skladnu bračnu zajednicu i njeno trajanje 
prekinuli. Bojovnici su, nakon predaje armijskih jedinica mene zarobili i 
u logor zatočili a suprugu, nakon kraćeg logorskog iskustva, protjerali. Sa 
činom zatočenja u logor, uz borbu za preživljavanje, bojovnici su pojačali 
osjećaj odgovornosti i brige za životnog saputnika. Do ratnih sukoba se 
briga o porodici nekako podrazumijevala, činila se sastavnim dijelom 
svakodnevnosti, doimala se kao redovna, normalna svakodnevna briga. 


Agnesa Gondže Bojadži, poznatija kao majka Tereza, 1910-1997. godine, katolička redovnica 
albanskog porijekla, velika humanitarka. 

Umberto Eko, 1932-2016.godine poznati talijanski romanopisac. Poznate knjige "Ime ruže", 
"Nulti broj". 

Hadžira Isić, supruga autora; rođena u Visokom u porodici Keso 

Tada sam se sjećanjem vračao na iskustvo porodićne tvrđave mojih 
roditelja i po preuzimanju odgovorne uloge u vlastitoj porodici osjećao 
sam se nekako važnim zbog toga, jer sam brigu o porodici smatrao nećim 
neprocjenjivim, Od onog trenutka kad se nisam mogao ćestito brinuti 
ni o sebi, a kamoli o porodici, preplavili su me neki čudni, i vrlo snažni 
osjećaji, jer je to prva izazovna situacija u kojoj je moja porodica i njen 
opstanak bio ugrožen. Od zatočenja u logor, puna 342 dana nisam se 
vidio sa živothom saputnicom, niti sam imao bilo kakve informacije osim 
pretpostavke da je nakon progona završila kod roditelja u Visokom. Znao 
sam da nije imala dovoljno novaca jer su u predratno vrijeme novci imali 
druge prioritete a da ono malo zlatnog nakita koji sam joj ranije kupovao 
neće biti dovoljno ni za nju, a kamoli za njene bolesne roditelje. Trebalo je 
preživljavati u uslovima u kojima je kilogram brašna koštao oko dvadeset 
maraka, ali je i takvo preživljavanje bilo komotnije nego logorsko 
zatočeništvo koje je uz glad svakodnevno "nudilo" i opasnost po život. 
Prilikom susreta je kazala da je od logoraša koji su uspjeli pobjeći imala 
površne informacije o mom statusu u logoru i o tome da sam "zaglavio" 
u poznatoj čeliji smrti, te da je imala stalno brigu za moju sudbinu budući 
da je znala za moju "naglu" narav, za svojeglavost i nepokornost. 

Nakon sedamdeset dana provedenih na linijama odbrane sa 
braniteljima Maglaja dobijam dozvolu od tamošnje armijske komande 
da posjetim porodicu. Za moj zahtjev imali su puno razumijevanje a i 
obrazloženje dozvole je bilo znakovito " ko je preživio logorski pakao 
u žepačkoj čeliji smrti ima pravo na život i na susret sa slobodom i sa 
porodicom" 

Sretan što sam iznio živu glavu na ramenu, bez odugovlaćenja sam 
krenuo putem koji me vodio prema članovima uže i šire porodice koja je 
bila u raseljeništvu od Žepča do Visokog. 

Sakriven i ščučuren u kamionu pod ceradom uspijevam proći 
teritorij koji su kontrolisale postrojbe HVO-a jer je još uvijek bio 
zabranjen prolaz za vojno sposobne muškarce. 

Tako "prošvercovan" dolazim do Begov Hana, tu se kratko 
zadržavam i po ratnom redu vožnje, "kaubojskim" vozom sa dva vagona 
i lokomotivom koja ga pokreće u rikverc, napokon dolazim do Zenice. 
Prenoćim kod sestre i sustradan nastavljam autostopom. 

Do Kaknja se prevozim autom malezijskih mirovnjaka, a odatle 
nastavljam pješice prema Visokom. Tenisice u kojima sam pješaćio 
bile su u stanju raspadanja. Sreća je da sam se na tom putu, u Donjoj 

Zimči, slučajno sreo sa dobrim čovjekom, sa prijateljem Zdenom" od 
koga dobijam nove patike i dvije kutije cigareta "partner". Nastavljam put 
prema Visokom sa mislima koje me zaokupljaju, a prije svih o tome kako 
ću se naći drugima na "teretu" 

Jer, rat je, a valjalo je u uslovima gladi i neimaštine nastaviti život. 
Razmišljanje o tome i o novim životnim izazovima dovede me pred vrata 
poznatog poduzetnika" koji se još ranije bavio veletrgovinom. Računam 
da će me prebaciti do Visokog, a usput ću iskoristiti priliku i dogovoriti 
posao na utovaru 1 istovaru robe ili neki drugi, njemu potreban posao. 
Moja predviđanja su se obistinila ali ne u pogledu posla. "Edo, bio si prije 
rata gazda, valahi nećeš istovarati kamione, već ću ti dati robu, a ti nađi 
poslovni prostor i radi. Kasnije, kada malo finansijski ojačaš, snaći ćeš se, 
jer tebi obrtnički poslovi nisu nepoznanica" 

Konačno dolazim do Visokog. Tu, na ulazu kod semafora, čekala me 
životna saputnica, ljubav mog života. Susret je bio dirljiv, ne pronalazim 
riječi da ga opišem. 

Izmjenjivale su se suze, zagrljaji, riječi su zapinjale u grlu kao da 
je u saharskom pojasu. Đirka se nije suzdržavala da ispolji emocije od 
radosti što sam preživio logorsku golgotu. Suze nije skrivala, kapale su 
kao iz česme. Naravno, i ja sam se osjećao presrećan, jer sam nakon skoro 
godinu dana zajedno sa životnom saputnicom. Nakon stišanih emocija, 
susret smo "zasladili" kahvom u jednom obližnjem kafiću. 

Visoko mi je bilo domaćin samo jednu noć. Sa statusom logoraša 
i raseljene osobe mogao sam produžiti fodmor", ali nisam odabrao 
preporučeno javljanje u visočki merhamet radi prijave i traženja pomoći, 
nego sam se ponovo "uhvatio" puta prema Kaknju. Namjera je bila da 
pronađem prijatelja koji je dugovao određeni iznos novca i da sa tim 
novcem pokušam raditi i radom sticati sredstva neophodna za život. 
Čekao sam na novac dvadeset i tri dana i nisam ga dočekao. Taj "gubitak" 
vremena i novce sam halalio jer sam za to vrijeme upoznao divne ljude 
koji su, i pored toga što je Kakanj vrvio raseljenim licima, još uvijek imali 
volje da nesebično pomažu ljude u nevolji. Sami Bog zna koliko puta 
sam ranije protutnjao autom kroz Kakanj. Vrlo rijetko sam svračao, a evo 
sada, raseljenički status me doveo u taj napačeni rudarski grad kako bih 


radom osiguravao sredstva za život i pretpostavke za povratak u moje 
Zepče. 


4 


Zdeno Zekić iz Visokog 


2 Haso Brešić, poznati visočki poduzetnik. 

Odakle sam bio-kao da više nisam 


Kakanj je bio moje raseljeničko boravište negdje oko tri godine, 
Dobri ljudi iz Kaknja, a takvih je puno, učinili su da lakše predeveram te 
raseljeničke dane, Da nije bilo nostalgije za čaršijom u kojoj sam rođen, 
nikada se ne bih pomjerao iz tog pitomog rudarskog grada. 

Nisu mi zamjerili ti dobri ljudi što sam želio povratak u svoju 
čaršiju, Sve su generacije uglavnom nostalgične za nečim. Ništa u tome 
nije čudno, pa tako i u mom slučaju. Lagao bih ako bih govorio ili pisao 
da me nostalgija nije pratila bez obzira što je i taj nostalgični osjećaj u tim 
teškim vremenima postajao sve više zloupotrebljavan. 

Mogao sam biti, i jesam nostalgičan za mnoge stvari, pa i za "starim" 
vremenima koja bi se ovako ili onako, svakako promijenila i da nije 
bilo ratnih sukoba. Jer, ti nostalgični osjećaji iz vremena moje mladosti 
nisu više imali uporište u konkretnom vremenu, kada je moje emocije 
'obuzelo" neko novo vrijeme. U poratno vrijeme Žepče je bilo meni 
mnogo udaljenije od inostranstva. Doimalo se "tuđim" mjestom, "tuđim" 
prostorom sa najdubljim mogućim nerazumijevanjem. Nije to bilo više 
Žepče u kojem bi se moglo biti Žepčakom u smislu tradicionalnog 
identiteta, jer su njegov prostor popunili neki novi isfrustrirani likovi. 

Istina jeste, da na mjestu na kojem je Žepče nekad bilo i danas 
postoji istoimeni grad, sa istom 

ili neznatno izmjenjenom urbanom strukturom. Ali to više nije isti 
grad, niti u njega ima povratka onima kojima nikada u njemu takvom 
nisu bili. Od Žepča su ekstremni nacionalisti napravili "slučaj" "Slučajem 
ga prave i u poratnom periodu. Zastidim se kao njegov žitelj pred onim 
što su njemu i bošnjačkim žiteljima učinili. Sva dopuštena i nedopuštena 
sredstva upotrebljavaju se i koriste kako bi se promijenio imidž grada 
i dokazalo čiji je to grad. Dovoljno je u tom gradu samo podići glavu i 
osjetiti neravnopravnost i uznemirenost svakoga ko na Žepče gleda kao 
na grad suživota svih njegovih građana. 

Dakle, Žepče više nije ono što je nekad bilo, vjerovatno zato jer 
vrijeme neumitno prolazi i ne osvrće se a krajnje bi zlonamjerno bilo to 
njegovo novo lice pripisivati onima koji su iz njega protjerani. Bez obzira 
na sve to nisam ni pomišljao da svoju raseljeničku nostalgiju za čaršijom 
zamjenjujem sa isfrustriranom mrzovoljom i da je "prebijam" preko leđa 


drugih, a pogotovo ne preko leđa onih čija je sudbina isprepletena sa 
sudbinom čaršije. 


tv 
NU 
Do 


Ta sjeta za prošlom čaršijom, za prošlim vremenom, ta čežnja za 
rodnim krajem, čežnja za poslovima koje sam sa zadovoljstvom radio, je 
zapravo moja reakcija na ondašnju stvarnost. Nije to povratak u prošlost 
već način razmišljanja koji produbljuje razumijevanje svijeta, tragičnih 
zabluda, slučajnosti i nužnosti. Nisam sreo Žepčaka koji je nakon 
progonstva izjavio da je zadovoljan novim mjestom u kojem boravi, ne 
radi mjesta i njegovih žitelja, nego radi tuge za zavičajem koja dođe do 
izražaja tekonda kada bude dio prošlosti. Najveći broj prinudno raseljenih 
govorio je da je zadovoljan vremenom u kojem se rodio, mjestom u kome 
se rodio, razdobljem života u kojem se nalazio. Praćeno je to maštarijama 
i pričama o lijepom djetinjstvu, o odrastanju, o ljubavima, o porodičnoj 
atmosferi i prijateljstvima, ali i o protjerivanju, o izbacivanju sa njihovog 
ognjišta. Teško im, kao i meni, pada nepripadanje svom gradu. Ne 
pripisuju sebi hrabrost zbog odlaska, jer i nišu otišli, nego su Fizgurani". 

"Jzgurani" su u neku drugu zemlju ili u neki drugi grad onako 
nepripremljeni, osiromašeni i za imovinu i za prijatelje i poznanike, tu 
najčešće dožive neku novu traumu, dožive to kao teret. 

Kažu da nema mjerne jedinice za nostalgični osjećaj. Da ima, 
svakako bi meni bila izmjerena maksimalna vrijednost. To je plemenita 
osjećajnost koju nisam prikrivao, jer bi bilo besmisleno kriti nešto što se 
tako snažno osjeća. Jednostavno sam i u bukvalnom smislu bio u naručju 
nostalgije. Poslije te ratne nesreće i proživljenih logorskih trauma želio 
sam se vratiti i sve činio da ostvarim povratak. Želio sam da se vratim 
Žepču, kao svom prvom životnom utočištu. Želio sam, kao i većina 
protjeranih bošnjačkih stanovnika, da se vratim iako sam znao da će to 
biti jaka borba za život i egzistenciju. 

Bio sam spreman da bez prevelikog kukanja radim, šutim, trpim 
nepovoljan status, status građanina ne drugog, nego trečeg reda. Snivao 
sam planove šta sve treba uraditi da bi se obnovio život. Tješio sam sebe, 
pojačavao svoj inat. Udarali su mnogi cunamiji koji su mene i moje 
pretvorili u beton koji se više teško može slomiti. Bar sam tako mislio, ali 
su se novi doticaji koji su se sa povratkom desili, svodili samo na jedno 
novo neprijatno trenje u žepačkoj pustinji ljudskih promašaja, jada i 
čemera u odnosu sa drugima, sa onima koji su me i doveli u raseljeničko 
jadno stanje. Nisam bio utamničenik vremena prošlog niti sam računao 
na to da može biti sve isto kako je bilo. Znam da je to nemoguće, 
pogotovo nakon posljedica ratnih sukoba koje će se osjećati decenijama. 

Ali sam ipak vjerovao da je sa gadosltima završeno, da je zaudarajućeg 
neprijateljskog odnosa nestalo. Nisam dozvolio da zlo koje je bilo svuda 
oko mene probudi zlo u meni. Nažalost, sa povratkom sam osjetio da 
sam nepoželjan i da u tom današnjem Zepču više nema mjesta Za mene. 
Odakle sam bio, kao da više nisam. 

Vračam se Žepču u vrijeme kad se o povratku tek počelo razmišljati, 
kad se počelo razgovarati, kad se pesimistički odnos raseljenih i izbjeglih 
počeo pomalo pretvarati u optimizam, kad se pojačavala čežnja za 
povratkom, kao izraz prirodne ljudske emocije. 

Vračam se 14.oktobra 1997. godine sa suprugom i tek rođenim 
sinom. Zatićem kuću i poslovne prostore u potpuno devastiranom stanju. 
Do pred našpovratak_ kućuje koristila jedna porodica iz Viništa. Kuću su 
devastirali a sve što su u kući zatekli, što je vrijedilo, rasprodali su i otišli u 
emigraciju. Uz pomoć dobrih ljudi i sa kreditnim zaduženjem, kuću sam 
osposobio za stanovanje a poslovni prostor, odnosno restoran i piceriju 
priveo namjeni. Već je prvi mjesec nakon povratka donio razočaravajuću 
spoznaju da sam sa povratkom poranio jer je bojovnička mahnitost još 
uvijek bila na sceni i dosljedna u svojoj poratnoj razularenosti. 

Ni tri godine nakon primirja očito je da to nije bio prostor za 
suživot. Ratna ostavština i još uvijek snažno izražen nacionalistički 
zanos onemogućavali su brži hod na otklanjanju plemnskog načina 
razmišljanja. Još uvijek su bila izražena nastojanja da se osvojeno, makar 
bilo i privatno, "zabetonira" i preimenuje u "hrvatski" prostor, odnosno 
u "hrvatsku" imovinu. Od principa silom otetog ili oduzetog nije se 
odustajalo i sve se činilo da se to zadrži, a oni koji se odluče na povratak, 
da se u tome sprijeće ucjenama, prijetnjama i pritiscima. 

Sve su činili da onemoguće rad restorana i picerije i da tako 
uskračuju mogućnost, da kao povratnička porodica, od prihoda iz te 
djelatnosti živimo. Izdržavali smo pritiske, prijetnje i uništavanje imovine 
pune dvije godine. Za to vrijeme čak pet puta su devastirali restoran i 
piceriju. Više puta smo u vrijeme oko ponoći morali bježati iz kuće da 
bi spašavali živote. Svi pritisci i nasrtaji prijavljivani su domaćim, ali i 
međunarodnim policijskim organima. Dokazuje to dvanaest zapisnika 
kod domaće i dva zapisnika kod međunarodne policije, tada prisutne u 
podršci za stabiliziranje situacije u zemlji. Peti nasrtaj na imovinu i naše 
živote nisam imao vremena a ni želje da prijavljujem. 

Ponovni bijeg u raseljeništvo 


U petom nasrtaju koji se desio 07. septembra 1999. godine napustili 
smo kuću, zapravo pobjegli, jer bi u protivnom skončali kao što su 
skončavali i drugi koji su demonstrirali "hrabrost" za "prijevremeni" 
povratak. Taj bijeg od sigurne smrti zaprečio je mogućnost da zakoračim 
u Žepče u naredne dvije godine. Te noći sam dobio informaciju da se 
grupa pijanih bojovnika okuplja u namjeri da objekat devastiraju a 
mene da uhvate i dohakaju kad to nisu uspjeli tokom boravka u logoru. 
Na prijetnju sam odgovorio bijegom, ovog puta sa sinom i suprugom i 
najnužnijim potrebama koje smo uspjeli ubaciti u auto. Visoko je bilo 
novo odredište. Kasnije sam saznao od prijatelja, kojima sam ustupio 
objekat restorana na korištenje, da je grupa od desetak pijanih bojovnika 
iz prve bojne šenlučila i devastirala restoran uništavajući opremu i stvari 
iz restorana i šanka. Lokalna policija je obaviještena o incidentu ali nije 
intervenisala jer bi stala na stranu žrtve, a to joj nije bilo u opisu posla. 

Kada je trebala zaštita, nije je bilo. Medijski se ohrabrivao povratak, 
ali se o incidentnim situacijama, kakva je bila moja, ni mediji nisu htjeli 
baviti. Mnogi su to komentarisali na način "poranio si sa povratkom, 
dobro si prošao, mogao si proći mnogo gore" 

Ni na zaštitu iz policijskih struktura nije se moglo računati, jer 
su bile prostorno podijeljene nadležosti. Jedni nisu htjeli intervenisati 
a drugi nisu imali ingerencije za intervenciju na prostoru koji je izvan 
njihove mjesne nadležnosti. Oni su samo mogli konstatovati, a to su i 
učinili, da je riječ o pojedinaćnom slučaju koji nije proizveo veće štetne 
posljedice. 

Razočarenje je bilo ogromno. Očekivao sam da će, nakon 
potpisivanja dejtonskog sporazuma, brže profunkcionirati pravna država, 
da će se intenzivnije implementirati aneks tog sporazuma o povratku 
prognanih, raseljenih, da će se nesmetano prognani moći vraćati 
svojim kućama, da će se disciplinirati lokalne siledžije i primitivci. Sa 
povratkom u takvo Žepče nisu mi smetale šahovnice kojih je bilo više 
nego u Hrvatskoj. Vjerovao sam da će se vremenom taj nacionalistički 
naboj prazniti i ekstremi uljuđivati i prilagođavati novim okolnostima. 
Meni nisu smetale mnogobrojne zastave i promicanje druge države ali 
njima jeste smetalo kad se u mom restoranu "otkine" pjesma "šehidski 
rastanak". Kasniji razvoj događaja je potvrdio da smetnja nisam samo ja, 

nego i objekat, odnosno restoran koji je, kao jedino mjesto u to Vrijeme u 
gradu, trebao biti u funkciji okupljanja i druženja onih koji su predeverali 
ratni haos i logorsku torturu, Prijatelji kojima sam objekat ustupio na 
korištenje nakon bijega morali su nakon samo mjesec dana rada napustiti 
i restoran i piceriju i kuču, Onda je po već viđenom scenariju slijedila 
nova pljačka koju je započeo "markan" a završio "salkan", Nažalost, ja 
sam po drugi put morao u raseljeništvo, jer su se upravo u tom periodu, 
dakle tokom te dvije godine u Žepču desile monstruozne stvari, desila su 
se silovanja u dva slučaja i ubistva u tri slučaja. To su na određen naćin 
bile opomene prognanicima da ne planiraju povratak ili da ga odgađaju 
sve dok osvajači teritorija i imovine to ne dozvole. 

Žrtvovao sam uložena sredstva u adaptaciju objekta i imovinu 
spašavajući svoj i živote članova svoje porodice. Ne žalim zbog toga. 
Preživio sam i gore situacije i uzdizao se. 

Sada bar imam motiv za novi početak jer je porodica na okupu. 


Podrška dobrih ljudi u neimaštini 


Jedna stara narodna poslovica kaže da bijeda i siromaštvo ne 
čine ljude boljima, nego ih naprotiv, kvare. Teško mi se složiti sa ovom 
starom mudrošću, jer nisam baš siguran da je to uvijek baš tako. Bijeda 
i siromaštvo u koje su me doveli zli ljudi mene nije pokvarilo, naprotiv 
učinilo me je još odlučnijim u dokazivanju da je više nego ikada potrebna 
svijest o življenju od rada, o marljivosti, skromnosti, trpeljivosti, odanosti 
radu. Znam da je ratno stanje i posljeratno ekonomski haotično stanje 
proizvelo destrukciju u svakom pogledu, pa i u pogledu rada, jer je nerad 
i mentalitet življenja od humanitarne pomoći sve više potiskivao rad kao 
uslov života. To je u to vrijeme, nažalost, bila realnost, jer smo svjedoćili 
nemoć rada i moć nerada. Valjalo je i u takvoj situaciji biti pribran i 
preduzimati rizićne i hrabre poteze kako bi se rad ostvarivao kao jedan 
od najvažnijih uslova i obaveza čovjeka. 

Ne prepustiti se milostinji, jer sam znao da milostinja jednako 
ponizuje i onoga koji daje, ali i onoga koji je prima. Nužda je i u takvoj 
situaciji bila najveći saveznik i savjetnik. 

I ne samo to. Ona je davala snagu onda kad je bilo najpotrebnije. 
Ni u takvoj situaciji nisam razmišljao na način koji će erozirati rad i 
zamijeniti potrebu za radom. Uvijek sam, pa i u tom stanju smatrao da 
je moralno živjeti od rada, odnosno da je nemoralno živjeti od nerada. 
Rasljenički status i neimaština koja ga je pratila, potvrđivala je da je za 
bijedno stanje u kojem sam se našao potreban rad a ne samilost. 

Izgubljeno je samo ono čega se odrekneš. Izgubio sam sve što sam 
mukotrpnim radom stekao, ali život nisam izgubio, života se nisam 
odricao i to je za novi početak bila najveća vrijednost. 

To međutim, u poratnim okolnostima nije bilo dovoljno, jer sam 
raspolagao samo voljom, što nije bilo dovoljno, jer se bez podrške i ljudske 
solidarnosti rad nije mogao staviti u funkciju koja bi omogućila življenje 
od rada. Bila je potrebna podrška dobrih ljudi da bi se rad ostvario, a da 
bi dobri ljudi pomagali i pomogli, morao sam pomoći sam sebi ali i dobre 
ljude uvjeriti u moju filozofiju, u potrebu za podrškom, kao prilikom, 
kao šansom da bi izbjegao stanje življenja od nerada. Valjalo je i u stanju 
neimaštine u raseljeništvu ispunjavati dužnost prema sebi, valjalo je i u 
tome da se čuva i očuva ljudsko dostojanstvo. 

S razlogom se vračam na staru narodnu poslovicu i na vlastito 
mišljenje o tome da bogatstvo i blagostanje nude poroke a nevolja i bijeda 
da nude vrline koje čovjeka otkrivaju kao čovjeka. U bogatstvu ljudsko 
srce otvrdne, postane tvrdo mnogo brže nego što to postane govno na 
suncu. Bogatstvo bogataša učini robom, dušu zakopa onome ko njime 
raspolaže. 

Umjesto da oni posjeduju, bogatstvo, najčešće posjeduje njih. Sreća 
je da među njima ima jako puno onih kojima podrška i pomaganje 
drugima čini zadovoljstvo. Prije ratnih sukoba pripadao sam krugu ljudi 
koji su raspolagali vrijednom imovinom koja je sticana radom, štednjom 
i odricanjem. Znam po sebi da je neopisiv osjećaj zadovoljstva koji prati 
čovjeka poslije učinjenog dobrog djela ma koje vrste ono bilo. Ćesto sam 
imao osjećaj da me ono prati i čuva od raznih belaja i nevolja. Neka od tih 
djela, a ona su sastavnica našeg svakodnevnog života, prave zadovoljstvo 
kad god se sjetim, jer činiti dobroćinstvo važno je za jedan ispunjen, 
sretan život, za lično zadovoljstvo, za ukupan porodićni, pa i društveni 
ambijent. Činjenje dobrih djela izraz je iskrene namjere i dobre volje. 

Za dobra djela koja sam činio nisam očekivao protivuslugu, niti 
neku vrstu posebne zahvalnosti, čak to nisam činio ni s namjerom da mi 
bude uzvračeno. 

A uzvratilo se i to onda kad je meni bilo najpotrebnije, kad mi je bilo 
najteže i kad mi je podrška i pomoć bila neophodna. Podršku sam imao od 
ljudi od kojih sam to najmanje očekivao. Njihova dobronamjernost nije 
bila ničim uvjetovana jer se zapravo nije ni morala desiti. Nije učinjena 
radi interesa, niti je učinjena sa ciljem da se ostvari neka korist. 

Među tim dobrim ljudima nisam tragao na način da im u 
dobroćinstvu pronalazim zasluge, pogotovo ako je iz ranije relacije 
odnosa nisu ni imali. Znam po sebi da je vrlo važno i kome se pomaže. 

Svaki čovjek ima mnogo obilježja, mnogo karakteristika, mnogo 
ventila da bi se moglo suditi o njemu prema prvom dojmu ili prema 
vanjskom izgledu, ili prema njegovom ponašanju. 

Ali, dobar čovjek nosi svoju dobrotu sa sobom, gdje god da pođe, 
pa i kada bude prognan. 

On je ne može izgubiti, a ako se zbog doživljenih logorskih trauma, 
na kratko i izgubi, moguće je vrlo lako tu dobrotu naći i u blatu da je 
skrivena. Vjerujem da su ti dobri ljudi u meni prepoznali ćestitog 
čovjeka, radinog čovjeka, i da ih je to pokrenulo da me podrže, da na 

neki način nagrade ćestitost i moju borbu za oporavak. Kakanj je bio 
moja raseljenička destinacija a u toj destinaciji Kakanjci su se pokazali i 
dokazali kao najbolji ljudi jer su na ljudski, krajnje dirljiv način, izražavali 
gostoprimstvo brojnim prognanim l raseljenim. Ovo | Je; kao i dosta puta 
ranije, potvrda o spoznaji kako je dobrota ljudska dovoljna da promijeni 
ili utiće na promjenu ljudske sudbine. Bio sam dakle raseljena osoba, 
a Kakanjci nisu dozvolili da se tako osjećam. Svim su beskućnicima, 
pa i meni, širom otvorili vrata, potvrđujući od ranije poznato njihovo 
tradicionalno gostoprimstvo. Po ko zna koji put sam se uvjerio kako 
grad čine dobri ljudi. 

Kakanjci su "krivi" što iz tog perioda ne pamtim loše ljude. 
Zahvaljujući radu i upornosti, zahvaljujući tim dobrim ljudima i njihovoj 
podršci ja sam ekonomski oživio do mjere da su me zlobnici počeli 
predstavljati kao "ratnog profitera" iako su znali da sam u raseljeništvo, 
u taj dragi rudarski grad došao bez i jedne marke u džepu. U jednom su 
u pravu, priznajem da jesam "ratni profiter" ali sa ljudima. "Profitirao" 
jesam sa poznanstvom i uspostavljenim prijateljstvom sa oko pedesetak 
izuzetno dobrih, vrijednih poznanika i prijatelja. 

Poštenim odnosom, trudom i radom opravdao sam njihovo 
povjerenje. 

Iz zahvalnosti za ugodne raseljeničke dane i za podršku koju su mi 
pružali, svi oni predstavljeni su pojedinačno u prvom izdanju knjige. Neće 
mi zamjeriti što ih, zbog promjene koncepcije knjige, u njenom drugom, 
izmjenjenom i dopunjenom izdanju, nisam pojedinačno predstavio. 
Razumjet će oni potrebu da se drugo izdanje obogati sadržajima koje 
sam nagovijestio u prvom izdanju, a koji tretiraju žepački ratni haos i 
logorsku torturu. 


rv 

Borba za preživljavanje 


Dobrih insana ima. Neke od njih je lako prepoznati jer zraće 
dobrotom. Malo je njih koji su spremni tu dobrotu podijeliti sa drugima, 
sa onima koji su u stanju potrebe, koji su svojom dobrotom spremni da 
svjedoće da zlo ne smije pobijediti, onih koji neće dozvoliti da zlo ima 
posljednju riječ. Progon iz Žepča i sve što je taj progon pratilo, postao je 
prekretnica u mom životu, bar kad je manifestiranje dobrote u pitanju. 
Sjeme dobrote posijali su ljudi od kojih se to najmanje očekivalo. Potvrdili 
su da je dobrota, iako u današnjem vaktu u značajnoj oskudici, bila i 
ostala vrijednosna ljudska kategorija. Potvrdili su da je dobrota primarna 
ljudska potreba uvijek i svugdje, a naročito u teškim, turbulentnim 
vremenima, kakva su bila ona poratna. Primjerima su pokazivali da je 
potreba za dobrotom veća i prirodnija od njene suprotnosti. Iz obilja 
svoje milosti dragi Bog je podario ljudima sposobnost da razlikuju ono 
što je dobro od onog što to nije. U teškim vremenima se zli na zlo lakše 
odlučuju, ali takvi primjeri dobrote su garancija da će dobro nadvladati 
jer kad uzrasta ono se uzdiže visoko baš kao što se i jablan uzdiše u visine. 
Iskustvo raseljeništva moralo je na dobre ljude, na one koji su dobrotu 
imali upakovanu u srcu i duši ostaviti traga, moralo je uticati na svakog 
ko je bio svjedokom dešavanja, na ovaj ili na onaj način i potvrditi taj 
opšteljudski imperativ dobra. 

Nisam mogao dokučiti osjećaj onih koji su činili dobro, kako su se 
osjećali kad su u to vrijeme činili dobro onima koji su u stanju potrebe, 
ali sam to mogao prosuđivati po mom osjećaju koji je kao plod dobrote 
zalijevan i zaliven u mojoj duši. Tu nema mjestu tjeskobe koja se osjeća 
u grudima, nema griže savjeti, nego ima osjećaja zadovoljstva da se 
pomoglo = i pomagalo onima koji su ostali bez svega što su imali, bez 
svega što su mukotrpno sticali. Morali su osjećati samo emotivni ushit 
jer su bili na strani dobroćinstva koje ih uzdiže visoko, visoko. Kod njih 
je dobrota uzrasla i urodila plodom i to plodom koji je vidljiv na ovom 
dunjaluku, ali je ta njihova dobrota ostala skrivena u njihovom srcu i u 
duši. Oni su na pravi način razumijevali značaj prolaznog bogastva na 
ovom svijetu i činili jasnu distinkciju od onih koji pogrešno razumijevaju 
ovodunjalučko prolazno botastvo. 

Istina je da su dobrotu sijali i posijali na plodno tlo. Humanitarne 
izvore za preživljavanje u tom poratnom vremenu u startu sam prekrižio. 

Želio sam da humanitarne pomoći imaju više oni koji nisu bili u situaciji 
da radom osiguravaju uslove za preživljavanje. Svjedoćio sam dosta puta 
da mnogi čekaju u redu ispred prostorija merhameta za pomoć. Mnogima 
od njih pomoć je bila životno važna, ali je, nažalost, bilo i onih koji su 
to zloupotrebljavali. Računao sam na podršku dobrih ljudi i razmišljao 
o pokretanju posla, kako bih iz tog posla mogao ostvarivati makar i 
minimalne prihode neophodne za egzistenciju porodice. Računajući na 
bogato iskustvo iz posla trgovačkog putnika, odlućio sam da se bavim 
trgovinom i da otvorim trgovačku radnju u Kaknju. Ostvarenje te namjere 
podržali su dobri ljudi iz Kaknja i Visokog i za početak mi, sa odgođenim 
plaćanjem, ustupili određene količine roba široke potrošnje. 

Satim obrtnim kapitalom u vrijednosti od blizu četiri hiljade maraka 
započinjem trgovački posao, ali ga za nepunih pedeset dana i zaključujem 
sa velikim gubitkom. Onako kako su dobri ljudi pomagali meni, tako 
sam ija, sa "usađenim" osjećajem za dobroćinstvo i merhametluk, robu 
davao na veresiju. Onima koji dođu u prodavnicu, koji ne traže puno, 
koji traže malo - jedan margarin, flašu ulja, kilogram šečera, brašna... a 
znam da nemju novaca za platiti, davao sam. Bilo je i onih koji su tražili 
da im se dug upisuje kako bi ga naknadno izmirili, ali je bilo dosta i onih 
koji su te manje količine roba dobijali "onako". 

Brzo sam shvatio da će me taj trgovački posao koji sam započeo 
u nevakat, dovesti u težu situaciju i da može doći u pitanje izmirivanje 
obaveza za dobijenu robu, te sam odlućio da trgovačku radnju zatvorim, 
da izmirim obaveze a da neprodanu robu zamijenim Za životne namirnice 
neophodne za vlastito preživljavanje do novoh posla. 

U iznajmljenom stanu koji je takođe trebalo plaćati, zalihe 
namirnica su se tanjile prijeteći na primicanje merhametovim davanjima. 
Uznemirenost se svakim danom sve više pojačavala i pomagala da 
se situacija u startu ozbiljno shvati, da se prihvati. Situacija je tražila 
suoćavanje tražila hrabrost i užurbanije, makar bilo i rizićnije, traganje 
za novim poslom. Znao sam da u tim okolnostima, za mene, postoji 
samo jedan valjan pravac. Da preduzmem sve što je potrebno kako 
bi omogućio življenje od rada, a ne od nerada. Nekoliko otvorenih 
mogućnosti dovodilo me u razmišljanje o izletu u ugostiteljstvo, o poslu 
koji sam vrlo uspješno radio prije progona. Sa tim mislima odlazio sam 
do restorana na kakanjskoj željezničkoj stanici prebirući jednu po jednu 
pretpostavku za taj posao. Od pretpostavki je bila ispunjena samo jedna, 

volja da se taj posao pokrene. Volje dakle nije nedostajalo, ali je mnogo 
drugih uslova trebalo ispuniti, uključujući i onaj o psihičkoj pripremi 
za posao, posebno o pripremi supruge koja bi, prema planu, trebala biti 
glavni oslonac u tom poslu. 

Objasnio sam plan i uspio uvjeriti suprugu u osnovanost plana i u 
realnu mogućnost da bi se tu moglo raditi ali da će trebati uložiti mnogo 
energije uključujući i svakodnevno rano ustajanje i pripravnost za usluge 
koje će pratiti prvi jutarnji i posljednji večernji voz. 

Objekat željezničkog restorana nije bio u funkciji a ta spoznaja je 
tražila traganje za osobom ili osobama koje su kompetentne Za razgovor 
i za eventualni dogovor u vezi sa korištenjem objekta. Traganje me dovelo 
do čovjeka koji je bio posljednji šef ! u tom objektu, do susreta sa njim i 
razgovora o planu osposobljavanja objekta i stavljanja u funkciju. Nisam 
ćestito ni završio priču o planu u vezi sa restoranom, prekide me i sa 
pogledom koji mogu uputiti samo dobri ljudi, ponudi ključ od objekta 
govoreči "ako ti neko bude pravio problem u vezi sa korištenjem objekta, 
kaži da restoran vodiš u moje ime, a sve ostalo je moja briga" 

Sa neizmjernom zahvalnošću sam prihvatio tu mogućnost ali je 
i "podebljao" aranžmanom koji sam naknadno dogovorio u zeničkoj 
željezničkoj direkciji. Dogovorena je i naknada za korištenje objekta sa 
zakupom koji se izražavao u naturalnom obliku sa tri stotine obroka koje 
ću mjesečno stavljati na raspolaganje. Rizićno je bilo prihvatiti takvu 
obavezu u situaciji kad nemam ćestito ni tri obroka dnevno za potrebe 
svoje porodice. Rizik se pojačavao sa činjenicom da je prethodno trebalo 
angažovati značajna sredstva za adaptaciju objekta. 

Rizik je sastavni dio svakog posla pa se ni u ovoj situaciji nije mogao 
izbjeći, ali se opet, uz podršku dobrih ljudi, mogao svesti na najmanju 
mjeru, bar kad je riječ o ulaganjima u adaptaciju. Vlastitih sredstava 
za adaptaciju prostora nema. Na scenu opet stupaju dobri ljudi koji, na 
poček, omogučavaju snabdijevanje potrošnim materijalima za uređenje 
prostora, sredstvima za čišćenje i za druge potrebe. Dobri ljudi pristaju 
da na veresiju pruže usluge za unutrašnje krečenje, za popravku fasade i 
za uređenje spoljašnjeg izgleda. 

Za četiri dana objekat je bio pripremljen za otvaranje, ali se i za čin 
otvaranja trebalo zadužiti i objekat snabdjeti potrebnim robama. 


! Safet Topuz, bivši šef restorana na visočkoj željezničkoj stanici 

Povećava se iznos zaduženja, nabavljaju, za otvaranje, potrebne 
količine roba i restoran je u funkciji. Otvorenje restorana značilo je 
oživljavanje ambijenta na željezničkoj stanici, jer su putnici i drugi 
korisnici usluga, čekajući i ispračajući vozove, mogli vrijeme provoditi u 
uređenom restoranu i biti usluženi u skladu sa restoranskom ponudom. 

Restoran je, za te uslove, solidno radio, pa su se nakon kračeg 
vremena uspijele izmiriti preuzete obaveze i ostvariti skromnija zarada 
za nabavku novih roba. 


Plemenitost sestre Luce 


Sa malo novaca od zarade krećem za Vitez radi nabavke roba, jer 
su tamo, u to vrijeme, cijene roba bile znatno povoljnije i omogućavale 
komotnije poslovanje restorana i veću zaradu. U jednoj od prodavnica 
koje sam obilazio upoznajem, po mnogo čemu, neobičnu radnicu, 
radnicu koja je plijenila svojim odnosom i načinom komunikacije. 
Narednog dana, ponovo sam u toj trgovini i tada saznajem da je radnica 
zapravo vlasnica trgovine '. Kako nije bilo drugih kupaca ukazala se 
prilika za razgovor, a činilo se da je i ona priželjkivala razgovor bar se to 
moglo zakljućiti iz njenog odnosa. Iskoristio sam priliku i ispričao dio 
traumatičnog životnog iskustva, posebno onaj dio kojim se predstavlja 
raseljenički status i stanje koje ga prati. Ćesto je dodatno zapitkivala u 
nastojanju da sabere koji detalj više iz moje raseljeničke priče. Osjetio 
sam njeno razumijevanje a to je i potvrdila ponudivši dvije gajbe pića 
na povjerenje, na poček za plaćanje. Nakon dva dana ponovo sam u istoj 
prodavnici radi povrata ambalaže, plaćanja i preuzimanja nove količine 
roba. 

Bila je prilićno iznenađena činjenicom da uspijevam u relativno 
kratkom vremenu, posebno za te uslove, "potrošiti" robu koju sam u 
njenoj prodavnici preuzimao. Nije govorila o svom poslu, nije se ni žalila 
na skroman obim prometa, ali je bilo očegledno da se u tom poslu nije 
najbolje snalazila. Možda je humanost i solidarnost koju je manifestirala 
bila "smetnja" za veći poslovni uspjeh, baš kao što je merhametluk i mene 
priječio da razvijem posao u trgovini. Potvrda za tu moju pretpostavku 
došla je sa ponudom da preuzmem dvostruko veću količinu robe sa 
odgodom plaćanja. 


2 Lucija Popović, vlasnica trgovine u Vitezu, porijeklom iz Guče Gore. 

I ne samo to, uz robu nudi i novce govoreći "ovo nećeš vračati, 
preuzmi više robe da ne dolaziš svaki dan i da se ne izlažeš nepotrebno 
većim troškovima za prijevoz robe" Bio sam postiđen tim gestom, 
preplavio me je nekakav čudan, osjećaj, osjetio sam veliku nelagodu koju 
je teško objasniti. Osjećao sam se kao da sam se "kupao" u stidu, u tom 
zdravom i korisnom osjećaju. Nisam taj osjećaj poricao a ni obmanjivao 
sebe jer sam bio svjestan svog položaja. Taj osjećaj nisam ni izbjegavao, 
čak sam ga i priznao kako mi je nelagodno. Možda bi to nekome bilo 
i normalno, pa čak i poželjno, posebno u današnjem vremenu kada je 
stid osjetno opao, pa negdje i potpuno išćezao. Izmjenjivao se taj osjećaj 
stida sa osjećajem ponosa, jer sam spoznao da još uvijek dobri ljudi nisu 
izgubljeni. Njeni žepački sunarodnici "jučer" uzimaju sve što sam toliko 
godina mukotrpno radeći sticao, a sada to pokušava, na svoj način, bar 
djelimićno, ispravljati njihov, po ljudskosti, bolji dio. Ona to nije učinila 
zbog osjećaja krivice za "druge" za one koji su mene doveli u ovako tešku 
situaciju. Ona je, kao i većina trgovaca, mogla raditi posao trgovački, 
mogla je i obmanuti ili zakinuti prilikom prodaje robe. Mogla je a nije. 

Ona je svojim gestom pokazala dobrotu i potvrdila onu staru 
mudrost da u svakom žitu ima i kukolja, potvrdila da većina naroda 
nije zla, naprotiv. 

Ona je uspješno završila prvu životnu školu, porodičnu školu. Tuje u 
svojoj porodici, u pozitivnom emocionalnom okruženju, dobila osnovna 
znanja o ljudima, o tome kakvi trebaju biti, o njihovim međusobnim 
odnosima. 

Tuje, za razliku od današnjeg okrutnog svijeta u kojem je poprilićna 
oskudica interesa za pravi odgoj djece, dobila nauk koji je dosledno u 
životu primjenjivala. Dobila je upute, smjernice za postupanje i ophođenje 
sa ljudima u vrijeme kad je to bilo najpotrebnije. Očito je da je odgajana 
u vjeri na način koji nije suprotan načelima i postulatime vjere. Naučila 
je ona da samo djela putuju s njom na onaj drugi, ljepši svijet. 

Tako je sestra Luca, pored brige za vlastiti biznis u trgovini, pored 
brige za svoju porodicu, preuzela na svoja pleća i dio mojih problema, 
želeći da ih podijeli i da ih, koliko je moguće, učini snošljivijim. Nije 
taj njen ljudski odnos prema "baliji" prošao nezapaženo, nisu je njeni 
sugrađani razumjeli, trpila je zbog toga, dobijala neumjesne prigovore i 
rizikovala da bude anatemisana, ali uprkos svemu, nije odustajala, nije se 
pokolebala. Ponosan sam bio na tu pažnju koja je još više pojačavala vjeru 

u mogućnost suživota i u izgrađivanje zdravijeg i pravednijeg društva. 
Kada sam ekonomski ojačao pokušavao sam uzvratiti, ali ni to nije bilo 
dozvoljeno. Samo je kazala "tebi će i dalje biti mnogo teže". Prijateljstvo 
sa Lucom i njenom porodicom je nastavljeno. Njen izlet u djelatnost 
trgovine završio je slično kao i moj. Dobri ljudi teško će se snaći u toj 
djelatnosti, pogotovo ako imaju osjećaj za dobroćinstvo. 

Dobri ljudi u teškom vaktu 


Nikad nije kasno da se postane dobar, da se postane boljim. 
Računam da je i ovo moje djelo kojim bilježim nehumane odnose, ali i 
iskazanu dobrotu ljudi u funkciji te potrebe i možda, jedan od mogućih 
nagovještaja da će oni koji su zlo činili to shvatiti i vratiti se na put dobra. 

To je posebno važno zbog spoznaje da je sklonost ka dobroti duboko 
utisnuta u ljudsku pritodu i to čak u mjeri koju je teško i pretpostaviti. 
Uostalom činjenje dobra i dobrota ljudska je jedna od prvih ljudskih 
dužnosti, a li to nije dovoljno, jer se za dobro i dobrotu treba boriti. Kad 
se nije u stanju činiti dobro, onda je za dobro dovoljno i to da se ne čini 
zlo, ili da se učini napor da se zlo ne čini. Činjenje dobra i dobroćinstva 
u teškim uslovima, onda kada je činiti dobro opasno ili čak zabranjeno, 
posebno se vrednuje. Takve slučajeve sam svjedoćio tokom trajanja 
žepačkog ratnog haosa i logorske torture, kad je ne mali broj hrvatskih 
sugrađana pomagao logorskim zatočenicima da im se uslovi boravka 
učine snošljivijim. 

Oni su, kao i ekstremni bojovnici, imali priliku i mogućnost, da 
budu zli, da budu loši, da ne poštuju čovjeka i njegovo dostojanstvo. Oni 
tu priliku, na moju, i ne samo na moju sreću, nisu koristili iako su mogli. 
Oni su imali hrabrosti i snage da se, i u tako opasnim situacijama, izlože 
riziku, ugrožavajući čak i život, i odlućili da budu dobri ljudi. Svojom 
dobrotom oni su zaslužili zahvalnost i poštovanje jer su smanjivali 
logorske patnje rizikujući pri tome i vlastite živote. Na moju je dušu jače 
djelovala dobrota, humanostti i solidarnost tih ljudi, pa i u situacijama 
kad je ta dobrota imala simbolična obilježja. Meni je njihova dobrota 
posebno godila, bila mila jer je dolazila od ljudi koji su po nacionalnom 
određenju svrstani sa onima koji su činili zla djela. Znali su oni tada da ja 
na njihovu dobrotu nemam čime uzvratiti, ali su to ipak činili nastojeći 
da malim znacima dobrote ublažavaju i ublaže bol i težinu situacije u 
kojoj sam se nalazio. Dokazanom hrabrošću i primjerima su pokazivali 
da nije dovoljno biti dobar, da nije dovoljno samo pomagati onima koji su 
u nevolji. Oni su svojom dobrotom i svojim primjerom dobrote nastojali 
i ostale učiniti takvim ili im zloću reducirati do mjere koja će uvažavati, 
poštovati čovjeka, njegove vrijednosti, njegovo dostojanstvo i čast. 

Čineći dobra djela oni su istovremeno učvršćivali svoju lićnost 
i branili je dobrotom i osjećajem za dobroćinstvo. Znali su oni da ni 

oni koji su ugnjetavali neće imati sreće ako druge i drugaćije, ako SVoje 
bošnjačke sugrađane drže u stanju potčinjenosti. Znali su oni na ljudsku 
obavezu da se poštuje dostojanstvo čovjeka bez obzira kojoj vjeri ili 
nacionalnosti pripadao. Ljudi su skloni da zaboravljaju, pa i dobra djela 
koja su im učinjena. Ja želim da dobra djela učinjena meni i mojim 
sugrađanima onda kad je bilo najteže, kad je ta djela bilo rizićno činiti, 
ostanu u sjećanju, da ostanu zabilježena, da ne budu zaboravljena. 

Rukovodio sam se mišlju poznatog filozofa! "da dobroćinstva treba 
urezati u bronzu, a nepravde u zraku". Nemam namjeru da ovu misao 
dovodim u pitanje, ali sam imao potrebu da je istaknem i da naglasim 
odnos prema dobrim djelima i prema nepravdi. Ako su mi činjena i 
učinjena dobra djela ja ih neću urezati u bronzu ili uklesavati u kamen 
kako se to ničim ne bi moglo izbrisati. Ja to činim na ovaj način, jer će 
ostati u sjećanju. Isto tako ne želim da se zlo i nepravde učinjene u ratnom 
haosu zaborave, da ih vjetar opuše, želim da ostanu tragovi neljudskog 
odnosa jer je to važno za one koji se u budućnosti odluče da čine zlo. 

Za cijelo vrijeme trajanja logorskog džehenema izdvajali su se ljudi, 
hrabri ljudi koji su pomagali. U to vrijeme bila je to vanredna hrabrost 
koja se granićila sa normalnošću. Trebalo je biti milostiv i pokazivati 
milosrđe prema nama zatočenicima, pokazati sažaljenje, a neko od njih 
suzdržanost od eventualnog nedjela. Trebalo je imati hrabrosti i pokazati 
ljudski odnos prema robovima, kako nas je tretirao i nazivao Luka? 


Ljudina Puzdek 


Nakon provedenih desetak dana u nemogućim logorskim uslovima, 
u svakodnevnoj izloženosti premlaćivanju, prebijanju i ponižavanju, 
došlo je vrijeme da se nehumanost demonstrira i sa prisilnim radom. 
Razumijevao sam potrebu da i u tim logorskim uslovima treba raditi, 
ne onako kako je to prakticirano u koncentracionim logorima tokom 
drugog svjetskog rata, nego radi ostvarivanja funkcija logora, funkcija 
koje su bile i potreba logoraša. Problem je bio kad se prinudom naređivao 
rad na prvim borbenim linijama, dakle na lokalitetima na kojima je bila 
ugrožena sigurnost ali i velika vjerovatnoća od smrtnog ishoda. 


!'— Galileo Galilei, 1564-1642.godine, talijanski astronom, matematičar i filozof 
Luka Babić, zapovjednik logora. 

Bilo je rano jutro kada su dvadesetak logoraša potovarili na "tamića" 
sa zadatkom da na borbenoj liniji utvrđujemo položaj bojovničke 
postrojbe prema položajima koje su držale armijske jedinice. Nisam bio 
dobrovoljac za taj posao, ali sam određen mimo svoje volje. 

Dovezli su nas u Preko, kamion parkirali kod muslimanskog 
mezarja. Tu u kamionu čekali smo da nas preuzmu bojovnici iz postrojbe 
koj je imala zapovjed za utvrđivanje linija. Nalazio sam se u zadnjem 
dijelu kamiona kad me primjetio Anto? i sa čuđenjem upitao "zar si i ti tu". 
Jesam, odgovorio sam. "Šuti i sagni glavu, sve ovo će brzo proći", završio 
je a onda se udaljio. Kasnije sam skontao da se udaljio zbog dolaska 
"Puzdeka"", dobrog čovjeka, kako ga ne bi primjetio i onemogućio u 
namjeri da učini dobro djelo. 

U situaciji kad vidiš zlo, kad vidiš da zlo nema kraja, kad imaš 
osjećaj da će zlo trajati vjećno, 

da se ne vidi kraj, u toj situaciji i najmanja ljudska radost imala 
je svoj naročit, samozatajan okvir. Tog trenutka desio se takav radostan 
trenutak, trenutak susreta sa Puzdekom. 

Puzdek je odrastao u čaršiji koju su u vrijeme njegovog odrastanja 
oblikovali muslimani jer su bili izrazita većina. Radio je u ugostiteljstvu i 
dolazio u kontakt i komunikaciju sa mnogima. 

Susret sa njim bio je pravi doživljaj za većinu njegovih sugovornika. 
Bio je druželjubiv, uvijek veselog izraza lica i spreman za priču, za 
razmjenu vijesti, za šalu. Zraćio je velikodušnošću koja se rijetko sreće. 
Njegove oči slale su signale da je čovjek koji voli ljude, da je čovjek 
kojeg nije odgajalo za mržnju, da nije znao mrziti. Živio je skromno, 
neopterečen ovodunjalučkim izazovima, ali i odlučan da učini više 
dobra i da doprinese razvijanju ljudskosti. Čaršiju je obilazio na biciklu, 
zadržavajući se u razgovoru sa ljudima. U razgovor je ulazio otvorena 
srca i sa iskrenim povjerenjem u ljude oko sebe. Posebno je bio omiljen 
među meraklijama i akšamlijama sa kojima se najčešće družioj jer je 
u tim druženjima, neopterečenenim ozbiljnim društvenim ili političkim 
temama, najviše uživao. Možete zamisliti našu radost kad se nakon 
smrknutih bojovničkih faca pojavio ispred nas šaljući nam poruke svojim 
izrazom lica. Prepoznajem tugu na njegovom licu, prepoznajem i njegov 
osjećaj nelagode, možda i stida za sve ono što čine njegovi sunarodnici. 


3 


Anto Širić, pripadnik 111 xp žepačke HVO brigade. 
Antun Mijatović zvani Puzdek, Umro je u pedesetim godinama, kažu zbog osjećaja tuge 

Nosi veliku tepsiju hljeba i sira da spravimo sendviće, nosi i veliku kantu 
jabuka koje tek što su dospjele pred fazu sazrijevanja. Tugaljivo nas 
posmatra. Ne znam da li je teže njemu ili nama. Ne govori, samo klima 
glavom i očekuje da mu vratimo sudove. 

Ne obraća pažnju dali će ga neki od ekstremnih bojovnika primjetiti 
u ulozi dobrotvora. 

On je odlućio da bude na strani dobra bez obzira na rizik i moguće 
posljedice. 

Susretali smo se, doduše rijeđe, i nakon ratnih sukoba. Ti susreti su, 
kao i oni tokom ratnog haosa, bili neobični, susreti u kojima se govorilo 
više očima. Jednom od tih susreta prethodila je pomalo ponižavajuća 
uloga u koju ga je doveo jedan od bošnjačkih sugrađana. Uzvratio sam 
na način na koji je i on uzvračao u tom haotičnom vremenu i kazao da se 
u to vrijeme glava gubila za trun pokazane samilosti prema zatočenicima, 
a da je on, rizikujući život, imao hrabrosti da pomogne na način na koji 
je u tom vremenu jedino mogao. "Zajahao" je svoje biciklo i kroz suze 
prozborio "Bog sve vidi, ljudi se sjećaju" i odvezao se. Ubrzo nakon toga 
stigla je vijest da je umro. Kažu da je i tuga imala udjela u njegovoj smrti. 


Komušinac, pa dobrotvor 


Voze nas na zavidovičko ratište, u Lovnicu i tu nas predaju tzv. 
komušinskoj bojni, koju su mahom činili komušinci koji su se, nakon 
četničkog progona, u raseljeničkom statusu zadržali na žepačkom 
prostoru. Teško je bilo za očekivati da će, zbog raseljeničkog statusa, 
zbog razočarenja i ogorćenosti biti blagonakloni i miroljubivi u vrijeme 
žepačkog ratnog haosa. 

Kasnije se i potvrdilo da su sav bijes i ogorčenje zbog progona sa 
svojih ognjišta iskaljivali na bošnjačkim zatočenicima nastojeći da se u 
pljačkaškom stampedu namire za izgubljeno, ali i da se dokažu kao uzoriti 
prvoborci u novoj sredini. Mnogi od zatočenih prolazili su kroz njihov, 
ljudima neprimjeren divljački tretman u premlaživanju i ponižavanju. 

Na osnovu njihovog odnosa i ponašanja prevladao je stav o 
njihovoj svojeglavosti, pretjeranoj odanosti nacionalističkoj zabludi i 
spremnosti da budu krvoločniji od ekstremnih bojovnika. U košmarnoj 
stvarnosti prepoznali su svoju šansu za "oporavak" ponudili su svoju 

tezgu za logorske torture i pokenjali se na ono što su nekad bili. Debelo 
sam se iznenadio kad se desio presedan, kad sam došao u situaciju 
koja je netipična za komušance. Desio se izuzetak i to baš neočekivani 
izuzetak od već stvorene predstave o njima. Nije to bio izuzetak koji bi 
potvrdio pravilo, ali se doimao u tim okolnostima kao pravo čudo, jer 
je "iskakao" iz njihove tipične šeme i predstave o stravićnosti njihovog 
odnosa prema zatočenicima. Ovakav presedan nije se događao ćesto, 
naprotiv jeste bio izuzetak od pravila njihovog ponašanja, ali izuzetak 
u pozitivnom smislu. Poznajem zapovjednika te bojne iz predratnog 
perioda jer je sa djevojkom, kao gost, često navraćao u moju piceriju. 
Znao sam da je nakon progona sa svog ogništa ostao bez svega, i da u 
Žepču, osim raseljeničkog statusa i skromnih bojovničkih primanja, nije 
imao ništa. Dešavalo se da nije imao dovoljno ni večeru da plati, pa bi, da 
djevojka ne bi primjetila, na diskretan način stavljao do znanja da će dug 
izmiriti naknadno. 

Razumijevao sam njegovu situaciju i pomagao mu tako što sam ga 
oslobađao duga ili ga čašćavao. Prepoznao me na zavidovičkom ratištu i 
sa čuđenjem zapitao "Zar si i ti ovdje" 

Nažalost, jesam. Potom se, pokazujući rukom, obrati svima nama 
govoreči "ljudi ovdje trebate kopati na dužini od 50 metara, ali ja ne 
mogu da vam to naredim, radite koliko možete". Zbunjeno ga gledamo 
a on nastavlja "potrudite se da to izgleda "udarnički", jer će vas ostali koji 
gledaju smatrali saboterima i moguće maltretirati zbog toga". 

Mene je prihvatio za ruku, vodi me u stranu da ispušimo po jednu 
cigaretu pružajući mi i čitavu kutiju marlbora govoreči "da možeš i 
druge počastiti". Govorio je da bi rado i više učinio, ali da to situacija 
onemogučava. Ipak je pitao "šta još mogu učiniti za tebe". 

Odgovorio sam da mi nedostaje kahva i kupanje i da bi mi to 
umnogome olakšalo stanje. Ništa nije obećao ali me ostavio u nadi 
rekavši "ne vjerujem da ću nešto od toga moći, ali ču pokušati " Za 
vrijeme te cigaret pauze i razgovora sa komušancem, kolege sapatnici su 
stalno dobacivali "šta se izvlaćiš dosta je sa pričom" On im je, u moje ime, 
odgovorio "pustite ga, zbog njega ni vi nećete osjetiti teret naređenog 
posla". 

Nakan kračeg zadržavanja odlazi u komandu a meni govori da će 
me voditi na kupanje kad se ponovo vrati. Moram priznati da sam u tu 
najavu posumnjao i komentarisao za sebe da se to nikad neće desiti, da 

je i ovo što je u učinio u ovim okolnostima dovoljno kako bi se bar malo 
olakšao teret nama zatočenicima i kako bi se lijepim gestom pokušalo 
bar djelimićno opravdati zlo koje se čini bošnjačkim zatočenicima. To 
posebno zbog činjenice što za takav neljudski odnos nije bilo nikakvog 
razloga i osnova i što smo i jedni i drugi bili izloženi srpskoj agresiji. 
Poslije par sati dolazi Jona? u autu lada. Po oznakama se vidi da je auto 
ratni plijen. Znao sam i iz čijeg je dvorišta auto pokupljeno, ali sam to 
prečutao. 

Govori mi da legnem između prednjih i zadnjih sjedišta kako bi 
ostao neprimjećen ostalim bojovnicima. Vozi me pravo svojoj kući a 
tu nas dočeka njegova supruga sa dobrodošlicom baš kao da smo rod 
rođeni, govoreči "sad će kava". On odlazi i donosi dvije "nektar" pive po 
čemu zaključujem da je već uspostavljena i da fercera trgovina sa srpskim 
mešetarima. 

Odbijam pivo i govorim da neću kvariti ugođaj ispijanja kahve. 
Znao je da ja pijem pa ga je moje odbijanje iznenadilo rekavši " kako 
hočeš, ponuđeno ti je" Odgovorio sam da mi je veći merak uživati u 
ispijanju kahve jer mi to, uz cigaretu, pričinjava veće zadovoljstvo. 

Dugo sam čejfio sa ispijanjem kahve i pričao sa njim o svemu, pa i 
o onome što se desilo. 

Nisam se ustručavao da govorim o izdajničkoj politici HVO-a 
i o neobjašnjivim motivima njihove saradnje sa srpskim paravojnim 
strukturama. Na moju priču uzvračao je šutnjom a kad bi progovorio 
više je to ličilo na pokušaje pravdanja razloga za osvajački pohod i za 
zarobljavanje bošnjačkog stanovništva. 

Pričalismo, zapravo sam više ja pričao. Pričaje trajala sahat vremena, 
možda i više, jer je vrijeme neprimjetno izmicalo a da toga nisam bio ni 
svjestan. Sigurno bi se nastavila, ali je priču prekinula njegova supruga 
sa viješću da je k upatilo pripremljeno. Odlazim u kupatilo u kome je 
sve bilo pripremljeno od peškira do ćistog veša i majica za presvlaćenje. 
Samo što sam zakoračio u kadu punu tople vode, uz najavu sa kucanjem, 
na vratima se pojavljuje Jona sa ohlađenom pivom i sa porukom "uživaj 
dok se kupaš", Stvarno sam uživao i bar na trenutak zaboravio jad i čemer 
zatočenićkog statutsa. 

Nakon kupanja čekalo me novo iznenađenje sa pripremljenim 
kiflicama i drugim jelima. Očima jedem, a istovremeno se izmotavam 


% Josip Čosić, zapovjednik komušinske bojne 

da nisam gladan. Razmišljam o drugima, prije svih o bratu ,o Zetu, o 
mojim dobrim komšijama i o tome koliko bi se obradovali kiflicama i 
drugim namirnicama. Znam kako im je, jer sam i sam bio u tom stanju, u 
stanju u kojem, zbog nedostatka hrane, počnete osjećati nelagodu, opću 
slabost, psihičku klonulost, klonulost cijelog tijela, stanje u kojem je 
organizam već potrošio rezerve koje je imao, stanje kad organizam počne 
upozoravati, "zavijati" i slati poruke da je potrebna hrana. 

Prepoznali su oni moju brigu i za druge i insistirali da jedem 
govoreći da je spremila i za ostale. Spremili su u jednoj kesi nešto hrane, 
a u drugoj dvije šteke cigareta, dvije flaše vina i nekoliko boca piva. Jona 
me prati do logorske destinacije u sportskoj dvorani i traži od čuvara 
da ništa ne oduzimaju. Sve to sam unio u sportsku dvoranu a zauzvrat, 
zbog zlobe i nerazumijevanja, dobio kritiku od nekih sapatnika. Kad sam 
došao brat Senad, najmlađi od nas sedmoro brače, je spavao. Posmatram 
ga onako usnulog, umornog, blijedog, sa grčem na licu, a srce mi se steže, 
jer znam da je blaže naravi i da teže podnosi zatočeničku golgotu. 

Gledam brata Senada a u mislima pravi uragan koji me vrača na 
oca, rahmet mu duši, na njegovu punu kuću čeljadi, na nas jedanaestero 
a da niko od nas nije rahat. 

Nisam se obazirao na upučene kritike i na malicioznost ponekog 
od zatočenika već sam sve što sam donio podijelio. Znam da nije bilo 
dovoljno za sve, ali je bar na trenutak pomoglo, posebno onima kojima je 
duhan bio potrebniji kako bi smirivali i u "red" dovodili svoje živce. 


Nije svaki četnik ološ 


Možda je dio rasprskavajućeg gelera koji je završio u mojem uhu, 
pomogao da više od stotinu dana provedem kod četnika, odnosno kod 
vojnika iz sastava paravojnih srpskih struktura. Upotrebljavam oba izraza 
jerjei kod njih bilo izrazitih razlika u odnosu premanama zarobljenicimai 
logorskim zatočenicima. Pojedini od njih svojim odnosom su potvrđivali 
ljudske vrijednosti, dokazivali da su dobri ljudi koji produbljuju vjeru 
u čovjeka, vjeru da dobro mora pobijediti zlo ma kakvo ono bilo i ma 
od koga inicirano. Svojim su odnosom potvrđivali da se, bez obzira na 
sve teškoće, ne treba odricati ljudi jer se sa njima lakše rješavaju životni 
izazovi, pa i teškoće koje su pratile nas, logorske zatočenike. 

Nisu imali nikakvu obavezu da se predstavljaju dobrim ljudima, ali 
su to ipak činili. 

Činili su to zbog odnjegovane ljudskosti, a neki od njih i više nego 
što su smjeli i na šta ih je ta ljudskost "obavezivala". Znam da svaki čovjek 
nosi u sebi zametke svih ljudskih osobina i pokazuje ponekad jedne, 
ponekad druge, a često uopće nije nalik na sebe, ali ipak ostaje svoj. 

Oni su nalikovali na sebe i ostajali u zlokobnim vremenima ono što 
jesu. Dobri ljudi. Njih nacionalistička i vojnička moć nije uzvisila, nisu bili 
onakvim kakvim ih je predstavljao poznati crnogorski vladar i pjesnik $ 
? kome zakon, sila, leži u topuzu, tragovi mu smrde nečovještvom". Istina 
jeste da smo se spremali za borbu protiv njih, protiv paravojnih srpskih 
formacija jer su započeli agresiju, alije istina ito da smo u tim pripremama 
za odbranu od agresora naletjeli na zmiju, kako to kaže jedna stara izreka. 
' Kad nam je bilo najteže naletjeli smo na nacionalističke ekstreme 
zadojene ustaštvom. Teško je ono što boli i što peće, što onemogućava da 
normalno dišeš, ali je neuporedivo teže, mnogo teže kad peće izgubljeno 
povjerenje u čovjeka. 

Dovezli su nas i predali vojnicima srpske paravojske i to na "revers" 
kao da se radi o stvarima. Na upit kada nas trebaju vratiti bojovnicima, 
jedan od čuvara je uzvratio "ne morate ih ni vračati, možete ih pobiti, 
jer sve su to mudžahedini". Tog dana je, nažalost, za primjer, rafalnom 
paljbom ubijen jedan od zatočenika koga smo zvali "gurabijom" 
Na našu sreću nije bilo više takvih groznih primjera. Sutradan smo bili 
na raspolaganju vojnicima koji su bili porijeklom iz Bosanskog Broda. S 
njim u jedinicij bio je i jedan momak porijeklom iz Želeće. Znam da je 
živio u Zavidovićima i da se bavio trgovinom. = Dok nije upitao, nisam 
znao da mu je pobijena familija u Želećoj. Odgovorio sam da su ih pobili 
njihovi ratni ortaci. Nije odmah skontao, pa je ljutito priupitao "ko su to 
naši ortaci". Ustaše, odgovorio sam. ! 

Ostali su, sa podsmjehom, čekali razvoj situacije, a ja nastavio da mu 
otvaram oči, govoreći da su ustaše pobile preko četrdeset tvojih Zelečana 
a ti ne uzvračaš njima, nego ubijaš nevine, tvoje dojučerašnje komšije. 
Pravda se da nije nikoga ubio, a njegovi srpski saborci ga, sa podsmjehom, 
ponižavaju odričući mu srpsko junaštvo. Nakon te mučne, a za njih 
pomalo šaljive scene, kao da su se uozbiljili i uz izvinjenje za ubistvo 

"gurabije" nastavili priču kako su ih bojovnici instruirali, upučivali na 
oprez i na potrebu da budu nemilosrdni u discipliniranju jer će vam balije 
biti mnogo mirnije i za rad korisnije. Prije najave ofanzivne akcije prema 
Dubravici i priče o nerazumnoj politici, upitani smo da li smo gladni, a 
nakon našeg potvrdnog odgovora svi smo završili u "gozbi" sa grahom. 
Beli" je sa jednim od srpskih vojnika odigrao čak nekoliko partija karata 
i za nas iz logorske "šestice" zaradio manju količinu cigareta. Prvi susret 
je bio pun straha i neizvjesnosti, a za "gurabiju" i koban. 

Kasnije se, nakon pokazane plemenitosti, i u tako jadnoj situaciji 
javio onaj lijepi osjećaj koji je potvrđivao da je sasvim malo dovoljno da 
se bude čovjekom, da se i u naređenom vršenju zla može pokazivati više 
plemenitosti. Na znake plemenitosti vraća me razmišljanje o tome kako 
svi pripadnici srpske paravojske nisu četnici koji su zadojeni ekstremnim 
nacionalizmom i velikosrpskom ideologijom, koji nisu izrazito surovi i 
nemilosrdni u odnoosu prema drugima, posebno prema onima koji su u 
statusu zarobljenika. 

To se potvrđuje već narednog dana kada imamo novi susret sa 
pripadnicima srpske paravojske ali u drugoj formacijskoj jedinici. 


Ustaški biljezi na uvidu 


Sumnja čini svoje i traži oprez, pa i u odnosu na pripadnike srpske 
paravojske. 

Stalno mi je na umu poslovica o tome kako se i plitka rijeka treba 
prelaziti sa oprezom?", da je oprez, pa i nepovjerenje dobra stvar jer može 
biti cijena za slobodu, cijena za život. Upozoravali su na poučni primjer 
o mravu i njegovom neprijateljstvu i o tome da i tada treba biti oprezan, 
makar se i o mravu radilo. Ne poznavati ljude a u ratnom haosu očekivati 
razumijevanje je pogibeljno a još pogibeljnije biti nesmotren pa se olako 
prepustiti toj "dobroti" Jednostavno situacija traži razuman odnos, jer će 
biti mnogo teže ako se kasno spozna ili nikad ne spozna, što je takođe 
bila realna opcija. 

Kraj je jula mjeseca. Bog dao nesnosnu ljetnu vručinu, pa se, u tim 
uslovima, zarobljeništvo i logorsko zatočeništvo čini još nesnošljivijim. 


Ernad Muftić, pripadnik žepačke armijske brigade. 

Nepovoljni temperaturni uslovi, kakvi su bili tih dana, još više 
otežavaju naš zatočenički položaj, jer nismo u situaciji da tijelu, 
organizmu pomognemo da se lakše bori protiv ekstremnih vručina. 
To stanje neminovno je dovodilo do novih izazova i iskušenja. Nismo 
u odjeći koja pomaže, zapravo smo odjeveni u odjeću koja odmaže 
organizmu da se bori, koja ga sprjećava da tijelo "diše". Znojenje koje 
inače ima funkciju rashlađivanja tijela je, zbog iscrpljenosti organizma 
splasnulo, pa se ni na tu "pomoć" ne može računati. Uslovi su bili takvi 
da su, pored zarobljeničkih opasnosti, i vručine bile opasne i ubojite. Ja 
sam u crnoj košulji dugih rukava. Košulja je od vještačkih materijala koji 
onemogučavaju prozraćivanje gornjeg dijela tijela. Uz to što asocira na 
ustašku košulju, ona po boji dodatno otežava jer nije primjerena ljetnim 
vručinama. 

Dovoze nas na Kremen i "dodjeljuju" tzv. kakanjskoj jedinici srpske 
paravojske. 

Ne znam dali zbog asocijacije ili da bi mi zbog visokih temperatura 
pomogli, traže da skinem košulju. Opirem se, govorim "nije mi vruče" 
i skrivam razlog. Znam da od premlaćivanja koje su obavili bojovnici, 
nema dijela tijela na kojem se ne vide krvavi podlivi. Oni to naslučuju 
i postaju još uporniji u zahtjevu da skinem košuljui i "olakšam" sebi 
podnošenje nesnosne vručine. Kako se pojačava njihov zahtjev i kod 
mene se pojačava strah jer će sve to vidjeti i, možda, procijeniti da se radi 
o nediscipliniranom i opasnom zarobljeniku. 

To nadmudrivanje bi vjerovatno još potrajalo, ali ga je oštrim tonom 
prekinuo jedan visok i krupan srpski vojnik naredivši mi da skinem 
košulju. Žao mi je da mu nisam ime zapamtio. Saznao sam samo da je 
u prijeratno vrijeme bio konobar u klubu novinara u Sarajevu a da je u 
vrijeme ratnih sukoba izbjegao i smjestio se u podnožje Popa u Kaknju. 

Skinuo sam košulju a oni se zabezeknuto pogledaše, ne vjerujući 
onome što su vidjeli. Još ništa ne pitaju, ali komentarišu među sobom 
grozote koje su po tijelu vidjeli. Tek nakon nekoliko trenutaka jedan od 
njih upita "ko je to učinio". Odgovorio sam samo "ustaše" i začutao jer 
je ta riječ sve govorila. Nisam morao ništa objašnjavati, niti su oni tražili 
dodatne informacije o razlozima takvog krvoločnog premlaćivanja. 
Po cijelom tijelu bila su vidljive posljedice odnosa bojovnika koji su 
zloupotrebom moći i položaja primjenili takvo nasilje koje je uzrokovalo 
povrede psihićkog i tjelesnog integriteta zarobljenika. Nisam morao 

objašnjavati čime su sve "mlatili" po mom tijelu, jer su krvni podljevi 
govorili više nego bih ja bio u stanju opisati. U toj jadnoj, bijednoj 
situaciji ja sam, i pored svega, pokazivao svoju postojanost bez obzira 
na moguća nova iskušenja. Očekivao sam da će se izrugivati nad mojim 
stanjem, da će kao i barbari koji su me tukli osjećati užitak, ali su me 
demantirali, pokazali su saosjećanje i vidljive znake samilosti. Prvi dojam 
je ukazivao da je to manifestiranje sposobnosti za prilagođavanje jer 
je to bilo uobićajeno u tim okolnostima, baš onako kako je to kazivao 
poznati pisac"? da je sve mjerljivo a da samo more ljudske pokvarenosti 
nema dna. Kasnije se potvrdilo da je to bio izraz prave ljudske samilosti. 
Donijeli su vode da pijemo, da se osvježimo a onda me, ko hajvana, 
"vodali" od rova do rova i pokazivali kao uzorak, pokazivali su moje 
tijelo kao dokaz okrutnosti i divljaštva ekstremnih bojovnika. Slijedio je 
ručak i raspored za dužnosti koje su nas čekale. 

Mene su rasporedili i za naredni period od desetak dana dodijelili 
Panti iz Kaknja'!. Možda je moje stanje pomoglo da imam nešto bolji 
tretman. Moja dužnost bila je da, uz njegovu pratnju, raznosim hranu. 
Zapravo je bilo obrnuto. On je nosio dvije manjerke i vreću hljeba na 
leđima a ja nosio njegovu pušku i sledovanje cigareta. Vrlo brzo smo 
uspostavili korektnu ljudsku relaciju i izgradili odnose "povjerenja". On 
je bez ustezanja otvorio svoju dušu i povjerio se da su ga pred početak 
sukoba, negdje krajem maja 1993. godine pojedinci iz Kaknja protjerali 
i da je, sa ženom i djetetom koje je imalo tek četiri mjeseca, osam dana 
proveo u malom autu, u "fići" na jednoj lokaciji koja se nalazila na izlazu 
iz Doboja. Pomoć mu je pružila jedna stara baba i omogućila da koristi 
štalu dok se ne snađe. Tu je, prema njegovom kazivanju, boravio desetak 
dana, snašao se za deset litara goriva koliko mu je bilo potrebno da dođe 
do Bosanskog Broda. Sa dolaskom rješava pitanje smještaja i zaposlenja 
u kuhinji, jer zbog zdravstvenog stanja nije bio sposoban za druge 
poslove. Dok priča, razmišljam o sudbinama ljudi i o tome kako u ovom 
proizvedenom haosu stradavaju pošteni ljudi, kako stradava sirotinja. U 
razmišljanju se vratim na poruku koju je, srpski oficir ispred žepačkih 
hangara, uputio pripadniku policije HVO-a za odnos prema stotinama 
zatočenih u hangarima uz psovku "jebeš državu bez naroda" 


0 Milan Vukasović, srpski pisac 
"' Panto Đurđević, iz Kaknja, na radnoj dužnosti ekonoma u Rudniku Kakanj. 

Grujina dobrota 


Devedeseti dan u logoru pamtim po dvije lijepe vijesti. Prva je 
Banjin"? bijeg iz logora, a druga ,da će nas, onako gladne, depresivne, 
promrzle, popisati predstavnici MKCK ?. Taj dan pamtim i po sumornoj 
jesenjoj kiši koja je nagovještavala hladne zimske dane. Noći su već 
hladne i teže podnošljive u nemogućim uslovima logorskog ambijenta. 
Dnevnog sunca nije bilo dovoljno ni za veš osušiti. 

Pamtim taj dan i po novoj neizvjesnosti kojoj je trebalo ići u susret. 
Nova neizvjesnost zvala se maglajsko ratište za koje su odredili trideset 
zatočenika, a među njima za taj put _u neizvjesnost odredili su i mene. 
Rečeno nam je da nas ustupaju srpskoj paravojnoj jedinici lociranoj kod 
Tujnice na maglajskom ratištu. Osjećanja su pomiješana ali prevladava 
ono da će mi biti mnogo lakše podnositi teror onih koje ne poznajem, 
nego torturu, batine i poniženja mojih dojučerašnjih komšija, poznanika, 
susjeda, "prijatelja". Iako je to put u neizvjesnost, vraća se malo svježine, 
malo živosti u kojoj zaboravljam na glad, na žeđ, na to da sam skvašen 
do gole kože. Prenose nam da spakujemo to što imamo, da ćemo ostati 
neodređeno vrijeme, a to je u pravilu, značilo duže vrijeme. Logorski 
sapatnici koji ostaju u žepačkom logorskom džehenemu, tugaljivo nas 
gledaju i skupljaju što-šta da nam se nađe, jer ko zna kad ćemo se vidjeti 
i da li ćemo se uopće vidjeti. Brat Senad uz izražavanje brige šalje selame 
i kutiju cigareta. Šalje i dio svog straha za moju sudbinu jer je odlazak na 
prisilni rad na prvim borbenim linijama u pravilu rizičan i znači veliku 
životnu ugroženost. 

Potovare nas 30 zatočenika i pačenika na kamion i pravac Tujnica 
na ratištu između Maglaja i Tešnja. Odmah po dolasku dijele nas u tri 
grupe. Prva grupa, u koju sam i ja raspoređen, ostaje u Tujnici a ostale 
dvije grupe usmjeravaju prema tešanjskom ratištu. Društvo mi pored 
ostalih prave Beno'!, Pečenjak '", sudija Meša '$, Žuna i drugi. Djeluju 
zabrinuto i isprepadano a mene i dalje drži neki smireniji osjećaj jer se 
nadam da ću na tom ratištu pronaći nekog od srpskih vojnika koje sam 
"+ Mirsad Maličbegović, poznati žepački privatni poduzetnik. 

2 MKCK-Mdđunarodni komitet crvenog krsta 

"4 Benjamin Alajbegović, poznati žepački mesar 

"+ Edib Muslić, poznati žepački trgovac 

+ Mehmed Alibegović, sudac u žepačkom općinskom sudu 

poznavao iz vremena druženja i nomkovanja na maglajskom teritoriju. 
Ako se i ne desi susret sa "poznatim" bar sam popisan kao zarobljenik 
sa nadom u spas iz nevolje, sa nadom koja me nije napuštala bez obzira 
što sam dosta puta bio razočaran jer su moja nadanja bila iznevjerena, 
jer sam u očekivanjima bivao prevaren. Upravo su takvi osjećaji koristili 
bez obzira što je moje tijelo mnogo puta patilo. Duša se iz te patnje uvijek 
okoristila i ubrizgavala mi dodatnu snagu da izdržim. 

Smeštaju nas u neku štalu koju prethodno trebamo urediti, oćistiti 
i namjestiti. Nisu branili da iz napuštenih bošnjačkih kuća uzimamo 
što nam je potrebno za uređenje štale. Nekad bogate bošnjačke kuće 
su opustošene. U oskudnom stanju koje smo zaticali, među nevažnim 
stvarima za pljačkaše pronalazimo nešto za prostirku. Sve ostalo je završilo 
u posjedu pljačkaša nakon pljačkaškog stampeda. Zadužuje nas Grujo sa 
Ozrena, inače muzičar i poznati vašarski pjevač izvornih pjesama. Brzo 
smo uspostavili kontakt jer je on i poslom kojim se bavio bio usmjeren 
na vašarsko i kafansko druženje sa ljudima. Dogovorili smo i pravila 
"igre" koja su podrazumijevala naš bezpogovorni poslušnički odnos u 
izvršavanju poslova i odricanje od pokušaja bijega i za uzvrat imati zaštitu 
od pokušaja maltretiranja i ponižavanja od strane drugih pripadnika 
srpske paravojske. Imali smo i obećanje da će nam se položaj ućiniti 
podnočšljivijim i da ćemo uživati prava koja se priznaju zarobljenicima 
jer komandant te jedinice poštuje norme konvencije o zaštiti prava ratnih 
zarobljenika. 

Za nekoliko sati uredili smo i opremili štalu, namjestili peć i već 
pržili kahvu u staroj tepsiji koju smo pronašli u jednoj od napuštenih 
kuća. Miris pržene kafe širio se štalom zahvaljujući Beni koji je kafu čuvao 
i nosao čitavih devedeset i kusur dana s nadom da će je piti sa svojom 
suprugom pri prvom susretu nakon zatočeništva. Prostorne mogućnosti 
za smještaj u štali bile su ogranićene pa je, koje li slučajnosti, Benu zapalo 
mjesto u telečnjaku. Dugogodišnje mesarsko zanimanje i posao kojim se 
bavio omogućavalo je življenje od klanja stoke i prodaje mesa a da nikad, 
kao u ovoj prilici, nije bio u situaciji da proboravi u prostoru gdje je stoka 
odrastala. Deset dana proveli smo na ovom ratištu. Uglavnom u ljudski 
prihvatljivom i podnošljivom stanju. Bilo je u tom vremenu i teških 
situacija, pa i zločinačkog odnosa prema nama, ali ću ih zanemariti zbog 
pozitivnih iskustava i zbog pokazane Grujine dobrote. 


Dobrovoljac 


Pred kraj boravka na maglajskom ratištu zapovjednik te srpske 
jedinice traži dva dobrovoljca. Iz prethodnog logorskog iskustva spoznao 
sam da je dobrovoljac u ratnim okolnostima najčešće bivši. U najvećem 
broju slučajeva završavao je kao šehid. Mislio sam da ću po prezimenu 
koje je poznavao iz zavidovičke građevinske operative biti "oslobođen" 
uloge dobrovoljca, ali se to nije desilo. Svaki od nas imao je svoje razloge 
za izmotavanje. Izbor je na kraju pao na Benu i mene. Beno šuti, a ni meni 
nije svejedno. Više me mući Benina šutnja nego moje nezadovoljstvo sa 
ulogom dobrovoljca koji to i nije bio. 

Pokušavam mu pričom odagnati crne slutnje, umirivati ga i utješiti 
ali ne pomaže. 

Na smiren način, onako kako to on inače čini, uzvraća da ga ne 
tješim, da ja zapravo tako tješim samog sebe, više nego njega. 

Naravno da je njegov strah bio osnovan, jer nikad se ne zna kad će 
u tom ratnom haosu i odakle doći nevolja koja će ugroziti sigurnost ili 
život. Priznajem da sam i ja opterećen i da na taj način hrabrim i njega 
i sebe. Dobro smo prošli, a već narednog dana čekalo je novo iskušenje. 
Na prisilni rad vodi nas vojnik srpske paravojske koji se predstavlja kao 
poznati dobojski kriminalac. Priča da je do punoljetnosti proboravio 
više vremena na robiji nego na slobodi. Upravo zbog toga, pričao je, ni 
rat ga ne iznenađuje, jer se brzo adaptirao i uspješno snalazi u ratnim 
okolnostima. Na putu prema lokaciji na kojoj će se izvršavati zadatak 
presreće nas grupa pijanih četnika i započinje maltretirati i obasipati 
pitanjima gdje su mudžahedini, ko je od nas mudžahedin... Naš vodić sa 
kriminalnim dosijeom pokušava ih urazumiti ali ne uspijeva. 

Postrojavaju nas i naređuju da ruke spustimo i prekrstimo na leđima, 
da glavu oborimo ispred sebe i da u takvom položaju nastavimo kretanje 
niz brdo. Ne propuštaju da nas upozore na posljedice za slučaj da neki od 
nas ne postupi po naređenju. Glave se neće nanosati, podvikuje jedan od 
njih. Nismo provjeravali ozbiljnost njihove prijetnje, ali na potvrdu nije 
trebalo dugo čekati. Jedan od nas je sasvim slučajno pomjerio ruke sa 
leđa i time ih izazvao na pucnjavu. Dok smo se zalijeganjem pokušavali 
spašavati naš vodić je uzvratio i zapucao u zrak pozivajući ih da se smire. 
Vjerovatno su i oni znali za lopovsku iščašenost našeg vodića i bez 
pogovora se povinovali njegovom pozivu. 

Podsjetio ih je da je on odgovoran za nas, a da oni, ako hoće da se 
iživljavaju, neka sebi zarobe mudžahedine i maltretiraju ih kako im volja. 

U šutnji nastavljamo dalje dok nismo došli na lokaciju na kojoj je 
trebalo ukopavati broving. 

Dolazimo pred rov, a Grujo viće "kume da li tebi treba ukopavati 
broving". Iz rova se pomalja visok vojnik, duge kose, sa velikom četničkom 
bradom i tek tada skontamo da je on jedan od pijanih četnika koji su 
pucali na nas. Strah je učinio svoje, u kosti se uvukao, zanijemili smo. 

Oporim glasom je uzvratio "broving je gore na brdu, iznad 
natronkinog smetljišta", i nastavio "kume, prije toga te pozivam da po 
koju popijemo, a da i ti ljudi nešto prezalogaje" 

Tek tada nam nije ništa jasno. Oni koji bolje poznaju moju narav 
znaju da ne znam otrpiti, da moram progovoriti, makar na onu stvar. 
Jednostavno nisam mogao prešutjeti, pa sam ga upitao "kako bolan 
tako, jučer si nas zamalo pobio, a danas bi da nas nahraniš", Uzvratio 
je gromoglasnim smijehom i komentarom "zar vi pijanoj budali možete 
zamjeriti" 

Naravno da smo svi u glas kazali da ne zamjeramo, "vadeći" se na 


Produžavamo prema brdu na kojem trebamo ukopavati broving. 
Gore na brdu zatičemo dvojicu brače iz Stanara. Jedan od njih u prijeratno 
vrijeme punih dvadeset šest godina radio u splitskom preduzeću i iz tog 
preduzeća "ponio lijepe uspomene iz druženja sa ujama i balijama" kako 
kaže. 

Drugi od njih po zanimanju poljoprivrednik, bavio se kalemarstvom 
a ćesto i švercom stokom od kojeg je dobro zarađivao. Beno je, budući 
da je kao mesar dolazio u kontakt sa mnogim uzgajivaćima i švercerima 
stokom, brzo uspostavio komunikaciju i potvrdio da iz tog "stočarskog" 
posla poznaju dosta istih ljudi. 

Nastavljeno_ je međusobno "upoznavanje? u kome je Beno 
prednjačio. Misleći da će to "upoznavanje" pomoći, a praćen stalnom 
nervozom, zatražio je da kažu šta treba uraditi očekujući da će se nakon 
urađenog posla, što prije vratiti pod Grujinu zaštitu, gdje smo bili 
najsigurniji. Razumjeli su Beninu nelagodu i objasnili da treba "ukopati" 
noge od brovinga u dubinu od oko 40 cm i grudobran ispred. 

Bi mi čudno da su za taj posao trebali desetoro nas kad to jedan od 
nas može završiti za samo jedan sahat. "Nismo mi vas tražili samo radi 
tog posla", rekao je jedan od njih i u pola rečenice zastao. Pogledali smo 
se i pogledima se razumjeli. Čini mi se da je i nebo vidjelo strah u našim 
pogledima, u našim očima. Taj strah i oni su primjetili, i možda zbog 
toga naše slutnje prekinuli. Sreća pa je ta neizvjesnost kratko trajala, ko 
zna šta bi mogla donijeti da je potrajala, Uvidjevši našu uznemirenost i 
komešanje, nastavio je " tražili smo da vas i odmorimo, jer znamo šta 
ste predeverali". S nevjericom smo ih posmatrali sve dok nisu nastavili 
sa pitanjem "šta ste jeli posljednjih dana, kako bi se pobrinuli i potrudili 
da vam pripremimo dobar ručak koji bi bio raznovrsniji od onog iz 
prethodnih dana". Još uvijek smo u nedoumici, ali smo nastavili sa 
nabrajanjem - grah, riža, grah, riža, grah... i vjerovatno tako nastavili 
dok nas nije prekinuo najavom "da će nam napraviti nešto novo, da će 


za ručak napraviti kupus ali bez slanine" Ubrzo dolazi raznosać hrane i 
namirnica i donosi kupus. Oni nezadovoljni, psuju, a i nama nije pravo, 
voljeli smo da je na "meniju" umjesto kupusa ponovo bio grah. 
Neprijatno im je zbog toga, pokušavaju se pravdati izražavaju 
žaljenje inude nam odmor narednog dana. Obećanje izvršavaju ali je već 
trečeg dana slijedio novi pokret. 


nm 

Rankova dobrota 


U vakumu predratnog vremena kad se rušio jedan sistem i jedna 
država i kad se nije uspostavljao drugi sistem sa drugim vrijednostima, 
počele su de dešavati stvari koje su do tada bile neuobičajene, neprimjerene 
i društveno neprihvatljive. Potvrda za to je bila u činjenici da su ovim, 
i ne samo ovim prostorom, počele da bauljaju razne horde primitivaca 
pripremajući teren za ratni haos. Već tada se moglo naslutiti da se proces 
ne kreće u dobrom smjeru, da se društvo počelo približavati događajima 
koji su svakim danom sve više dobijali opasne obrise. Sa bezbroj 
primjera se potvrđivalo da normalnost, druželjubivost, moralnost, 
gostoprimljivost, susjedstvo i komšiluk, nezaustavljivo hlade i da se 
ljudska energija usmjerava prema zlu. Ti pojavni oblici bili su svakako 
problem, posebno kad je bilo očigledno da su se otrgli kontroli, ali je 
mnogo veći bio u činjenici da se sve to dopuštalo, da su loši ljudi sve više 
i više dominirali, ne po brojnosti, nego po indiferentnosti i ravnodušnosti 
dobrih. Stanje je poprimilo ozbiljne razmjere sa ratnim kolom koje su 
zaigrali. U tom ratnom haosu bilo je svega, ali sve manje pravih ljudi. 
Veći broj onih koji to zaista jesu, nisu se odlučivali na suprostavljanje jer 
je to bio teži i opasniji put. Postajali su imuni i neprobojni za tuđe patnje, 
nevolje kojima su bili izloženi njihovi sugrađani, komšije, dojučerašnje 
radne kolege, prijatelji... Malo je bilo nih koji su bili spremni pomagati, 
koji su imali više samilosti, dobrote i želje da se pomogne unesrećenim. 
Na mnoge okolnosti čovjek ne može uticati. Tako se nije moglo uticati 
na te ratne prilike i na uslove u kojima će se u tim prilikama živjeti, ali 
se moglo činiti ono što se od dobrih ljudi očekuje, da budu ono što jesu, 
da budu ljudi, jer je to zavisilo od svakog pojedinačno. A takvih je bilo. 
Bilo je onih čija je dobrota, nesebičnost, briga za druge, dobrodušnost, 
dolazila iz srca. U našem zlu nisu gledali na svoje dobro, nego je njihova 
sklonost ka dobroti utisnuta u njihov karakter. Uz njih smo se bolje 
osjećali, osjećali se malo sigurnije, sa njima je logorski teret života bio 

Već je vrijeme zime, vrijeme snjegova. Hladno je, a uslovi u silosu 
su nepodnošljivi. Jedno jutro dolazi Ranko ' i pruža mi kutiju cigareta 
govoreči "nisam znao da ti je Senad brat, ovo ti je od njega" i nastavio 
"pričao sam sa njim, a kad sam izrazio čuđenje, kazao je da on ovdje 


! Ranko Šimić, jedan od naknadno mobilisanih pripadnika žepačke HVO brigade, 

u logoru ima preko dvije stotine brače kojima je, kao kuhar za vojnu 
policiju, kad god je bio u situaciji, izmicao po neku šerpu hrane, krišom 
je "proturao" i brinuo da zatočenici budu manje gladni" Nakon razgovora 
on odlazi a ja nastavljam prebirati misli u svojoj blentavoj glavi, ali i misli 
o tom dobrom čovjeku kojeg su ove okolnosti dovele u ovu situaciju i u 
društvo ekstremnih bojovnika. Iako je nagovješten premještaj u učionice 
osnovne škole, još uvijek smo u silosu. Minusi veliki, posebno u ranim 
jutarnjim satima. Već od četiri sata stojimo na vratima i čekamo da nam 
omoguće izlaz radi fizioloških potreba. 

Na naše patnje ne haju a bezvoljnost pravdaju šenlučenjem i 
opijanjem do ranih jutarnjih sati. Uz sve druge sadržaje torture, u silosu 
su, posebno za zatočenike iz "šestice", i na ovaj način manifestirali 
primitivan, životinjski odnos prema zatočenicima. U stanju opijenosti ili 
mahmurluka i ne pada im na pamet da otvore vrata kako bi nam olakšali 
teškoće. Neki od zatočenika nisu se mogli ni suzdržavati jer je nagon za 
vršenje nužde bio neizdrživ. Vrata otvaraju kada trebaju postrojavati za 
prisilni rad i za nove oblike robovanja. 

Jednog jutra, negdje iza četiri sahata ujutro, dešava se nešto 
neočekivano, za uslove u silosu neuobičajeno. Iščekujemo, kao i inače, 
znak koji će nagovijestiti izlaz radi fizioloških potreba. Čuje se zveket 
željeza koje para sluh jer se otvaraju jedna po jedna čelijska željezna vrata. 

Otvaraju se željezna vrata i u našoj "šestici" a na vratima pojavljuje 
naočit, visok bojovnik. 

Obraća se na način koji se ni u snu nije mogao snivati. 

"Dobro jutro ljudi, ko ima potrebu za wc neka izvoli", povikao je. 

Iznenađeni smo, zabezeknuti stojimo, nijemo gledamo i ne 
vjerujemo da se to dešava. Hvatam sebe za obraz da kako bih utvrdio 
da li sam u budnom stanju, ili sanjam. = Razmišljam kako se neki od 
pijanih bojovnika šali jer je nepojmljivo da neko zaluta u džehenemski 
pakao i da nas zbunjuje na takav način. Radoznalost je jača od fizioloških 
potreba, na koje je, zbog takvog načina obraćanja, većina već zaboravila. 
Našu radoznalost olakšava Beli, koji je mnogo puta ranije bio u ulozi 
informatora. Saopštava da je riječ o momku iz Debelog Brda kod 
Zavidovića, koji je iz Rijeke gdje je radio kao konobar, došao za božične 
blagdane i tada mobilisan. Pričao je o životu u Rijeci o druženju sa 
Bošnjacima, posebno sa Krajišnicima, o riječkim zelenim beretkama 
koje su, kao posebna bojna, dale značajan doprinos u odbrani od 

agresije, posebno na zaustavljanju srpskih paravojski koje su napadale 
sa područja Kninske krajine, te u odbrani goransko-sinjskog kraja od 
četničkih napada. Kasnije sam se raspitivao o njemu i njegovoj porodici 
i saznao da su to ljudi dobrote, ljudi velikodušnosti, odanosti ljudskim 
vrijednostima, humani ljudi, ljudi koji imaju najviše dobrote u sebi. 
Rankovim primjerom su pokazali kako se odgajaju djeca, kako se gradi 
lićnost. Svojim postupcima i odnosom Ranko im je uzvratio. Pokazao 
je nama zatočenicima svoje moralne nazore, životne prioritete i način 
ophođenja sa ljudima, dokazao da i u tako zlom vremenu ima ljudi koji 
nastoje da moralnim vrijednostima oplemenjuju život. 

Iako su mu mogućnosti za pokazivanje dobrote bile sputane, on je 
činio ono što je u tim okolnostima mogao. A da je samo stid pokazao bilo 
je dovoljno, jer se dobar čovjek zastidi i pred psom, kako je pisao poznati 
pisac ?. 

Na zahtjev MKCK premještaju nasu učionice osnovne škole. Većjeto 
bio jasan signal i nagovještaj da se džehenemska vatra iz logorske "šestice" 
ugasila i da će uslovi boravka u drugom prostoru biti neuporedivo bolji. 
Raspoloženje se popravlja, ne samo među zatočenicima, nego i među 
logorskim čuvarima i stražarima. Nakon što sam se počeo oporavljati od 
frakture lobanje koju sam zadobio od batinjanja i premlaćivanja, obilazi 
nas Čovo ?. U toku razgovara sa zatočenicima iskoristio sam priliku da 
priđem bliže i da ga upitam ima li kraja ovom logorskom paklu. Nije 
ništa odgovorio ali me mrko pogledao i pogledom odaslao čuđenje, u 
kome se mogao prepoznati njegov rezon da školske učionice nisu pakao. 
Nastaje tajac, očekuje se reakcija, ali ona izostaje. Čovo se okreće i odlazi. 
Nekolicina hrabrijih zatočenika se divi budalaštini koju sam napravio, 
dok su slabići kritički raspoloženi, plašeći se za svoj položaj. Oni koji su 
u tom trenutku meni najbliži, šapatom preporučuju da se dobro obučem 
jer će odjeća ublažavati batine koje budem primao. Kao i mnogo puta do 
tada prekoravao sam svoj odvezanijezik i blentavi mozak za nesmotrenost 
koja mi nije trebala. Sve se dobro završilo a potvrda će stići već sutradan, 
kada sam, ne slučajno, bio pošteđen novog premlaćivanja. 

Naša očekivanja da će stege u logoru popuštati kako se budu 
primicali božični i novogodišnji blagdani bila su iznevjerena, jer su 
primitivci sa blagdanskim orgijanjem i opijanjem bili još gori. Blagdane 


?_ Anton Čehov, 1860-1904.godine, slavni ruski književnik, novelist, pripovjedać., 

su, umjesto skrušenosti i radosti, pretvorili u šenlučenje i u dobru priliku 
za još žešče iživljavanje i ponižavanje zatočenika. 

Povremena premlaćivanja nastavljena su i u učionicama osnovne 
škole. Nakon porcije batina kojima je "počašćen" jedan od zatočenika 
iz "šestice, dužnost u noćnoj smjeni prima Ranko i odmah zaključaje 
ulazna vrata kako bi pijane bojovnike onemogućio da traže nove žrtve za 
premlaćivanje i maltretiranje. Tako je bilo svaki put u vrijeme njegovog 
dežurstva, posebno u situacijama kad se bojovnička družina opija, šenluči 
i puca "slaveći" blagdane, svoju raskalašenost i nedodirljivost. 


Reci svojima da nismo svi četnici 


Tako smo očekivali duže zadržavanje na prisilnom radu na tujničkom 
bojištu, već nakon trečeg dana prekidaju nam obećani odmor jer su dobili 
poruku da nas trebaju vratiti. Krenuli smo prema drugoj lokaciji na kojoj 
je posao odrađen u naše ime, jer je jedan od vojnika srpske paravojske 
poranio i uradio sve što smo trebali mi uraditi. Bio je to Mijo, dobričina, 
prisilno mobilisan u jedinicu srpske paravojske. Po dolasku na brdo 
uvjerili smo se, jer je naš posao već bio završen. Nakon tog iznenađenja 
slijedilo je novo, sa pozivom da se pridružimo,da zajedno popijemo 
kahvu i da doručkujemo. Pri kraju doručka poziva me Mijo da zajedno 
prošetamo kroz šumu kako bi donijeli granja za kamuflažu brovinga. 

Ispostavilo se da je to bio samo povod, jer je želio da se izdvojimo 
kako bi se "otvorio" i prenio mi svoje muke u vezi sa vojevanjem i njegovom 
situacijom. Nakon što smo se poprilično udaljili pozvao me da sjednemo i 
da "zapalimo" po jednu. Osjećam da nešto smjera ali ne mogu predvidjeti 
šta je u pitanju. Osjećaj za predviđanje i sposobnost predviđanja bila je 
korisna u tim uslovima, makar se i nije moglo sve predvidjeti. Vratim se u 
trenutku na misao poznatog pjesnika ! o tome da čovjek nije ono što misli 
da jest, niti ono što hoće da bude, već ono što radom potvrđuje, a ja bih 
dodao i da je ono što drugi hoće da bude. Ja sam radom mogao potvrditi 
to što jesam ali je Mijo odlućio drugačije. Odlućio je da sažaljeva i mene 
i sebe, valjda da se "isprazni" i rastereti. Možda bi taj osjećaj sažaljevanja 
teže podnio da on nije započeo sažaljevati i sebe. 

Započeo je priču riječima "ovo se mora brzo završiti, ne može ovo 
još dugo trajati, bit će te vi, ako Bog da, slobodni ljudi". Nastavio je 
kao da se pravda "molim te prenesi svojima da mi nismo svi četnici, da 
ni meni ovo što se radi nije po volji, ali mi je nametnuto kao obaveza 
koju sam morao izvršavati". Malo je zastao, pogledao negdje u daljinu, pa 
nastavio "Pokušavao sam, ali nisam mogao izbjeći ovu obavezu, nisam 
imao drugog izbora. 


Odbijanje poziva bilo bi pogubnije iako sam znao da oni koji iz 
nacionalističke požude žude za tuđim, najčešće izgube ii svoje, kako to kaže 
jedna stara japanska izreka. Odbijanje obaveza na liniji u trajanju od dvije 
sedmice, u najpovoljnijoj varijanti, moglo je završiti sa četverostrukim 
trajanjem, odnosno sa boravkom na liniji punih 56 dana bez mogućnosti 

da se pravi i najmanja pauza ili trajanje boravka skračuje". Vidim šta je u 
pitanju, vidim da i njemu teško pada nametnuto stanje i bi mi lakše. 

Započinjem i ja njega tješiti, da dobro znam da svi nisu isti i da 
su se na činjenje zla i na zločine odlućili najveći primitivci i divljaci 
koji ne znaju ni za čast, ni za dostojanstvo, koji su zaboravili godine i 
decenije zajedničkog života u bivšoj državi. Nije trebalo puno priče da bi 
se u njegovom stanju prepoznala tuga, u njegovom pogledu prepoznala 
iskrenost. Oči su govorile više nego što je riječima kazivao. Oči su mu 
bile suzne i teško se suzdržavao da ne zaplače. Rekao sam da ga ne krivim 
ni za što, da ga ne smatram odgovornim za moj zatočenićki status, jer 
je on i u ovako kratkom prisilnom druženju pokazao da razumije tuđu 
nevolju kao svoju vlastitu. Priča se nastavila i o drugim temama ali se ni 
u jednoj nije moglo izbjeći vračanje na tragediju, na slijepu poslušnost 
nacionalističkim zabludama, na one koji su proizveli tragediju čije će se 
posljedice osjećati decenijama. Dijelimo slićna razmišljanja o ljudima, 
njihovim osobinama, o njihovoj transformaciji, o nevoljama onih koji 
su se "morali" svrstavati uz nacionalističke ideologe ali i onih koji su 
trpili zbog toga. Sa tim razmišljanjima smo se i rastali jer je mene i ostale 
sapatnike čekao povratak u džehenemski pakao žepačkog logora. Mnogo 
kasnije, možda desetak godina poslije susreta na borbenoj liniji, drugi su, 
u sasvim drugim okolnostima, imali priliku da se sretnu, da se podsjete 
na te teške dane i da 

evociraju sjećanja. Bio sam obradovan tom viješću kao i saznanjem 
da su ti dobri ljudi preživjeli ratni haos i da će moći i u drugim uslovima 
demonstrirati znake ljudskosti. Na njihovu i na moju žalost preživjela 
je i glupost zbog koje smo dovedeni u teško stanje, preživjeli su i mnogi 
glupaci koji će čekati neku novu priliku da zagorčaju život dobrim 
ljudima. Oni će, kao što su to činili i s kraja prošlog stoljeća, ponovo 
pokušavati, ne da se prilagode normalnim, dobrim ljudima, nego da te 
dobre i normalne ljude prilagodavaju sebi. 

Sa tim nacionalističkim luđacima ne može se r 
razboritost, osim da ih se ignoriše, 


prema dobrim ljudima. Nisu čak 
su činili, 


ačunati ni na kakvu 
jer nisu ništa naučili iz nećistog odnosa 
ni pokušali da se operu od gadosti koje 
a mogli su to bar sa prljavom vodom. Danas, dvadeset i više 
godina od tog ratnog haosa svjedoćimo da su i dalje na s 
činili ili podržavali zločine, kao i oni koj 
i zločincima. 


ceni oni koji su 
i su sklapali oči pred zločinima 


Da apsurd bude potpun, oni su dominirali i nažalost, predstavljali 
svoj narod, odnosno narode. Takvima se, nažalost, iskazuju i počasti, pred 
njima se klanjaju, a nije iskljućeno da se u budućem vremenu proglase i 
svetim. To nažalost, ponizuje čovjeka, jer te budale uspijevaju u svom 
zločinačkom podhvatu i što je još gore, ponose se svojim porazom, 
porazom ljudskosti u sebi. Potvrđuje to protivriječnost života, života koji 
vara svoje nade će se "pobjeći" od tog zla i da će biti bolje sutra. Srbinu 
Miji, meni i ostalim normalnim ljudima ostaje da čekamo trenutak da se 
na sva zla i počinjene zločine uzvrati pravdom a ne da ih se i dalje velića. 
Takvih je mnogo, mnogo je krivih, ali je nažalost, malo okrivljenih. Zbog 
toga se čini i ovaj napor da ih se prikaže onakvim kakvi zapravo i jesu 
i da ih se možda nekad, spletom i drugih okolnosti, popravi kako bi 
postali bolji ljudi. Miji, meni i mnogim drugim dobrim ljudima ostaje da 
nikad ne ustuknemo pred nevoljama, pred zlom i zločincima, nego da još 
smjelije kročimo naprijed, kako je to nekad kazivao stari rimski pjesnik. 

Sadašnjost se njigove neljudskosti srami. Vjerujem da će se 
budućnost sramiti još više, jer dobri ljudi neće dozvoliti da se prezire 
prošlost i sve što se nečasno u njoj događalo. 


2? Publije Vergilije, 70.g.p.n.e.-19.g.p.n.e,.,, rimski pjesnik, poznat po epu Eneida 

Odgovornost za ratni 


haos i osumnjičeni 


Odgovornost za ratni haos i za posljedice 


Primitivni rat sa osvajačkim pohodom koji su započele postrojbe 
HVO u Žepču bio je motivisan predrasudom, osvetom, pljačkom i 
progonom sa izrazito nasilnim i za ratne uslove neprihvatljivim metodama 
ratovanja. Planiran je, započet i vođen za osvajanje teritorija, za progon 
bošnjačkog stanovništva sa tog teritorija, za pljačkanje bošnjačke imovine 
i za zatiranje tragova življenja bošnjačkog stanovništva na žepačkom 
području. U tom su ratu, kod većine bojovnika, razumni kapaciteti 
bili maksimalno reducirani a to šta je preostalo od tih kapaciteta bilo 
je upravljeno na prevare i izdaje u strategiji ratovanja, u početku u 
prikrivenoj, a s početkom sukoba u otvorenoj formi. Ni jedan teret nije 
teži od tereta loših uspomena ali ja taj teret nosim zbog proizvedenih 
ratnih posljedica. Ma koliko ga pokušavao pretovariti, ne uspijevam, 
jer su u tom ratnom haosu nečovjećno postupali prema ljudima, nisu 
bili pravedni prema njima ni onda kad su ih zarobili i u logor zatočili. 
Proizvodili su potpuni haos ubijajući i povređujući ljude zaboravljajući 
potpuno da se tako odnose sa dojučerašnjim komšijama, susjedima, 
prijateljima, kolegama... Nacionalistićka zabluda im je toliko laskala da su 
sve to zaboravili i manifestirali neobjašnjiv nivo prezira i mržnje prema 
bošnjačkom stanovništvu. 

Njihova zabluda doimala se lako ostvarivom, ali kad su joj se 
primakli, kad su joj prišli malo bliže, pokazala se kao veliki bezdan 
nedokučiv bez ratnog haosa i svega onoga što taj haos proizvodi. Ona ih 
je motivisala na agresiju, jer nisu bili spremni da se privid koji je stvarala 
zabluda izbjegne. Bilo je u tom haosu mnogo zlih ljudi, a neki od njih su 
prednjačili u zlim djelima, ali je, nažalost, najveći dio tog zla padao na 
teret mnoštva dobrih ljudi. 

Opijeni tom zabludom oni su pobijedili, računajući da je pobjeda- 
pobjeda. Zaboravili su oni da i u pobjedi valja položiti račun, jer 
ima pobjeda koje su sramota, koje su sramotne. A još ako je pobjeda 
podmukla, izdajnička, kakva je bila u žepačkom ratnom haosu, onda 
to i nije pobjeda. Makar bila i sramna, a takva je bila, ona prepolovljuje 
plodove pobjede, zapravo ih potire. To je zapravo njihov poraz. 

Njihova je pobjeda skupo plačena. Plačena je brojnim žrtvama i 
posljedicama koje će se sanirati desetljećima. 

Upravo zbog toga njihovu pobjedu i "slavu" iz te pobjede 
doživljavam kao nadimanje stomaka nakon prejedanja grahom i kao 
puštanje najobičnije prdeži. 

Da je kojim slučajem Žepće imalo više sreće, da je bilo pošteđeno i 
izbjeglo osvajački pohod i ratni haos, ko bi još znao za bojovničko društvo 
koje je predvodilo osvajački pohod. 

Ko bi znao za Lozančića, Pericu, Dragičevića, Jozinovića i ostale 
komandne bojovničke barabe. Za njih i brojne druge uopće se ne bi znalo 
da nisu osumnjićeni za počinjene zločine. 'Slava" koju su stekli u toj ratnoj 
kaljuži zapravo je sramota koja im je donosila koristi na nevolji i nesreći 
tudoj. Ona je najobičnija zakrpa na njihovoj trošnoj i oskudnoj pameti. 
organizirali i naredili. 

Iako je skupo plačena, poješće je moljci, poješće je vrijeme. 

Upravo zbog toga je poučno govoriti i pisati o tim ratnim strahotama 
i o onima koji su organizirali zarobljavanje i tlačenje bošnjačkih 
stanovnika. Sve kad bi se i htjelo drugačije, prošlost je uvijek prisutna 
i bit će najmanje dotle dokle god se bude hvalilo "junaštvo" i_prikrivali 
zločini. Do tada će žepački ambijent hramati i ni za dlaku se neće mijenjati. 
Zapravo se na tom ambijentu neće moći izgrađivati zdrava zajednica, 
jer temelj za takvu zajednicu ne počiva na otklonu od nacionalističke 
zablude. Narodna mudrost kaže daje teško nogama na mahnitoj glavi, 
a lako će biti teško i žepačkom prostoru utemeljenom na predrasudi i 
nacionalistićkoj zabludi., jer nacionalizam oslobođen moralnosti je bio i 
bit će način na koji se prikrivaju nećisti ciljevi. A baš takav je "dojahao" 
na žepački prostor i došao u dodir sa stvarnošću. 

Žepče je bilo primjer tipićne bosansko-hercegovačke priče u 
to vrijeme o onima koji su "mnogo" vidjeli koji se sve užasi kotrljaju i 
najavljuju, a nisu se usuđivali da to vide, koji su sve na vrijeme čuli ali 
neki unutarnji poriv ih je tjerao da uvjeravaju sami sebe kako nije istina 
to što čuju, koji su naivno vjerovali u ono u šta više niko priseban nije 
mogao vjerovati, koji su sve do progona i ponižavajućeg zarobljavanja 
više vjerovali u neke nataložene zablude negoli u očite činjenice, Vjerovali 
su u ono karakteristićno "kako nikome nisu nikakva zla nanijeli" i da im 
se nemože i neće uzvratiti. Nesreća je došla i kako je vrijeme odmicalo 
pojačavala se mržnjom koja razgrađuje, koja prlja, koja spušta na najniže 
stepene, koja sputava normalno rasuđivanje. Ta mržnja koja je prethodila 
ratnom haosu nije dozvoljavala bojovnićkim predvodnicima da se iz 

zablude vrate istini, nije dozvoljavala da im se zabluda "oduzima" Laskala 
im je toliko da su umislili da su mnogo sretniji što žive sa tom zabludom, 
nego sa istinom koja je tu, svuda oko njih. 

Korijeni tog zla su beskonačni i svi oni koji su preživjeli tu nesreću, 
taj logorski džehenem moraju se toga sjećati. Sve i kad bi se htjelo drugačije 
prošlost će uvijek biti prisutna. Prezirati je ili je neznanje ili je strah. Doći 
će vrijeme kad će se to početi i zaboravljati, ali oni koji su zloćine počinili 
neće ih moći zaboraviti nikada, jer ni jedan teret nije teži od tereta sjećanja 
na te zloćine. Loši ljudi se uvijek boje da drugi s njima ne bi postupali 
onako kako su oni misle da zaslužuju, odnosno kako su oni postupali 
prema njima. Teško bi se među mnoštvom žepačkih Bošnjaka moglo 
naći pet procenata onih koji bi mogli hrvatskim sugrađanima činiti ono 
što su oni činili njima. Ne idealiziram i ne mislim da su Bošnjaci savršeni, 
da su savršeno dobri, ali sam posve siguran da nisu u stanju činiti takva 
zla djela, pogotovo ne zločine, pa čak ni nakon preživljenog logorskog 
džehenema. Ni nakon svega oni se nisu u stanju osvrnuti i priznati da su 
griješili, niti su u stanju izviniti se za počinjena zlodjela i obećati da će u 
budućnosti nastojati ljudskije se ophoditi prema žrtvama. 

Čekam da njihova buduća djela bar ublažavaju posljedice njihovih 
prethodnih nedjela. Gledam te ljude i čekam trenutak kada će ti zli ljudi 
početi nadilaziti svoje greške iz ratnog haosa, kada će umjesto predrasuda, 
skučenosti, predubjeđenja u razne gluposti, ogranićenja... početi 
ispravljati grijehe i sa razumom prigrliti svoje žrtve što bliže sebi nudeći 
im količinu ljubavi koja će biti recipročna počinjenim zlim djelima. 

Oni prije svih moraju započeti sopstvenim ponašanjem i djelima 
pomjerati tasove vage na stranu popravki, da konačno prevagne tas 
dobrote. Pri tome moraju znati da vrijeme nije beskonačno i da i poslije 
dvadeset godina nije kasno da djeluju u smjeru priznanja i ostvarenja 
poželjnog odnosa prema žrtvama. 

Nažalost, kako vrijeme prolazi oni propuštaju te mogućnosti za 
pozitivan odnos, zapravo se tih loših djela ne odriču. Ne odriču se ni 
njihovih počinilaca. Na počinjena zla djela oni dodaju nova, dodaju 
još loših djela jer omogučavaju da žive, da ovladaju njima i da ih drže 
zarobljenim. Takav odnos neće doprinjeti spokoju suživota između onih 
koji žele i čine dobro i onih koji se i dalje "hrane" zlim djelima. 

Jedan je poznati mislilac.! govorio da tko ne kažnjava zlo da taj 


! Leonardo da Vinci, 1452-1510.godine, poznati talijanski slikar, mislilac, izumitelj, arhitekt, 

zapravo zapovijeda da se ono i ćini, Za žepački ratni haos i njegove 
posljedice niko nije kažnjen, već se oni koji se sumnjiće za zla djela i 
zločine, koji zaslužuju velike kazne, nagrađuju, proglašavaju nacionalnim 
uzorima i herijima i čašćavaju odlikovanjima. 

Davno su kazali da je griješiti ljudski i da za greške treba praštati i 
opraštati. Mnogo je onih koji su u žepačkom haosu pogriješili i kojima 
se može i treba oprostiti. Ali je takođe i ne mali broj onih koji su počinili 
zločine. Takvima se, pogotovo što zločine negiraju, ne smije opraštati, 
jer ko njima oprašta, postaje njihov saućesnik, kako je to svojevremeno 
pisao poznati filozof ?. Nadati se da će za žepački ratni haos i posljedice 
tog haosa vrijeme izreći pravdu i sve staviti na svoje mjesto. Odsustvo 
odgovornosti prouzrokovalo je osjećaj pobjedničkog zadovoljstva a 
sve nas dovelo u situaciju u kojoj smo svi poraženi, i oni, koje srećemo 
sa pobjedničkim osmjehom na licu i nas, koji smo preživjeli logorski 
džehenem. 

Tako se nažalost, postupa. Tako se to više od dvadeset godina 
prešučuje i pokušava "pokriti" zaboravom a ako se pitanje odgovornosti 
aktuelizira, onda se vrlo vješto pribjegava izjednačavanju odgovornosti. 
Neuspjesi i naslijeđe ratnog haosa, pokušavaju se pretvoriti u uspjehe a 
pri tome skrivati grijesi za koje se ne žele snositi posljedice. 

Izbjegava se odgovornost. Pokušava se prikazati ta ratna prošlost 
tako da ntikoga ne obavezuje, osim na ponos, a i njega je sve manje. 
Nema odlućnosti da se posljedice ratnog haosa i logorskih trauma shvate 
u svom pravom značenju, pa ni kao poruke za budućnost, budućnost 
koja će se uprkos svemu dijeliti na ovom žepačkom prostoru, budućnost 
koja će se dijeliti kao prostor opstanka i jednih i drugih, svih koji na tom 
prostoru budu živjeli. Svi oni koji bježe od odgovornosti i od suoćavanja 
sa počinjenim zločinima, ne čuju prave razloge i naloge za budućnost. 
Misle oni da je moguće da prođe ono što bezobzirnost učini, u čemu 
bezobzirnost, bar privremeno uspije. To je nažalost, moralni pad, odnosno 
dvostruki moral, to je lažno neprekidno hajdukovanje. Nikad nisam 
mogao shvatiti ljude koji su lagali i negirali tako važne stvari. Čini se da, s 
obzirom na velićinu zla i počinjenih zločina sve to traje mnogo duže nego 
što su žrtve u stanju to prihvatiti i što su u mogućnosti pretrpjeti. 

Po ljudskoj logici, po svim moralnim principima, po zakonima ove 
zemlje, ipak se pitanje odgovornosti za žepačku tragediju mora završiti i 
to samo i iskljućivo porazom protagonista te ideologije i odgovornošću 


? Fransoa Mari Arye-Volter, 1684-1778.godine, poznati francuski filozof, književnik, istoričar... 

počinilaca zločina, odnosno pobjedom pravde i civilizacijskih vrijednosti. 
U to vjerujem, jer nisu se na žepačkom prostoru pogasila sva civilizacijska 
ognjišta, niti je bujica nacionalističke ideologije potopila Žepće. Porazno 
bi bilo da se pitanje odgovornosti zataška i da ta ideologija pobijedi. 
Vjerujem da je žepački prostor tvrd orah i da će na njemu klimave zube 
polomiti nosioci te ideologije i počinioci zlih djela. 

Preskupo je plačena ta žepačka ratna lekcija da bi se ostalo po strani, 
da bi se odustalo od borbe za pravdu, da bi se dopustilo odmicanje od 
istine, da bi se sve to prepustilo zaboravu. 

Koliko god sam se trudio, nisam uspijevao naći ni jedan razlog za 
razumijevanje njihovog takvog postupanja. Nisam mogao vjerovati da 
taj žepački ekstremni nacionalista može zaroniti u takvu dubinu i ponor, 
da je u sebi nosio potenciju zla. To jednostavno nisam mogao pojmiti 
niti objasniti u odnosu na čovjekova svojstva. Sve su to stvari o kojima 
se razmišlja a ne pronalazi odgovor, već se utjeha traži u životu kao 
jednoj čudnovatoj tajni koja je sklona da po prirodi ili po nuždi ćesto 
prijede preko svega i zamiće tragove i o nama i o žepačkoj ratnoj agoniji, 
pa i o onima koji su činili zločine. Trebat će dosta vremena da se stvari 
normaliziraju, a započet će se normalizirati onog trenutka kad pravda 
učini svoje. 

Razumijem da ima ljudi kod kojih prevladava nagon za činjenjem 
zlih djela ali se stidim, osjećam se sramotno što potičem iz žepačkog kraja 
koji je iznjedrio takve. Veliku nedoumicu i potištenost osjetim svaki put 
kad razmišljam o svrsi življenja među takvim ljudima, ali se ponekad 
i tješim da možda žepački prostor i ono što su mu takvi priskrbili nije 
najgori. Zbog njih se ćesto vratim prekrasnim stihovima koje je podarila 
naša pjesnikinja! oa onih deset ukradenih godina, 
prokleti neka budu... 

Sva pakla svijeta, sva vatra neba, 
sve im je po meni malo, 

Toliko života, mučki otetih, 

u knjigu ne bi stalo. 

Mogu me zvati kako žele, 

ime mi prljat' po blatu 

al baš me briga ! To nisu ljudi ! 
Ni vuk to ne radi bratu !..?' 


?_ Indira Škrbić, 1956.godine iz zbirke pjesama "Kuća moje duše", 

Osumnjičeni za počinjene zločine 


Ni nakon dvadeset godina nema odgovora zašto za žepački ratni 
haos, za logor, za progon i etničko čišćenje, za pljačku i uništavanje 
materijalnih i drugih vrijednosti nema odgovornosti, nema odgovornih. 
Ne znam odgovor, ali znam da je zbog podjele političkog plijena 
odgovornost prilagodljiva razlićitim upotrebama i evo već dvadeset 
godina pravdana nekim višim, nacionalnim i političkim interesima. Na 
scenije pitanje zamagljivanja odgovornosti u procesu "istjerivanja pravde" 
od koje, čini se, i pobjednici i poraženi, svaki iz svojih razloga ili potreba 
bježe. To je i danas neprihvatljiv odnos prema pitanju odgovornosti, 
pogotovo zbog činjenice da još uvijek nisu pronađeni svi posmrtni ostaci 
ubijenih. Meni su nedokučivi razlozi razvlaćenja pitanja odgovornosti za 
počinjene zločine i to nečinjenje pobuđuje sumnju u skrivene namjere. 
Kako vrijeme prolazi pitanje odgovornosti se sve manje aktuelizira, a svi 
oni koji su pobili na stotine nedužnih, koji su raselili na hiljade i danas se, 
nažalost, time ponose hraneći se i dalje zabludom zbog koje su to činili. 
Ne želi se završiti započeti posao utvrđivanja odgovornosti kako bi se, 
manje opterečeni onim što se desilo, lakše okretali budućnosti i podizali 
kvalitet života u sadašnjosti. Kao da nas sva proživljena bolna iskustva 
i i razočarenja nisu naučila kako da se zaštitimo od eventualnih slićnih 
pohoda, kako da se zaštitimo u budućnosti. Na ovaj način, sa ovakvim 
odnosom po pitanju odgovornosti, rizikujemo i otvaramo mogućnost da 
se to jednog dana, jedne godine ponovi, da se ponovi isto ili slićno. 

Utvrđivanje odgovornosti, ma o kome se radilo, pomoglo bi 
prije svega žrtvama jer bi se brže oslobađale destruktivnih emocija, ali 
bi, sasvim je sigurno, pomoglo ozdravljenju i onima koji su nasilje i 
zločine činili. Razotkrivanje odgovornih za počinjene zločine učinilo bi 
brži otklon negativnog uticaja na život žrtava koje, razložno, zbog toga 
imaju hroničan osjećaj ogorčenosti i ljutnje. Bježanje od odgovornosti 
nije blagotvorno ni za žrtve ni za počinioce zločina, jer prve čini metom 
za novo nasilje, a druge ohrabruje da istrajavaju na zabludi zbog koje 
su zločine počinili. Oni koji su zločine počinili spustili su se niz liticu i 
neće se iz nje vratiti sve dok se ne istraži istina i dok se svi odgovorni ne 
privedu sudu pravde, jer im čast nisu oduzele žrtve, oni su je činjenjem 
zločina i drugih zlih djela sami izgubili, Ako pravde bude onda žepački 
zločinci imaju razloga za strah, a ako je ne bude onda se zločinci ne 

moraju plašiti osude niti bremena nemirne savjesti, ako je imaju. Najbolje 
bi bilo da se sami propitaju i samoispitaju kako taj teret odgovornosti 
ne bi bio pripisivan mnogim časnim njihovim sunarodnicima koji 
nisu zastranjivali, Vjerujem da svaki od žepačkih stanovnika koji je bio 
svjedokom ratnog haosa ima o tome neko svoje mišljenje, pa i o tome 
ko je i zašto ratni haos pokrenuo, ima svoju percepciju i način na koji će 
to pokušavati pravdati i opravdati ali isto tako znam da ogromna večina 
želi da se utvrdi istina i odgovornost za posljedice ratnog haosa. Malo je 
onih, a to su uglavnom odgovorni za ratni haos, koji zagovaraju tezu da 
je glupo kažnjavati u sadašnjosti jer su zločini počinjeni u prošlosti. Svi, 
pa i oni koji slijede tu tezu moraju znati da se ljude ne može popravljati, 
bez da ih se prikaže onakvim kakvi zaista jesu, i bez da ih se sankcijama 
prevaspituje. 

Svakom od nas Bog je dao onoliko koliko možemo podnijeti i baš 
za to je osnovano upitati se šta to još treba da se desi da se nešto nauči, 
kako se ne bi ponovilo i ponavljalo. Bježanje od utvrđivanja istine i od 
utvrđivanja odgovornosti je najkrači put za podhranjivanje i ponavljanje 
zla iz prošlosti. Stalno će mo se vrtiti u krugu nepovjerenja, mržnje 
i negativnih osjećaja. Možda bi u svemu, uz utvrđivanje odgovornosti 
najkorisnije bilo iskreno pokajanje za počinjene zločine kako je to 
svojevremeno učinio njemački državnik'. Nažalost, ni poslije dvadeset 
godina od počinjenih zločina izostaje iskreni ljudski, pa i vjerski princip 
o iskrenom gestu pokajanja i povezanosti sa zločinima i zlim djelima. 
Nema odlućnosti niti spremnosti da se superiornost iz žepačkog vremena 
zla manifestira i u priznanju odgovornosti za zločine. 

Malo je ljudi spremno priznati krivicu i pokazati se odgovornim. 
Samo rijetki imaju tu odvažnost i spremnost, a mnogo više njih, ili gotovo 
svi oni, spremni su nalaziti i pronalaziti opravdanje sa nastojanjem 
da minimiziraju zla djela ili da ublaže svoju odgovornost i krivicu za 
počinjene zločine i druga nedjela. Većina njih će pravdati se na način 
"ja sam to činio u višem interesu, u interesu svog naroda i ne smatram 
se odgovornim". Slažem se da su vrlo složena i suptilna mjerila koja 
se postavljaju u vezi s tim, ali se počinjeni zločini ne mogu pravdati 
nikakvim drugim razlozima, pa ni "višim" interesima. Upravo na pitanju 
odgovornosti se zrelost dali postoji spremnost da se napravi izbor između 


'_ Willy Brandt, 1913-1992.godine, njemački političar i državnik, dobitnik Nobelove nagrade 


za mir. 

dvije ili više mogućnosti, Tu ne smije bili pravdanja u smislu "zadovoljan 
sam sobom i svojim postupcima jer su u funkciji interesa mog naroda 
i zbog toga nisam mogao biti bolji", Iz takvog odnosa progovara mrsko 
licemjerje hranjeno ostacima mržnje, zavisti i pakosti. 

O pitanju odgovornosti i odgovornih imam samo vlastito iskustvo 
proživljavano devet mjeseci u zatočeništvu žepačkog logora. Imam 
saznanja o iskustvu mojih sapatnika. Imam i mnogo priča onih koji su 
logorski džehenem preživjeli na drugim lokacijama žepačkog logora. 
Imam saznanja o ubijenim u logoru u vrijeme kad su, kao zarobljenici, 
morali biti zaštičeni. Imam saznanja o onima koji su u logoru premlaćivali, 
ponižavali, silovali. 

Sve to imam a ipak se nisam temeljitije bavio istraživanjem 
pitanja odgovornosti i odgovornih za sva zla nanesena logorskim 
zatočenicima, u žepačkom i hercegovačkim logorima u koje je veliki 
broj zatočenika bio deportovan. Računao sam da će se tim pitanjima 
baviti neđunarodne i domaće institucije kojima je to i osnovna funkcija. 
Nažalost, te institucije koje imaju pravosudnu moć razvlaće pitanje 
odgovornosti i nešto muljaju i pored neoborivih činjenica o počinjenim 
zločinima. Nemam odgovor zašto je to tako. Tek mnogo kasnije, osam 
godina po izlasku iz logora, bio sam prijatno iznenađen smjelošću jednog 
izuzetnog novinarskog istraživaća ? koji je učinio napor da, na način koji 
mu je na raspolaganju, pokrene društvene aktere i pravosudne institucije 
na okončanje nezavršenog posla utvrđivanja odgovornosti za zločine 
počinjene u žepačkom ratnom haosu. 

On je u istraživačkom tekstu pod naslovom "Haški proces u Zenici" 
pisao o osumnjičenim za ratne zločine počinjene u "žepačkom gnijezdu 
suživota". Te godine je trebala početi istraga u nadležnom tužilaštvu? i 
nadležnom sudu fprotiv petnaest političara, oficira i vojnika Hrvatske 
Republike Herceg Bosna i Hrvatskog vijeća odbrane Žepče zbog osnovane 
sumnje da su odgovorni za ratne zločine nad srpskim i bošnjačkim stan 
ovništvom, 

Zbog sadržaja i njegove važnosti, preuzeo sam dio teksta: 

"Osumnjičeni su podijeljeni u dvije grupe, u prvoj grupi su 
osumnjičeni naredbodavci, a u drugoj grupi osumnjičeni izvršioci. Perica 
Jukić, predsjednik ratnog Predsjedništva Žepča i predsjednik Skupštine 
= do 


2 Esad Hečimović, poznati novinar magazina "Dani" i neumorni istraživač ratnih zločina. 


Kantonalno tužilaštvo u Zenici 
Kantonalni sud u Zenici 


3 

Hrvatske Republike Herceg Bosna, Ivo Lozančić, zapovjednik 111 xp 
žepačke brigade Hrvatskog vijeća odbrane, Niko Jozinović, dozapovjednik 
111 xp žepačke brigade Hrvatskog vijeća odbrane, Drago Dragičević, 
zapovjednik saznajne službe u stožeru Hrvatskog vijeća odbrane Žepče 
i Božidar Tomić, glavni operativac policije Hrvatskog vijeća odbrane u 
Žepču, terete se kao osumnjičeni naredbodavci. Osnovano se sumnja, 
tvrdi se iz tužilaštva, pozivajući se na saglasnost haškog tužilaštva, da su 
ova petorica osumnjičenih kršila pravila Ženevskih konvencija od aprila 
1992. do početka 1994. godine u namjeri daetnički očiste područje Općine 
Žepče od srpsko-pravoslavnog i bošnjačko-muslimanskog stanovništva, 
te da prisvoje ili unište njihovu imovinu i onemoguće njihov povratak 
i opstanak na području Općine Žepče. Tvrdi se da su osumnjičeni, pri 
takvom postupanju sa srpskim i bošnjačkim stanovništvom, imali kao 
politički cilj pripajanje područja ove općine tzv. Hrvatskoj Republici 
Herceg Bosna. Sa takvim ciljem, oni su formirali i ustrojili vojne i policijske 
oružane snage Hrvatskog vijeća odbrane Žepče, donijeli o tome odluke i 
formirali logore za nehrvatsko stanovništvo u zgradama osnovnih škola 
u Žepču i Perkovićima i u Ljubatoviću, u hangarima preduzeća "Nova 
trgovina" Žepče i u silosu istog preduzeća u Žepču, te donosili odluke, 
naredbe i zapovijedi i komandovali u njihovoj realizaciji" 

Isti tekst bavi se i ostalim osumnjičenim za počinjene zločine: 

"Osumnjičeni Luka Babić, Mirko Jakovljević, Esad Čorlak, zvani 
"Albanac", Ivo Mrkonjić, Anto Kozić, Viktor Markanović, Slavko 
Spajić, Alojz Vrbić, Marinko Martić i Marinko Jakovljević, terete se da 
su naređivali i neposredno komandovali, kao i učestvovali u vojnim 
i policijskim operacijama u okviru Hrvatskog vijeća odbrane, s ciljem 
etničkog čišćenja Žepča od srpskog i bošnjačkog stanovništva". 

Istraživački tekst bavi se i konkretnim sadržajem djela za koja se 
pojedinci sumnjiče: 

"Perica Jukić i Ivo Lozančić terete se da su kao najviši politički i 
vojni zvaničnici u septembru 1992. godine dogovorili i naredili napad 
postrojbi HVO-a na srpsko selo Želeča, a potom u junu 1993. godine, 
opći napad svih vojnih i policijskih formacija HVO-a, svim sredstvima 
na sva naselja i objekte sa bošnjačkim stanovništvom. 

Perica Jukić se tereti da je kao predsjednik ratnog predsjedništva 
OPĆINE Žepče imao vojnu i političku moć, ali i da je lično naredio 
zapovjedniku i pripadniku manje oružane postrojbe HVO-a Nikoli 

Garačaiću, alias Slavku Pintariću iz Slavonskog Broda da pobije trinaest 
Bošnjaka, što je ovaj i učinio" 

Kantonalni tužioci sumnjiće Ivu Lozančića da je "Krajem septembra 
1992. godine naredio Bosiljku Mijatoviću, zapovjedniku manje postrojbe 
HVO-a u čijem je sastavu bila i specijalna postrojba "Albančevi anđeli", da 
izvrše napad na selo Želeča, u kome je živjelo srpsko civilno stanovništvo. 
U ovom napadu postrojbi HVO-a ubijeno je najmanje 42 civila, među 
kojima su ?. Granatirano je, zapaljeno i oštećeno više kuća i objekata, 
preostalo srpsko stanovništvo protjerano a preostala imovina opljačkana 
i prisvojena od strane pripadnika jedinica HVO-a. Srbi su činili oko deset 
procenata u strukturi stanovništva žepačke općine. Prije rata u općini je 
živjelo 2.289 Srba, a prema procjeni iz decembra 1998.godine preostalo 
je njih samo sedamnaest na cijelom području općine Žepča. Srpski i 
jugoslovenski istraživaći ratnih zločina su uporno tvrdili da su počinjeni 
brojni ratni zločini nad srpskim stanovništvom u dolini rijeke Bosne, 
na području općine Žepče i Zavidovići ali je ovo prvi slučaj da se pred 
lokalnim domaćim sudovima procesuira masovni ratni zločin protiv 
srpskog civilnog stanovništva. To je vjerovatno, i prvi put da se pred 
jednim domaćim sudom istražuje i etničko čišćenje srpskog stanovništva" 

Istraživački novinar se prema izvorima do kojih je došao referira na 
pitanje sadržaja odgovornosti i počinjenih zločina: 

"Ivo Lozančićjeosumnjičen izbog progona bošnjačkog stanovništva. 
Po tvrdnjama iz nadležnog tužilaštva on je u junu 1993.godine naredio 
svojim vojnim i policijskim formacijama Hrvatskog vijeća odbrane 
Žepče opći napad svim borbenim sredstvima na sva naseljena mjesta 
i objekte sa bošnjačkim stanovništvom. Dio bošnjačkog stanovništva 
je protjeran, a najveći dio zatvoren u logore. U logorima je izdvajano 
stanovništvo sposobno za teže poslove i korišteno kao taoci i kao "živi 
štit" u borbenim dejstvima sa armijskim jedinicama. Izvršavajući takve 
naredbe HVO je od 24 juna do kraja jula 1993. godine pobio blizu tri 
stotine bošnjačkih stanovnika oba spola i svih uzrasta. U logoru su 
ubijena trideset tri zatočenika, od kojih najveći broj stradao u žepačkom 
logoru. U žepački logor na više lokacija je bilo zatočeno oko 4500 osoba. 
Sa žepačkog područja koji su osvojile postrojbe HVO-a protjerano je oko 
devet hiljada bošnjačkih stanovnika. Iz žepačkog logora je u hercegovačke 


= Budo Ubiparipović, dr. Dorđe Zlatković, Novica Blagojević i mnogi drugi ubijeni su u napadu 
postrojbi HVO-a na naselje Želeča koje je naseljavalo srpsko stanovništvo. 

logore deportovano oko 450 zatočenika, od kojih se znatan broj nikad 
nije vratilo, a sedam njih je ubijeno. Na stotine logoraša u ovim logorima 
zadobilo je teške tjelesne povrede od premlačivanja i zlostavljanja ili od 
ranjavanja na borbenim linijama u "živom štitu" ili izvršavanju drugih 
prisilnih radnji. Srećni su bili logoraši koji su bili podvrgavani samo 
ponižavanju ili blažim oblicima nasilja. Na desetine bošnjačkih žena i 
djevojaka je silovano od strane primitivaca iz postrojbi HVO-a. Uništene 
su ili oštećene četiri džamije. Na području koje su osvojile postrojbe 
HVO-a prisvojeno je na stotine motornih vozila i pokretna imovina čija 
se vrijednost mjeri u milionima maraka. 

Ivo Lozančić je osumnjičen da je po njegovoj zapovijedi stožer 
HVO-a postavio punktove na svim prilazima gradu Žepču i većim 
naseljima, na kojima je oduzimana imovina od bošnjačkog stanovništva i 
vršena naplata takse, poreza i carina, sve suprotno zakonskim propisima 
države. U zahtjevu za sprovođenje istrage, nadležno tužilaštvo ga tereti 
da je dogovorio, a potom i naredio da bojovnici pod komandom Mirka 
Jakovljevića, dio opljačkane imovine predaju njemu u posjed. Zabilježeno 
je da su bojovnici Ivi Lozančiću kući dovezli i predali mašine i drugu 
stolarsku opremu čija vrijednost prelazi pedeset hiljada maraka. 

Perica Jukić i Ivo Lozančić sumnjiče se da su počinili ratne zločine 
protiv civilnog stanovništva, ratne zločine protiv ranjenika i bolesnika 
i ratne zločine protiv ratnih zarobljenika. Za ova djela osumnjičen je i 
Niko Jozinović, dozapovjednik 111 xp žepačke HVO brigade. Za njega se 
tvrdi i da je lično uputio pismenu prijetnju komandantu armijske brigade 
u Žepču da će artiljerijski sravniti naseljeno mjesto Preko. Uz artiljerijsko 
djelovanje i zastrašivanje, prisilio je bošnjačko stanovništvo ovog naselja 
da se iseli i da izbjegne u naselja u okruženju koja nisu bila pod kontrolom 
HVO-a ili u druge općine i inostranstvo" 

Ne propušta novinarski istraživać da skenira i odgovornost Drage 
Dragičevića, zapovjednika saznajne službe u stožeru HVO-a: 

"Drago Dragičević je osumnjičen za teror koji je HVO policija 
vršila nad građanima nehrvatske nacionalnosti. Osnovano se sumnja da 
je izdavao naređenja za privođenje, surovo ispitivanje, protivzakonito 
pritvaranje i ubistva građana nehrvatske nacionalnosti. Sumnja se da su, 
po njegovom naređenju, pripadnici policije HVO-a neutvrđenog dana 
1992.godine ubili četiri civila srpske nacionalnosti, među kojima i ranijeg 
direktora zdravstvene ustanove. 


(SU 
(ce) 


On je za upravnike u logoru u Žepču. u junu 1993, godine postavio 
Luku Babića i druge, te rasporedio pripadnike HVO-a za dužnosti čuvara 
u logorskim prostorima. Za njega se tvrdi da je naređivao čuvarima logora 
i preko njih provodio ubistva logoraša, njihovo držanje u nepodnošljivim 
uslovima isvakodnevno premlaćivanje i druge vidove fizičkog i psihičkog 
zlostavljanja. Naređivao je da se logoraši odvode na prisilni rad i u ' živi 
štit" a žene i djevojke na silovanje. Tereti se da je krajem juna 1993, 
godine lično naredio da policijski pripadnici liše slobode cjelokupno 
stanovništva Novog Šehera i okolnih sela i da ga zatvore u tunel na 
magistralnom putu prema Maglaju. U ovaj sabirni logor za bošnjačko 
stanovništvo zatvoreno je više od 1.500 civila bošnjačke nacionalnosti. 
Pri sprovođenju zarobljenih u ovaj tunel izdao je naredbu da postrojba 
HVO-a puca po civilima koji su se kretali u koloni. Pripadnici HVO 
postrojbi su tada ubili i ranili više civila. Naredio je da se civili iz tunela 
sprovedu i zatoče u žepački logor, što je također izvršeno. Tereti se daje 
pod njegovim rukovođenjem i nadzorom, početkom augusta 1993. godine 
najmanje 429 logoraša deportovano iz žepačkog logora u jercegovačke 
logore. Znatan broj deportovanih nikad se nije vratio a pouzdano se 
zna da je u tim logorima ubijeno sedam logorskih zatočenika. Osim za 
zločine za koje se sumnjiće Perica Jukić i Ivo Lozančić, tereti se i za 
surovo postupanje sa ranjenicima, bolesnicima i ratnim zarobljenicima". 

Istraženi ili preuzeti podaci upučuju da je za teror u Žepču bio 
zadužen Božidar Tomić, glavni operativac paravojne policijske strukture 
HVO-a. 

"Tereti se za policijski teror koji su provodili pripadnici policije 
HVO-a. Naročito se tereti da je naređivao i provodio dugotrajna, 
iscrpljujuća ispitivanja uz primjenu raznih oblika torture. Posebno su 
tom tretmanu u junu, julu i augustu 1993.godine bili izloženi ugledni 
bošnjački intelektualci zatočeni u logor. Isti tretman pračen torturom 
prilikom ispitivanja provodio se i prema pripadnicima armijskih jedinica 
koji su se predali na poziv komandanta armijske brisade. U toku 
svirepog ispitivanja ubijeno je više zatočenik 
patnjama bio je izložen znatno veći broj, posebno onih pripadnika 
armijskih jedinica za koje se pretpostavljalo da su pružali otpor prilikom 
osvatačkog pohoda. Mnogi od njih su ubijeni nakon ispitivanja. Među 
ubijenim su i sljedeći zatočenici'. 


a a tjelesnim i netjelesnim 


Sahbaz Agić, Semiz Avdić, Mustaf 
logorski zatočenici. 


| a Fejzić, Avdo Šačić, Nedžib Zgrčo, i drugi ubijeni 

Sumnjići se i da je lično naređivao dugotrajna ispitivanja uz fizičku 
i psihičku torturu, kojoj su naročito bili podvrgnuti logoraši ' te da je 
naredio i ubistvo braće", Za ova ubistva se tereti i Anto Pravdić, pripadnik 
postrojbi HVO-a. 

U istražnim dokumentima se navode podaci o djevojkama i ženama 
koje su bile izložene silovanju i seksualnom zlostavljanju po njegovom 
nalogu", 

Preostali osumnjičeni, deset njih, takođe su bili predmetom 
sumnjičenja za počinjene zločine. 
nad srpskim i bošnjačkim stanovništvom na žepačkom području. 

Tako se Luka Babić, zapovjednik paravojne policije HVO-atereti da 
je lično naređivao teror, ubistva i silovanja u logoru, sa identifikacijskim 
podacima ubijenih, silovanih i premlaživanih. Tereti se da je neposredno 
komandovao manjom oružanom formacijom HVO-a i u njenom sastavu 
učestvovao krajem juna 1993.godine kada je ubijeno devet civila koji su 
se krili u zgradi željezničke stanice u Žepču". 

Istraživački izvori navode da se za svakog od osumnjičenih, 
pojedinačno tretiraju podaci o počiniocu Zločina i o žrtvi. 

"Mirko Jakovljević, zapovjednik bojne "Andrija Tadić" tereti se 
da je ućestvovao u premlačivanju i zlostavljanju zatočenika u logorskom 
objektu ''silos'"? i u žepačkoj osnovnoj školi. Kao žrtve njegovog 
zlostavljanja navode se mnogi zatočenici sa tužilaštvu poznatim 
identitetom. Tereti se i za silovanja bošnjačkih djevojaka i žena. 

Esad Čorlak, zvani "Albanac", kao pripadnik postrojbi HVO-a i 
kao zapovjednik specijalne postrojbe " Albančevi anđeli" osumnjičen 
je za napad na naselje Zeleča i za ubistva srpskog civilnog stanovništva 
u tom naselju. Za njega se tvrdi da je ubio Novicu Blagojevića, potom 
odsjekao njegovu glavu i odnio je u Žepče gdje ju je javno pokazivao. 
Navode se i njegova Zla djela tokom napada na naselja i objekte u kojima 
su boravili civili bošnjačke nacionalnosti. On se tereti i za pljačke, 
zlostavljanje logoraša, za silovanja... 

Ivo Mrkonjić, pripadnik postrojbi HVO-a i saznajne službe u 
stožeru HVO-a sumnjiči se, uz ostale zločine, i za premlaćivanje do smrti 


' Bečir Odobašić, Mirsad Kujadinović, Besim Ismičić, Omer Mehić, Jasmin Maličbegović, 
Šačir Prijić i dr. 


? Edib Fejzić i Edin Fejzić, brača ubijena kao zatočenici u žepačkom logoru, 

imama", Neutvrđenog dana u ljeto 1993.godine toliko je tukao pomenutog 
imama da mu je nanio teške tjelesne povrede od kojih je izgubio svijest. 
Dok je ležao onesviješćen, osumnjičeni mu je skočio na glavu, pri čemu 
je nogama na kojima su bile vojničke čizme polomio lobanju, izazvao 
obilno krvarenje i povrede mozga i time smrt. 

Anto Jozić, dozapovjednik oružanih formacija HVO-a i upravnik 
logora u hangaru, te pomoćnik upravnika logora osumnjičen je prije 
svega za zlostavljanja, mučenja i ubijanje logoraša. 

Viktor Markanović, pripadnik postrojbe "Stojinih specijalaca" i 
saznajno-izvještajne službe HVO-a sumnjići se između ostalog, i da je 
u logoru osnovne škole u Žepču, zajedno sa Ivom Mrkonjićem, tukao 
i zlostavljao poznatog žepačkog novinara", prislonivši mu cijev pištolja 
na sljepoćnicu i okidajući na prazno, a potom mu nožem odsjekao dio 
školjke lijevog uha. 

On se tereti da je izvršio prozivku i odabir 429 logoraša koji su 
29.juna 1993. godine deportovani u hercegovačke logore na prisilni rad i 
za "živi štit" u borbenim operacijama. 

Neposredno prije deportacije izdvojio je jednog logoraša !!' pretukao 
ga i potom ga vratio među logoraše za transport. Ovaj je logoraš, 
neutvrđenog dana ubijen u nekom od logora. 

Slavko Spajić, pripadnik postrojbi HVO-a također se sumnjiči za 
zlostavljanje i mučenja bošnjačkih logoraša. Možda je u njegovom slučaju 
vrijedno istaći da su njegovi roditelji, u vrijeme kada je u logoru manjkalo 
hrane, pekli hljebove i krišom ih, kroz žicu, proturali!ogorašima, posebno 
ženama i djeci. 

Njihov sin, nažalost, bio je sušta suprotnost od svojih roditelja. On 
se posebno isticao po brutalnom odnosu prema logorašima, posebno 
prema bivšem policijskom načelniku" Alojz Vrbić, pripadnik 111 :4 
žepačke brigade HVO-a sumnjiči se da se posebno isticao u zlostavljanju 
i premlaćivanju logoraša u periodu od početka do kraja jula 1993. godine. 

Na silu dovedene bošnjačke stanovnike je bez ikakvog osnova 
lišavao slobode i posuđivao za prisilni rad kod bivše jugoslovenske armije 


? Nedžib Zgrčo, vršio službu imama u Begov Hanu, mučki ubijen u žepačkom logoru. 

10 Šefik Mujkić, poznati i priznati žepački novinar koji je preživio logorski džehenem ali je od 
logorskih trauma umro nekoliko godina nakon povratka, 

1 Hamdija Tabaković, deportovan u hercegovačke logore i mučki ubijen u logoru, 

2 Muharem Pehlivanović, zatočenik u žepačkom logoru koji je vrlo ćesto bio izlagan 
premlaćivanju, 

i srpske paravojske. Logoraše je prestavljao kao mudžahedine zbog čega 
su ih pripadnici srpskih paravojnih formacija teško mučili, zlostavljali i 
ubijali. Među onima koji su ubijeni a za što se sumnjiči je i logoraš "? 

Preuzeti tekst ukazuje na glavne osumnjičene za zločine počinjene 
tokom žepačkog ratnog haosa i logorskog zatočeništva, ali je i to sasvim 
dovoljno da se shvati težina položaja logoraša i uslova koje su podnosili i 
podnijeli oni koji su logorski džehenem preživjeli. 

Ako šta u životu, poslije ratnog haosa i lohorskog zatočeništva, može 
donijeti bar malu satisfakciju, onda je to podizanje optužnice protiv onih 
za koje se smatra da su bili organizatori, nalogodavci i izvršioci zločina 
i drugih nedjela. Podizanje optužnice, makar se proces utvrđivanja 
odgovornosti razvlačio, ne znam koliko dugo, je satisfakcija stotinama i 
hiljadama onih koji su, ni krivi ni dužni, proveli dio života u džehenemu 
žepačkog logora, koji su u tom periodu, ako su preživjeli, podnosili i 
podnijeli najteže životne uslove neprimjerene ljudskim bićima. 

'Možda ja nikad neću dočekati da se zlikovci kazne, da se 
osumnjičeni privedu pred lice pravde, ali će to, nadam se, ostati u amanet 
mom Ammaru i brojnim drugim "amarima" i narednim pokoljenjima 
da spoznaju i da dok traju znaju po imenu i prezimenu neprijatelje svog 
naroda, neprijatelje koji su htjeli da tog naroda ne bude. Što se mene tiće, 
živim za taj jedan dan, za dan u kojem će se na optuženičkoj klupi naći 
oni koji su osumnjičeni za počinjene zločine. Što se njih tiče, što se tiče 
tih zločinaca, kad god da se to desi, sve do tada će živjeti u strahu i imat 
će bojaznost, makar ih kazna stigla sa zakašnjenjem. 

Ako i ne stigne ovodunjalučka, vjerujem da će ih stići ona Božija i 
to zato što su skrnavili i oskrnavili njegovo djelo, skrnavili čovjeka kao 
ljudsko biće. 


= Nezir Okanović, ubijeni zatočenik u žepačkom logoru. 

Nada u suživot 


Ubijanje vjere u ljude 


Dragi Bog je, baš svakog od nas, stvorio sa nekom svrhom, sa 
nekim naumom, a nama smrtnicima sve to neprozirnim i nevidljivim, 
sve dok ta njegova, naizgled, uzaludna tvorevina, ne zabluista punim 
sjajem u pozitivnom ili negativnom kontekstu. U slučaju žepačkog 
nacionalističkog divljanja i pomame, izgleda, kako i nosioci posve 
budalastih ponašanja mogu biti svjesni, a neki manje svjesni, prenositelji 
negativnih ponašanja koja su uključivala mržnju prema drugima koji su 
drugačiji po vjeri i naciji, ali su isto tako Božija stvorenja kao i oni što su. 
Svoju nacionalističku papazjaniju oni su izmjestili čak pet vijekova unazad 
kako bi predrasude o bošnjačkom stanovništvu predstavili još gorim. Oni 
su svoju nacionalističku papazjaniju širili gdje god su stigli, širili su je, 
nažalost, i na one među njima, među "svojima". Tom nacionalističkom 
histerijom oni su donijeli, ne simptom, nego bolest koja se nezaustavljivo 
počela širiti čak i kao bolest identitetskog terora. 

Io što su planirali i činili prema bošnjačkom stanovništvu može 
se donekle pravdati ali ne i opravdati, teritorijalnim aspiracijama i 
pretenzijama, predrasudama o njima i neuspjehom u "pripitomljavanju" 
hrvatskog "cvijeća", alijeloše kada su ti nacionalistički ekstremi pokušavali, 
a u dobroj mjeri i uspijevali, organizirati vlastiti obračun prema onima 
iz njihove nacionalne strukture koji se nisu uklapali u nacionalističku 
šemu, koji se nisu povinovali nacionalističkom zovu "za dom spremni" 

Oni su te fine, dobre žepačke Hrvate iz susjedstva, iz komšiluka 
nastojali neutralizirati, stopirati i obeshrabrivati pokazujući animozitet 
prema njima, a ne rijetko i efikasne represivne intervencije, koje su kad- 
kad završavale i tragično. Prevarili su se. Nisu znali da je među njima veliki 
broj onih koji zrače dobrotom, onih koje karakteriše nesebićnost i briga za 
druge, koji su od Boga darovani dobrodušnošću, kojima je prava dobrota 
usađena u srca, kojima dobrota dolazi iz srca. Bilo je dosta žepačkih 
Hrvata koji su silom mobilisani, koji su se morali povinovati nosiocima 
ideološke zablude i koji su, zbog porodice ili životne ugroženosti, morali 
izvršavati obaveze , koji nisu imali smjelosti odbijati naređenja. 

Vidjelo se po načinu ophođenja i po njihovim reakcijama prema 
nama logorskim zatočenicima da se dosta razlikuju, posebno u pogledu 
nastojanja da budu na usluzi, na pomoći, svaki put kad je to situacija 
dozvoljavala. Neki od njih rizikovali su i živote za taj ideal dobrote i 


brige za druge i drugačije. Svjedoćio sam takve primjere posmatrajući te 
dobre žepačke Hrvate i upoređivao ih sa nacionalističkim ekstremnim 
ološem, iskompleksiranim tipovima koji su bili spremni na sve. Zbog 
toga i u ovome što se meni dešavalo, i ne samo meni, nego i svim ostalim 
sapatnicima, nema kolektivne krivnje žepačkih Hrvata za moju sudbinu 
i sudbinu mojih žepačkih sapatnika. Dobri među njima su imali dosta 
razumijevanja za težinu našeg položaja, a ja veliku zahvalnost za pokušaje 
ili za učinjeno i za usluge koje su činili svojim komšijama zatočenim u 
logoru. 

Znao sam da su bili pod velikom presijom i zbog toga je njihova 
ljudska dimenzija dolazila još više do izražaja. Uz sav mrak logorskog 
života i svega što ga je pratilo, bilo je poučnih primjera ljudske brige i 
solidarnosti. Uz te dobre ljude osjećali smo se bar malo sigurnije, znali 
smo da nas neće izdati ili prevariti. Oni su prikupili dovoljno lične, 
vlastite snage da se oslobode straha od nacionalističkih ekstrema. Oni su 
pomagali da se ne gubi vjera u ljude, oni su činili da naše rane na dušama 
brže zarastaju, oni su raspolagali vrijednostima kojima se njeguje kultura 
mira i iskrene želje za suživotom. Oni su znali, a i primjerom pokazivali 
da nema boljih ili lošijih naroda, ali da ima dobrih i loših ljudi. 

Oni, kao da su nadahnuti duhom budućnosti na način kako je to 
poimao poznati pisac ',da budućnost ima više imena-za slabe i loše, ona 
je nedostižna, za bojažljive, ona je nepoznata, za odvažne, ona je šansa. 
Radujem se da je pisac bio u pravu, jer su pobijedili odvažni. 

Oni nisu bili ravnodušni, bili su odvažni da se suprostave na 
predrasudama zasnovanoj ljudskoj bijedi, nasilju, lažima. Oni zaslužuju 
svo poštovanje jer su sačuvali vjeru u ljude. Logorska golgota i ratni haos 
pokazao je kako na djelu izgleda ljudskost i vjera u ljude. To su naučili 
Pprivatno" u lekcijama koje su im držali očevi, djedovi... Oni su dokazali 
vrijednosti kućnog odgoja u odnosu prema ljudima, prema komšijama, 
prema zajednici, prema društvu, ali i patrootske prema državi, jer su sa 
najboljom namjerom pripremali svojoj djeci bolju budućnost od one koju 
su propagirali i manifestirali nacionalistički ideolozi i ekstremi. Žepački 
neljudi pokušali su u meni ubiti vjeru u ljude, u katolika Ivicu, njegovu 
suprugu Veru, u njegovog oca Marka, u njegovu braču Antu i Niku, 
sestru Jelenu s kojima sam dočekao posljednji prijeratni Božić. Pokušali su 


1 Victor-Marie Hugo, 1802-1885.godine, poznati francuski romanopisac, pjesnik, esejist, 
dramaturg i vrlo značajna ličnost francuskog romantizma. 

ubiti moju vjeru u pravoslavca Ljubu, njegovu Draganu, njegovu djecu kod 
kojih sam dočekivao posljednju prijeratnu ponočku. 

Ti neljudi su pokušali ubiti u meni vjeru u Anđelka s kojim sam 
se kumovao, ni sam ne znam po kom osnovu, vjeru u Ivana koji mi je 
pomogao u izgradnji vlastite porodične kuće, koji mi je pomogao u 
izgradnji restorana i picerije. Ti neljudi su pokušali ubiti u meni vjeru 
u Matu i njegovu braču Niku i Božu, koji su mi, u nedelju, poslije mise, 
radili i uradili fasadu na kući. 

Ti neljudi su pokušali ubiti u meni vjeru u Slavka i njegovog brata 
Dodu, pokušali su ubiti vjeru u vrsne privrednike s kojima sam odrastao, 
u Ivicu, u braću Čuriće, u Tadu, u Zineta, u Ivicu i njegove sestre Gordanu 
i Maricu s kojima sam od malih nogu sušio pokošenu travu. 

Ti razbijaći suživota pokušali su u meni ubiti vjeru u braću Pavloviće 
i Kneževiće, s kojima sam momkovao, vjeru u istaknute sportiste Galiće, 
Matu, Ivicu i mnoge druge. 

Ti nikogojevići pokušali su ubiti u meni vjeru u pravoslavce Mijiće, 
kod kojih sam kao logoraš kopao rovove, koji su zbog toga pokazivali stid 
i nastojali da se ljudski ophode i da u ishrani i drugim stvarima zadovolje 
moje ondašnje potrebe. 

Mogu nabrajati još mnogo dobrih ljudi koji su u žepačkom vremenu 
zla pokazivali i dokazivali ljudskost. Takvi nisu dozvolili da se u meni 
ubije vjera u ljude, vjera u suživot. 

Uostalom, to će potvrditi i prvi dani nakon izlaska iz logora i 
traganje za smještajem u progonstvu. Stan u raseljeništvu u Kaknju dobio 
sam na korištenje od Jakova i njegove Janje i isti, uz plaćanje stanarine, 
koristio oko godinu dana. Žepački neljudi me prognali a dobri kakanjski 
Hrvati udomili u vlastitoj kući. Potvrdit će to i nova prijateljstva koja sam 
zasnovao u raseljeništvu sa Antom, sa Vinkom, sa Draganom i njegovom 
suprugom Jadrankom, sa Dragicom, i sa mnogima drugim. 

Dakle, "psi rata" i nacionalistički ekstremi nisu u meni ubili vjeru u 
ljude, vjeru u suživot i u ljepotu života u razlićitosti. Iako su se nadmetali 
i nadopunjavali i jedni u odnosu na druge prednjačili u dokazivanju 
idiotizma i primitivizma tipa ko će više mrziti, ko će od njih biti gori i 
nazadniji, retrogradniji, ko će se više napregnuti da učini više zlih djela 
i zločina, ko će od njih što dublje smjestiti u prošlost vlastite nacionalne 
korijene i dokazati da je "stariji", na svu sreću, nisu uspjeli u svojoj 
tribalnoj, plemenskoj, nazadnoj svijesti. 

Nada u suživot 


I pored sve zloće i varvarstva kojem je bilo izloženo bošnjačko 
stanovništvo, posebno oni koji su kao zarobljenici i zatočenici preživjeli 
haos žepačkog logora, ali i oni koji su izvan logora, preživljavali u 
omeđenom getu žepačke čaršije, nacionalistička zabluda i njeni sljedbenici 
nisu pobijedili. Pobijedio je bošnjački prkos, da se i nakon svega, nakon 
progona, vrate u svoje i na svoje i da nastave borbu za život u novim 
okolnostima, da se nastave boriti za ozdravljenje i prevaspitanje onih koji 
su im o glavi radili, koji su ih beskućnicima učinili. 

Upravo u tom prkosu vidim nadu, vidim da ona pulsira, vidim 
da ima vjere u suživot, vidim da dolazi neko drugo, bolje vrijeme. Ako 
blagodeti tog novog vremena i ne dočekam, dočekat će moj Ammar i 
brojni drugi "amari", dočekat će unuci i neka buduća, možda mnogo 
srećnija pokoljenja. Oni će nastaviti slagati nove cigle, ciglu po ciglu, 
vezivati ih neuporedivo čvršće u bošnjačku građevinu koja će biti, više 
nego danas obogačena patriotizmom prema žepačkom prostoru i prema 
ovoj bosansko-hercegovačkoj zemlji. 

Još prije povratka prognanih sa žepačkog prostora počela se 
intenzivirati priča o povratku, o potrebi pomirenja i izgrađivanju odnosa 
povjerenja, kao uvjetu za zajednički život, za život koji je ondašnjih desetak 
godina bio izložen brojnim iskušenjima. Govorilo se, sasvim opravdano i 
poželjno, da je to viši interes, kao što i jeste, da je to humanistički pristup. 

Među prvima sam povjerovao u tu "doktrinu" govoreći sam sebi 
da imam puno pravo da na vlastitoj muci gradim i dokazujem vrline 
i da sa tim vrlinama doprinosim izgrađivanju povjerenja. U to moje 
razmišljanje uklapao se i interes politike koja je uvjeravala da se pomalo 
zaboravlja, da se stare rane previše ne otvaraju, da se ne talasa i ne dao 
Bog ne pomišlja na osvetu koja bi, zbog učinjenog, zbog odbojnosti i 
ogorčenosti, za mnoge bila slađa i "djelotvornija" za proces izgrađivanja 
povjerenja. U tu su se priču uklapala i vjerska načela koja propovjedaju 
oprost drugom ili drugima za nevolje koje su nanijeli, oprost kao najveću 
vrlinu ljudske svijesti. Potpuno je razumljivo zašto se istrajavalo i istrajava 
na izgradnji harmoničnih odnosa bez obzira na ratne sukobe i posljedice, 
bez obzira na ogorčenost i veliko razočarenje. Promotori mračnjaštva 
su sva ta nastojanja, koja su u osnovi imala najbolje namjere, vrlo ćesto 
zloupotrebljavali, negirajući odgovornost za počinjene zločine i bježeći 

od istine pokušavali odgovornost ujednačavati, izjednačavati i između 
progonitelja i žrtvi praviti znak jednakosti. Nisu marili za civilizacijsku 
potrebu, za činjenicom da je njihov projekat podjela i mračnjaštva koje su 
sa tim projektom donijeli, propao, nisu uvažavali,ni poštovali koletivne, a 
posebno individualne ljudske patnje koje su bile i ostale, nažalost, samo 
jedna kratka epizoda u povijesti za gospodare ratnog haosa, a stalna i 
najveća trauma u preostalom životnom trajanju žrtava. Veliki broj onih 
koji su ratni haos proizvodili preko noći su postajali najveći "pomiritelji", 
čak i oni koji su u "pomirenju" vidjeli priliku da negiraju odgovornost i 
počinjene zločine. Oni bi da se sve to što prije da zaboravi, da se oprosti u 
ime svih onih koji su pobijeni i najteže životne traume doživjeli. 

Tražilo se izgrađivanje povjerenja uz zamagljivanje istine i uz 
bježanje od odgovornosti za ono što se pokušava potpuno zaboraviti. 

Nije se tada, kao što se ni danas, pomišljalo na način da je teško i 
milimetar dalje ako se ne slijedi istina, ako se bježi od njenog prihvatanja 
i od odgovornosti. Tek kad svi planeri, zločinci, progonitelji stanu pred 
lice pravde moći će se govoriti o istinskom pomirenju. Tek tada će 
se moći govoriti o pojedinačnom i kolektivnom pomirenju, izgrađivanju 
povjerenja i razgovarati s onu stranu mržnje. 

Bez obzira na sve to, ubijedio sam sebe da te poruke treba slijediti 
i da se i prije zvaničnog početka povratka, trebam vratiti. Nažalost, u 
tu potrebu nisu se uvjerili svjedoci pada, svjedoci mizerije nedostojne 
čovjeka u koju su me doveli nacionalističi hajvani. Oni to nisu željeli, oni 
su i dalje živjeli u nacionalističkoj zabludi bez spremnosti da se odriču 
ratnog plijena i svega što su pljačkom namicali. 

U vrijeme mog povratka još uvijek su živjeli u uvjerenju da je sve 
ono što su osvojili njihovo vlasništvo, uključujući i svojatanje teritorija s 
kojeg su protjerali bošnjačko stanovništvo. 

Spremnost da se zagnjuri glava u pijesak pred opasnošću povratka, 
povratka kad mu vrijeme nije, krila je u sebi novu opasnost da se prerano 
zakorači u još uvijek nacionalističkim nabojem i mržnjom osvojeni a 
potom i "zapišani" teritorij. Tada je to još uvijek bila nezdrava sredina i 
nespremna da se suoći sa onim što će neminovno doći. 

Povodio sam se izrekom 'koja kaže da ko na dlanu nema ranu, može da 
drži i otrov na dlanu. 


! Buda, 560.godine p.n.e,-480.godine p.n.e., osnivač budizma 

Osim ogorčenosti, razočarenja, povrijeđenosti i trauma iz ratnog 
haosa i logorskog zatočeništva s povratkom u nevakat nisam provocirao, 
nego sam samo podsjećao na vlastitu želju, motivaciju i energiju da 
istrajem sa povratkom i sa vračanjem u posjed svega što mi je pripadalo, 
Ničin nisam davao opravdanje bojovničkim hoštaplerima da uzvrate na 
način na koji su to činili u vrijeme ratnog haosa i logorskog zatočeništva. 
Razumijem da u to vrijeme, možda, nisam precizno opažao ono što sam 
trebao i morao opažati. Sebe sam vidio sa osobinama i namjerama koje 
se njima nisu dopadale. Trajalo je to neko vrijeme dok toga nisam postao 
svjestan i dok njihove reakcije nisu zaprijetile ponovnom prijetnjom 
smrču. 

Nažalost, umjesto da pomognu povratak nekome koga su nepunih 
devet mjeseci ugnjetavali, umjesto da su pokazali bar mali dio osjećaja 
krivice zbog neljudskih postupaka, oni su, sa novim progonom, nahranili 
sebe novim osjećajem bezvrijednosti. 

Svojstvo iz citirane izreke koje nije trebalo dodatno povrđivati ili 
čekati da ga zli potvrđuju i životni put koji me žepačkom kraju nosio 
poput zahuktalog voza ipak je ostalo nedohvatno jer su bojovnički 
ekstremi učinili da poremete taj povratnički hod. 

Oni su nažalost, i tada, nakon što su ratni sukobi zaustavljeni, 
svojim mislima, osjećajima, svakodnevnim opijanjem, uživanjem u 
opljačkanom, još uvijek bili u ratu. Moj prijevremeni povratak bio je 
dokaz da zabrinutosti nije nestalo, govorio je da je to ratno stanje i nered 
koji je u ratnom haosu proizveden, ostao biti opako prisutan u žepačkoj 
stvarnosti. Oni su i nakon ponovnog progona i mog bijega nastavili svoje 
unutarnje ratove, ratove sa samim sobom. 

Meneje sreća poslužila da se od nacionalističke pomame oslobađam 
pričom o ratu i pisanjem o tom nesrećnom periodu života. Nisam želio da 
ponovo budem uvučen u rat na drugi način, odnosno u novo stradanje 
bez rata, s nadom da će moji sunarodnici imati mnogo više sreće pri 
povratku nakon progonstva. Ne gubim nadu koja je poklopiva sa onim 
što nosim u sebi, što je veliko civilizacijsko dostignuće. 

Iako se još nisam vratio, sa gorkim okusom u ustima hranim se 
energijom da istrajem i da te neprijateljske namjere, uz potrebnu distancu, 
približim njihovom konačnom kraju. 

Ne želim da se "bijegom" ili odustajanjem od povratka svrstavam 
na tu stranu mračnjaštva, na stranu onih koji su mom narodu i meni 
nanijeli neopisive boli. 

Vračam se Žepče tebi, makar izgledao kao avet, makar se vukao u 
hodu kao starac. Iako mnogi znaci u Žepču govore suprotno od onog što 
podrazumijeva suživot, vračam se, ne zato što se to od mene očekuje, to 
najmanje, vračam se jer želim i na taj način doprinositi pobjedi dobra 
nad zlom, doprinositi porazu nacionalističke ideologije i politika podjela 
svega i svačega. Vračam se jer me brine "mirna" sadašnjost i neprekidna 
borba osvajača žepačkog prostora za prevlast i nadmoć nad ostalim 
narodima, posebno nad bošnjačkim, koji je dekretom majoriziran i 
diskriminiran. 


Životna lekcija 


Živio je višak života 


Smrt nije bila izvan njega. Ona je bila u njemu i sa njim od onog 
trenutka kada je na početku osvajačkog pohoda, bez razmišljanja i bez 
straha od smrti, utrčao u vatrenu buktinju. Hodala je smrt zajedno s 
njim sve dok napokon nije stigla. Ja sam ga ispisao iz živih onog trenutka 
kad je kao mahnit uletio u drvenu štalu kako bi spašavao hajvana. To 
što je tada učinio graničilo je sa ludošću, sa hrabrošću sigurno nije, jer 
se hrabrost ne testira sa umiranjem, nego sa življenjem. Tu je zapravo 
započeo njegov životni svršetak, a onaj smrtni došao je kasnije. 

To što je od tada živio bio je ustvari višak života. Umro je prije 
smrti, ne zbog straha od smrti, nego zbog nedaća života koje su 
prekinule njegovo mirno i sigurno trajanje. U tom periodu umiranja 
do smrti on je, da bi preživio, pokušavao živjeti tamo gdje nije želio 
da živi i da tako zavarava sebe, ali nije uspio. Njega je ubijala žepačka 
promašenost, daljina i čežnja, baš kao što je to pjesnik opisivao 
"vama sam čežnje dao, i dio srca dao... o daljine, al" zavičaj je daljina naj 
bolnija"!. 

Nisam nalazio odgovore, možda su oni bili tu negdje, a možda će 
pristići tek kasnije, možda ću nekad shvatiti zašto se to njemu dogodilo 
jer je imao puno toga ponuditi i učiniti u svom životu. Možda je dio 
odgovora pokušao na poučan način prenijeti poznati pisac 

" Da živi ništa ne znaju. Poučite me, mrtvi, kako se može umrijeti 
bez straha, ili bar bez užasa. Jer, smrt je besmisao, kao i život" 2. 

Možda je upravo zbog toga i ovaj moj rukopis "stajao" na vratima 
štamparije i "nešto" čekao. Ispostavilo se da je čekao vijest, tužnu vijest 
da je moj Senad umro i da bih ja, nepripremljen za njegovu smrt, 
ostao potpuno zatečen tom viješću, jer odlazi jedna od mojih čvrstih 
veza, odlazi dio mene. Zove me Beli ?, plače i u grču kaže "preselio je 
Senad". Vijest me zatiće u Tešnju gdje sam boravio radi poslova u vezi sa 
prodajom knjiga i nabavkom hemijskih supstanci za pripremu bazena za 
predstojeću ljetnu sezonu. Vijest me uznemirava, srce mi ledi, a razum 
tjera na nevjericu. Pljusak boli i tuge otvara ranu. U grlu nešto zastalo, guši 
me, plač natopljen suzama, onda jecaj za jecajem probada i stvara duši 


Stihovi iz nostalgične pjesme autora A.Ivanovića, 
2 


Citat iz romana "Derviš i smrt" od bosansko-hercegovačkog pisca Meše Selimovića 
Ernad Muftić --Beli, logorski zatočenik i sapatnik 

ranu, srcu bol koja sabire svu tugu. Iz tog trenutnog košmara, unutarnja 
uzbunjenost navaljuje krik. Uspijevam ga prevladati, razum se javlja i 
ostvaruje kao reduktor. Bol razdire grudi, ja skamenjen, duša ječi kao 
da se sama izjeda, pustoš u meni, bijesnim bijesom ljubavi, prožet sam 
mukom, uzdasi ne oslobađaju nego guše, tuga ima svu vlast nad mojom 
dušom, teška patnja razapinje, dišem a uzdasi još više troše vazduha 
kojeg ionako nema dovoljno. U nevjerici provjeravam tačnost vijesti. Beli 
je potvrđuje, ništa više ni on nije u stanju da kaže, već spušta slušalicu 
telefona. Sjećanja naviru u talasima i sprovode plač koji se pretvara u 
jecaj. Srce probada i nabire tugu, dušom pripadam njemu kao da sam 
njegova polovina. Provalija u meni se proširuje, pitam Boga hoće li se 
ove nevolje umoriti i neiskušavati sabur zamkom smrti. Onda mi bi jasno 
zašto je rukopis čekao, zašto nije ugledao svjetlo dana, prije mjesec dana, 
kako sam planirao. Čekao je ovu vijest, čekao je njegovo preselenje. 
I Nakon smiraja naviru sjećanja i u njima prva slika. Ona s početka 
osvajačkog pohoda na žepački prostor. Vidim Senada kako trči u drvenu 
štalu koja je u plamenu. Trkom upada u buktinju da spašava i spasi 
komšijinog konja koji je privezan u štali. Rizikuje život, stavlja život 
na kocku, kao da je život u dijelovima a ne u cjelini. Nije razmišljao 
o životu kao izazovu, kao zadatku, kao borbi, već je razmišljao o tome 
kako je u toj vatrenioj stihiji nekome potreban. Sav uspaničen zbog 
njegove nepromišljene odluke vićem iz sveg glasa "stani, stani Senade, 
gdje ćeš u taj džehenem". Ne okreće se, poziv kao da ne čuje i nestaje 
u plamenom ognju. Sekunde se čine kao da su vjećnost. Neizvjesnost 
ubija. Čekamo i strahujemo. Supruga Jasminka i njena djeca oplakuju, a 
njihovo začeto dijete još uvijek nema potvrdu života da bi mu se darovala 
roditeljska ljubav, Muče me crne slutnje a misli zaokupljaju brigom 
za njihovu sudbinu. Ne razmišljam o njemu, njega otpisujem iz živih. 
Razmišljam kako će bez njega nastaviti surovi život, kako će predeverati 
sva iskušenja koja donosi žepački ratni haos. Tmurne misli prekinula 
je vriska konja koji je u galopu iskoćio iz štale i nezaustavljivo nastavio 
galopirati dodatno unezvjeren odjecima minobacačke i puščane paljbe. 
Nedugo zatim iz štale izlijeće i Senad. Ne može se prepoznati od gareži. 
Istrčava pred nas i podiže ruke sa osmjehom punim zadovoljstva što je 
spasio životinju. Osjećaji su bili pomiješani. Bijes koji se kumulirao zbog 
nepromišljenog poteza se tanjio i ustupao mjesto radosti i zadovoljstvu, 
jer je spasio i konja i sebe. 

Ima ljudi koji tako skrušeno, skromno hodaju ovom zemljom i koji 
paze da nikoga ne povrijede, da nikome uvredu ne nanesu, da se paze 
da nikome kakvu ružnu riječ ne kažu, da ga ne olajavaju ili ne daj Bože 
da nekome zlo učine. Ima ljudi koji vole ljude, vole ih iako su drugačiji 
po naciji, po vjeri, po rasi, po statusu. Ima ljudi koji vole životinje jer su 
ione Božija stvorenja. Jedan od takvih bio je moj Senad. Predstavljao se 
kao dobra čovjek, i bio je to, na način kako je to opisivao veliki sufijski 
pjesniki mislilac "Ili budi onakav kakvim se predstavljaš ili se predstavljaj 
onakvim kakav jesi" 

Neobavljena posla vračam se kući. Okupiran mislima i nošen 
sjećanjima prolazim pored Maglaja a da ga i ne primječujem. Izgubljen 
sam u vremenu i u prostoru jer ne uspijevam osjećaje tuge i boli podijeliti 
ni sa Jasminkinom rodbinom koja živi u Tešnju. Senadov lik mi je stalno 
pred očima. Ne napušta me. Razmišljam o teškoćama koje su ga pratile 
u životu, o dubinama proživljenog iskustva, o emotivnom saživljavanju 
žepačke tragedije, o njegovom "prisilnom"odlasku u tuđinu. 

Razmišljam o njegovoj ljubavi prema Žepču, o tom neizmjernom 
sentimentu prema žepačkoj čašiji, prema ljudima, o njegovom žalu za 
ovim prostorom. Znao sam da mu je tamo negdje u tuđini mozak stalno 
zaokupljen mislima o prijateljima, o druženju sa njima, da se kao rijetko 
koji žepački prognanik razboljevao gorčinom i razočaranošću zbog 
osamljenosti, zbog osjećaja da više ne pripada ni tamo gdje je otišao, ni 
ovdje gdje je djetinjstvo i mladost provodio. Sjećam se kada je govorio 
koliko se osjeća nelagodno zbog odlaska, da mu je to stalno bilo poput 
kamena u cipeli koji je vukao sa sobom. 

Govorio je da se, bez obzira na nelagodu, na kamen čak i navikao, 
ali da mu nikada nije bilo ugodno, jer je nostalgija učinila da ono čega se 
morao odreći vrijedi mnogo više, mnogo više od prividno "ljepšeg" života 
u tuđini. Ponavljao je da vrijeme neke stvari mijenja i promijeni a da prvi 
privremeni povratak nazad podsjeti na izgubljenost u međuprostoru, 
podsjeti da odlazak nije riješio problem, da nije donio ono što se želilo i 
očekivalo. Bez ustezanja je govorio o svojim osjećajima, o tome kako se 


bore misli njegove a da ih srce, što polagano umire, ne čuje i ne razumije 
jer se slama od nostalgije. 


+ Rumi, 

Nije govorio na način na koji te nostalgićne osjećaje iskazuju 
pjesnici, a meni se učinilo da bi bilo primjereno te njegove osjećaje 
smjestiti u stihove 


Kažu da sutra bit će bolje, a lažu svi ko nekad ti 

ATl' ja za sutra nemam volje, volje mi uvijek zafali 

Al ipak čuvam sliku staru, da svaki dan me podsjeća 
na mog života ljepšu stranu i sreću što sam imao ? 


Sjećanjem se vratim na dane provedene u logoru i na njegovu 
nesebićnost, na spremnost da pomaže zatočenicima, posebno onima koji 
se u takvim logorskim uslovima teže snalaze. 


prijeratno vrijeme. Uporno je pokušavao i mene ubijediti da sve ostavim 
i da se zajedno uputimo u mirniji životni ambijent, ali nije uspijevao, jer 
sam, vjerujući da će poratno stanje donijeti životno zadovoljstvo, čvrsto 
odlućio da to iskušam, da budem i ostanem svoj na svome, a ne zauvijek 
stranac u tamo nekoj drugoj zemlji. 

Rastajemo se spontano pogledima, sa suzama u očima. Ne znam 
kome je rastanak teže padao, meni koji ostajem ili njemu koji ide u novu 
neizvjesnost, da se uklapa u društvo u kome nije odrastao, da tamo u 
tuđini započinje "novi" život. Znam da je meni bilo teško ali je njemu bilo 
mnogo teže ma koliko pokušavao da to prikrije, bar sam tako rastanak 
doživljavao. 

Taj žepački sentiment ponovit će se već nakon godinu dana od 
njegovog odlaska sa pozivom da im se pridružimo i da u brojnijem 
familijarnom ambijentu lakše savladavamo životne izazove, da se manje 


7 Stihovi iz pjesme Allegro benda, muzičkog sastava 


+ Ernad Muftić, Nedeljko Veselinović, Muhamed Hadžihasanović, nerazdvojnio logorsko 
društvo. 

osjeti nedostajanje porodice i prijatelja, da se usamljenost lakše podnosi, 
da se teret nostalgije lakše nosi u društvu koje djeluje poprilićno hladno, 
nedruželjubivo, da se ostvari brža prilagodba zahtjevima novog okruženja. 
Imao je on mnošto razloga kojima je podastirao poziv da se pridružimo, 
uključujući i onaj o raseljeničkom statusu u vlastitoj zemlji. Da sam u 
to vrijeme mogao predvidjeti nevolje koje su bile na putu povratka u 
žepačku čaršiju, probleme nakon povratka ponovni bijeg u raseljeništvo, 
da sam mogao bar naslutiti razočarenja ispunjena gorčinom, vjerovatno 
bi se bez razmišljanja i mi otisnuli na put, u iseljeništvo, u daleki svijet 
kako bi započinjali od nule i puno dalje od "prisile" da u vlastitoj zemlji 
živimo raseljeničkim životom. 

Sjećanjem se potom vratim na vijesti koje je sa radošću odašiljao o 
adaptaciji u novom društvu, o životnim izazovima, o životu koji mu vrača 
ono što je davao drugima, o životnim iskustvima u novom okruženju, o 
mirnom porodićnom životu bez straha i pribojavanja da će se dogoditi 
nešto ružno, o odrastanju djece, o tome kako mu je najstraija kčerka 
završila fakultet, kako se i za koga udala, o hadžu koji je sa suprugom 
obavila. 

Javljao je o istinskim radostima života, životnim planovima, 
namjerama i snovima o povratku. 

Prije nekoliko godina je dolazio u svoju voljenu čaršiju. Društvo 
mu je pravila najmlađa kčerka koja je rođena u paklu žepačkog logora. 
"Želim da najmlađa kčerka završi fakultet, da se uda, a onda u penziju pa 
povratak u voljeno Žepče", govorio je i ne sluteći da će mu smrt uskratiti 
planove o povratku. Za povratak se i pripremao, vlastitu kuću renovirao, 
kadilaka dovezao, uživao u razmišljanju o povratku, čak je i smrt u svojoj 
čaršiji planirao, govoreči "želim i umrijeti u svome Žepču" 

Samo je pitanje vremena kada i nitko ne može znati kada i kako 
će neko otići sa ovog svijeta. Svjestan sam da na svijetu sve ima svoj 
početak i svoj kraj, vidimo to redovno u izmjeni dana i noći, u izmjeni 
godišnjih doba, u izmjeni... razlićitih stadija promjena i ciklusa u kojima 
sudjelujemo. Smrt jeste "prizivao" u životnim situacijama koje su tražile 
žrtvovanje za druge, ali je nije "prizivao" nezdravim načinom života, a 
ipak je došla a da za nju, niko od nas nije bio pripremljen, jednostavno, 
nije se očekivala u toj produktivnoj životnoj dobi. 

Zaboravila ga je u drvenoj štali i u drugim po život opasnim 
situacijama, ali ga nije zaboravila onda kad joj se najmanje nadao. 

Bila je brža od svega i nije bila podložna njegovim željama. 

Sa dobrotom, odnijela je njegove planove i želje, pa i želju da umre 
u svome Žepču. 

Nekako sam se pribojavao za njega, plašio se, misleći da je njegovo 
srce "slomljeno" životnim nedaćama i logorskom traumom. Ne znam 
kako su se drugi osjećali i nosili sa užasima logorskog džehenema, ali 
sigurno znam da je njegovo srce bilo previše smireno i "preslabo" da bi 
izdržalo željezne okove koji su nametnuti u logoru. 

Imao sam osjećaj da njegovo srce nije moglo podnijeti strahovite 
emotivne patnje i iskušenja., da mu srce "krvari", da se rastaje i da bi ga, 
kako to reče pjesnik 7 "trebalo konačno sastati sa već davno odbjeglim 
vlastitim srcem" Pokazalo se da je moj strah bio opravdan, jer njegovo 
ćisto bošnjačko srce nije izdržalo, "prepuklo? je od silne tuge i nepravdi 
koje su učinjene njemu i njegovoj porodici. Skrhan bolom i tugom, 
opsjednut mislima i sjećanjima, nakon dva sahata vožnje,stižem kući. 
Osjećam se usamljeno kao nikad prije u životu, iako su moji najdraži 
pored mene. 

Bolno iskustvo sa njegovim odlaskom me razdire. Ne mogu se 
pomiriti sa situacijom iako sam svjestan realnosti. Jednostavno ne 
dopuštam da realnost bude realnost. Znam da to stvara dodatnu patnju, 
znam da tu ništa ne mogu promijeniti, ali ne mogu prihvatiti njegovo 
preselenje kao nešto neizbježno. Znam da je čovjek, ma ko bio, određen 
trajanjem i smrću, da je smrt ona tužnija strana života i da je ona jedino 
što je istinito i što se stvarno događa. Moja pobuna protiv njegove 
smrti, moje nepristajanje, ne pomaže. Samo odmaže u traženju izlaza u 
bezizlazu. Supruga i sin dijele tugu ali i zabrinutost za moje stanje zbog 
straha da ću klonuti, da će me tuga slomiti, da srce neće izdržati zbog 
gubitka četvrtog, najmlađeg brata. 

Slomljeno jeste, ali je smoglo snage da napokon prihvati realnost 
i istinu i da kaže "doviđenja brate, doviđenja, ti mi brate jednom biješe 
sve, ovaj rastanak bez našeg htijenja, obećava sastanak, zar ne", kako je to 
kazao i poznati pjesnik ?$. 


Meni, do tog sastanka, ostaje da te se sjećam sa radošću i sa 
uvjerenjem da ćeš dragi brate tamo gdje si preselio biti još korisniji. 
7 Mehmedalija Mak Dizdar, 1917-1971.godine, bosansko-hercegovački pjesnik, poznat po 


domoljubnoj i ljubavnoj poeziji. Poznate pjesme "Kameni spavać", "Modra rijeka" i dr. 


+ Sergej Aleksandrović Jesenjin, 1895-1925. godine ruski pjesnik. Poznate knjige "Izabrane 
pjesme", "Crni čovjek" i druge. 

Životna lekcija 


Život je neshvatljivo čudo. Neprestano se osipa a ipak traje. Sve do 
svog kraja. 

U logorskom dijelu života vidio sam samo nesreću. To je bio život 
na nizbrdici, kotrljao se onako kako su zli ljudi određivali. Iako sam od 
tog života mnogo patio, ipak sam ga branio, kako god da živim, samo 
da živim. Preživio sam i tek tada sam shvatio pravu suštinu života i svih 
stvari koje se u životu dešavaju. Mnogo puta sam u to vrijeme postavljao 
pitanje-zašto baš ja, zašto se baš meni desilo nešto neobjašnjivo, 
nepravedno, čak surovo da surovije nije moglo biti. Izmjenjivali su se 
zbunjenost, povrijeđenost, razočarenje, ali sam nakon proteka nekog 
vremena shvatio da sve što se dešava u životu ima neki svoj razlog, da sve 
to ima neko svoje značenje, svoju svrhu i skrivenu poruku. Mnoge stvari 
sam teško razumjevao ali sam ipak shvatio da čak i najgore nevolje, kao 
što je moja logorska, nose u sebi skrivene mogućnosti i značajne lekcije 
koje nikad ne bih naučio ni na kakav drugi način. 

Do logorskog zatočeništva živio sam po nekim svojim pravilima, 
onako kako sam smatrao da je najbolje, ali je došao trenutak da sam takav 
život nastavio na način koji su određivali drugi, onako kako su oni htjeli. 
U takvim životnim uslovima nisam mogao uticati na događaje jer se nije 
moglo ni pretpostaviti šta će se dešavati već sutra ili sljedećeg dana. To je, 
uz svu nepredvidivost, bila vrlo važna lekcija za ubuduće, lekcija koja je 
plaćena sa najvećom patnjom. 

Kad je sve prošlo vrlo ćesto sam se vraćao na prelijepe stihove koji 
su pjesnički "složeni" na vrlo upečatljiv način 


Svaki je život ko jedan san 

i jedna nada u bolje sutra 

a svaka smrt je ugasli dan 

i nova strepnja do narednog jutra ! 


Stvarni život bio je na trenutak poremećen. Planovima o tom životu 
usprotivilo se ono što se "slučajno" desilo, što je do izvjesne mjere bilo 
predvidivo, ali i nepredvidivo u pogledu dramatićnosti položaja koji se 


! Antun B. Šimić 1898-1925.godine, hrvatski pjesnik, esejist, kritičar i prevodilac. Poznata 
djela su Izabrane pjesme. 

poistovjećivao sa položajem hajvana, nepredvidivo u pogledu tragićnosti, 
razoćarenja i bola, Tok takvog života nije zavisio od mene, nikako ili vrlo 
malo, ali je način na koji sam podnosio taj dio života, logorski život, u 
dobroj mjeri zavisio od mene. Zbog tog dijela života ću, kako to kaže 
poznati pisac? do kraja života upoznavati ljude a da ih nikada neću 
upoznati, jer će me zbunjivati neobjašnjivošću svojih postupaka. 

Smrti koje su se u osvajačkom pohodu na žepački prostor događale, 
pai smrti u logoru, primoravale su da se bolje razumije i osjeti život ali se 
i tada teško moglo odgonetnuti šta to upravlja ljudskim životom. Možda 
je, opet pjesnički to najbolje dočarano u stihovima 


Život je rijeka što brzo teće 
i nikad ne znaš šta sutra nosi... 
uzvodno ne možeš, bez obzira ko si ? 


Duh je odnekud, ne znaš odakle u tvojim prsima, kako se useli u 
kuću od njedara i kako vuče tijelo u nepoznate vrleti, ništa ne znaš. Samo 
te duh vodi i vuče te, ne znaš kuda, ne obilježava ti put. Iz nesvjesnosti 
tijela koje kao da ne funkcioniše, samo se duh uspinje da se brani i odbrani 
od traume. Zato život ; jeste neshvatljivo čudo jer se neprestano osipa, a 
ipak traje. Kako je trajao u logoru znaju samo oni koji su logor preživjeli. 
U logoru se patilo i od života. Jeste život drag, ali se i takav logorski život 
branio po onoj - kako god živiš — samo da živiš. 

To je bio život na nizbrdici, život u kojem se vidjela samo nesreća. 

Sve je na ovom svijetu relativno i nema čovjeka i položaja od kojeg ne 
bi ništa gore moglo biti. Ali, živeći život, nesreća se i kad je sičušna, teško 
podnosi, ali i pomaže da se bolje upoznaju drugi, da se bolje upoznaš, da 
spoznaš kako se podnosi takva bol. 

Slažem se sa onima koji govore da bol ima snagu koja popravlja, 
koja pomaže da se bude boljim, da osvješćuje i uvjerava da kratki život, 
kakav god da je, treba posvećivati dobru. Kad bol krene uvis, kad je 
najmučnija, ne ona tjelesna, nego netjelesna, ona više ne može ostati u 
tami, Ona ima nevjerovatnu snagu, pokreće se. Dosta puta u logoru sam 
osjećao snažno naviranje krvi prečeno prepoznatljivim bolom u potiljku 


? Meša Selimović , 1910-1982.godine, bosansko-hercegovački pisac. Poznata ejela "Derviš i 
smrt", "Tvrđava" i mnoga druga 


2? Vladimir Perić, manje poznati pjesnik 

i atipićnom zujanju u ušima, drugačijim od svih drugih šumova koji 
dopiru iz logorskog pakla i logorskog stanja koje me okruživalo. Ostat će 
tajna kako se taj logorski vremeplov mogao podnijeti. Riječima se mogu 
izraziti opće, obićne stvari ali one teško mogu prikazati i predstaviti 
dubinu te velike životne boli i životnu neizvjesnost. I u takvom paklu 
bude lijepa svaka noć kad se spozna da će svanuti novi dan, da će se 
sigurno dočekati još jedno jutro, da će se i takav život ipak nastaviti. To 
je bila mala utjeha u uslovima u kojima utjehe nije moglo biti, u kojima 
je jedina utjeha mogla biti neutješnost. Opisujući vlastitu bol, makar i na 
ovaj način, olakšat ću teret od loših uspomena, ili bar mislim da će tako 
biti. Ne plačem pri opisivanju vlastite boli i te životne lekcije da bih se 
tješio i utješio, kako je to svojevremeno mislio poznati filozof. Ništa novo 
ne otkrivam, drugi su kazali da velika životna bol traži i velike duše. Zbog 
brojnih životnih lekcija i moja se duša "raširila" postala neuporedivo veća 
i sve dok je postojala, a trajala je, dokazivala je da postojim i da trajem u 
tom besmislu u kojem su drugi procjenjivali moju percepciju života. U 
tom životu na nizbrdici, u toj nesreći, ona je poticala da se brže misli, da 
se bude mudriji, pametniji, da se mnoge stvari bolje shvate i shvaćaju. 
Nisam istraživao koliko sam i sam bio uzrokom svog jadnog položaja, 
svoje nesreće i boli. : 

Za sve to ne optužujem prilike jer su te okolnosti proizveli 
ljudi koji su otišli u drugu krajnost, ljudi koji su tu nesreću iznjedrili. 
Ta nesreća je donijela novu spoznaju, otkrila je one koji se razilaze sa 
ljudskim vrijednostima. Ništa ne ponizuje čovjeka toliko koliko to što 
vidi da budale uspijevaju u poduhvatu koji je u svakom pogledu naopak, 
pisao je svojevremeno jedan poznati državnik!. Nisam bio, bar direktno, 
kovač svoje nesreće ali sam u toj nesreći imao i sreće jer s 
a da nisam "ljubio" noge onima koji su me gazilii, nisam tražio njihovu 
samilost koja bi mi svaki put oduzimala dio časti. Tu logorsku lekciju 
tlačitelja doživljavao sam i kao iskušenje na životnom putu, pa i u toj 
životnoj nizbrdici. Možda mi je izrugivanje tih nečasnih ljudi bilo gore 
od boli i patnji koje sam preživljavao jer su uživali u tome što 
kako bi što više ponižavali i ponizili, 


am preživio, 


su činili 


{ Ugo Ojetti, 1871-1946.godine, poznati talijanski pisac, likovni kritičar... 
= Mustafa Kemal Ataturk, 1881-1938.godine turski vojskovođa, 


narodni vođa, osnivač turske 
republike i njen prvi predsjednik. 

Recenzija 


Jedan od egipatskih mislilaca ostavio je iza sebe zapis o knjizi koji 
glasi: 

"knjiga je vrednija od svih spomenika ukrašenih slikama, reljefom, 
duborezom, jer ona sama gradi spomenik u srcu onoga koji je čita", 

Dokumentarno i autobiografsko štivo Edhema Ede Isića naslovljeno 
sa "Ispiranje duše-logorima protiv suživota", spomenik je od slike i riječi 
podignut protiv zaborava svega onoga što se događalo u ratnom žepačkom 
kazamatu smrti u kome je i sam autor bio zatočenik. Isić dakle, "živom 
glavom na ramenu" svjedoći kako su dželati mučili žrtve samo zato što 
su nosile drugačija imena", ali njegov dokument u najvećem dijelu nije 
posvećen "ratnoj tematici", najavljujući to za drugu priliku, jer ciljano je 
"probrao" i objedinio najvažnije povijesne događaje u žepačkom kraju 
koji su u neraskidivoj vezi sa sadašnjošću. Tako je realizacijom ideje ( 
čitati : želje ) sagradio dva spomenika od riječi u jednom "paketu" nudeći 
čitaocima vrijedan dokument kompletiranih podataka o Žepču i krvavu 
istinu stradanja Bošnjaka u logoru na području Žepča koji je bio pod 
kontrolom ekstremnih hrvatskih snaga. 

Autor, kako u predgovoru veli "nije ušao u knjigu sa ulice", već iz 
povijesti, želeći tako čitateljstvu hronološkim redom predstaviti "rodni 
grad" kao višestoljetno gnijezdo suživota. Kroz dugu i burnu povijest 
Žepačko Polje je bilo poprište ratnih sukoba, što je inače ukletost 
balkanskih prostora, ali ratno đavolje kolo nije nikada moglo posve 
"pomesti" suživot, pokazujući iznova kako iz ratova niko nikada nije 
izlazio kao pobjednik. Na kraju krajeva, gubitnici su bili i stranci koji 
su sa sve četiri strane svijeta u osvajačkim pohodima kidisali na Bosnu. 
Sve je prolazilo, Bosna i Hercegovina je ostajala, a u Žepačkom Polju su 
nastavljali suživot domicilni Hrvati, Srbi, Bošnjaci... 

Istorija je po ko zna koji put bila učiteljica koja uči kako se ratne 
rane najbolje lijeće opraštanjem i tolerancijom u nemonovnoj spoznaji 
kako ni jednima, ni drugima, ni trećima, nema druge nego nastaviti 
živjeti zajedno. 

U razlićitostima i jeste ljepota življenja u Bosni i Hercegovini koja 
jednako pripada hriščanstvu koliko islamu, ili drugim narodima različitih 
vjeroispovijesti, Ova knjiga u isto vrijeme itzmiruje račune da je bilo tako 
kako je bilo i brani od zaborava počinjeno zlo. Poglavlje o logorskim 

patnjama nosi u sebi korisnu pouku i pojednostavljenu poruku - treba 
oprostiti, ali se ne smije zaboraviti. Ovu knjigu nije ispisala mržnja već 
istina ispod koje je podvučena crta - da se zlo više nikada i nikome ne 
ponovi! 

Uopćeno gledano, po ponudi čitateljstvu svega što ovu knjigu čini 
kompletnim dokumentom uz zanimljiv autobiografski životopis, naslov 
knjige je komotno mogao biti i drugačiji, ali autorovo pravo je da je 
naslovi tako kako je mislio da je najbolje. 

Pa ipak, naslov neće bitno uticati na promišljanje kako je Edhem 
Isić uspio u naumu da ostavi iza sebe dragocjen pisani trag, pa i u 
spoznaji kako svako misli ili piše na svoj način, te kako svako čita knjigu 
na drugačiji način. 

Veliki Horhe Luis Borhes je bio u pravu: 

"Plug i mač su produžetak ruku, mikroskop je produžetak očiju, a 
knjiga je više od toga, ona je produžetak pamčenja, shvatanja". 


Mustafa Smajlović 


(TG 
nn 
\O 


Recenzija 


Otrgnuto sjećanje od zaborava 

Tako Edhem Edo Isić, čovjek koji trideset i nešto godina druguje sa 
knjigom, otkida od zaborava sjećanja i ostavlja ih budućim generacijama 
koje dolaze u knjizi "Ispiranje duše-logorima protiv suživota" 

U ovoj Edinoj knjizi ima za svakog ponešto. 

Autor, koji je i sam zatočenik koncentracionog logora, opisao je 
mnoge detalje iz različite dobi svog života. Tako Edhem Edo Isić ćitaocu 
prezentira ljepotu grada svoje mladosti, ljepotu Žepča, grada u kojem je 
rođen, odrastao, gdje se borio za egzistenciju. 

Predstavio je on svoju porodicu, prodični album i samo mali dio 
ratnih strahota koje je preživio u svom gradu, najavivši novo djelo u 
kojem će predstaviti sve strahote žepačkog ratnog haosa i logorskog 
zatočeništva. Najavio je, a sa ovom knjigom ostvario tu najavu, da 
čitaocima i javnosti približi svojih 276 logorskih dana, ali i logorske dane 
itraume ostalih logorskih sapatnika. 

Ako je te dane poredio sa boravkom u logorskom džehenemu, onda 
to zavređuje čitalačku pažnju jer je riječ o vlastitom logorskom iskustvu. 
Edo ni ovo dopunjeno i izmjenjeno izdanje ne ispisuje perom mržnje, 
nego perom nade u bolji život, perom suživota i tolerancije sa željom 
da se nikada i nikome ovo zlo ne ponovi, a pogotovo ne bošnjačkom 
stanovništvu koje je bilo izloženo progonu i neviđenim patnjama. 

Treba se sve oprostiti ali se ne smiju zaboraviti preživljene strahote, 
provejava iz njegove knjige. Provejava i ono što nije za oprosta. 

Bilo kako bilo knjiga je čovjeku najbolja prijateljica i svesrdno je 
predlažem za štampanje, uvjeren da će ona sama pronaći put do čitaoca, 
u prvom redu među rodbinom, prijateljima i poznanicima njenog pisca, 
a onda zasigurno i šire na prostorima, ne samo žepačkog kraja, nego na 
teritoriju cijele države. 


Bajruzin Hajro Planjac 

Recenzija 


Pisanje drugog, izmjenjenog i dopunjenog izdanja ove knjige autor 
je najavio na pomalo neuobičajen način. Ja sam to vidio kao pokušaj nekog 
ko je u žepačkom ratnom haosu poražen i ponižen kako bi čitaocima i 
javnosti pružio poučan primjer kako treba odgovoriti, kako se ponašati, 
kako i nakon poraza i poniženja treba ustati. 

Edo je još prije sedam godina odlučio da o žepačkoj ratnoj agoniji i 
logorskim strahotama ne šuti, jer je znao da će se šutnja, nažalost, sve više 
predstavljati kao vrhunska vrijednost u bijedi nemoralnog postupanja na 
koje se navikavamo. Znao je on da je posebno pogubna nezdrava šutnja 
pred nadolazećim zlom ili šutnja nakon zla koje se dešavalo i desilo. 

Nema nikakve sumnje da je Edina odluka da zapiše strahote 
žepačkog ratnog haosa i sve što ga je pratilo bila i jeste izuzetna odvažnost 
na koju se samo rijetki usuđuju, odvažnost kojom je on zastupljenoj 
ravnodušnosti tresnuo istine o odnosu prema Žepču i prema njegovim 
žiteljima, posebno onim koji su bili u ulozi žrtve. 

Kroz svoje traumatično logorsko iskustvo on zapravo otkriva i nudi 
šire spoznaje o ondašnjoj politici koja se etablirala na žepačkom prostoru 
u nastojanju da dokaže i dokazuje nedokazivo, da njene katarzićne 
dimenzije u etičkoj ravni predstavi potrošenim, a njene ideologe, 
protagoniste i realizatore da demistificira na način na koji bi se mogli 
smjestiti na teren njihove ljudske preostalosti. 

Odlučio se da piše, ne zato što se to od njega očekivalo, to najmanje, 
nego za to što je o žepačkoj ratnoj agoniji imao šta reči i napisati, što je 
bio svjedokom tog tragičnog komada žepačkog vremena. 

Zna on da usmena prenošenja i kazivanja vremenom izblijede, da 
tokom pričanja ili prepričavanja pretrpe mnoga oduzimanja ili dodavanja 
i da dožive razlićite improvizacije u zavisnosti od interesa aktera tih 
tragičnih događaja. Preživio je Edo logorski džehenem, kako ćesto u 
knjizi predstavlja devet mjeseci teških i nesnosnih logorskih uslova. 

To je bio jedan od motiva za pisanje izmjenjenog i dopunjenog 
izdanja knjige. Mnogo važniji motiv prepoznao sam u njegovoj nakani 
da se ostavi pisani trag o tom ratnom haosu i njegovim posljedicama, jer 
pisano kazivanje ostaje za dugo sjećanje, ostaje za nezaborav. Posebno 
je korisno kazivanje o Žepču u njegovom povijesnom hodu. Zavičaj je, 

vjerovatno, jedino mjesto na svijetu gdje se tjesno dodiruju obradovanosti 
i tuga, ponos i rezigniranost, ushit i razočarenje, optimizam i svijest o 
nekim dunjalučkim uzaludnostima, kakva je bila i žepačka ratna agonija. 
Edo se potrudio da ta uzaludnost, pa i ova žepačka, ne stekne nepredvidive 
pričalačke rukavce ili različite verzije jednog te istog događaja i sudionika 
u njemu, da na žepačkom prostoru pobijede i pobjeđuju ljudi koji nikad 
više neće dozvoliti pojavljivanje gomile iskompleksiranih nesretnika da 
bi proizvodili nered, nesreće i patnje. 

Možda je i ovaj moj komentar suvišan, jer je poruka njegove knjige 
sasvim jasna. 


Safet Dervišević 

Sadržaj knjige 


Predgovor 9 
Uvod 13 
Žepačka obilježja 

-Ulaznica u Žepče 19 
-Istorijska obilježja 24 
-Važni istorijski datumi i događaji 28 
-Teritorijalna obilježja 51 
-Geografska i demografska obilježja 55 
-Nacionalna i vjerska obilježja 58 
-Kulturna obilježja 64 
-Ljudska obilježja-značajne lićnosti 74 


Porodica Asima šeherca 


-Ostani đe si, jer za to đe si, baš ije si 87 
-Porodica Asima "Šeherca" 91 
-Staza djetinjstva i odrastanje 95 
-Porodićna neimaština 101 
-Borba za egzistenciju 104 
-Porodićne nevolje 107 


Moć sudbine 


-Moć sudbine 113 
-Nagovještaj nesreće 116 
-Teret odgovornosti 119 


Agresija, osvajački pohod i logor 


-Agresija na Bosnu i Hercegovinu 127 
-Agresija na žepački prostor 131 
-Prevara 135 
-Uspostavljanje logora 140 
- -Zarobljavanje : 143 
-Štala kao prva logorska destinacija 149 

-Logorska tortura 

-Svaki je novi dan bio stariji od smrti 

-Drugi put u školi 

-Kako čovjek može biti šaka ništavila 

-Od svega što sam imao, ostalo je samo vrijeme 
-Osvećivao sam se u mislima 

-Oprosti mi Bože što ne mogu da im oprostim 


Duša čovjeka i njeno ispiranje 
-Koliko se poznaje duša 

-Moj pogled na dušu 

-O bolesti duše 

-Krik duše 

-Ispiranje duše kao inspiracija 
-Ozdravljenje duše 


Dostojanstvo čovjeka 

-O dostojanstvu čovjeka 

-Sve je dostojanstvo u ljudskoj misli 
-Kako se ubijalo dostojanstvo 
-Gaženje ljudskog dostojanstva 
-Gaženje dostojanstva žene 
-Pogled na bojovničku čast 


Izlazak iz logora i sloboda 

-Nada me vodila 

-Izlazak iz logora i sloboda 

-Na maglajskom ratištu 

-Susret sa porodicom 

-Odakle sam bio — kao da više nisam 
-Ponovni bijeg u raseljeništvo 
-Podrška dobrih ljudi u neimaštini 
-Borba za preživljavanje u raseljeništvu 
-Plemenitost sestre Luce 


Dobri ljudi u teškom vaktu 
-Dobri ljudi u teškom vaktu 

-Ljudina Puzdek 

-Komušinac, pa dobočinitelj 

-Nije svaki četnik ološ 

-Ustaški biljezi na uvidu 

-Grujina dobrota 

-Dobrovoljac 

-Rankova dobrota 

-Reci svojima da nismo svi četnici 


Odgovornost za ratni haos i osumnjičeni 
-Odgovornost za ratni haos i za posljedice 
-Osumnjičeni za ratne zločine 

Nada u suživot 

-Ubijanje vjere u ljude 

-Nada u suživot 

Životna lekcija 

-Živio je višak života 

-Životna lekcija 

Recenzija 


Recenzija 


Recenzija 

Izrazi zahvalnosti 


Kada se uživa plod, treba se sa zahvalnošću sjetiti onih koji su 
pomogli da do ploda dođe, kaže jedna stara vijetnamska izreka. 

Kao autor knjige koju izdajem, uživam u tom plodu, ali imam 
i osjećaj dužne zahvalnosti prema onima koji su omogućili da taj plod 
bude dostupan i da ima vrijednost za sve one kojima je namijenjen. 


= Nastajanju ovog ploda pomogli su: 

= Džemal Ugarak iz firme "Ugarak" Visoko 

- Kasim Badnjar iz firme "Prograd" Žepče 

- Mirsad Novalić iz firme "Kula" Gradaćac 

-  Ismeti Besim Begić iz firme "Almy" Zenica 

-  Hamzalija Ibrić iz firme "Jata" Srebrenik 

- Džemal Salihspahić utemeljitelj medrese u Visokom 
- Sead Džafić iz firme "Unistok" Kalesija 

- Mato Bradara iz firme "Stihl" Visoko 

-_ Šefik Veladžić iz firme "Zlatni ljiljan" Bužim 

- Džavid Muratbegović iz firme "Igman" Konjic 
-  Mirso Sikira vlasnik taverne "S" Kakanj 

-  Munever Čengić iz RMU "Banovići" Banovići 
- Ibrahim Lapandić iz RMU "Banovići" Banovići 
- Hasan Uščuolić iz firme "Polo Junior" Kalesija 

= Tahir Jaganjac iz hotela "Stari Grad" Bosanski Petrovac 
- Hasib Šabanović iz firme "Šabanović" Živinice 

- Muriz Alić iz firme "Murai komerc '! Vogošća 

-  Maid Omerović sa Fakulteta u Travniku 

- Ismet Alija sa Pravnog fakulteta Ilidža 

- Besim Gljiva iz Mjesne zajednice Gajevi, Ilijaš 


Oskar Vajld je jednom prilikom kazao da je sve u novcima. Ne 
sporim to ali dodajem da je ipak sve u ljudima. 

Da nije ljudi ovaj plod ne bi bio dostupan onima kojima je 
namijenjen. 

Stara bosanska poslovica kaže da se dobro dobrim vrača. 

Na njihovo dobro ja uzvraćam izdavanjem ove knjige. 

Uzvratit ću i tako što ću pronositi glas o njima kao o dobrim ljudima. 

O posljednjih 18 godina u Visokom, ponovnog izbjeglišta i o 
Džehenemu izbjegličkog života stotine hiljada izbjeglica, pa i mene i 
moje porodice, u sljedečoj trečoj knjizi 

Edhem Edo Isić 
Rođen u Žepču 1956. godine. 
Do prvih izbora 1990 — Ratnog stradanja 1993. bio pri- 
vatni poduzetnik. Poslije nepunih godinu dana logora 
protjeruju ga prema Zenici tj Kaknju odakle se vraća u 
Žepče 1997. 
1999, nakon više incidenata, zbog opasnosti i fizičke 
likvidacije, zbog supruge na ćije su zdravlje incidenti 
strašno utjecali i zbog tek rođenog sina ponovo napušta 
AG | Žepčeijoš uvijek živi na Općini Visoko sa nadom da se 
, ) Wi | vrati u svoje Žepče. j 
'G Od tad se uključuje u CID saveza logoraša BiH; a pos- 
lije IDC Bošnjačke lige P.Z.R Sarajevo gdje radi na prezentaciji i širenju istine o 
ratnim stradanjima Bosne i Bošnjaka. 
Među prvim je ili prvi koji je knjigu posvetio obićnom čovjeku Bosancu, Hrvatu, 
Srbinu, Bošnjaku, ljudima svih profesija. Pažljivo razvrstavajući ljude od neljudi, 
odgojenih od neodgojenih, patriote od ONIH drugih. 
Slijedeću treću knjigu ću izdati po povratku u svoje Žepče i bit će posvećena đe- 
henemu izbjegličkih života, većine izbjeglica koji ne traže ništa drugo osim da ih 
prihvataju kao ljude u svom privremenom boravku u Općini Visoko. 


